
अस्तावना 


अध्यापक गंगाप्रसाद मेहता जी ने गुप्तचक्रवर्ती चंद्रगुप्त ( द्वितीय ) 
विक्रमादित्य पर यह ग्रंथ बहुत अच्छा ओर बड़ी छानबीन के साथ लिखा 
है । चंद्रगुप्त विक्रमादित्य ऐसा बड़ा देशत्राता ओर स्वदेश-स्वधमे-भक्त 
हुआ कि उस का इतिद्दास घर घर में रहना चाहिए । मेहता जी ने ओर 
प्रयाग हिंदुस्तानी एकेडेमी ने बहुत समुचित काम किया जो यह पुस्तिका 
देश भाषा में प्रस्तुत की गई । 

इस अनंत ओर सदाजीवी देश को यह प्रथा है कि देश को संकट 
से मुक्त कराने वाले राजा को देश विक्रमादित्य की पदवी देता है। यह 
प्रथा सं० १ अर्थात्‌ इसवी सन्‌ से ५८ वर्ष पहले जारी हुईं । सातवाहन 
बंशावतंस गोतमीपुत्र शातकर्ि ने नहपाण आदि शक राजाओं का उन्सू- 
लन कर धर्म की रक्षा की। गोतमीपुत्र महाराज शातकर्णि को देश ने विक्र- 
मादित्य के नाम से याद किया ओर आज तक इसी नाम से उस महानुभाव 
राजातिराज का यश गान करते हैं। फिर उस के वंशधर सातवाहन विष- 
मशील कुंतल शातकर्णि ने १३५ वषे बाद करोढ़ के मैदान में जो लोनी 
ओर मुलतान के बीच है दुबारा शकों का संहार कनिष्क के पूर्वाधिकारी 
के समय में किया जिस का बने गुणांब्य ने ओर उस के अनूदक 
कथासरित्सागर-कार ने किया है। उस. शालवाहन या खाडवाहन राजा 
को पुनरपि विक्रमादित्य की उपाधि उंसी दिन .मिल्ली-। फिर भी मथुरा 
पंजाब आदि में शक कनिष्क-वंशधर जमे रहे ओर धर्म का लोप करते 
रहे । इन का पराजय आभीर वंश ने पश्चिम में तथा दूसरे वंशों ने मध्य 
देश में किया ओर २५० इ० के लगभग बहुत से वर्णाश्रम के पोषक अर्थात्‌ 
हिंदूधम के पुनरुत्थापक नए वंश उठ खड़े हुए। पर शकराज्य का पूर्ण 
उच्छेत्ता चंद्रगुप्त (द्वितीय ) गुप्तवंश वाले द्वी हुए। मेहता जी ने प्रथम 
बार इस को सिद्ध किया है कि महरोली ( दिल्ली ) का विष्गुस्तंभ 


( २) 


( लोहे की कीली” ) इन्हीं चंद्रगुप्त की कीत्ति का स्तंभ ओर उन्हों को 
कृति है जिसे भक्तिपरायण महाराज ने श्री विष्णुभगवान के चरणों में 
अर्पित किया था। इस से यह साबित होता है कि चंद्रगुप्त ने आसमुद्र 
एकराज्य स्थापित किया ओर पंजाब ओर काबुल की नदियों को नांघ कर 
उन के सात मुख अथात्‌ शीष पार कर, बल्ख तक जा शक (५४९०४ ) का 
नाश किया । बल्ख ही उन का आदिम ओर केंद्र देश था इस से बाह्नीक, 
उन के धर तक पहुँचा उन को दुरुस्त करना आवश्यक था। “सप्तसिन्धघु” 
एक चक्र ( ?/०ए४7०८० ) का नाम था । यह नाम पारसीक भाषा में 
“हप्त-हिंदु” है । इस चक्र में बल्ख से पंजाब तक शामिल था ओर पंजाब 
लेते हुए बल्ख तक विजय करना आवश्यक था । में एलन आदि विद्वानों 
की राय को श्रांत मानता हूँ जो यह कहते हैं कि सिंधु के मुहाने से हो कर 
च॑द्रगुप्त बलूचिस्तान पहुँचे । जैसे दशमुख, षडानन, चतुमंख शब्द हैं, 
वैसे ही सप्तमुख सिंधु नर कहा गया। यह नद-पुरुष सात-सिरों-वाला 
वर्शित किया गया। पंजाब की पाँच नदियाँ काबुल नदी ओर कुनार 
नदी सातों नाघ कर ही आदमी काबुल कपिशा होता हुआ बाह्लीक पहुँच 
सकता है । महाकवि कालिदास जो इन्हीं विक्रमादित्य के समय में हुए 
ओर राजदूत बना कर दक्षिण ( कर्णाट ) के राजा कुंतलेश्वर के यहाँ 
भेजे गए थे, रघु का दिग्विजय वंछु नदी (आक्सस ) तक अ्रथांत्‌ बल्स्र 
( 8७०४०४७ ) तक बयान करते हें। उन्हों ने श्लेष में महाराज चंद्रगुप्त के 
विजय का वर्णन रघु के नाम पर किया। इस विजय के बाद चंद्रगुप्त 
का अपने को विक्रमादित्य कहना उचित था। 

ऐसा बड़ा विजेता होता हुआ यह राजा परम वैष्णब था। एक 
अद्भुत लोह का स्तंभ उन्हों ने बनवाया जैसा आज भी युरप में बनाना 
मुश्किल है । इस में मोचां नहीं लगता । अब इसे अनंगपाल की कोली 
कहते हें। इसे तोमरराज ने ला कर दिल्ली में विष्णु के मंदिर के सामने 
स्थापित किया | पहले यद्द विष्णुपद पर पहाड़ी पर था। यह विष्गुपद्‌ 
गया में नहों हरिद्वार में था क्योंकि वही राजा अनंगपाल के राज्य में 


( है ) 


पड़ता है । इस तरह के स्तंभ का वन शाख्र में “च॑द्रकांत” है। यह 
गोल और कमलशीष है। चंद्र राज के नाम पर चंद्रकांत शैली का प्रयोग 
हुआ । सब हिंदुओं को इस का दर्शन करना चाहिए। राजा चंद्र ( विक्र- 
मादित्य ) गुप्रबंशी का चरित देश-सेवा के कारण पुनीत हुआ । उस का 
इतिद्दास पुनीत है, पाठ्य ओर श्रद्धेय है। 

देश-रक्षा के लिये उस समय हिंदुओं ने विष्णु भगवान्‌ की याद्‌ 
की । समुद्रगुप्त ओर चंद्रगुप्त बाप-बेटे दोनों विष्णु के अनन्य भक्त थे। 
समुद्र ने एरन ( सागर ओर मालवा के बीच ) अपने 'स्व-भोग-नगर! में 
विष्णु की विशाल मूर्ति स्थापित की ।'* चंद्रगुप्त के धमे का ओर देश का 
उद्धार करने के उपलक्ष में उन के समसामयिक हिंदुओं ने विदिशा के 
उद्यगिरि पहाड़ में एक मूर्ति विष्णु की बनाई जो आजतक मोजूद है । 
विष्णु प्रथ्वी की रक्षा वाराही तनु ले कर कर रहे हें, बीरमुद्रा में खड़े 
अपने दंत-कोटि से एक सुंदरी को उठाए हुए हैं ओर ऋषिगण स्तुति 
कर रहे हैं; सामने समुद्र है । यह मूर्ति गुहा-मंदिर के बाहर है। गुद्दा- 
मंदिर खाली है, उस के द्वार पर जय-विजय की प्रतिमाएँ अंकित हैं ओर 
आस पास गुप्तवंश के सिक्कों वाली मूर्तियाँ दुर्गा ओर लक्ष्मी जी की हैं। 
इस वराह-मूर्ति को “चंद्रगुप्त-वराह”” कहना चाहिए, क्योंकि यह मूर्ति 
विशाखदत्त के मुद्राराक्षस वाले भरत-वाक्य का चित्रण है। चंद्रगुप्त ने 
आयावत की रानी श्री भुवदेबी का उद्धार शक-स्लेच्छों से किया था ओर 
भारत-भूमि का उद्धार स्लेच्छों से किया था। विशाखदत्त कई अथ॑वाले 





१ समुद्बगुप्त ने उस मृतिं पर अपनी रानी दक्त-देवी का प्रेम और आदुर 
पूवंक वणन भी अँकित किया। उस ने कहा कि में इस वतिनी कुछवधू को सिवा 
अपने पौरुष-पराक्रम के और कुछ ब्याह के समय नहीं दे सका था--पौरुष- 
पराक्रम दत्त झुल्का “' *“'बहुपुश्नपोन्न---संक्रामिणी कुलवधुः मतिनी निविष्टा? । 


--फूछीट, गुस-शिक्षाकेख, सं० २ । 


( ४ 9) 


श्लोक लिखते थे, यह “देवीचंद्रगुप्त! नाटक से सिद्ध है। उन का भरत- 
वाक्य यह हे-- 
वाराह्ट्रीमास्मयोनेस्तनुमवन विधावस्थित्तस्यानुरूपाम्‌ । 
यस्य प्राग्दंतकोटि प्रलयपरिगता शिक्षिये भूतधाम्री ॥ 
स्लेच्छरुद्विज्यमाना भ्ुजयुगमधुना संश्रिता राजमूर्ते: । 
स श्रीमद्व॑धु भ्ृत्यद्चिरमवतु महीं पाथि वइचंद्रगुप्त: ॥ 
इस में कवि ने ( “अधुना? ) वतमान चंद्रगुप्त ( जिस का अथे 
विष्णु होता है, चंद्र-स्वण, चंद्रगुप्त-हिरण्यगर्भ ) राजा की विष्णु से 
तुलना की । जैसे विष्णु ने इस प्रथ्वी का उद्धार स्लेच्छ ( असुर ) से 
किया उसी प्रकार दंत-कोटि शख्र से मार कर स्लेच्छ से चंद्रगुप्त पार्थिव 
ने भारत-भूमि ओर धुव ( प्रथ्वी ) देवी का उद्धार किया। दोनों को रूप 
बदलना पड़ा था। चंद्रगुप्त ने शक्ति ( भुवदेवी ) का रूप पकड़ा ओर 
विष्णु ने शूकरी-तनु धारण किया अथात्‌ रक्षण-कार्ये में ( अवनविधो ) 
अयोग्य पर ज़रूरी रूप धारण करना पड़ा । 
हिंदुओं ने विष्णु-मत--विष्णु-भक्ति-द्वारा तो भारत की मुक्ति ३५०- 
३८० ० में संपादित की, बुद्ध भगवान्‌ जो युद्ध के विरुद्ध थे, उन का 
त्याग कर हिंदुओं ने विष्णु का सहारा पकड़ा वे ही राज्य-रक्षण के 
देवता हैं; उन्हीं राजनेतिक देव को इष्ट माना गया। यही गुप्त-काल की 
सिद्धि का रहस्य है । 
गुप्तों का वणन लेखनी को पवित्र करता है। नहीं तो कहाँ 'ुप्तान्व- 
यानां गुणतोयधीनाम”! ओर कहाँ छुद्र ऐतिहासिक 


काशीप्रसाद जायसबाल 


भूमिका 

गुप्तन्वंश के अभ्युद्य-काल को प्राचीन भारतवष के इतिहास का 
'सुबरणे-युग” मानना सर्वेथा संगत है। इस युग में हमारा देश विदेशीय 
जातियों की चिरकालीन पराधीनता से स्वाधीन हुआ । उस में “अआसमुद्र” 
हिंदू-साम्राज्य की स्थापना हुईं और उस को प्राचीन आये-संस्क्ृति के अँग- 
प्रत्यंग में फिर से नये जीवन का संचार .हुआ । अपने ही शख्रद्वारा 
रक्षित राष्ट्र में 'शासत्र-चिन्ता? प्रवृत्त हुई--विद्या, कला ओर विज्ञान के 
विविध विकास ओर बिलास की अविरल धारा प्रवाहित हुईं । भारत के 
प्राक्तन “धर्म का प्राचीर बाँधा गयाः--उस की मयोदा स्थापित की गई । 
आये-धम्म के उत्थान के साथ साथ भारत के प्राचीन संस्क्रत वाडमय की 
भी इस युग में अपूब श्रीवृद्धि हुईं। उस में अनेक काव्य, नाटक, शास्त्र 
ओर दर्शन रचे गए। उस युग की उत्सर्पिणी क्षमता, आशा ओर महत्वा- 
कांक्चा के, उस की उन्मेषशालिनी प्रतिभा के, प्रकट करनेवाले कविता- 
कामिनी-कांत कविवर कालिदास की कमनीय कृतियों की सृष्टि गुप्त- 
सम्राटों की छत्र-छाया में हुईं । वह महाकवि अपने देश-काल की भव्य 
घटनाओं का चतुर चित्रकार था। उस की प्रखर प्रज्ञा, अपूब कल्पना- 
शक्ति, अलोकिक वाग्विभव, गंभीर पांडित्य में उस के ही समकालीन 
ओजस्वी युग का जीवन, जागृति, स्फूर्ति ओर चैतन्य स्पष्ट मलकता है । 
वास्तव में वह इं० स० के पाँचवें शतक के 'प्रबुद्ध भारत” का परमाराध्य 
प्रतिनिधि ओर बविदग्ध वक्ता था। उस की अजर, अमर कृतियों में हमें 

गुप्त-युग की गोरव-गरिमा का प्रत्यक्ष निद्शन मिलता है। 
कालिदास के समय का 'प्रबुद्ध भारत” कैसे जगा ओर किसने 
जगाया ? क्‍या वह किसी वाह्य अथवा देवी शक्षि से प्रेरित किया गया, 
अथवा अपने ही किन्हीं सुपुन्नों के पोरुष और पराक्रम के बल पर उठ 
खड़ा हुआ ? इतिद्दास के इन जटिल प्रश्नों का करना तो सरल है किंतु 

उन का हल करना अतीव कठिन है । इतिद्दास के अनुशीलन की अनेक 
शैलियाँ हैं | कुछ विद्वानों की धारणा है कि इतिहास को महापुरुषों का 
जीवनचरित समझ कर उस पर मनन करना चाहिए, क्‍योंकि वे दी 
अपने देश के भाग्य-विधाता और उलद्नति-पथ के प्रदर्शक होते हैं ओर वे 
जैसा करते हैं वैसा लोग करने लग पड़ते हें। श्रीमद्भगवद्गीता में ठीक 
कद्दा है-- 
'यददाचरति श्रेष्ठस्तक्तदेवेतरोजन:। 
स यत्प्रमाणं कुरुते छोकस्तदलुवत्तते ॥ 

अतएव, जिन प्रतापशाली पुरुषों के जन्म ओर कमे से उन के देश का 
कायापलट हुआ हो, जिन के आचार-विचारों से लोक का ध्येय ओर 
प्रवृत्तिमार्ग बदल गया हो, उन के चरित्र-वर्न मात्र से उन के युग का 
इतिहास सहज ही समझ में आ सकता है। यह तो इतिहास के पढ़ने की 
एक परिपाटी है, जो कदाचित्‌ सांगोपांग नहीं है, किंतु सुगम ओर शिक्षा- 
प्रद्‌ अवश्य है। पर॑तु, इतिहास की घटनाओं पर विचार करने से हमें 
महापुरुषों के अतिरिक्त उन घटनाओं के ओर भी अनेक सूक्ष्म कारण 
अवगत होते हैं । महापुरुष तो इतिहास के केवल निमित्त-कारणमात्र 
हैं। उन के जन्म से बहुत पहले ही इतिहास में अप्रत्यक्ष रूप से अनेक 
शक्तियाँ अपना अपना काये किया करती हैं, जो किसी महापुरुष का 
आश्रय पा कर अचानक अभिव्यक्त हो जाती हैं। यद्यपि इतिहास की 
कारये-का रण-पर॑परा की मीमांसा करना सरल नहीं, तथापि यह तो निर्वि- 
बाद सिद्ध है कि इतिहास के महापुरुष काल के विशाल गभ से उत्पन्न 
हो कर अपने समकालीन देश ओर समाज को उन्नति-पथ में अग्रसर करते 
हैं, ओर इसलिए उन की चर्या ओर चरित्र को इतिहास में सवथा आदर- 
णीय स्थान मिलना चाहिए। 'राजा कालस्य कारणम”---राजा काल का 
कारण है, इस उक्ति में बहुत बड़ा तथ्य है। कालिदास के समसामयिक 
गुप्त-बंश के चक्रवर्ती नरेश भारत के इतिहास में एक नवीन और भव्य 
युग के प्रवतंक थे। उन का आश्रय पा कर समस्त देश जग उठा, हिंदू-जाति 

को नसों में नये रक्त का संचार हुआ, वह पुनरुज्जीवित हुई, ओर उस के 
धर्म ओर संस्कृति का प्रवाह चारों ओर बड़े वेग से बढ़ा । उन दिगन्त- 
विजयी वीरों के प्रताप ओर पराक्रम की गाथाएँ उनके समय के शिला- 
लेखों ओर सिक्कों पर उत्कीर मिलती हैं । 

इ० सन्‌ की चोथी शताब्दी के प्रारंभ से पाँचवीं शताब्दी के अंत तक 
गुप्त-वंश का प्रताप-सूये इस देश पर अपने प्रखर तेज से चमकता रहा, 
जो चन्द्रगुप्त विक्रमादित्य की द्ग्विजय के अनंतर पराकाष्ठा को पहुँचा। 
उस ने बंगाल की खाड़ी से पश्चिम समुद्र ओर सिंधु नदी के पार वाहिक! 
(बल्ख, बैक्ट्रिया) तक के प्रदेश जीते और शकों की सत्ता को भारत के 
पश्चिम प्रदेशों ओर पश्चिमोत्तर सीमा-प्रांतों में जड़मूल से उखाड़ डाला । 
अतएव, उस “शकारि! सम्राद को पूर्व प्रथानुसार “विक्रमादित्य” की 
उपाधि मिली । गुप्त-वंश का दूसरा “विक्रमादित्य” चंद्रगुप्त का पोतन्र 
स्क॑दगुप्त हुआ जिस ने हणों के आक्रमण से अपने देश ओर धर्म की 
रक्षा की थी। इस वंश के पुरुगुप्त ओर ह्वितीय कुमारगुप्त ने भी 'विक्रमा- 
द्त्य” की पदवी ग्राप्त की थी। उन के पराक्रम का विशेष पता हमें तत्का- 
लीन लेखों से नहीं मिलता, तथापि नि:संदेह उन के समय तक गुप्त-बंश 
का भारत पर प्रभुत्व अविकल रूप से व्याप्त रहा । 

अब तक हिंदू-जाति परंपरागत कथाओं ओर जनश्रुतियों के आधार 
पर अपने देश, धमे, कला, विज्ञान ओर वैभव के रक्षक ओर पोषक 
किसी विक्रमादित्य का स्मरण करती थी, किंतु आधुनिक पुरातत्वान्वेषी 
विद्वानों के ाष्य ओर अनवरत परिश्रम का ही यह फल है कि आज 
भारत के इस “धरम-बिजयी? ओर “द्ग्विजयी? महापुरुष का, कराल काल 
के गाल से बचे हुए तत्कालीन शिलालेखों और स्म्रति-चिन्हों से शोध 
कर निकाला हुआ, यथातथ्य और विश्वसनीय इतिहास हमें उपलब्ध 
हुआ है, अन्यथा “विक्रमादित्य” की कीतिं कथामात्र शेष ही रह कर आज 
इतिहास के पृष्ठ पर सुबर्णाक्षरों में न लिखी जाती । 


( ८ ) 


प्रयाग के अशोक-स्तंभ तथा दिल्ली के लोह-स्तंभ पर उत्कीण प्रश- 
स्तियों से गुप्त-चक्रवर्ती समुद्र ओर चंद्र के दिग्विजय का पूरा पूरा पता 
चलता है। समुद्रग॒प्त ने 'दिवपुत्र', 'शाही?, 'शाहानुशाही? उपाधि के धारण 
करने वाले, पंजाब, काबुल से आक्सस नदी पयेन्त देशों पर राज्य करने 
वाले शकजातीय राजाओं को “आत्म-निवेद्न” करने के लिये वाध्य किया 
था। इन शकों का केंद्र-देश” 'वाह्वीक” ( 89८४77& ) में था जहाँ का 
शक-राजा ईरानी भाषा की 'शाहंशाह” उपाधि अपने नाम के साथ प्रयुक्त 
किया करता था। इसी देश पर चंद्र ने आक्रमण कर विजय प्राप्त की 
थी जिस का जल्लेख दिल्ली के लोहस्तंभ पर किया गया है। महाकवि 
कालिदास ने, समुद्र ओर चंद्र को दिग्विजयों को मानो प्रत्यक्ष ही देखा 
था, इस प्रकार से अपने रघुवंश-महाकाव्य में वर्णित किया है। कालि- 
दास का दिग्विजयी 'पारसीकों के जीतने को स्थलमाग से प्रस्थित हुआ 
था, यवन-स्तरियों के मदमाते चेहरे उसे असटह्य लगे थे, अश्व-सेनाओं के 
द्वारा लड़ने वाले पाश्चात्य लोगों से उस का तुमुल संग्राम हुआ था, अंगूर 
की बेलों ओर उत्तम मृगचर्मो' से ढको भूमि पर उस के योधाओं ने मधु- 
पान कर अपने विजयजनित श्रम को दूर किया था, वहाँ से उत्तर दिशा 
में वह प्रस्थित हुआ ओर उस के घोड़ों ने 'बंछु” ( 0508 ) नदी के तीर 
पर कुंकुम-केसर से रंजित कंधों को प्रकंपित किया, उसी स्थल में उस ने 
हूणों पर अपना विक्रम द्खिलाया, कांबोज भी समर में उस के शोय के 
सामने न डट सके ।? 
पारसीकांस्ततो जेतु प्रतस्थे स्थल वत्मना। 
यवनीमुखपञ्मानां सेहे मधुमर्द न सः ॥ 
संग्रामस्तुमुलस्तस्थ पाश्चात्यरश्वसाधने: । 
विनयन्ते सम तथ्योधा मधुभिविजयश्रमम ॥ 
आस्तीणौजिनरक्षासु द्वाक्षावलयभूमियु । 
ततः प्रतस्थे कौबेरीं भास्वानिव रघुदि शम॥ 
विनीताध्यअ्रमास्तस्य चंक्षुतीरचिचेष्टने: । 

दु्धुवुवॉजिनः स्कन्धॉलप्रकुकुमकेसरान ॥ 

सन्न  हणावरोधाना भर्तंषुज्यक्तविक्रमम्‌ । 

काम्बोजा: समरे सोदु तस्य॒वीयंमनीश्वराः ॥ 
[ रघु, 9७, ६०-६९ ] 
कालिदास के पूर्वोद्धत विजय-बृत्तांत में उस के समय की घटनाओं 
की प्रतिध्वनि स्पष्ट प्रतीत होती है। 'पारसीक” ओर “वाह्यीक! में राज्य 
करने वाले शक 'शाहंशाह” जुदे-जुदे न थे, एक ही थे। उस के उत्तर में 
हूण लोग आक्रमण कर ईं० सन्‌ की चोथी सदी के अंतिम चरण में 
“वंचु? ( आक्सस ) नदी के किनारे आ बसे थे। भारत के सीमाप्रांतों की 
ऐसी ही ऐतिहासिक परिस्थिति में दिल्ली के लोह-स्तंभ के राजा चंद्र ने 
सिंधु के सात मुखों को लाँघ कर समर में वाहिकों को जीता था--ीर्व्वा 
सप्रमुखानि येन समरे सिंधोर्जिता वाहिका: ।! पुरातत्वज्ञ जोन एलन की 
व्याख्यानुसार सिंधु के सात मुहानों को पार कर राजा चंद्र बल्ख 
( वाहिक ) तक नहीं पहुँच सका होगा किंतु उस ने कहीं बलोचिस्तान के 
ही आसपास भारत पर हमले करने वाले किन्हीं विदेशियों को परास्त 
किया होगा । परंतु एलन महाशय ने उक्त व्याख्या करते हुए यह शंका 
नहीं उठाई कि सिंघु के सात ही मुहाने क्यों कहे गए, अधिक क्‍यों नहीं ? 
मुख” शब्द का प्रयोग संस्कृत में द्वार के अथे में होता है--'मुखं तु बदने 
मुख्यारंभे द्वाराभ्युपाययोरिति यादव: / सिंधु के सात द्वारों को--उद्गमों 
को--लाँघ कर चंद्र बल्ख़ तक पहुँचा था। श्रीयुत काशीप्रसाद जायसवाल 
का उक्त कथन युक्तिसंगत मालूम होता है। काबुल से पंजाब तक का प्रदेश 
प्राचीन काल में 'सप्तसिंघु!---हप्तहिंदः---कहलाता था जिस के पश्चिम 
में 'बाहिक! नाम के जनपद थे। इस प्रसंग में यद्यपि में ने एलन, फ़्लीट, 
स्मिथ आदि विद्वानों की व्याख्या एवं मत का इस पुस्तक में अनुसरण 
किया है तथापि मुझे यह सहषे स्वीकृत है कि श्रीयुत जायसवाल जी की 
उक्त कल्पना ओर अथैसंगति नितांत मोलिक और उपादेय है। संक्षेप यह्‌ 
है कि चंद्र की विजय-प्रशस्ति में जिन बातों का उल्लेख है वे सभी चंद्रगुप्त 

विक्रमादित्य के समय के शिलालेखों, सिक्तों तथा पूर्वापर इतिहास के पय- 
वेक्षण से तत्कालीन ही प्रमाणित होती हैं । इस गुप्त-कुलावतंस विक्रमा- 
दित्य के राज्य-काल में भारतीय प्रजा का जीवन सुखमय, शांतिमय, सदा- 
चार ओर पुण्य में अभिरत था, जैसा कि हमें चीन के बोद्ध यात्री फराहि- 
यान के यात्रा-विवरण से ज्ञात होता है। कदाचित्‌ अपने ही समय के 
श्रमजीवबियों के--इख की छाया में बैठी हुई शालि के खेतों की रखवाली 
करने वाली स्त्रियों के सुख-शांतिमय जीवन का सजीव चित्र--नीचे लिखे 
सुंदर शब्दों में अंकित कर इस युग के कविशिरोमणि कालिदास ने अपने 
ही उदाराशय आश्रय-दाता सम्राद का गुणगान किया हो-- 
इक्ष॒ुष्छाय निषादिन्यस्तस्य गोप्तुगंणोदयस्‌ । 
आकुमारकथोद्घातं शालिगोप्यो जगुयंश: ॥ [ रघु, ४७, २० ] 
“राजाधिराजर्षि चंद्रगुप्त विक्रमादित्य का वृत्तांत विद्यमान ऐतिहा- 

सिक साधनों से जितना कुछ उपलब्ध हुआ है उस का विवेचन और विचार 
में ने यथाशक्ति इस पुस्तक में किया है । में ने इस में यह सिद्ध करने का 
यत्न किया है कि कुतुबमीनार के समीप के लोह-स्तंभ पर खोदी हुई चंद्र 
की विजय-प्रशस्ति का न तो प्रथम चंद्रगुप्त से ओर न पुष्करण के राजा 
चंद्रवर्मा से संबंध है, किंतु उस में चंद्र विक्रमादित्य की ही दिग्विजय का 
स्पष्ट विवरण है। उक्त प्रशस्ति के सभी सारभूत कथन उस के राज्यकाल 
के उत्कीर्ण लेखों से पुष्ट ओर प्रमाणित होते हैं । उदाहरणाथे, उस कं 
सिक्कों पर लिखा रहता है-- 

“क्षितिमवजित्य सुचरितेदिव॑ जयति विक्रमादित्य: 
तथा 

'नरेंद्रच॑द्र: प्रथितश्रिया दिव॑ जयस्यजेयों भुवि सिंहविक्रम: ।! 
इन लेखों की ओर उक्त प्रशस्ति में 

'परूत्यों कमेंजितावर्नी गतवतः फीत्याँ स्थितस्य क्षिती'-- 

“'॑द्वाद्ेन समग्रच॑द्रसद्शी वक्तश्रिय॑ विश्वता'-- 
उत्कीर्ण पंक्तियों की भाषा ओर भाव बहुत मिलते जुलते हैं । 

समुद्रगुप्त के विजय-प्रशस्ति की बहुत सी उल्लेखयोग्य बातों की 
सबिस्तर चर्चा में ने पाद-टिप्पणियों में न दे कर एक तत्संबंधी अध्याय के 
साथ “प्रथम परिशिष्ट” के रूप में पाठकों की सुविधा के लिये जोड़ दी है । 

अंत में, प्रयाग की हिंदुस्तानी एकेडेमी के संचालकों तथा पुरातत्व- 
विद्‌ श्रीयुत काशीप्रसाद्‌ जायसवाल का में अत्यंत आभारी हूँ जिन्‍्हों ने 
इस ग्रंथ के प्रणयन में मुझे पर्याप्त प्रोत्साहन ओर सहायता कृपा कर 
प्रदान की । इति । 


हिदू-विश्व-विद्यालह॒य काशी ! 


गड्राप्रसाद महता 
१. ३. १९३२ है जी क 

चंद्रगुप्त विक्रमादित्य 
अथम अध्याय 


मगध साम्राज्य 


भारत के पूव भाग में मगध देश अति प्राचीन काल से हमारे इति- 
हास में प्रसिद्ध है। महाभारत के समय से ही यह देश भारतीय सभ्यता 
का केंद्र था। पुराणों में मगध के राजवंशों का क्रमबद्ध वर्शन मिलता 
है । महाभारत के समय में भी मगध का राज्य सब से अधिक शक्तिशाली 
था । उस समय मगध के सम्राट जरासंध ने अनेक राजाओं को जीत कर 
कारागार में डाल रखा था । जब युधिष्ठिर ने राजसूय यज्ञ करना चाहा 
तब श्रीकृष्ण ने जरासंध से युद्ध करने की उसे सलाह दी, क्योंकि उस का 
प्रताप सारे आयावते में उस समय छा रहा था | इस देश के शासक चिर- 
काल से सम्राट बनने की इच्छा किया करते थे। उन का साधारण राजाओं 
की भाँति 'राज्याभिषेक? न होता था, किंतु वे साम्राज्य के निर्माण करने 
की उत्कट इच्छा से ही अभिषिक्त हुआ करते थे । इस का परिणाम यह 
हुआ कि कई सदियों तक मगध राज्य का ग्रभुत्व सारे भारत पर छाया 
रहा--डउस की विजय-बैजयंती सवंत्र फहराई। मगध देश में ही इसा के 
पूब छठी शताब्दी में महात्मा महावीर स्वामी ओर बुद्धदेव ने जैन ओर 
बोद्ध धर्म की स्थापना की थी । इन्हीं क्षत्रिय राजकुमारों ने अहिंसा! ओर 


२ चंद्रगुप्त विक्रमादित्य 


“विश्व-प्रेम' का कल्याणकारी संदेश जगत्‌ को सुनाया था। इन के सम- 
कालीन शिशुनागवंश के बिंबिसार ओर अजातशत्रु मगध के राजा थे । 
इस वंश का राज्य लगभग साढ़े तीन शतक तक मगध पर रहा। यहाँ 
अजातशत्रु ओर उदय ने पाटलिपुत्र नाम का नगर बसाया जो मगध 
साम्राज्य का कई सदियों तक केंद्र बना रहा। गंगा ओर सोन नदी के संगम 
पर यह विशाल नगरी बसी। ई० स० पूर्व चोथी शताब्दी में यबन राजदूत 
मेगस्थनीज़ ने स्वयं इस का अवलोकन किया था। उस ने भारत की इस 
“अमरपुरी” का जो वर्णन लिखा है, उसे हम यहाँ उद्धृत करते हैं । उस के 
कथन के अनुसार उस नगर की लंबाई नो मील ओर चोड़ाई डेढ़ मील 
थी, उस के चारों ओर काठ का बना हुआ परकोटा था, जिस में ६४ फाटक 
ओर ५७० बुज थे। परकोटे के चारों ओर एक गहरी खाई थी जिस में 
सोन नदी का पानी भरा रहता था । इस राजधानी में राजमहल शहर के 
बीचोंबीच थे ओर विशालता ओर सुंदरता में संसार में सब से बढ़ कर 
थे। इन के सुनहरे खंभों पर सुबरण के अंगूर की बेलें ओर चाँदी के बने 
पक्ती शोभा बढ़ाते थे। ये राजभवन एक बड़े रमणीक उद्यान में बने थे । 
सुंदर वृत्त, लता ओर सरोवर इन भवनों की भव्यता को बढ़ा रहे थे । 
मेगसर्थनीज़ ने स्पष्ट लिखा है कि पाटलिपुत्र के राजभवन ईरान के 
जगत्प्रसिद्ध राजभवनों से तड़क भड़क ओर शान शौकत में कहीं बढ़ कर 
थे। इन की ओर उन की कोई समता नहीं हो सकती थी । ई० स० पूवे 
३२७ सें जब यूनान का प्रतापी बादशाह सिकंदर पंजाब पर आक्रमण 
कर रहा था उस समय मगध में नंद वंश का राज्य था। यह शूद्र वंश 
था। इस के अत्याचारों से प्रजा में घोर असंतोष था। इस के कोष और 
सेना की शक्ति अतुल थी । सिकंदर की सेना को इस शक्ति का सामना 
करने का साहस न हुआ ओर पंजाब की ब्यास नदी से उसे अपने देश को 
वापिस लोटना पड़ा । इधर मगध में नंद वंश के विरुद्ध विद्रोह की अग्नि 
प्रज्बलित हुई । ब्राह्मण चाणक्य ने नवीन नंद वंश को जड़ से उखाड़ 
कर फेंक देने का क्रांतिकारी कंडा उठाया ओर पूब नंद के वंशज चंद्र- 

गुप्त मोय को उस का पक्ष लेकर मगध की राजगद्दी पर बिठाया । 
चाणक्य नीति-शाख्र का बड़ा आचाये ओर सब विद्याओं में पारंगत 
था। वह पंडित ओर देशभक्त था । चंद्रगुप्त को मगध का राज्य देकर 
उस ने अनेक राष्ट्रों में विभक्त भारत को एक कर एक महान साम्राज्य 
की स्थापना की। पंजाब के पश्चिमोत्तर प्रांत से सिकंदर की राज-सत्ता को 
चंद्रगुप्त मोये ने नमट्ट किया ओर कुछ काल के उपरांत पश्चिम एशिया के 
सम्राट्‌ सेल्युकस को युद्ध में परास्त कर हिंदूकुश पव॑त तक मोये-साम्राज्य 
का विस्तार किया | इ० स० पूब तीसरी सदी में मगध के सिंहासन पर 
चंद्रगुप्त का पोत्र अशोक बैठा । राजगद्दी पर बैठने के आठ वष बाद 
उस ने अपने कलिंग युद्ध में लाखों मनुष्यों का संहार हुआ देख कर 
ओर उस से अतीव उन्मनस्क हो कर बोद्ध धममं की दीक्षा ली ओर तद- 
नंतर अपने संपूर्ण जीवन को धर्म के लिये व्यतीत किया । बोद्ध धर्म 
स्वीकार. कर उस के प्रचार के लिये उस ने तन, मन, धन से पूरा प्रयत्न 
किया। अपने समस्त साम्राज्य में ओर देशांतरों में उस ने मनुष्य ओर 
पशुओं के लिये ओषधालय स्थापित किए, सड़कों पर जगह जगह कूएँ खुद्‌- 
वाए, वृक्षों के कुंज लगवाए ओर पांथशालायें बनवाई । अशोक अपने आप 
को प्रजा का ऋणी मानता था और उस के ऐहिक ओर पारत्रिक कल्याण 
के लिये भरसक उद्योग करता था। सबत्र उस ने जीवहिंसा, व्यर्थ व्यय, 
परनिंदा ओर धार्मिक असहिष्णुता को रोकने की चेष्टा की, ओर दया, 
मैत्री, सत्यता, पवित्रता, आध्यात्मिक ज्ञान तथा धमे का उपदेश कर ने 
का प्रयत्न किया । उस के भेजे हुए उपदेशक भारत का धम ओर संस्कृति 
फैलाने के लिये एशिया, यूरुप ओर अफ्रीका के महाद्वीपों में पहुँचे । 
अशोक के प्रताप से बोद्ध धर्म का प्रभाव जगद्वथापी हो गया । जो 
देश ओर जातियाँ अब तक असभ्य थीं उन में भारतीय संस्कृति का प्रचार 
अशोक के भेजे हुए आचार्या' ने किया। अशोक सभी धमे वालों का 
संमान करता ओर यह मानता था कि मनुष्य के लिये सृष्टि का उपकार 
करने से बढ़ कर अन्य कोई धमे नहीं है। अशोक का विशाल साम्राज्य 

हिंदूकुश से बंगाल की खाड़ी तक ओर हिमालय से माइसोर तक फैला 
हुआ था। उस की मित्रता भारतवष से बाहर दूर दूर के विदेशी राजाओं 
से थी। अशोक की मृत्यु के पशञ्चात्‌ मोय॑-साम्राज्य का हास होने लगा। 
अब सामंत राज्य स्वतंत्र होने लगे। भारत के पश्चिमोत्तर प्रदेशों में यबन 
लोगों के आक्रमण फिर से होने लगे। अशोक के वंशज साम्राज्य की 
रक्षा करने में असमर्थ थे। मोयबंश की शक्ति के ज्ञीण होने पर चाणक्य 
के सहश एक नीति-निष्णात शुंगवंशी ब्राह्मण सेनापति पुष्यमित्र ने अपने 
स्वामी अंतिम मोये बृहद्रथ को मार कर मगध-राज्य की बागडोर अपने 
हाथ में ले ली। उस ने यवनों को सिंधु नदी के तट पर परास्त किया 
ओर परितक्तीण मगध-साम्राज्य का फिर से गोरव स्थापित किया। उस ने 
यवनों के भीषण आक्रमणों से आयावत की रक्षा की ।' अपनी विजय- 
यात्रा के समाप्त होने पर उस ने अश्वमेध-यज्ञ किया । वैदिक प्रथा के अनु- 
सार अश्वमेध-यज्ञ करने के अधिकारी केवल “चक्रवर्ती? नरेश होते थे। 
पुष्यमित्र शुंग के प्रताप ओर पराक्रम को आयांवत के सभी नरेशों ने 
स्वीकार किया । वह ब्राह्मण धमे का बड़ा पक्तपाती था। उस की संरक्षता 
में वेद-धर्मं ओर संस्कृत विद्या की उन्नति हुईं। पुराणों ने शुंग वंश का 
राज्य-काल ११२ वष तक का लिखा है । तदनुसार, इ० स० पूव १८५० से 
इं० स० पूव ७३ तक मगध-राज्य पर इस ब्राह्मण वंश का अधिकार रहा। 
शुंगवंश के अधिकार-काल के पश्चात्‌ तीन शताब्दियों तक मगध का 
प्रतापसूर्य मेघाच्छन्न हो जाता है । तीन सो वष तक इस के इतिहास का 
कुछ पता नहीं चलता । 

निःसंदेह, यह मगध-साम्राज्य के हास का समय था। भारत के पश्चि- 

१८तत: साकेतमाक्रम्य पांचालान्य मथुरांस्तथा । 
यवना दुष्टविक्रांता प्राप्श्यन्ति कुसुमध्वजम्‌ ॥?” गार्गीसंहिता । 
“अरुणध्य वन: साकेतम्‌ ।' 


महाभाष्य 
“अरुणध्यवनो माध्यमिकान ।! । हे 

मोत्तर प्रांतों में यवन, शक, पार्थियन, कुशान आदि विदेशी लोगों के 
आक्रमण इस युग में बराबर जारी थे। अंततः, हमारे देश का बहुत बड़ा 
भाग विदेशियों के अधीन हो गया। मगध-राज्य की शक्ति के शिथिल होने 
पर, उत्तर ओर दक्षिण भारत पर विदेशियों का दोर दौरा तीन चार सदियों 
तक जमा रहा । ईसा के जन्म से प्रायः दो सो बष पूव ओर तत्पश्चात्‌ दो 
सो वर्ष तक यवन, शक, कुशान आदि विदेशी जातियों ने भारत पर 
अपना प्रभुत्व जमाया था। प्राचीन सिक्कों ओर शिलालेखों से इन सब 
जातियों के अनेक राजाओं के अस्तित्व का प्रमाण मिलता है। उत्तर हिंदु 
स्तान में इन राजाओं के हज़ारों सिक्के मिले हैं। शक संबत के प्रारंभ से 
( इे० स० ७८ ) लगभग एक शताब्दी तक कुशनवंश का सावंभोम 
साम्राज्य अधिकांश भारतवष पर और भारत के बाहर पश्चिम में आक्सस 
नदी तक ओर चीनी तुर्किस्तान तक फैला हुआ था । इस बंश में कनिष्क 
महाप्रतापी राजा हुआ। वह बोद्ध-धर्म का अनुयायी ओर उस के प्रचार 
में संलभ था। वह विद्वानों का आश्रयदाता था। तत्वदर्शी नागाजन, 
आयुर्वेदाचार्य चरक, संस्कृत के उड़्ट कबि ओर नास्यकार अश्वघोष, 
बोद्ध-थरम के महान आचाये पाश्व ओर वसुमित्र आदि प्रतिभाशाली 
विद्वान सम्राट कनिष्क के दानमान के पात्र थे। कनिष्क की मृत्यु के 
उपरांत कुशन-साम्राज्य का धीरे धीरे हास होने लगा । तब से आरंभ कर 
इ० स० की तृतीय शताब्दी के अंत तक भारत का इतिहास घोर अंधकार 
से ढका हुआ है।' उस समय इस देश की कैसी राजनीतिक स्थिति थी, 

१भारत के इतिहास में गुप्त वंश के उत्थान के पूत्र की शताब्दी अंधकारमय 
है। उत्तरापथ में कुशन-साम्राज्य और दक्षिणापथ में आंध्रसाम्नाज्य दोनों प्राय: 
एक ही साथ पतनोन्मुख हो जाते हैं और भारत के दोनों देशों में छोटे छोटे 
खंड राज्य स्थापित होने लगते हैं। पुराणों से भी तीसरी सदी में भारत की 
ऐसी ही अस्तब्यस्त राजनीतिक दुशा का पता चलता है। मत्स्यपुराण के अन्नु- 
सार इस समय के राजवंशों की तालिका निम्नलिखित प्रकार की है- 

यहाँ क्‍या क्‍या राजनीतिक घटनाएँ हो रही थीं, कनिष्क का साम्राज्य 
किस प्रकार छिन्न भिन्न हो रहा था इत्यादि इतिहास की समस्याओं के हल 
करने का हमारे पास कोई भी साधन नहीं है। तीसरी सदी का भारतवष 








कि पल >> नमय की संख्या | राज्य-काऊ 

१ | श्री पर्वतीय, आंध्रसत्य | सात ५२ वर्ष 

२ | आभीर दस ६७ ,, 

३. गधंभिल सात ७२ ,, 

४ | शक अठारह १८३ ,, 

७] यवन आठ ८७ वा ८८ वर्ष 

६ | तुषार चोदष्ट १०७वां १०० वर्ष 
७ | गुरुंड वा मुरुंड तेरह २०० वर्ष 

८ ह््ण ग्यारह १०३ ,, 


उक्त राजवंशों के राजाओं की संख्या तथा उन के राज्य-काल के विषय में 
पुराणों के सिवा ओर कोई पक्का ऐतिहासिक प्रमाण नहीं मिलता । तथापि उप- 
युक्त राजवंशों की सूची इसलिये बड़े महत्व की है कि इस से ६० स० की 
तीसरी सदी के भारत के राजनीतिक विभाग स्पष्ट प्रकट होते हैं । पुराणों में निदिष्ट 
इन राजवंशों में बहुतों का पता शिलालेखों से भी चलता हे और उन के स्थान 
भी भारतवर्ष के तत्कालीन नक़शे में दिखाये जा सकते हैं। आंध्ररूत्यों का राज्य 
श्रीपवत ( कनू ल जिले में श्रीशेछ ) के आस पास था। आशभीरों का राज्य 
बरार से कोंकण और काठियावाड़ तक था । गधमभिलों की स्थिति राजपूताने के 
दक्षिग-पश्चिम भाग में माल्म होती है । शकवंशी राजा मथुरा, तक्षशिला, सिघ, 
मालवा आदि प्रदेशों पर शासन कर चुके थे वा कर रहे थे । यवनों का काबुल 
से बैक्ट्रिया तक और भारत में पंजाब तक राज्य रह चुका था। तुपार शायद 
कुशनवंश के थे जिन के राज्य की सीमा एक समय पाटलिपुनत्र तक थी। समुद्र- 

मौन धारण कर रहा है। कदाचित्‌ वह निर्जीव हो कर पड़ा है ओर इस- 
लिये कहीं से कुछ भी इस के जीवन की घटनाओं की प्रतिध्वनि सुनाई 
नहीं पड़ती । किंतु ई० स० की तीसरी शताब्दी का अवसान होने पर जैसे 
पूव दिशा में अरुणोदय की लालिमा छा जाती है, वेसे ही अकस्मात्‌ 
भ्रारत के पूव प्रांत में एक प्रतापशाली हिंदू राजवंश की ज्योति जगमगा 
गुप्त की इलाहाबाद वाली प्रशस्ति में शकों ओर मरूंडों का उल्लेख है। जैन 
ग्रंथों में महंडराज को कन्नौज का राजा लिखा है। वह पाथ्लिपुत्र में रहता था। 
चीनी ऐतिहासिकों ने भी उसे पाटलिपुत्र का राजा लिखा है ।'* 
मालम होता है कि ईसा की प्रारंभिक शताब्दियों में मरुंड-राज्य का 
विशेष प्रभाव था। ये राजा विदेशी थे और इन का राज्य गंगा के आसपास 
था । कदाचित्‌ इन के पतन के साथ ही गुप्त राज्य का उदय हुआ हो। मथुरा 
और चंपावती के नागवंश और प्रयाग, साकेत (अवध ) और मगध के गुप्तवंश 
का उल्लेख पुराणों में मिलता है ।' पूर्व मालवा के राजवंश में, जिस की राज- 
धानी विदिशा थी, विध्यशक्ति के पुत्र प्रवीर के राजा होने का पुराणों में उल्लेख 
है। बहुत संभव है कि ये दोनों राजा वाकाटक वंश के विध्यशक्ति और प्रवर- 
सेन हों जिन का बहुत कुछ इतिहास दक्षिण के शिलालेखों और ताम्नपत्नों से 
मिला है।' 
पुराणों के पूर्वोक्त वंश-वृत्त कालक्रमानुसार न होने से क्रमबद्ध इतिहास के 

रूप में नहीं लिखे जा सकते । परंतु इन के आलोचन से इतना तो स्पष्ट सिद्ध 
होता है कि गुप्त और वाकाटक वंश के अभ्युदय होने के पूर्व के शतक में सारा 
भारतवर्ष खंड-राज्यों से आकी्ण था । विदेशी राजाओं का भी अधिकार भारत 
के बहुत बड़े हिस्सों पर था । इन सब छोटे छोटे राज्यों को एकछत्र शासन के 

१ जोनएलन----सुप्तवेश के सिक्कों का सूचीपत्र । पृष्ठ २९। 

शअनुगंगा प्रयागगञ्न साकेत॑ मगरधांस्तथा । एतांजनपदांसवॉन्भीक्ष्यते गुप्त- 

वंशजा: । (वायुपुराण) । का 4 .. 
३एस० कृष्णस्वामी एयंगर---ग़ुप्त-इतिहास का अध्ययन, अध्याय १. 

उठती है। इतिहास के रंग-मंच पर फिर से भारतीय प्रतिभा के अभिनव 
खेल--नये नये दृश्य--हमें देखने का सोभाग्य होता है । इस राजवंश का 
उत्थान मगध देश में हुआ । हिंदू इतिहास में यह वंश “गुप्तों का राजवंश! 
के नाम से प्रसिद्ध है। इस के उदय के साथ ही मगध में फिर अखिल 
भारतीय साम्राज्य-निमाण का सूत्रपात हुआ । इस के निर्माण करने वाले 
कैसे पराक्रम के पुतले थे, वे कैसे तेजख्ी ओर मनस्वी थे इस की चर्चा 
आगे चल कर हम करेंगे। 

अधीन करना ओर देश का विदेशियों के अधिकार से उद्धार करना, भारत की 
प्राक्तन संस्क्ृति को पुनरुज्णीवित करना, उस की प्रसुप्त प्रतिभा को फिर से 
जगाना, उस के धर्म, कला, विज्ञान, साहित्य में अभिनव जीवन का संचार 
करना, ये सारी घटनाएँ, भारत के इतिहास के रंग-मंच पर गुप्त-वंश के उदय 
होते ही घटित होने लगती हैं । इन्हीं कारणों से आजकल के इतिहासकार गुप्त- 
काल को प्राचीन भारत के इतिहास का 'सुबण-युग! बतलाते हैं और इस की 
तुलना यूनान के इतिहास में पेरीक्लीज के और इंगलेंड के इहिहास में महाराणी 
एलिजबेथ के काल से किया करते हैं । 


. दूसरा अध्याय 
गुप्त राजवंश 


भारत के प्राचीन इतिहास की शोघ से पता चलता है कि श्रीगुप्त 
अथवा गुप्त मगध के नये राजवंश का संस्थापक था जिस के नाम पर यह 
वंश गुप्त नाम से इतिहास में प्रसिद्ध हुआ । उस का पूबवर्ती राजबंशों से 
क्या संबंध था इस का कुछ भी उल्लेख इस समय के शिलालेखों में तो 
नहीं मिलता, परंतु उक्त वंश के पिछले समय के राजाओं के लेखों में गुप्त 
वंशियों का चंद्रवंशी होना लिखा है।' इस पुराण-प्रसिद्ध प्राचीन चंद्रवंश 


१गुप्त-वंश के राजा क्षत्रिय थे। उन के विवाह-संबंध 'लिच्छिवि! और “वाका- 
टक! आदि क्षत्रिय वँशों के साथ होने के प्रमाण मिलते हैं। उन के नाम के साथ 
'गुप्त! छूगा रहने से उन्हें वेइय मान लेना भ्रम है। पिछले समर के गुप्त राजाओं के 
लेखों में उन का चंद्रवंशी होना लिखा हे । म० म० श्रीमान गोरीशंकर ओझा 
ने 'राजपूताने के इतिहास” में लिखा है कि गुप्तों के महाराज्य नष्ट होने के बाद 
भी उन के वंशजों का राज्य सगधघ, मध्यप्रदेश और गुत्तल ( बंबई प्रांत के घार- 
वाड़ ज़िले में ) आदि पर रहा था। गुत्तल के गुप्तवंशी अपने को उज्जैन के महा- 
प्रतापी राजा चंद्वगुप्त ( विक्रमादित्य ) के वंशज ओर सोमवंशी मानते थे (बंबई 
गज़ेटियर, जि० १, भाग २, ए० ५७८) सिरपुर ( रायपुर, मध्प्प्रदेश ) से मिले 
हुए महाशिवगुप्त के शिलालेख में वहाँ के गुप्ततंशी राजाओं को चंद्रवंशी बत्त- 
लाया हे-- 

( आसीच्छशीव ) भ्रुवनाद्भुत भूत भूतिरुदू भूत भूतपति ( भक्तिसमः ) प्रभाव: । 
२ 

का पुनरुत्थान इ० स० की तीसरी शताब्दी के अंतिम चरण से प्रारंभ 
हुआ ओर सातवीं सदी के मध्य कांल तक इस ग्रतापी वंश की सत्ता 
भारतवषे में जीती जागती रही । लगभग साढ़े तीन सो वर्षो' का भारत- 
वर्ष का आंखलाबद्ध इतिहास गुप्त-काल के आरंभ से लिखा जा सकता है । 
इस इतिहास के निर्माण करने में हमें अधिक क्लेश भी नहीं होता, क्योंकि 
इस युग का तिथि-क्रम प्राय: निश्चित सा ही है। गुप्त नरेशों की वंश-परं- 
परा का ओर उन के प्रथक्‌ प्रथक्‌ राज्य-काल का पता तत्कालीन शिला- 
लेखों से हमें मिलता है जिन के आधार पर इस युग का क्रम-बद् 
इतिहास रचा जा सकता है। 


महाराज श्रोगुप्त 
गुप्रवंश के शिलालेखों में श्रीगुप्त के नाम के साथ केवल “महाराज? 
की उपाधि का उल्लेख है । इस से अनुमान होता है कि वह किसी बढ़े 
राजा का सामंत था। उस का पुत्र घटोत्कच भी महाराज” ही कहलाता था, 
परंतु उस का पोत्र प्रथम चंद्रगुप्त महाराजाधिराज” की उपाधि से प्रसिद्ध 
हुआ । तीन पीढ़ियों की अवधि में इन नरेशों का महाराज” से “महा- 
राजाधिराज? की पदवी पर आरूढ़ हो जाना यह सूचित करता है कि ये 
किसी बड़े राजा के सामंत न रह कर अब स्वतंत्र हो गए। इस समय के 
शिलालेखों में 'महाराज” की उपाधि का प्रयोग केवल सामंत राजाओं 
के नाम के साथ होता था। चीन देश के बोद्ध यात्री इत्सिंग ने, जो भारत- 
बष में सातवें शतक के अंत में आया था, अपने यात्रा-विवरण में यह 
लिखा है कि महाराज श्रीगुप्त ने लगभग ५०० वर्ष पूबे चीन के तीथे- 
यात्रियों के लिये मगध के मृगशिखावन में एक मंदिर बनवा कर उस के 
द्वान्वय कतिलक: खलु चंद्रगुप्त राजाण्यया प्रथुगुण: प्रथितः प्रथिष्याम्‌ ॥ 
ए० ० जि० १ १3, ४० १३५९० 
गो० ही० ओझा---राज० का इति० पृष्ठ ११३-११४ 

ख्रच के लिये २४ ग्राम दान में दिए थे । इस मंदिर के भग्नावशेष इत्सिंग 
ने स्वयं देखे थे, जो उस के समय में “चीन के मंदिर” के नाम से प्रसिद्ध 
थे। इत्सिंग के श्रीगुप्तर गुप्तवंश के संस्थापक महाराज गुप्त ही प्रतीत होते 
हैं। चीनी यात्रियों के प्रति उन की उपकारपरायणता की कथा इत्सिंग ने 
मगध देश में सुनी थी । यदि विदेशियों के प्रति महाराज गुप्त इतने दान- 
शील थे तो अपनी मगध की प्रजा के हित करने में वे कितने अधिक 
दत्तचित्त होंगे इस का हम सरल रीति से अनुमान कर सकते हैं । 
महाराज श्रीगुप्त का राज्य-काल इे० स० २७०५ से ३०० तक का अनुमान 


किया गया है । 


महाराज घटोतल्कचगुप्त, महाराजाधिराज श्रोचंद्रगुप्त (प्रथम) 


श्रीगुप्त का पुत्र ओर उत्तराधिकारी महाराज घटोत्कच गुप्त हुआ। 
इस के नाम का सोने का केवल एक सिक्का मिला है, जो रूस के प्रसिद्ध 
नगर लेनिनग्रेड के अजायबघर में रखा हे, परंतु मुद्रातत्वविद्‌ जेम्स 
ऐलन इस सिक्के को महाराज घटोत्कच का नहीं मानते । घटोत्कच का पुत्र 
चंद्रगुप्त इस वंश में पहला प्रतापी राजा हुआ । उस ने प्रथम बार 'महा- 
राजाधिराज? की पदवी धारण की, अपने नाम से सोने के सिर्क चलाए 
ओर अपने राज्याभिपेक के समय से 'ुप्त-संवत” प्रचलित किया। चंद्र- 
गुप्त का विवाह लिब्छिवि वंश को राजपुत्री कुमारदेवी के साथ हुआ 
था । उस के सिक्कों पर उस की ओर उस की रानी की मूर्तियाँ ओर नाम 
अंकित होने से कुछ विद्वानों का अनुमान है कि चंद्रगुप्त का लिच्छिवि 
राजपुत्री कुमारदेवी से विवाह-संबंध ही गुप्रवंशियों के भावी अभ्युदय 
का कारण था। प्राचीन भारत के इतिहास-लेखक विंसेंट स्मिथ का मत 
है कि चंद्रगुप्त प्रथम के समय मगध पर शायद लिच्छिवियों का अधि- 
कार होगा, जिसे उन्‍्हों ने कुमारदेवी के विवाह में चंद्रगुप्त को भेट कर 
दिया होगा । परंतु यह मत कोरी कल्पनामात्र है । क्योंकि एक तो चीनी 
यात्री इत्सिंग के लेख से स्पष्ट है कि महाराज गुप्त के समय से ही मगध 

गुप्तवंशियों के अधिकार में था, ओर दूसरे चंद्रगुप्त प्रथम के 'महाराजा- 
धिराज” की उपाधि ग्रहण करने से सिद्ध होता है कि वह स्वयं मगध का 
प्रतापशाली राजा था । तथापि, इस में संदेह नहीं कि लिच्छिवि वंश के 
साथ के संबंध को गुप्तवंशी नरेश अपने बड़े सोभाग्य की बात समभते 
थे। महात्मा बुद्ध के समय में लिन्छिवियों का प्रजातंत्र राज्य वेशाली 
( वतमान मुज़फ़्फ़रपुर, बिहार ) में था । बोद्धों के 'दीघनिकाय? में लिखा 
है कि लिच्छिवियों ने बुद्ध की अस्थि का विभाग यह कह कर माँगा था 
कि “भगवान भी क्षत्रिय थे ओर हम भी क्षत्रिय हैं? | जैनधर्म के प्रवतक 
“महावीर स्वामी! भी वैशाली के क्षत्रिय कुल में जन्मे थे। इस प्रसिद्ध 
लिच्छिवि कुल की राजकुमारी कुमारदेवी से प्रथम चंद्रगुप्त ने विवाह 
किया । गुप्रवंश के भावी अभ्युद्य का यह विवाह संबंध मुख्य कारण 
हुआ इस कल्पना की पुष्टि में कोई प्रमाण नहीं मिलता गुप्रवंशियों ने 
अपने ही बाहुबल ओर प्रतिभा से इतिहास में गोरव प्राप्त किया | उन के 
उत्थान के कारण उन्हीं के असाधारण गुण-कम थे | इस वंश के इति- 
हास में एक समय ऐसा था कि द्वारिका से आसाम तक ओर पंजाब से 
नमंदा तक का सारा देश उस के अधीन था ओर नमदा से दक्षिण के 
देशों में भी उस की विजय का डंका बजा था। 

चंद्रगुप्त प्रथम का राज्य प्रयाग से पाटलिपुत्र तक था। वायुपुराण 
में, गंगा तट का ग्रदेश, प्रयाग, अयाध्या तथा मगध का गुप्रवंशियों के 
अधीन होना लिखा है जो चंद्रग॒प्त प्रथम के समय की राज्य-स्थिति प्रकट 
करता है । 


अनु॒गंगा प्रयागं॑ं च साकेत॑ मगधांस्तथा। 
पेताअनपदांस्सर्वान्‌ भोक्ष्यंते गुप्तवृंशज़ाः ॥ 
इस छोटे से राज्य का प्रभाव बढ़ते बढ़ते अखिल देश व्यापी हो गया। 
इसा के चोथे शतक में गुप्तवंश की प्रभुता सारे भारतव्े में जम गई। 
हज़ारों मील लंबे चोड़े इस देश में एकछत्र राज्य के स्थापित करने वाले 

मोयेवंश के लगभग साढ़े पाँच सो वर्ष के बाद गुप्तवंशी सम्राट हुए । इस 
वंश में कई बड़े वीर, धमेनिष्ठ ओर स्वदेश रक्षक राजा हुए थे। इन के 
जीवन चरित्र के विषय में सविस्तर जानने की इच्छा हमें होना स्वाभाविक 
हे । परंतु, हमारे पास इस जिज्ञासा की पूर्ति के बहुत ही कम साधन हैं । 
अतएव, इन के समय के शिलालेख, सिक्के ओर साहित्य से जो कुछ 
इन के कारनामें हमें मालूम होते हैं उन से ही हमें संतुष्ट होना पड़ता है । 
यदि ये इतिहास के जानने के इतने भी साधन खोज कर न निकाले 
जाते तो हमारे देश के इन वीर पुरुषों का चरित्र सदा के लिये विस्म्रति में 
विलीन हो जाता । किंतु धन्य है आजकल के प्राचीन इतिहास के शोधकों 
को जिन के परिश्रम से हमें इस प्रतापी वंश के इतिहास के जानने के 
साधन प्राप्त हुए हैं । 


गप्तवंश का साम्राज्य-विस्तार 
महाराजाधिराज श्रीसमुद्र गुप्त 

हम पहले कह चुके हैं कि चंद्रगुप्त प्रथम ने अपने राज्यारोहण दिवस 
स अपना राज्य-संवत्‌ प्रचलित किया था। वही संबत्‌ उस के पुत्र पौत्रा- 
दिकों के लेखों में भी प्रचलित रहा ओर उसी का नाम गुप्त संबत हुआ । 
इस गुप्त संवत्‌ को प्रचलित करने वाला चंद्रगुप्र प्रथम अवश्य ही स्वतंत्र 
ओर ग्रतापशाली राजा हुआ होगा इस में हमें कुछ संदह नहीं है, क्योंकि 
पराधीन ओर सामंत राजाओं के अपने राज्य-संवत्‌ चलाने के उदाहरण 
हमें इतिहास में नहीं मिलते । 

डाक्टर फ़्लीट के मतानुसार उपयुक्त गुप्त संवत्‌' का प्रथम वष ई० 
स० ३२० से शुरू होता है। महमूद गज़नवी के साथ भारत में आने वाले 
विद्वान अलबेरूनी का कथन है कि गुप्त संवत्‌ शक संवत्‌ (इ० स० ७८) 
से २४२ वष बाद प्रारंभ हुआ था । अर्थात्‌ गुप्त संबत्‌ ७८ + २४२८ ० 

१ 'गुप्त-संवत्‌! इस शीषक का परिशिष्ट देखिए । 

स० ३२० में शुरू हुआ । इस संवत्‌ की तिथि के निश्चित होने से गुप्तवंश 
के इतिहास का तिथि-क्रम ठीक ठीक स्थिर हो चुका है । 

प्रथम चंद्रगुप्त का राज्य-काल लगभग १५ वष इं० स० ३२०-३३५ तक 
माना गया है। उस की मृत्यु के पश्चात्‌ उस का महागप्रतापी पुत्र समुद्रगुप्त 
मगध के राजसिंहासन पर बेठा। अपनी बाल्यावस्था से ही वह इतना 
गुणी ओर होनहार था कि उसके पिता चंद्रगुप्त प्रथम ने अपने सब पत्रों 
में ज्येष्ठ न होने पर भी उसी को अपना उत्तराधिकारी चुना था । अखिल 
प्रथ्वी के पालन करने का भार उसे उस के पिता ने हथे के आँसू बहा कर 
अपने राज द्रबार के सभ्य बुंद के सामने सुपुदे किया था। अपने पिता 
से राज्य-भार को स्वीकार कर के समुद्रगुप्त ने अपनी योग्यता का जगत्‌ 
को पूण परिचय दिया। उस के राजत्व-काल का सविस्तर इतिहास हमें प्रयाग 
के क़िले में स्थित, अशोक के लेख वाले विशाल स्तंभ पर खुदे हुए,संस्क्रत भाषा 
के गद्य और पद्म में रचित लेख से मिलता है । इस संस्कृत लेख की भाषा 
बहुत ही प्रांजल और ओजस्वी है । समुद्रगुप्त के आश्रित संस्कृत के महा- 
कवि हरिषेण ने इस लेख की रचना की थी। इस में उस की विजय-यात्रा 
का सविस्तर वणन है जिस के आधार पर उस के साम्राज्य-विस्तार की 
सीमाएं निधारित की जा सकती हैं। इस वीर विजयी की विजय-यात्रा 
का वृत्तांत प्रयाग के स्तंभ लेख में, जिस पर धमं के जयघोष करने वाले 
सम्राट अशोक का भी लेख खुदा हुआ है," इस प्रकार लिखा है। “इस 





१ शांतिप्रिय अशोक के लेख वाले स्तंभ पर यद्ध-प्रिय समुद्र गुप्त की विजय- 
प्रशस्ति के उत्कीण किये जाने में हमें कुछ अनुचित नहीं लगता । दोनों सम्राटों 
में बहुत बातें समान थीं । दोनों अपने अपने घर्म की मयांदा स्थापित किया 
चाहते थे । अशोक ने इस लेख द्वारा आज्ञा दी थी कि किसी को भी भिक्षुसंघ 
के नियम न तोड़ने चाहिएँ । समुद्गगुप्त का भी इस लेख द्वारा अपने धर्म की 
मर्यादा स्थापित करने का उद्देशय था--'धर्म प्राचीरबंध:” । 

समुद्रगुप्त ने सैकड़ों युद्धों में विजय प्राप्त की थी | इस का शरीर शब्नों 
से लगे हुए सैकड़ों घावों से शोभायमान था। वह अपने भुज-बल पर ही 
भरोसा रखता था ।” उस समय के भारत की प्राय: सभी शक्तियों ने उस 

उस ने अपनी प्रशस्ति धर्म-विजयी अश्ञोक फे स्तंभ पर कदाचित्‌ इसलिये 
लिखवाई कि उस के भी गुण-कर्म अशोक के बहुत कुछ सदृश थे । अशोक की 
भाँति समुद्रगुप्त, प्रशस्तिकार की दृष्टि में, दानवीर, दयालु, मदुह्दय, कृपण, 
दीन, अनाथ और आतुर जनों का उद्धा रक था। दोनों ही छोकानुअह की मूततियाँ 
थीं । इस अश्योक के कीति-स्तंभ पर ही समुद्रगुप्त के 'प्रदान', 'पराक्रम', 'प्रशम' 
और शाख-परिशीलन के प्रश्यात करने वाली प्रशस्ति का लिखवाना स्घथा 
सरमंजस था ।7* 

'मदुहृदस्यानुकंपावतो बनेकगोशतसहस्रप्रदायिन: कृपणदीना नाथातुरजनोझ- 
रणमंत्र दीक्षाद्यगतमनस; समिद्स्य विग्नहवतो लोकाजुग्रहस्य सुचिरस्तोतव्या- 
नेकारुतोदारचरिततस्य--- 

प्रदान भुजविक्रमप्रशमशास्त्रवाक्योदय ; ** *** *** यशः? 

विंसेंट स्मिथ के मत में अशोक-स्तंभ पर समुद्रगुप्त की प्रशस्ति का उत्कीण 
होना अविनय और अनोचित्य की पराकाष्टा है। आप लिखते हैं कि समुद्गुप्त 
कट्टर हिंदू , ब्राह्मणों के शास्त्रों का पंडित और रण-रसिक योद्धा था । आश्चर्य है 
कि उसे इस में लेश भर भी संकोच न हुआ कि उस ने उस स्तंभ पर घर्म-विजयी 
( अशोक ) के शांतिषूर्ण डपदेशों के बराबर अपने रक्तरंजित युद्धों के ऋूरता 
और दप से भरे वर्णन लिखवाए । 


#-04ाग्परतं/१8 प६3, 27 077900905 निज्ञतफ, ]९३77९८व ॥7 ॥7 ४॥९ 

का लाहा माना था। सब से पहले उस ने अपने निकटवर्ती आर्यावत के 
राजाओं को युद्ध के लिये ललकारा ओर उन्हें परास्त किया। आरयांवत के 
नां राजाओं के नाम इस लेख में लिखे हैं जिन्हें उस ने नष्ट कर अपना 
प्रभाव बढ़ाया। सारे उत्तरापथ को जीत कर समुद्रग॒प्त ने दक्षिणापथ अथोत्‌ 
नमेदा के दक्षिण के देश को जीतने का बीड़ा उठाया । अपनी राज- 
धानी पाटलिपुत्र से चल कर बिहार ओर उड़ीसा के वनमय प्रदेश के दो 

विसेंट स्मिथ का 'ऐतिहासिक विवेक' किस अंश तक खरा वा खोटा है इस 
पर पाठक ही स्वयं विचार करें । क्या अशोक ने धर्म-विजय के पूर्व कोई भया- 
नक युद्ध नहीं किया था ? क्या ससमुद्रगुप्त की प्रशस्ति में केवल युद्धां का ही 
वर्णन है ? क्या दूसरे शिलालेखों से इस प्रशस्ति में लिखी हुई बातें प्रमाणित 
नहीं होतीं ? जो विशेषण हरिपेण ने समुद्गगुप्त के नाम के साथ जोड़े हैं क्या उन 
का उस की मुद्राओं पर आभास नहीं मिलता ९ इन प्रइनों के उत्तर से स्मिथ 
महाशय निरुत्तर हो सकेंगे । सच तो यह है कि हरिपेण की प्रशस्ति में समुद्र- 
गुप्त का वृत्त और चरित्र प्रायः इतिहास-द्टि से निबद्ध किया गया है, काब्य- 
रूप से नहीं । उस की रचना में कवि ने यथार्थ घटनाओं और 'रित्र-गत गुणों 
का क्रमबद्ध वर्णन लिखा है । डाक्टर फ्लीट ने इसे देख कर कहा है कि शिला- 
लेख और ताम्रलेखों को देखते हुए पुराने हिंदुओं में इतिहास लिखने की क्षमता 
सिद्ध होती है। पौराणिक और काव्य-वणनों से इन लेखों की प्रथा बिलकुल 
भिन्न है। इन की परंपरा और शैली दस्तावेज़ी है। पूरा नाम, उपाधियाँ, धाम, 
वैश-क्रम, स्थान, मिति, संवत्‌ देते हुए ये अपना करण-कारण विदित करते हैं । 
समुद्रगुप्त के समय की ऐतिहासिक घटनाओं और उस के जीवनचरित को 
अंकित करते हुए महाकवि हरिपेण ने एक एक अक्षर तोल कर इस प्रशस्ति को 
रचा हे, जिस में इतिहास भरपूर और काव्यांश थोड़ा है। 

हम इस महाकवि के अत्यंत कृतज्ञ दें जो नेपोलियन से किसी अंश में 
कम नहीं था, वरन्‌ यह कहना चाहिए कि किसी किसी बात में उस से बढ़ कर 

राजाओं को उस ने परास्त किया। वहाँ से वह दक्षिण की ओर मुड़ा 
ओर भारत के पूवे तट की महानदी और ऋष्णा नदी के बीच के देशों को 
जीतता हुआ अपने राज्य को लोट आया। 

मद्रास प्रांत के कांजीवरम्‌ ( कांची ) तक समुद्रगुप्त के हमले हुए। 
वहाँ इस समय पल्लव वंश का राज्य था। अपने दलबल से उस ने दत्तिणा- 
पथ के इन अनेक राजाओं को परास्त किया, परंतु फिर अनुग्नह के साथ 
उन्हें मुक्त कर अपनी कीर्ति बढ़ाई । उन के राज्यों को छीन कर गुप्त- 
साम्राज्य में मिला लेना समुद्रगुप्त को अभीष्ट न था। वह तो सिफ़ यह 
चाहता था कि उस का एकछुत्र शासन भारत के सभी नरेश एकमत 
होकर स्वीकार करें। जिन्हों ने उस की इस इच्छा का विरोध किया उन 
से युद्ध घोषणा कर के वह लड़ाई लड़ा । यह मानना भूल है कि समुद्रगुप्त 
के आक्रमण दक्षिण के मालाबार, महाराष्ट्र, पश्चिमी घाट आदि प्रांतों पर 
हुए। दक्षिण के जितने स्थानों का उस के शिलालेख में उल्लेख है वे पूरे 
सटवर्ती थे । पर इस में संदेह नहीं कि उस का प्रखर प्रताप सारे ही दक्षिण 
देश पर लंका द्वीप तक छा गया था। सीमांत प्रदेश के राजाओं ने भी 
समुद्रगुप्त के प्रभुत्व को स्वीकार किया। दक्षिण बंगाल, कामरूप (आसाम), 
नेपाल, कुमा ऊँ, गढ़वाल आदि पूर्व ओर उत्तर के राज्यों के 'प्रत्यंतः नरेश 
उस के अधीन हो कर उसे कर देने लगे। गुप्न-राज्य के पश्चिम ओर दक्षिण- 
पश्चिम में अनेक ऐसी जातियाँ पूव काल से बसी हुई थीं, जिन में प्रजा- 
तंत्र राज्य था, जो “गण-राज्य” कहलाते थे । समुद्रगुप्त ने उन जातियों से 
था, उस समुद्रगुप्त के नाम का निशान भी हमारी साहिल-पग्र॑थ-राशि में नहीं 
है । उस का इतिहास उस के समय की लिखी हरिषेणक्ृत प्रशस्ति से आविभूत 
हुआ है। भारतीय ऐतिहासिक लेखों में पूरा पूरा विशद्‌ विवरण देने के कारण 
यह स्तंभ-छेख असाधारण महरव का है ।* 


+६# 7 20873ए॥0 7९८0 प्रशांवुपट भा0ाह परातीका) 37775 ॥॥ 
08 ज९३]६)॥ ० व€ए॥.---30, (7४/४#६ (70785, 9. जड़, 

भी कर वसूल किया। पंजाब, राजपूताना, मालवा ओर मध्य प्रदेश में 
बसे हुए ऐसे अनेक “गण-राज्य” थे, जो उस के करद ओर वशंबद बन 
गए । इन खतंत्रता-प्रेमी जातियों ने बड़ी कठिनाई से ही उस का सामंत 
बनना स्वीकार किया होगा । 

इन राज्यों के अतिरिक्त इस वीर विजयी ने विदेशी राजाओं के दाँत 
खट्टे किए । वे भारतवषे में अब भी वतमान थे । उन का बहुत बड़ा राज्य 
भारत के पश्चिमी प्रांत गुजरात ओर काठियावाड़ में फेला हुआ था । शक 
जाति के “महाक्षत्रप” वहाँ राज्य कर रहे थे। इस शक राज्य के अलावा 
पश्चिमोत्तर पंजाब से आक्सस नदी के तीर तक समुद्रगुप्त के समय में 
कुशन वंश के राजा शासन कर रहे थे। कुशन वंश के सिक्‍तकों से पाया 
जाता है कि ये राजा देव पुत्र, शाही, शहानुशाही”? आदि उपाधियाँ घारण 
किया करते थे। समुद्रग॒प्त के लेख में इन्हीं उपाधियों से इन राजाओं का 
उल्लेख है । इस से ज्ञात होता है कि पश्चिमोत्तर भारत ओर उस के बाहर 
इरान तक शाह” और शाहंशाह” के उपाधि-धारी विदेशी राजाओं ने 
समुद्रगुप्त का आधिपत्य स्वीकार किया । ये सारे विदेशी राजा सम्राद 
समुद्रगुप्त के समक्ष अनमोल उपहार ले कर उपस्थित होते ओर अपने अपने 
राज्य के उपभोग ओर शासन करने की उस से आज्ञा माँगते थे । चीन के 
इतिहासकारों ने लिखा है कि लंका के राजा मेघवण ने इ० स० ३६० के 
आस पास समुद्रगुप्त के दरबार में अमूल्य मणि-रत्रों के उपहार समेत 
अपने राजदूत इसलिये भेजे थे कि उसे बोधगया में सिंहल द्वीप (लंका) 
से आने वाले बोद्ध यात्रियों के विश्राम के लिये एक मठ बनवाने की आज्ञा 
दी जाय । समुद्रगुप्त ने सिंहल के राजा की प्रार्थना को सहष स्वीकार 
किया । तदनंतर राजा मेघवरण ने गया में एक विशाल मठ बनवाया और 
उसे बहुत कलाकोशल से सजा धजा कर उस में बुद्धदेव की रत्न जटित 
सुवरण-प्रतिमा की प्राण-प्रतिष्ठा करवाई । सातवीं शताब्दी में भारत में पधा- 
रने वाले चीनी यात्री हेनसांग ने इस विशाल मठ को बोधगया में स्वयं 
देखा था । उस के कथनानुसार उस समय इस मठ में महायान पंथ के एक 

हज़ार बोद्ध भिक्षुक रहा करते थे और वहाँ लंका के तीर्थ यात्रियों का खूब 
अतिथि-सत्कार होता था । 

उपयुक्त वणन से स्पष्ट सिद्ध है कि समुद्रगुप्त ने हजारों कोसों की विजय- 
यात्रा की, भारतवष के कोने कोने में उस की विजय के डंके बजे । जहाँ 
कहीं वह गया वहाँ उस का लोहा माना गया । पूब में ब्रह्मपुत्रा नदी से 
पश्चिम में यमुना ओर चंबल तक, उत्तर में हिमालय से दक्तिण में नमेदा 
तक समुद्रगुप्त का राज्य विस्तृत था, जिस पर वह स्वयं शासन करता 
था । इन सीमाओं के बाहर उत्तर भारत में जो जो राज्य थे वे सभी उस 
के साम्राज्य के अधीन हो गए। दक्षिण भारत के अनेक राजा उस के 
पराक्रम से वशीभूत हो कर उस के आश्रित बन गए। विदेशी राजाओं ने 
उस के प्रखर प्रताप के सामने अपने अपने सिर भुकाए | पश्चिम एशिया 
की ओक्सस नदी से लंका द्वीप पर्येत उस की कीर्ति-पताका फहराई । इस 
चक्रवर्ती हिंदू सम्राट की तुलना फ्रांस के वीर योद्धा नैपोलियन बोनापाट 
से की जाती है। परंतु नैपोलियन की विजय-यात्रा में रूस के मोस्को नगर 
से पलायन करना ओर वाटरलू में योरुप की संमिलित शक्तियों से परास्त 
होना ये दो जैसी घटनाएं हैं वैसी समुद्रगुप्त के जीवन में कहीं भी नहीं 
हुईं । हज़ारों कोसों की दिग्विजय कर के उस ने अपने अतुल साहस, 
अद्भुत पराक्रम ओर अपूब संगठन-शक्ति का जगत्‌ को परिचय दिया। ऐसे 
समय में जब रेल, तार, मोटर जैसे शीघ्रगामी यात्रा के साधन न थे, जब 
लोग---“निस दिन चलें अढ़ाई कोसः--इस से अधिक सामथ्ये वाले न 
थे, तब बड़ी सेना को लेकर कोसों दूर देशों पर धावा करना एक राजा 
का परम साहस का काम था ओर फिर उन धावों में सफल होना उस 
की काय-च्षमता और संगठन-शक्ति का ज्वलंत उदाहरण था । 

सम्राट्‌ समुद्रगुप्त ने अपनी दिग्विजय के उपलक्ष्य में अश्वमेध यज्ञ 
किया था ओर उस में दान ओर दक्षिणा देने के लिये सुबण के पदक वा 
सिक्के ढलवाए थे | उन सिक्कों पर एक ओर यज्ञ-स्तंभ में बँधे हुए घोड़े 
की मूर्ति ओर दूसरी ओर हाथ में चँवर लिये समुद्रगुप्त की महाराणी की 

मूर्ति अंकित हैं ओर उन पर “अश्वमेध-पराक्रम:' *--अर्थात्‌ अश्वमेध-यज्ञ 
करने का पराक्रम जिस ने किया--लिखा रहता है। दूसरे शिलालेखों 
से पता चलता है कि उस ने चिरकाल से न होने वाले अश्वमेध यज्ञ का 
अनुष्ठान किया था ओर न्याय से उपार्जित अपना असंख्य धन--सुवर्ण 
ओर गोओं को--उस ने यज्ञ की दक्षिणा में दिया था। प्राचीन भारत में 
केवल ग्रतापशाली राजा ही अश्वमेध यज्ञ करने का साहस करते थे। जो 
राजा इस यज्ञ के लिये छोड़े हुए घोड़े को अपने राज्य में घूमने देते थे वे 
अश्वमेध करने वाले राजा की प्रभुता मान लेते थे, पर॑तु जो उस घोड़े को 
पकड़ लेते थे वे उस से युद्ध करने के लिये कटिबद्ध हो जाते थे । इस युद्ध 
में विजयी राजा का आधिपत्य विजित राजा स्वीकार कर लेता था । जब 
वह घोड़ा दूसरे राज्यों से बिना किसी बाधा के लौट आता था तब यज्ञ 
होता था, जिस में दूसरे राजा संमिलित होकर विजयी राजा को “चक्र- 
वर्तीः--'राजाधिराजः--मान लेते थे। इस यज्ञ के करने वाले को अपने 
ही राज्य का नहीं वरन समस्त देश की रक्षा का भार अपने कंधे पर लेना 
पड़ता था। अपने देश के धर्म ओर संस्क्ृति को सबत्र फेलाने का उत्तर- 
दायित्व भी उस के ही सिर बँधता था । जब कभी इस देश में ऐसे “चक्र- 
वर्ती! राजा हुए तभी इस का बहुत बड़ा भाग राजनीतिक एकता के सूत्र 
में बँध जाता था ओर इस की रक्षा भी भली प्रकार से होती थी। जब 
भारत में यवनों के आक्रमण हुए तब चक्रवर्ती मोय-नरेशों ने और उन 
के पश्चात्‌ शुंगवंशी ब्राह्मण राजाओं ने देश की रक्षा की । जब शक और 
कुशनवंशी विदेशी राजाओं की इस देश पर सत्ता जमी तब चक्रवर्ती 

१छुखनऊ के स्थृज़ियम में एक बदसूरत पत्थर का घोड़ा रखा है। उस पर 
“द गुत्तस देय धम्म”? टूटे अक्षरों में लिखा हुआ था। कदाचित्‌ यह समुद्रगुप्त 
के अश्वमेध का स्मारक हो । रेपसन को एक मुहर मिली थी जिस पर धोड़े की 
आकृति और “पराक्रम:”” खुदा हुआ था। जे० आर० एु० एस० १९०१-- 
पृष्ठ १०२ । 

गप्तवंशियों ने भारत में एकछन्न शासन स्थापित किया। जब पाँचवीं 
शताब्दी के मध्य से हूण लोगों के भारत में हमले शुरू हुए तब सम्राट 
स्कंदगुप्त, यशोधमेन , प्रभाकरव्धेन तथा हषवधन आदि महाप्रतापी हिंदू 
नरेशों ने विदेशियों के आक्रमण और पराधीनता से इस देश को बचाया । 
ऐसा अनुमान होता है कि विदेशियों के आक्रमण के समय धमे ओर 
संस्क्रति की रक्षा के लिये इस देश में 'एकाधिपत्य” राज्य स्थापित करने 
की तीत्र इच्छा हिंदू नरेशों के हृदय में जाग उठती थी | हमारा इतिहास 
इस बात का साज्ञी है कि इस देश में साम्राज्य की स्थापना से हमारे धमे, 
संस्क्रति और स्वतंत्रता की रक्ता अवश्य हुई । 

समुद्रगुप्त केवल युद्धकला में ही पठु न था, किंतु वह राजनीति में भी 
बड़ा दक्ष था। जिस प्रकार उस ने अपने साम्राज्य की शासन-व्यवस्था की 
थी उस पर विचार करने से हमें उस की प्रगल्भ नीति-निपुणता का परि- 
चय मिलता है। गुप्त साम्राज्य को चिरस्थायी बनाना ही उस की नीति 
का ध्येय था। सारे विजित देशों को अपने ही राज्य में मिला कर उन पर 
हुकूमत करना उस ने नीतिविरुद्ध समका। सिफ़ उत्तर भारत के कुछ 
छोटे छोटे राज्यों को तो उसे अपने साम्राज्य में मिलाना पड़ा । इस प्रकार 
आर्यावत के छिन्न भिन्न राष्ट्रों को एक कर उस ने वहाँ अपनी सुटढ़ ओर 
निष्क॑ंटक सत्ता स्थापित की । आयावत के राजाओं के प्रति उस का 
व्यवहार कठोर था। उस ने उन का देश छीन लिया और यह इसलिये 
कि उन के स्वतंत्र रहने से आरयावत में राष्ट्रीय एकता स्थापित न हो सकती 
थी ओर न पश्चिमोत्तर भारत में समय समय पर होने वाले विदेशियों के 
हमले ही रोके जा सकते थे। गुप्र-साम्राज्य के सीमा-प्रांतों को सुरक्षित 
रखने के लिये उस ने मगध ओर उजड़ीसा के मध्य के जंगल के राजाओं 
को अपना सेवक बनाया । समुद्रगुप्त की इस चतुर नीति के कारण वे 
जंगल के लोग गुप्त-राष्ट्र के सहायक बन गए होंगे। शेष सीमांत राज्यों 
में उस का प्रचंड शासन उसे कर दे कर, उस की आज्ञा मान कर, उसे 
प्रणाम कर के पूरा किया जाता था। किंतु सम्राद समुद्रगुप्त सवथा प्रचंड 

नीति का ही अवलंबन न करता था। जो राजवंश अपने अपने अधिकार 
से भ्रष्ट हो गए थे, जो अपना राज्य खो बैठे थे, उन्हें उस ने फिर से राजा 
बनाया ओर स्वयं जीते हुए नरेशों का धन उन्हें फिर वापिस दे दिया। 
दक्षिण के दूरवर्ती राजाओं के प्रति उस ने निम्नह की नहीं, बल्कि अनु- 
ग्रह की नीति का पालन किया । उस ने उन्हें युद्ध से वश में कर फिर 
अनुग्रह के साथ उन्हें मुक्त कर दिया। उस ने दूर के राष्ट्रों के राजबंश 
नष्ट न किए । विदेशी राजा उस की विविध प्रकार से सेवा करते थे ओर 
अपने राज-शासन के लिये उस से फरमान माँगा करते थे । सिंहल 
( लंका ) के राजा मेघवर्ण से समुद्रगुप्त का मित्रता का संबंध था। इस 
प्रकार उस ने अपनी उदार ओर निर्दाष नीति की भित्ति पर गुप्र-साम्राज्य 
का निर्माण और संगठन किया था । 

उपयुक्त घटनाओं पर मनन करने से यह बात स्पष्ट प्रतीत होती है 
कि समुद्रगुप्त 'साम” ओर “दंड” की नीति के प्रयोग में बड़ा ही दत्त था। 
न वह अपनी नीति में बहुत तीहण ओर न बहुत मृदु ही था--न खरो 
न च भूयसा मद । देश-काल-पात्र को देख कर वह अपनी नीति का 
प्रयोग करता था | जहाँ तक हो सकता था वह पर-रराष्ट्रों के साथ उदार- 
मनस्कता से व्यवहार करता था। विंसेंट स्मिथ का कथन है कि समुद्रगुप्त 
ने सिंहासनारूढ़ होते ही दूसरों के राज्यों को छीनने की नीयत से उन 
पर आक्रमण शुरू कर दिए थे। उस विद्वान का मत है कि पर-राष्ट्रों पर 
अकारण आक्रमण करना पूब देशों के लोग निंदनीय न समभते थे 
आर राज्य-लिप्सा ही शक्तिशाली राजाओं का उद्देश्य रहता था। समुद्र- 
गुप्त के विषय में विंसेंट स्मिथ की यह धारणा नितांत निराधार है । उस 
ने निरी राज्य-तृष्णा से वशीभूत हो कर अपनी दिग्विजय प्रारंभ की यह 
कहना अनुचित है। वह विजिगीषु अवश्य था ओर हिंदू नीतिशाख्र के 
अनुसार दूसरे राष्ट्रों के मध्य अपनी ही सत्ता को सर्वोपरि ओर केंद्रस्थ 
बनाना चाहता था, परंतु दूसरों के राज्यों का अपहरण कर अपने 
साम्राज्य में मिला लेना उस का प्रयोजन न था। उस के प्रयाग के शिला- 

लेख में उस की पर-राष्ट्र-नीति का स्पष्ट विवेचन किया गया है। दक्षिणा- 
पथ के सब राजाओं को उस ने क़ेद किया परंतु फिर अनुग्रह के साथ 
उन्हें मुक्त कर अपनी कीर्ति बढ़ाई! । “आर्यावत के छोटे छोटे राजाओं से 

देश का उद्धार कर उस ने अपना प्रभाव बढ़ाया, आटबिक? (जंगल के ) 
राजाओं को उस ने अपना परिचारक बनाया!। भ्रत्यंत ( सीमा प्रांत के ) 
नरेशों से कर ले कर उन से अपना प्रचंड शासन पूरा करवाया । उस ने 
कई उत्सन्न राजवंश ओर राज्य-च्युत नरेशों की पुनः प्रतिष्ठा की! । 

शक, मुरंड सिंहल तथा अन्य द्वीपों के राजा भाँति भाँति से उस की 
सेवा में तत्पर रहने के लिये विवश हुए । कोई उस के दरबार में आकर 
आत्म निवेदन” करते थे, कोई लड़कियाँ भेट करते थे, तो कोई अपने 
विषय ( जिले ) ओर भुक्ति ( प्रांत ) के शासन के लिये फरमान माँगा 
करते थे । इन उल्लेखों से यह निरविवाद सिद्ध है कि समुद्र गुप्त ने साम्राज्य- 
निर्मोण विवेक-पुरःसर किया था। जहाँ जिस नीति का आश्रय लेना 
उचित था वहाँ उस ने उसी का प्रयोग किया । केवल राज्य-तृष्णा ही 
उस की पर-राष्ट्रनीति का ध्येय न था । 

वह धमे-विजयी प्रसिद्ध होना चाहता था। इसलिये वह राजाओं 
को हरा कर छोड़ देता था।" केवल वे ही आस पास के राजा जो उस 
का वशंबद होना स्वीकार न करते थे, अपने राज्य को खो बेठे थे, अन्यथा 
अधिकांश राजा तो उस की विजय के पश्चात अपने अपने राज्य का 
भोग करते रहे। सम्राद समुद्रगुप्त की पर-राष्ट्रनीति के नीचे लिखे 
उद्देश्य थे-- 

(१) गअ्रहण-मोक्षः-विजित राजाओं को फिर राज्याधिकार देना । 

(२) श्रसभोद्धारण”-बलपूव क राज्यों को छीन कर साम्राज्य में शामिल 

करना । 


१“मृहीत प्रतिमुक्तरय स धर्मविजयी नृपः। 
श्रिय॑ महेंद्रनाथरय जहार न तु मेदिनीस” ॥ ( रघुवैश, ४ ) 

(३) 'परिचारिकीकरण'--सेवक ओर सहायक बनाना । 
(४) 'करदानाज्ञाकरण प्रणामागमन”--कर देना, आज्ञा करना, प्रणाम 
के लिये आना। 
(०) “उत्सन्न राजवंश ग्रतिष्ठापन'-नष्ट राजकुलों की स्थापना करना | 
(६) “आत्मनिवेदन-कन्योपायनदानः--आत्मसमपेण ओर भेट आदि 
स्वीकार करना । 
(७) 'स्वविषय-भुक्ति-शासन-याचनादुपायसेवाः-विषय ओर भुक्ति 
( प्रांत ) के शासन के लिये राज मुद्रांकित फरमान निकालना । 
(८) 'प्रत्यपणाः-विजित राजाओं के छीने हुए धन को उन्हें वापिस 
देना । 
समुद्रगुप्त की पर-राष्ट्रनीति के जुदे जुदे पहलुओं पर विचार करते 
हुए स्पष्ट प्रकट होता है कि वह अपने प्रभाव” ओर प्रताप? को सारे देश 
में विस्तृत किया चाहता था, वह अपने बाहबल के प्रसार से प्रथ्वी को 
बाँधना चाहता था" किंतु वह पर-राज्य-तृष्णा के वशीभूत न था। भारत 
के राजनीतिक क्षेत्र में एक सुरक्षित साम्राज्य का संगठन करना ही उस 
का ध्येय था । 
समुद्गप्त 'पराक्रमांक' को जीवन-चयो तथा चरित्र 
जगत ्‌ के इतिहास के वीर पुरुषों की नामावली में पराक्रम का पुतला 
सम्राट समुद्रगुप्त अम्नगण्य है इस में किसी को कुछ संदेह नहीं। परंतु 
वह निरा रणरसिक योद्धा ही न था। वह असाधारण प्रतिभा वाला पुरुष 
था। उस के चरित्र में ककोरता ओर मदुता का अछ्ुत संमिश्रण था। 
बह जैसा शूरवीर ओर साहसी था बैसा ही सहृदय विद्वान था। प्रयाग के 
स्तंभ पर उस की प्रशस्ति के रचयिता महाकवि हरिषेण ने लिखा हे कि 





१बाहुवीय्यप्रसरधरणिबंधस्य' । 
( फूलीट, गुप्त० शि० १ ) 

'तीच्ण बुद्धि में वह देवताओं के गुरु वृहर्पति को ओर संगीत-कला में 
नारद ओर तुंबुर को भी लज्जित करता था ।” कवि की इस उक्ति पर कोई 
भी विद्वान विश्वास न करता, क्योंकि अपने आश्रय-दाताओं के गुण-पर- 
माणु का पवत बना देना तो कवियों के बायें हाथ का खेल है । परंतु कवि 
के कथन में बहुत कुछ सत्य है इस का हमें स्वतंत्र प्रमाण समुद्रगुप्त के 
सिक्कों से मिलता है । इन सिक्कों पर एक ऊँचे मंच पर बैठी हुई राजमूर्ति 
अंकित है जिस के हाथ में एक वीणा है। इन पर एक ओर “महाराजा- 
धिराज श्री समुद्रगुप्तः लिखा रहता है। इन वीणांकित सिक्कों से उस के 
संगीत-प्रेमी होने का हमें निश्चित प्रमाण मिलता है । इसी प्रकार उस के 
जिन सिक्कों पर अश्वमेध-पराक्रम:” लिखा है उन से प्रयाग की प्रशस्ति में 
सविस्तर वर्णित समुद्रगुप्त की विजय-यात्रा की सत्यता सिद्ध होती है। वह 
बड़ा दानशील था | उस ने आश्वमेधिक' सोने के सिक्‍के यज्ञ की दक्तिणा 
में देने के लिये ढलवाये थे। इस में संदेह नहीं कि इस प्रशस्ति के लेखक 
महाकवि ने समुद्रगुप्त के राज्य-काल की घटनाओं ओर उस के चरित्र के 
गुणों का ठीक ठीक वणन किया है। स्थाली-पुलाक-न्याय से इस इतिहास- 
कार कवि की परीक्षा कर विद्वानों ने उस के कथनों को प्रामाणिक माना है। 
समुद्रगप्त बड़ा सह्दय ओर कविता-प्रेमी था । वह काव्य-रचना में ऐसा 
कुशल था कि विद्वान उसे 'कविराज” कहते थे।" उस की कविता पर 
विद्वज्जन रीभते थे। उस ने अपनी अनेक काव्य-क्ृतियों को विद्वानों के 
उपभोग के योग्य बनाया था । उस ने कवि-प्रतिभा के प्रकाश करने वाले 


१८यस्तु ततन्न तन्न भाषाविशेषेषु, तेषु तेषु प्रबंधेषु, तस्मिस्तस्सिंश्व रसे स्वतंत्र: 
स कविराज: ते यदि जगत्यपि कतिपये ।--काव्यमीमांसा, पृष्ठ १९ । 

राजशेखर ने 'कविराज' को 'महाकवि' से उत्कृष्ट बतलछाया है। कई भाषाओं 
में, भिन्न भिन्न प्रकार के प्रबंधों में और विविध-रसमयी रचना करने वाला कवि 


“'कविराज” कहलाता है | जगत्‌ में बिरले ही “कविराज!? होते हैं । 
४ 

काव्य रचे थे ।" “काव्य ओर लक्ष्मी के विरोध को उस ने मिटा दिया? । 
“विद्वानों के लोक में उस की प्रस्फुट कविता ने कीर्ति-राज्य स्थापित किया!। 
कवि हरिषेण रचित ग्रशस्ति में सहृदय सम्राट समुद्रगुप्त की कवित्व- 
शक्ति ओर काव्य-रसिकता की जो मुक्तकंठ से प्रशंसा की गई है उस 
की यथाथर्थता उस के सिक्‍कों पर उत्कीणो संस्कृत के श्लोकबद्ध लेखों से 
भी प्रकट होती है । 

समुद्रगुप्त के चलाये हुए सिक्कों पर अंकित संस्कृत के ललित छंदों 
से उस का उत्कट काव्य-प्रेम सूचित होता है। सिक्कों पर कछोक लिखने 
की परिपाटी सम्राट समुद्रगुप्त ने पहले पहल आविष्कृत की, जिस 
का उस के वंशजों ने अनुकरण किया प्राचीन मुद्रा-विज्ञान के विद्वानों 
का मत है कि इतने प्राचीन काल में संसार की किसी अन्य जाति के सिक्कों 
पर छंदोबद्ध लेख नहीं मिलते ।* यदि वह सम्राट स्वयं काव्य-रसिक न 
होता तो सिक्कों पर कविता अंकित कराने का विचार उसे कदापि न स्फुरित 
होता । विद्वानों के सत्संग का उसे व्यसन था। उन के सहचय में वह 
सुख मानता था । शास्तरों के तत्वाथे के समर्थन ओर परिशीलन में उस 
मेधावी का मन लगता था । वह वेद-माग का पक्तपाती था ओर धर्म की 
मयांदा का मानने वाला था ।१ वह स्वयं विद्वान ओर विद्वानों का आदर 
करने वाला था ।'* प्रयाग की प्रशस्ति के प्रणेता महाकवि हरिषेण उस 
सम्राट का कृपा-पात्र था, उसे राष्ट्र के शासन में बहुत उच्च अधिकार 
प्राप्त थे । उस ने इस प्रशस्ति में 'सांधि विग्नहिक” ( पर राष्ट्र सचिव ), 
“कुमारामात्य? ( कुमार का मंत्री ) तथा “महादंडनायक? ( प्रधान न्याया- 
धीश ) इन उपाधियों सहित अपने नाम का उल्लेख किया है । 


१क्विमतिविभवोत्सारणं चापि कब्यम ।! 

श्प्राचीन मुद्रा--प्रस्तावना 
१“धर्मप्राचीरबंध:?--'सक्तमार्ग ः---फूलीट, गु० शि० १ । 
४“यस्य प्रश्ञाजुपंगोचितसुखमनस:'--( वही ) । 

एरण ( सागर ज़िला ) के शिलालेख से पाया जाता है कि समुद्रगुप्त 
के अनेक पुत्र ओर पोत्र थे ।' इस में उस के बहुत से सुवर्ण-दान का भी 
उल्लेख है ओर उसे “अग्रतिवाय्ये वीय्य/” कहा गया है। उस ने अनेक 
युद्धों में बड़े बड़े पराक्रम दिखलाए थे ।* इसलिये वह पराक्रमांक' कह- 
लाता था। जैसा वह पराक्रमी था वैसा वह कोमल ओर द्यावान था। 
वह क्ृपण, दीन, अनाथ ओर आतुर लोगों के उद्धार, शिक्षा ओर दीक्षा 
में संलम रहता था। काव्य ओर संगीत का प्रगाढ़ प्रेम उस को सहृद- 
यता सूचित करता है। शल्र ओर शास्त्र के धारण करने में वह्‌ परम पढ़ 
था। अपने अमोघ शम्त्र से राष्ट्र की रत्ता कर वह शाख्त्र-चिन्ता में व्यस्त 
रहता था । किसी भी दृष्टिकोण से उस के चरित्र को देखिये, उस में अनेक 
असाधारण गुण मालूम होते हैं जिन का उस के सिक्के ओर शिला- 
लेखों से पता चलता है ।* महाकवि भतहरि की निम्नलिखित उक्ति समुद्र- 
गुप्त के चरित्र में बहुत कुछ चरिताथे होती है :-- 


१ 'मूहेषु मुदिता बहुपुन्रपोन्नसंक्रामणी कुलवधु: व्रतिनी निविष्टा ।” 
( फुछीट, गु० शि० २ ) 
२ “यस्योजित॑ समरकर्म पराक्रमेहम!'--( वही )। 
३ समुद्रगुप्त के सिक्कों पर खुदे हुए और शिलालेखों में लिखे हुण उस के नाम 
के साथ लगे हुए समान विशेषणों की तुलनात्मक सची नीचे उद्धत की जाती है-- 


मुद्रा-लेख शिलालेख 
(१) 'समरशतविततविजयी!” (१) 'समरशतावतारणदक्षस्य'--- 
पूलीट, गु० शि० १ 
(२) 'सबराजोच्छेत्ता' (२) 'सर्वराजोच्छेत्त:-- (वही )शि० ४ 
(३) “अप्रतिरथ:” (३) 'अप्रतिरथस्य!'-- (वही) शि० १ 
(४) 'कृतातपरशु:' (७) 'कृतांतपरशो:?--(वही) शि० ४ 


(७) “अप्नतिवाय वीय्ये:? (५) 'अप्रतिवाय वीय्य :-(वही)शि०२ 


२८ चेद्रगुप्त विक्रमादित्य 


'विपदि घेय्यमथाभ्युदये क्षमा। 
सदसि वाफपटुता युधि विक्रमः॥ 
यशसि चाभिरुचिव्य॑ंसनं श्रुतों। 
प्रकति सिद्धमिदं हि महात्मनाम ॥' 


कई कई कई 
(६) पराक्रम:? (६) 'स्वभुजबलपरा-) ---(वही)शि० 
व्याप्न पराक्रम: क्रमेक बंधो: | 
(७) “अश्वमेध-पराफ़म: पराक्रमांकस्य 


(७) बिरोत्सन्नाश्रमेधाहतु: । 


प्रथम परिशिए्ट 
समुद्रगुप्त पराक्रमांक' की दिग्विजय का सविस्तर विवरण 


(१ ) आयोवते को विजय 

समुद्रगुप्त की प्रशस्ति में सब से पहले अच्युत, नागसेन और कोट 
कुल के राजाओं के परास्त किए जाने का उल्लेख है। अच्युत के सिक्के 
रामनगर (ज़िला बरेली --अहिच्छत्र) से मिले हैं । कोट कुल के राजाओं 
के सिक्के दिल्ली ओर पंजाब के पूव प्रदेश में मिले हैं ।' उक्त लेख में जितने 
राजाओं के नाम मिलते हैं उन सब का ठीक ठीक पता लगाना कठिन है। 
आर्यावत के नो राजाओं का उस में उल्लेख है जिन में सिफ दो तीन 
राजाओं का ही पता चलता है| उन में गणपतिनाग” कदाचित्‌ पद्मावतीं 
(नरवर, ग्वालियर ) का नागवंशी राजा हो--जिस का सिक्कों से भी पता 
चलता है ।* रेप्सन का अनुमान है कि उक्त सूची का नागसेन भी पद्मावती 
के नागकुल ही का था । हषचरित में लिखा है कि 'मैना पत्षी द्वारा कुछ 
गुप्त बातों के प्रकट कर दिए जाने के कारण, पद्मावती में, नागकुल का 
नागसेन मारा गया था ।* रुद्रदेव संभवत: वाकाटकवंशी राजा रुद्रसेन 
प्रथम हो । चंद्रवमों शायद पुष्करण (मारवाड़) का राजा हो, जिस का 


-+-+न तन अनणओनओन बे क>+ल>-क + ५ >»+न--+ “जी लतल3ल3ल++क+झतज--__+----“ * 


है [0497 शप्रिडटपा) (३३०४प९८, ४०. 3, 85$, 258, 264. 

२[.०9970 )४/एप5६८पा/ (३८३0०2प९, ४०, 3, 64 478, 79. 

३“नागकुरूजन्मन: सारिकाश्रावितमंत्रस्य आसीत्‌ नाशों नागसेनस्थ पद्मा- 
वत्याम्‌ ।! हषेचरित । 


३० चेद्रगुप्त विक्रमादित्य 


उल्लेख सुसुनिया ( ज़िला, बाँकुड़ा, पूवे बंगाल ) के शिलालेख में मिलता 
है।' बलवर्मा आसाम के हष के समकालीन राजा भास्करवर्मा का पूवज 
ही ।* कदाचित्‌ बुलंदशहर से मिली हुईं मुहर का 'मतिल” और इस 
लेख का मतिल एक ही है ।* हिमालय ओर विंध्याचल के बीच का देश 
आर्यावत कहलाता था--“आर्यावत: पुण्यभूमिः मध्ये विंध्यहिमालययो: 
सारा दक्षिण देश 'दक्षिणापथ” कहलाता था। नमदा से उत्तर का सारा 
भारत “उत्तरापथ” ओर उक्त नदी से दक्षिण का 'दक्षिणापथ!' प्राचीन काल 
में कहलाता था । 
(२ ) दक्षिणापथ को विजय-यात्रा 


प्रयाग की प्रशस्ति में दक्तिणापथ के राजाओं की निम्नलिखित नामा- 
वली मिलती है :--- 
(१) कोसल के राजा महेंद्र 


(२ ) महाकांतार के ” व्याप्रराज 
(३) कौराल के ” मंत्रराज 
(७)पिपट्पुर के ” महेंद्र 

(५ ) गिरिकोट्डुर के” स्वामिदृत्त 
(६ ) एरंडपल्ल के ” दमन 

(७) कांची के ”  विष्णुगोप 
(८) अवमुक्त के ” नीलराज 
(९) बेड्ढी के ”  हस्तिवमा 


५3००" अब्लन भा: 








नवनागास्तु भोध्ष्यंति पुरी चस्पावर्ती नृपा;। मथुरां च॒ पुरी रम्यां नागा 
भोक्ष्यंति ससत वे । पर्जिटर--कल्युग वंश० पएृ० ४३ । 

१एपि० है ० भाग १३, पृष्ठ १३३ ॥ 

२एपि० हँ० भाग १२, पृष्ठ ६९। 

श्ञाई० ए० भाग १८, पृष्ठ ९८९ । 


समुद्रगुप्त (पराक्रमांक” की दिग्विजय का सविस्तर विवरण ३१ 


(१०) पालक के राजा उग्नसेन 
(११) देवराष्ट्र के ” कुबेर 
(१२) कुस्थलपुर के ” धनंजय इत्यादि 


(१) कोसल से यहाँ दक्षिण कोसल का तात्पये है, जिस में मध्यप्रदेश 
के बिलासपुर ओर रायपुर के बीच के प्रदेश का समावेश होता है । 

(२) महाकांतार में गोंडबाना के पूव बनमय प्रदेश शामिल हैं । 

(३) कौराल राज्य उड़ीसा के समुद्र तट पर के कोराल के आस पास के 
प्रदेश का सूचक होना चाहिये ( न कि केरल का )। डाक्टर फ़्लीट 
ने कोराल को केरल” मान कर समुद्रगुप्त द्वारा पश्चिमी तट मलाबार 
पयन्‍त आक्रमण किए जाने की कल्पना की थी, किंतु फ्रेंच विद्वान 
जूबो-डूबर-य,ल (व0प्रए९क्षप-)प्र77९पां)) ने दक्षिण का प्राचीन इति- 
हास” नाम की अपनी पुस्तक में सिद्ध किया है कि समुद्रगुप्त की विजय- 
यात्रा दक्षिण के पूवे तट तक ही परिमित थी। कृष्णा नदी से न वह 
आगे बढ़ा ओर न उस ने केरल ( मलाबार ) पर आक्रमण किया ।” 

(४) मद्रास प्रांत के गोदावरी ज़िले में पिट्ठापुर के आस पास का प्रदेश 
“पपिए्पपुर' कहलाता था । 

(५) गिरि-कोट्ट्र का राज्य मद्रास प्रांत के गंजाम ज़िले में था, जिस की 
राजधानी कोट्ट्र वतेमान कोहूर होना चाहिये। 

(६) एरंडपल्ल--यह राज्य गंजाम ज़िले के चिकाकोल के निकट एरंडपल्लि 
के आस पास होना चाहिये । कलिंग के देवेंद्रवमा के ताम्रपत्रों में 
इस का उल्लेख है। ( 2५%. 7%०. अप, 272 ) 

(७) कांची वा कांजीवरम्‌ समुद्रगुप्त के समय पल्लववंशी राजा विष्णु 


१ ]0प्र&बप->प्र/र्णां: जाला: ्रग5:0ए ० ६76 ॥062८30, 97. 5$8-6व 


३२ चंद्रगुप्त विक्रमादित्य 


गोप के अधीन था। उस के साथ समुद्रगुप्त की लड़ाई कृष्णा नदी 
के निकट होनी चाहिये । 

(८) अवमुक्त ओर कुशस्थलपुर के राज्यों का ठीक पता नहीं चला। 

(९) पूर्वी समुद्र तट का गोदावरी ओर कृष्णा नदियों के बीच का प्रदेश 

वेंगि राज्य कहलाता था। 

(१०) पालक्क राज्य कृष्णा नदी के दक्षिण में था, जिस का उल्लेख पल्लव- 
वंशियों के ताम्रपत्नों में मिलता है । 

(११) देवराप्ट्र राज्य विजागापद्रम्‌ जिले के एक विभाग का नाम था। 
विजागापहम से मिले हुए ताम्रपत्रों से इस प्रदेश का दक्षिण के पूर्वी 
तट के समीप होना सिद्ध होता हे । 

फ्रेंच विद्वान जूबों ड्ूबरयूल की धारण है कि समुद्रगुप्त के आक्रमण 
को पल्लववंशी विष्णुगोप ने बेंगी, देवराष्ट्र आदि के राजाओं से मिल कर 
राका हो ओर कृष्णा नदी पर ही उस का सामना किया हो । कुछ भी 
हो, किंतु दक्षिण के इन राजाओं को समुद्रगुप्त का लोहा मानना पड़ा ।' 

(३ ) सोमांत राज्यों को विजय 

समुद्रग॒ुप्त ने सीमांत प्रदेश के राजओं को अपने अधीन कर उन्हें 
कर देने के लिये बाध्य किया । वे राज्य निम्न लिखित थे:-- 

( १) समतट - गंगा ओर ब्रह्मपुत्र की धाराओं के बीच का समुद्र 

से मिला हुआ प्रदेश । 

(२ ) डवाक "--बोगरा, दीनाजपुर, राजशाही ज़िले । 

(३ ) कामरूप 5 आसाम । 

(४) कर्तपुर-कमायूँ, अल्मोड़ा, गढ़वाल और कांगड़ा । 


(५) नेपाल 


“+ +-+++-++-_>-- ७ चेन जल ++>कल “«» 


१ गौरीशंकर ओझ्वञा--राजपूताने का इतिहास, ए० ११६, ११७ । 


समुद्रगुप्त 'पराक्रमांक” की दिग्विजय का सविस्तर विवरण ३३ 


ये गुप्त साम्राज्य के पूव ओर उत्तर के सीमांत राज्य थे। इन के अति- 
रिक्त पश्चिम की सीमा पर नीचे लिखे ९ गण-राज्य थे--- 
(१) मालव--प्राचीन काल में मालबव जाति भारतवष के उत्तर पश्चिम 


प्रांत में रहती थी। सिकंदर का पंजाब पर आक्रमण होने के समय 
मालबव जाति से युद्ध हुआ था। कालक्रम से यह जाति अवंती देश 
में निवास करने लगी । इसीलिये लोग प्राचोन अबंती वा उज्जयिनी 
का परवर्ती काल के इतिहास में मालव देश कहने लगे थे। इस मालव 
जाति के बहुत से पुराने सिक्के, विक्रम संबत्‌ पूब की तीसरी शताब्दी 
के आस पास की लिपि के, जयपुर राज्य के प्राचीन नगर के खंडहर 
से मिले हैं जिन पर 'मालवानां जय?---'जय मालवगणस्य” लिखा 
रहता है। ऐसा अनुमान होता है कि मालव जाति का अधिकार 
जयपुर राज्य के दक्षिण, कोटा ओर मालावाड़ के प्रदेशों पर, जो 
मालवा से मिले हुए हैं रहा हो । गुप्त-कालीन भारत में भी मालवगण 
मंदसोर के आस पास बसे हुए मिलते हैं ।' 

(२) अर्जुनायन--अजुनायन जाति के थोड़े से सिक्के मथुरा से मिले है 
जिन पर विक्रम संवत्‌ के प्रारंभ काल की लिपि में “अजुनायनानां 
जय:” लिखा है । इस जाति का मथुरा के पश्चिम के प्रदेश भरतपुर 
ओर अलवर राज्यों पर कुछ समय तक अधिकार होना अनुमान 
किया जा सकता है।'* 

(३) यौधेय--बहुत प्राचीन काल में योधेय जाति भी भारतव् के पश्चि- 
मोत्तर प्रांत में रहती थी। इ० स० १५० के गिरनार के शिला- 
लेख से पता चलता है कि महाक्षत्रप रुद्रदामा ने "क्षत्रियों में वीर 
की उपाधि धारण करने वाले योधेयों को” परास्त किया था। बृहत्सं- 
के स्मिथ, के० को० हूँ ० स्‍्यू० १३७०-१५ ७३-प्राची न मुद्रा १३४३-४६ । 

"वही, जि० १, ए० १६१, १६६ । 


पु 

हिता में गांधार जाति के साथ योधेय लोगीं का भी उल्लेख है। भरत- 
पुर राज्य के विजयगढ़ नामक एक स्थान के शिलालेख में योधेय 
लोगों के अधिपति “महाराज महासेनापति” उपाधिधारी एक व्यक्ति 
का उल्लेख है। पंजाब की बहावलपुर रियासत में रहने वाली योहिया 
नामक जाति योधेय लोगों की वंशधर मानी जाती है। योधेय जाति 
के सिक्के सतलज ओर यमुना के बीच के प्रदेश में अधिक संख्या में 
मिलते हैें। इन के कुछ सिक्के पर “ह्मण्य देवस्य भागवत: ओर 
“ययोधेय गणस्य जयः” आदि लेख हैं । 

(७) मद्रक जाति की राजधानी पंजाब में 'शाकल?” स्यालकोट थी । 

(५) आभीर जाति बुंदेलखंड और मध्यप्रदेश के कई भागों में बसी हुई थी। 

(६-९) प्राजुन, सनकानीक, काक, खसपरिक--इन जातियों के निवास- 
स्थान भी संभवत: मालवा ओर मध्यप्रदेश में हों। शिलालेखों से 
पता चलता है कि सनकानीक जाति के लोग साँची के आस पास 


रहते थे । 
(४ ) विदेशों लोगों के राज्य 


समुद्रग॒प्त की प्रशस्ति में चोथी श्रेणी में नीचे लिखे विजातीय राज्यों 
का उल्लेख है-- 

(१) देवपुत्र, शाही और शहानुशाही--ये पहले कुशानवंशी राजाओं की 
उपाधियाँ थीं। महाराज कनिष्क के ये कदाचित्‌ वंशधर हों, परंतु 
तीसरी सदी में कुशन साम्राज्य के छोटे छोटे अनेक टुकड़े हो गए 
थे इन राजाओं का राज्य पश्चिम पंजाब से ओक्सस नदी पयेत था। 

(२) शक-मुरंड--ये कदाचित उज्जेन के महाज्षत्रप थे। स्टेन कोनो ( 80९॥ 
(०7० ) का कथन है कि मुरंड शब्द का अथे शक भाषा में 
(स्वामी? होता है ओर उज्जेन के क्षत्रपों के नाम के साथ 'स्वामी” 
प्राय: प्रयुक्त होता था । 

(३) सिहल से लंका का तात्पये है। चीन के इतिहासकार से पता चलता 
है कि सिंहल का राजा मेघवरण समुद्रगुप्त का समकालीन था। डाक्टर 
फ़्लीट मेघवर्ण का समय ई० स० ३०५१ से ३७९ पर्यत मानते हैं, 
जिस से उस का समसुद्रगुप्त के समकालीन होना सिद्ध होता है । 
प्रयाग की प्रशस्ति में वाकाटक वंश का कहीं भी स्पष्ट उल्लेख नहीं है। 

इस समय इस वंश का आधिपत्य बुंदेलखंड से कुंतल ( माइसोर ) प्रदेश 

तक फैला हुआ था । विंध्यशक्ति के समय इस वाकाटक वंश का अभ्युदय 
हुआ था। उस की वंशपरंपरा में प्रवरसेन, प्रथम रुद्रसेन, प्रथम प्रथिवी- 
पेण ओर द्वितीय रुद्रसेन राजा हुए थे। प्रथम प्रथिवीषेण समुद्रगुप्त के 
समकालीन था। उस का पुत्र द्वितीय रुद्रसेन चंद्रगुप्त विक्रमादित्य द्वितीय 
के समकालीन था । अजंता के एक शिलालेख से ज्ञात होता है कि प्रथि- 
वीपेण ने कुंतल के राजा को अपने अधीन किया था। बुंदेलखंड में 
नचने की तलाई से मिले हुए शिलालेख से प्रकट होता है कि वाकाटक 
राजा प्रथम प्रथिवीषेण का सामंत व्याप्रदेव वहाँ शासन करता था 
जिसे संभवत: समुद्रगुप्त ने महाकान्तार के युद्ध में हराया था।' 
मध्यभारत में गुप्रबंश के आधिपत्य प्रस्वत होने के पूष वाकाटक 
राजा प्रथिवीपेण का प्रभुत्व दक्षिण वंश के भारत के मध्य ओर पश्चिमी 
प्रांतों पर स्थापित था। फ्रेंच विद्वान डूबरयोल ने सिद्ध किया है कि समुद्र- 
गुप्त ने महाराष््र ओर खानदेश तक आक्रमण नहीं किया था, क्योंकि 

“देवराष्ट्र ओर एरंडपल्ल” महाराष्ट्र ओर खानदेश के सूचक नहीं हैं । 

प्रथिवीषेण का सामंत व्याप्रदेव और समुद्रग॒ुप्त द्वारा पराजित महाकांतार 

का राजा व्याघराज एक ही था। इस से स्पष्ट सिद्ध है कि सम्राट समुद्र- 
गुप्त का आधिपत्य मध्यभारत पर स्थापित हो गया था ओर वाकाटक 





ज्िल्मिीननतक्‍_ 


१हेमचंद्र राय चौधरी--प्राचीन भारत का राजनीतिक इतिहास, प्रृ० 

वंश के हाथ में दक्षिण के सिफ पश्चिमी विभाग बच रहे थे । समुद्रगुप्त के 
एरण (सागर ज़िला ) के शिलालेख से स्पष्ट प्रकट होता है कि मध्यभारत 
में समुद्रगुप्त ने वाकाटक वंश का प्रभाव नष्ट कर दिया था।' 


१““वाकाटकाना महाराजश्री एथिवीषेण-पादाजुध्यातो व्याप्रदेवो मातापिन्नो: 
पुण्यार्थ कृतमिति”---फ्लीट, गुप्त-शिलालेख-सं० ५४, पृ० २३४ । 


तृतीय अध्याय 
चंद्रगुप्त विक्रमादिय का शासन-काल ओ्रोर 
उस की मुख्य मुख्य घटनाएं 


सम्राट समुद्रगुप्त के राज्य-काल के शिलालेखों में तिथि-संवत्‌ का उल्लेख 
न होने से उस के शासन-काल के घटना-क्रम का ठीक ठीक पता नहीं 
चलता । यदि प्रथम चंद्रगुप्त ने २५० वष तक राज्य किया जैसा कि जोन 
एलन का अनुमान है, तो समुद्रगुप्त का राज्यारोहण काल इ० स० ३३५ के 
लगभग होना चाहिये। फ्रेंच विद्वान सिल्त्रेन लेवी ने चीनी ग्रंथों के आधार 
पर समुद्रगुप्त को लंका के राजा मेघवण का समकालीन होना सिद्ध किया 
है । डाक्टर फ़्लीट मेघवण का समय इे० स० ३०१ से ३७९ पर्यत मानते 
हैं ओर समुद्रगुप्त का राज्यारोहण काल इे० स० ३३५ के निकट ही अनु- 
मान करते हैं। प्रयाग के स्तंभ-लेख से यही अनुमान होता है कि समुद्र- 
गुप्त की विजय-यात्रा के समाप्त हो जाने पर लंका से राजदूत उस के दर- 
बार में आये थे। इस से स्पष्ट है कि लंका के राजदूतों का भारत में आना 
इू० स० ३३० के आस पास संभव नहीं था। अतएव, समुद्रगुप्त का 
राज्य-काल ई० स० ३३५ के लगभग आरंभ हुआ होगा । उस का राज्य 
दीघकालीन था जो कदाचित्‌ इे० स० ३८० के निकट समाप्त हुआ 
उस की महाराणी का नाम दत्तदेवी था जो उस के उत्तराधिकारी द्वितीय 
चंद्रगुप्त की माता थी । 

समुद्रग॒प्त के अनेक पुत्र ओर पोत्र थे। यद्यपि द्वितीय चंद्रगुप्त उस 

का ज्यष्ठ पुत्र न था, तथापि योग्यतम होने के कारण वह अपने पिता 
द्वारा राज्य का उत्तराधिकारी चुना गया था। चंद्रगुप्त के राज्य-काल के 
चार शिलालेखों पर संवत्‌ लिखे हें जिन से उस के समय का पूरा पता 
लगता है। इन्हीं के आधार पर इस राजा का अभिषेक ईं० स० ३८० के 
लगभग ओर मृत्यु इं> स० ४१३ के आस पास मानी जा सकती है। 
उन में गुप्त संबत्‌ ६१ (३० स० ३८०-८१) के मथुरा के स्तंभ-लेख, गुप्त 
संबत्‌ ८२ का उदयगिरि ( ग्वालियर राज्य के भेलसा से दो मील ) की 
गुफा के, गु० सं० ८८ का गढ़वा (प्रयाग के समीप ) के ओर गु० सं० 
९३ के सांची ( भोपाल राज्य में ) के शिलालेखों से चंद्रगुप्त विक्रमादित्य 
का राज्य-काल भली भाँति निधोौरित हो जाता है । 
“विक्रमादित्य” विरूद को उत्पत्ति 

सम्राट समुद्रगुप्त ने कई बड़े बड़े विरुद धारण किए थे जिन में “अप्र- 
तिरथ?, 'कृतांतपरहु?, 'सबराजोच्छेत्ताः, व्याप्रपराक्रम', अश्वमेध-परा- 
क्रम, 'पराक्रमांक' आदि मुख्य थे। उस के पुत्र ओर उत्तराधिकारी 
द्वितीय चंद्रगुप्त के सिक्कों पर उस के भी ऊँचे ऊँचे विरुद पाये जाते हैं 
जिन में विक्रमांक',विक्रमादित्य!,'श्रीविक्रम',“अजितविक्रम', सिंहविक्रम' 
आदि विशेष उल्लेख योग्य हैं । इन पूर्वाक्त विरुदों से सूचित होता है कि 
दोनों पिता-पुत्र बड़े ही वीर ओर विजयी योद्धा थे । समुद्रगुप्त ने बहुत से 
युद्धों में राजाओं को परास्त किया था। इसलिये वह “सवराजोच्छेत्ता? कह 
लाता था। परंतु ऐसा मालूम होता है कि द्वितीय चंद्रगुप्त को इतने अधिक 
युद्ध न करने पड़े थे । पिता “व्याप्र-पराक्रम” ओर पुत्र 'सिंहविक्रम! 
था। एक बंगाल के चीते के शिकार का शोकीन था ओर दूसरा काठिया- 
वाड़ के शेरों का शिकार करना पसंद करता था। समुद्रगुप्त की पहुँच 
काठियावाड़ के जंगलों तक नहीं थी जिस पर पूण अधिकार द्वितीय 
चंद्रगुप्त ने ही स्थापित किया था। उक्त विरुदावली में द्वितीय चंद्रगुप्त का 
सब से विशिष्ट विरुद “विक्रमादित्य” था। यह विरुद भारतवष में प्राचीन 


चंद्रगुप्त विक्रमादित्य का शासन-काल और उस की मुख्य मुख्य घटनाएँ. ३५० 


काल से प्रचलित था। एक समय उज्जेन के किसी राजा ने शकों को 
नष्ट कर के “विक्रमादित्य” का विरुद धारण किया था ओर “विक्रम-संवत' 
इ० स० ०७ में चलाया था।' यह कथा हिंदू साहित्य में परंपरा से चली 


१विक्रम संवत्‌ (ई० स० पूर्व ७७ ) के प्रव्तक उज्जैन के राजा विक्रमादित्य 
के विषय में पहले विद्वानों का मत था कि वह ऐतिहासिक व्यक्ति नहीं है । 
किंतु आज कलर उस की ऐतिहासिकता स्वीकार की जाने लगी है । 

'कालिकाचारय कथा” नामक जैन ग्रंथ से पता चलता है कि मध्य भारत 
में शकों ने विक्रमाब्द के पहले अपना राज्य स्थापित किया था जिन्हें विक्रमादित्य 
उपाधिवाले एक हिंदू राजा ने परास्त किया। उस कथा में कहा गया हे 
कि ( ई० स० पूत्र ७७ से प्रारंभ होने वाले ) विक्रम संवत्‌ के प्रवतंक उज्जैन के 
राजा विक्रमादित्य ने जैन धम के संरक्षक शकों को मालवा में परास्त किया । 
उक्त जेन कथा में यह भी लिखा है कि विक्रम संवत्‌ १३५ वर्ष तक प्रयोग 
में आता रहा, किंतु इस अवधि के परचात्‌ दूसरे किसी शक-विजेता ने दूसरा 
संवत्‌ चछाया। नि:संदेह, यह दूसरा-संवत्‌ शकसंचत्‌ ही था जो हईं० स० ७८ 
में शुरू हुआ था और जिस का विक्रम संवत्‌ से १३७ वर्षो का अँतर था । ई० 
स० ४०० के मंदसोर के शिलालेख में विक्रम संवत्‌ का मार॒व संवत्‌ के नाम 
से उल्लेख मिलता है। उस का “'मालव गण” में प्रचलन होने से वह संवत्‌ 
'मालव गणाउम्नात' कहछाता था। इस से स्पष्ट सिद्ध हे किईं० स० पूत्रे ५७ में 
इस संवत्‌ का कोई प्रचारक राजा था जिस ने, जेन और हिंदू जनश्र॒तियों के 
अनुसार, शकों को परास्त किया था। जिन शकों का विक्रमादित्य से मालवा 
में युद्ध हुआ था उन के राजाओं ने शाही” और 'शहानुशाही” अर्थात्‌ राजा- 
घिराज का विरुद धारण कर रखा था इस बात का भी उस कथा में उल्लेख है 
जिस का -समर्थन शक राजाओं के सिक्कों पर उत्कीण उपाधियों से पूरी तरह 
होता है । इस में कुछ संदेह नहीं कि उक्त कथानक का आधार ऐतिटासिक है। 
यह अत्यंत संभव है कि ईसा के जन्म से पूव पहली शताब्दी में पश्चिम भारत 

आती है। गुप्तवंशी द्वितीय चंद्रगुप्त ने भी इस 'शकारि विक्रमादित्य? 
का अनुकरण कर, गुजरात, काठियावाड़, कच्छ, मालवा, राजपूताना 
आदि प्रदेशों पर राज्य करने वाले शक जाति के ज्षत्रपों का राज्य छीन 
कर उन के वंश की समाप्ति कर दी थी। अतएवं, उस “'शकारि! गुप्त राजा 
ने भी उज्मेन पर अधिकार कर “विक्रमादित्य” का प्रतापसूचक विरुद 
धारण करना उचित समभा । 

'सोमदेव रचित कथासरित्सागरः में ( ५-४-३ ) लिखा है--“विक्रमा- 
दित्य इत्यासोद्राजा पाटलिपुत्रकः--विक्रमादित्य नामक पाटलिपुत्र का 
राजा था। संस्कृत साहित्य में उसे उज्मयनी का भी राजा बतलाते हैं । 
“विक्रमादित्य”--उपाधि धारण करने के लिये शकों का नाश करना एक 
आवश्यक काय था, क्योंकि इस विशिष्ट विरुद को मालवा के राजा ने 
शकों को निमूल करने पर धारण किया था । द्वितीय चंद्रगुप्त के पोत्र स्कंद्‌ 
गुप्त ने भी यही ख्रिताब धारण किया था, क्‍योंकि उस ने भी विदेशीय 
हुणों के हमलों से देश की रक्षा की थी। शक ओर हूण जाति के शत्रुओं 
की ओर बढ़ती हुईं शकों की प्रचंड बाढ़ को रोकने वाला हिंदू आयख्यानों में 
प्रसिद्ध वीर विक्रमादित्य, इसा के पूव पहली शताब्दी में हुआ था, जिस ने 
अपने देश की विदेशियों के आक्रमण से रक्षा की ।* 

हमारे प्राचीन लेखों में भी इस प्रथम शकारि विक्रमादित्य का अनुसंधान 
मिलता है। गाथा सप्तशती”' नामक एक प्राचीन प्राकृत गाथाओं का संग्रष् 
आंध्रवंशी हाल राजा के नाम से उपलब्ध है। गोदावरी के तट पर पैठन ( प्रति- 
छान ) में उस की राजधानी थी। डाक्टर रामकृष्ण भांडारकर ने हार का समय 
ईं० स० की पहली शताज्दी माना है । 

+०-ुछए७ द0 $074/5 [करसीरवं -#. ?ालेडबंकए. 740. ////बकव- 
बरस्‍3ब्र ९छब 55 70 5006 ९द्ॉशिईओ (5707८. ८/६/ब2/९7,?--- 


(ब्रकरहाएंबेए2 सांड/0३ ० 4#तठंध्ां ॥#4ी6, 9. 67, 468. 


चंद्रगुप्त विक्रमादित्य का शासन-काल ओर उस की मुख्य मुख्य घटनाएँ ४१ 


को पराजित कर द्वितीय चंद्रगुप्त ओर स्कंदग॒प्त ने (विक्रमादित्य? का प्राचीन, 
प्रताप-सूचक विरुद ग्रहण किए थे। गुप्त वंशियों के सिक्कों पर उत्कीर 


श्रीयुत सी० वी० वे्य और महामहोपाध्याय हरप्रसाद शास्त्री ई० स० पूल 
७७ में विक्रमादित्य का राजा होना मानते हैं । स्टेन कोनो (500॥ ०70 ) 
ने सिद्ध किया है कि विक्रम संवत्‌ के पूर्व शकों का साम्राज्य सिंधु नद के प्रदेश 
पर स्थापित था जिन की उपाधियाँ उक्त जेन कथा और मुद्रा-लेखों के अनुसार 
“'शहानुशाही' मिलती हैं । टोलमी ( 760]079 ) ने लिखा है कि शक-रज्य 
काठियावाड़ तक फैला हुआ था। इन्हीं शकों ने उज्जैन के राजा ग्दंमिलछ को जो 
विऋरमादित्य का पिता था, पराजित किया । किन्तु उज्जैन पर शकों का अधि- 
कार सिफ चार वर्ष तक रहा जहाँ विक्रमादित्य ने उन्हें नष्ट भ्रष्ट कर दिया। 
तत्पश्चात्‌ उस ने ई० स० पूर्व ७७ में विक्रम संवत्‌ स्थापित किया । इसके १३७ 
वर्ष उपरान्त शकों का उज्जेन पर फिर अधिकार हुआ जब से शक संबत्‌ का 
प्रचार हुआ । जैन-कथा की उक्त बातों की पुष्टि पुराणों से भी होती है जिन में 
लिखा हे कि सात गद भिल राजा होंगे और उन के उपरान्त १८ शक-राजा ३८० 
वर्ष राज्य करेंगे--- 

“सप्त गई भिला भूयों भोक्ष्यन्तीर्मा वसुन्धराम । 
शतानि त्रीणि अशीतिञ्नञ शका ट्यष्टादशेव तु ॥”” 
--मत्स्य पुराण, 
पाजिटर, कलियुग-राजवंश, ए० ४६ 

जैन-साहित्य में महावीर के निवाण और विक्रमाब्द के आरंभ तक की 
राज-परंपरा के काल का उल्लेख मिलता है। अवन्ती ( उज्जैन ) का राजा 
पालक ( ई० पूर्व ५२७ में ) ढीक महावीर के निवोण के दिन गद्दी पर बेठा था । 
उस ने ६० वर्ष राज्य किया; १७५५७ वर्ष नंद वंश का राज्य रहा; १०८ वर्ष 
मोर्य वंश का, ३० वर्ष पुष्यमिन्र का, ६० वर्ष बलमित्र और भाजुमित्र का, नह- 


र्‌ः शः ९ ९ 
वाहन ४० वष, गदभिछ का राज्य-काल १३ वर्ष का और शक का चार वष । 
द्‌ 

लेखों ओर विरुदों से उन के व्यक्तिगत गुण, कमे, खभाव तथा कार- 
नामों के स्पष्ट संकेत हमें मिलते हैं जिन का हम आगे चल कर विवेचन 
करेंगे । 


चंद्रगुप्त द्वितीय विक्रमादित्य की दिग्विजय-यात्रा 


[ मालवा, गुजरात और काठियावाड़ को विजय ] 


चंद्रगुप्त विक्रमादित्य की शक-विजय के प्रमाण उस के समय के 
शिलालेख ओर सिक्कों तथा पश्चात्कालीन दंतकथाओं से मिलते हैं । 
हरिषेण की विजय-प्रशांस्त में समुद्रगुप्त के द्वारा पराजित जातियों की 
नामावली में शक-मुरंड आदि का भी उल्लेख है। ऐसा मालूम होता है 
कि शक-राजाओं ने समुद्रगुप्त के प्रभुत्व को मान लिया था, क्‍योंकि उस 
के बढ़ते हुए प्रताप के सामने मस्तक झुकाने ओर “आत्म-निवेदन” करने 
के सिवाय वे कदाचित कुछ न कर सकते थे । समुद्रगुप्त ने उन के राज्य 


पूर्वोक्त काछ-गणना के अज्नुसार ई० पूर्व ७२७ ( महावीर निवोणतिथि ) 
से [ ६०+-१७७५--३ ०८न-३०+-६०--४०-१३-+-४८- ] ४७७० घटाने से हमारा 
समथ विक्रमाब्द के समीप ( ई० पू० ७७ ) आ जाता है। शकों ने ई० पू्े 
६१ वा ६० में मालवा पर आक्रमण कर गदभिल्ल को परास्त किया होगा, 
किंतु इस से चार ही वर्ष बाद विक्रमादित्य ने शकों से मालवा को छीन छिया। 
पुरातत्व-वेत्ता स्टेन कोनो का कथन है कि इस जेन-कथा पर अविद्ववास करने 
का लेश भर भी कारण मुझे नहीं प्रतीत होता । बहुत से विद्वान भारतीय क्रमा- 
गत कथाओं को असत्य मान बेठते दें और विदेशी लेखकों की मनगढ़॑त बातों 
का तुरंत विश्वास कर लेते हैं । किंतु इन कथाओं की प्रत्येक बात भिन्न भिन्न 
ऐतिहासिक साधनों से प्रमाणित की जा सकती है।* 
#स्टेन कोनो---खरोष्ठी शिलालेख, कोपेस इं० इंडिकेरम्‌, जिल्‍द २, 


भाग १, पृष्ठ २५-२७ । 


चद्रगुप्त द्वितीय विक्रमादित्य की दिग्विजय-यात्रा ४३ 


को गुप्त-साम्राज्य में संमिलित नहीं किया था, क्योंकि पश्चिमी भारतवष 
में शक-क्षत्रपों के सिक्के इ० स० ३८९ तक प्रचलित रहे । चंद्रगुप्त का 
सब से पहला स्तंभ-लेख गुप्त संवत्‌ ६१ अर्थात्‌ ३० स० ३८०-८१ का 
मिलता है जिस से उस का राज्यारोहण-काल इस तिथि के निकट होना 
सिद्ध होता है। मगध के राज-सिंहासन पर बैठने के कुछ वर्षा के बाद 
ही द्वितीय चंद्रगुप्त ने अपने पिता का अनुकरण कर दिग्विजय के लिये 
प्रधान किया होगा । 

सम्राट समुद्रगुप्त ने आयावत ओर दक्षिणापथ के बहुत विस्तृत 
प्रदेशों पर अपनी विजय-यात्रा की थी जिस का हम पहले सविस्तर वन 
कर चुके हैं । उस युद्ध-यात्रा में कुशन, शक, मुरंड आदि विदेशी राजाओं 
ने उस का लोहा मान कर उस की अधीनता स्वीकार की थी। उस ने 
उन के राज्य नहीं छीने ओर न उन की आशभ्यंतरिक स्वतंत्रता में किसी 
तरह की बाधा डाली परंतु द्वितीय चंद्रगुप्त ने अपने पिता की युद्ध-नीति 
को बदल दिया। दक्षिण के प्रसिद्ध वाकाटक राज्य को तो उस ने अपनी 
राजकुमारी प्रभावती गुप्ता का वाकाटक वंशी राजा रुद्रसेन द्वितीय से 
विवाह कर अपने राज-मंडल में--अपनी प्रभाव-परिधि में--शामिल 
कर लिया था | इस कारण वह दृक्षिणापथ की ओर से तो बिलकुल ही 
निश्चित हो बैठा था। परंतु भारत के पश्चिम ओर पश्चिमोत्तर प्रांतों 
पर अब भी विदेशी जातियों का अधिकार था, जिन से उसे कुछ भय 
की आशंका अवश्य रहती होगी | अतणव, चंद्रगुप्त ने उन्हें जड़ मूल से 
नष्ट कर डालने का बीड़ा उठाया । उस के समय के छोटे छोटे शिलालेखों 
ओर सिक्कों से उस की युद्ध-यात्रा का यत्किंचित्‌ वृत्तांत मिलता है। 
मालवा के उदयगिरि पंत की गुफाओं में एक लेख मिला है जिस में 
चंद्रगुप्त के युद्धफ-सचिव वीरसेन ने कहा है कि राजा जिस समय समस्त 
प्रथ्वी जीतने के लिये आया था, उस समय में भी उस के साथ इस देश 
में आया था । 

“कत्स्नपृथ्वोजयार्थेन राशेघेह सहागतः। 
भक्‍तया भमगवतः शंभोगंहामेतामकारयत्‌ ॥” 
( उदयगिरि का ग़ुहालेख ) 

वीरसेन ने वहाँ भगवान शंभु की पूजा के लिये एक गुफा बनवाई 
थी। “उसे कुलक्रमागत सचिव पद प्राप्त था, वह चंद्रगुप्त के संधि- 
विग्रह-विभाग में नियुक्त था, वह पाटलिपुत्र का रहने वाला था, वह 
व्याकरण, साहित्य, न्‍न्याय-शाख ओर लोकनीति का पंडित ओर साथ 
साथ कवि भी था?, इत्यादि बातें उस ने अपने विषय में लिखी हें । 
उस ने अपने स्वामी चंद्रगुप्त का इस शिलालेख में उल्लेख करते हुए 
ऐसे विशेषण उस के नाम के साथ जोड़ दिए हैं कि जिन के रेषालंकार 
से उस राजा की उपाधि “विक्रमादित्य” ध्वनित होती है। “अंतर्ज्यांति 
आदित्य को आभा वाला ओर विक्रम के मोल से राजाओं को खरीदने 
वाला” इत्यादि विशेषयणों से चंद्रगुप्त का विरुद (विक्रमादित्य? स्पष्ट ध्वनित 
होता है अतएवं, इस शिलालेख में पहले चंद्रगुप्त का नहीं किंतु दूसरे 
का ही उल्लेख है। इस में तिथि-संवत्‌ न होने से यह शंका हो सकती 
थी कि यह शिलालेख प्रथम चंद्रगप्त के समय का है। परंतु, उदयगिरि 
की गुफा का दूसरा शिलालेख जिस में 'परमभट्वारक महाराजाधिराज 
श्री चंद्रगुप्त के सामंत! सनकानिक महाराज विष्णुदास के पुत्र के दान 
का उल्लेख है, गुप्त संबत्‌ ८२ (इ० सं० ४०१) का है । इस से अनुमान 
होता है कि ई० सं० ४०१ के पूव ही चंद्रगुप्त का मालवा पर अधिकार 
हो चुका था, जहाँ वह अपने 'सांधि-विश्नहिक” सचिव वोरसेन को साथ 
लेकर अपनी युद्ध-यात्रा समाप्त कर कदाचित्‌ लोटा था। उस का यह युद्ध 
पश्चिमी भारत के शक जातीय ज्ञत्रप राजा से हुआ था जिस में उस 
की विजय हुईदे। उस ने मालवा, गुजरात ओर सुराष्ट्र गप्त-साम्राज्य में 
मिला लिए। 

पश्चिमी भारत के शक राजवंश का संज्षिप्त इतिहास 


पश्चिमी भारत के शक राजवंश के इतिहास के निर्माण करने में हमें 
कुछ शिलालेख ओर कई हज़ार सिक्कों से सहायता मिलती है । इंसा की 
पहली शताब्दी में शकों ने मालवा ओर सोराष्ट्र ( काठियावाड ) में एक 
नवीन राज्य स्थापित किया था । इस वंश के राजाओं की उपाधि “क्षत्रप” 
ओर “महाक्षत्रप? थी। इरान में 'क्षत्रप” शब्द का सूबेदार के अर्थ में प्रयोग 
होता था । ये शक सूबेदार जब स्वाधीन हो गए तब 'महाक्षत्रप” की उपाधि 
धारण करने लगे। “महाक्षत्रप” उपाधि वाले शक जाति के दो राजवंशों 
ने भिन्न भिन्न समय में मालवा ओर सोराष्ट्र में अधिकार प्राप्त किया था। 
प्रथम शक वंश के केवल दो राजाओं के सिक्‍के मिले हैं । पहले राजा 
भूमक के ताँबे के सिक्के पर खरोष्ठी ओर ब्राह्मी अक्षरों में “क्ञहरातस 
क्षत्रपसत भूमकस” लिखा है । क्ञहदरात उस के वंश का नाम होना चाहिये। 
भूसक का कोई शिलालेख वा तिथि-युक्त सिक्का नहीं मिला जिस से 
उस का काल निणय किया जा सके। क्ञहरात बंश का दूसरा राजा नह- 
पान था। नहपान की पुत्री दक्षमित्रा का विवाह शक जातीय उषवदात 
से हुआ था। उषवदात के लेख नासिक ओर कार्ले की गुफा में मिले हैं 
जिन से पता लगता है कि नहपान का राज्य नासिक ओर पूना से लगा 
कर, मालवा, गुजरात सुराष्ट्र ओर राजपूताने में पुष्कर से उत्तर तक 
था । उस के लेख से मालूम होता है कि वह नहपान की आज्ञा से मालवों 
से घिरे हुए उत्तमभाद्र ज्ञत्रियों को छुड़ाने के लिये राजपूताने में गया था 
ओर उन्हें भगा कर उस ने पुष्कर तीथ में स्नान कर तीन सहख्र गो ओर 
एक गाँव दान किया था ।" दानी उषवदात ने प्रभास-क्षेत्र (काठियावाड़) 

१(१) ए० इं, जिद ८, एू० ७८ । ओझा-राजपूताने का इतिहास, १ भाग 
पृ० १०३ । 

(२) वही; जिल्‍द ८, ए० ६० । 


४६ चद्रगुप्त विक्रमादित्य 


में आठ ब्राह्मण कन्‍्याओं का विवाह करवाया ओर कितने ही गाँव 
ब्राह्ययग ओर बोद्धों को दिए। उस ने जगह जगह धरशाला, घाट और 
कूएँ बनवाए। इन लेखों में नहपान के राज्यांक वा किसी दूसरे संवत्‌ के 
४१ वें, ४२ वें ओर ४५ वें वर्ष का उल्लेख है। कुछ विद्वान इन वर्षा' को 
शक संवत्‌ के अंक मानते हैं ओर तदनुसार इसा की दूसरी शताब्दी 
के प्रारंभ में नहपान का समय निश्चित करते हैं। नहपान की मृत्यु के 
उपरांत दक्षिण के आंध्रवंशी राजा गोतमीपुत्र शातकर्णी ने शकों के इस 
पहले क्षत्रप वंश का अधिकार नष्ट कर दिया ओर नहपान के चाँदी के 
सिक्कों पर अपना नाम लिखवाया । पश्चिमी भारत के शक ओर दक्षिण 
के शातकर्णियों का संघष इसा की पहली ओर दूसरी शताब्दी में बराबर 
जारी रहा। शक संवत्‌ के पहले शतक में शक जाति का मालवा ओर 
सुराष्ट्र पर फिर से अधिकार हो गया । इस दूसरे क्षत्रप वंश का संस्थापक 
चष्टन था। उस ने नहपान के पश्चात्‌ नष्ट हुए ज्षत्रपों के राज्य को फिर 
से स्थापित किया । उसी ने उज्जेन को अपनी राजधानी बनाया। चष्टन 
के बंश के सिक्कों पर राजा के नाम ओर उपाधियों के साथ उस के पिता 
का नाम ओर उपाधियाँ तिथि-समेत अंकित मिलती हैं जिन के आधार 
पर इस ज्षत्रप वंश का शृंखलाबद्ध इतिहास लिखा जा सकता है । चष्टन 
का पौन्र महाक्षत्रप रुद्रदामा उस के वंश में सब से प्रतापी राजा हुआ । 
उस ने मालवा, सुराष्ट्र, कच्छ, राजस्थान, सिंध ओर कोंकन आदि प्रदेशों 
पर अधिकार कर के बहुत बड़ा साम्राज्य स्थापित किया था। उस ने 
दक्षिणापथ के राजा शातकर्णी को दो बार परास्त किया था ओर योधेय 
नाम के वीर ज्षत्रियों को हराया था। सुराष्ट्र के गिरनार पते पर शक 
संवत्‌ ७२ ( ई० सं० १५० ) का खुदा हुआ एक बड़ा संस्कृत भाषा का 
शिलालेख मिला है,' जिस में रुद्रदामा के साम्राज्य का विवरण है ओर 


'च नकारा +५+५+आ3स०कअननबन+< ५3५3... विन उपनाम लनमकाअममकर-ावमआनकक५+»+++ बम. 





१गिरनार का रुद्रदामा का शिलालेख--एपिग्राफिका इंडिका जिद «८ । 

अतिवृष्टि के कारण सुद्शन नामक भील के टूटे हुए बाँध को उस के सूबे- 
दार पहन वंशी सुविशाख द्वारा जीर्णोद्धार करवाने का उल्लेख है । 
उज्जैन के क्षत्रप वंश में २२ राजाओं की नामावली मिलती है ओर उन 
का राज्य-काल शकाब्द ( इं० सं० ७८ ) के आरंभ से इ० सं० के चतुर्थ 
शतक के प्राय: अंत तक रहा। प्रयाग के समुद्रगुप्त के लेख से पता चलता 
है कि शक लोगों ने भी उस की अधीनता स्वीकार की थी। स्वामी रुद्र- 
सिंह शकजातीय क्षत्रपवंश का अंतिम राजा था, जिस के सब से पिछले 
चाँदी के सिक्कों पर महाक्षत्रप उपाधि ओर शकाब्द ३१० (१) (० 
स० ३८८-३९७ ) मिलता है। चंद्रगुप्त द्वितीय के समय का मालवा में 
उदयगिरि का शिलालेख गुप्त संवत्‌ ८२ (इ० स० ४०१-२ ) का है । उसी 
स्थल के दूसरे शिलालेख से पता चलता है चंद्रगप्त दिग्विजय करता हुआ 
मालवा पहुँचा था। बहुत संभव है कि इसी यात्रा में चंद्रगुप्त ने गुजरात 
ओर काठियावाड़ पर भी अधिकार कर लिया हो। अतएवं उस की 
विजय-यात्रा का समय इ० सं० ३८८ से ४०१ के मध्य होना चाहिये। 
गुजरात और सोराष्ट्र पर से शकों का अधिकार उठ गया । तदनंतर, चंद्र- 
गुप्त द्वितीय ने क्षत्रपों के सिक्कों के ढंग पर बने हुए अपने नाम के चाँदी के 
सिक्के गुप्त संवत्‌ ९० ( इ० स० ४०९ ) के आस पास ढलवाये थे। इन 
सिक्कों से स्पष्ट सिद्ध होता है कि इ० सं० ४०९ के करीब भारत के पश्चिमी 
प्रदेश गुप्त-साम्राज्य में शामिल कर लिये गए थे । 

मालवा, गुजरात, सोराष्ट्र आदि प्रांतों में क्षत्रपों का राज्य तीन शतक 
से कुछ अधिक काल तक रहा । महाकवि बाण ने जनश्रुति के आधार पर 
हषचरित में लिखा है कि शत्रु के नगर में पर-खी-कामुक शकपति को ख्री 
के वेष में प्रच्छुन्न चंद्रगुप्त ने मार डाला । संभव है कि इस किंवदती में 
चंद्रगुप्त के सौराष्ट्रविजय के समय की घटना का संकेत हो ।' 


१“अपिपुरे व परकलत्रकामुक॑कामिनीवेशगुप्तरचंद्रगुप्त: शकपतिमशातयत्‌' 
शे 
--बाण, हषचरित । 

इस महान्‌ विजय से बड़े विभवशाली प्रदेश गुप्त-साम्राज्य में मिल 
गए। अति प्राचीन काल से भड़ोच, सोपारा आदि पश्चिमी ससुद्र-तट के 
बंद्रगाहों द्वारा भारत का पाश्चात्य देशों से निरंतर व्यापार होता चला 
आता था। वहाँ की शुल्क की आमदनी से इस समय गुप्त-नरेश धनकुबेर 
बन गए होंगे । जान पड़ता है कि द्वितीय चंद्रगुप्त ने शक-विजय के समाप्त 
हाने पर “विक्रमादित्य” की उपाधि अपने नाम के साथ जोड़ी होगी और 
उज्जन को अपने पश्चिमी प्रांतों को राजधानी बनाया होगा।"* प्राचीन 
समय से उज्जेन विद्या ओर व्यापार का बड़ा केंद्र था । हिंदुओं की सात 
पवित्र पुरियों में इस की गणना थी । 

“अयोध्या मधुरा माया काशी काजञ्नी अवंतिका । 

पुरी द्वावती चेव सप्तते मोक्षदायका: ॥” 
कविकुलगुरु कालिदास ने अपने मेघदूत काव्य में इस का वर्णन 
करते हुए लिखा है कि यह विभवसंपन्न पुरी स्वग का चमकता हुआ टुकड़ा 
है--द्वः कांतिमत्खण्डमेकम्‌! । विद्या ओर वैभव का प्रसिद्ध केंद्र होने 
से इस पवित्र पुरी पर हिंदू नरेशों का बड़ा अनुराग रहता था। भारत 





१“बंबई प्रांत के धारवाड़ जिले के गुत्तल के पिछले कुछ गुप्तवंशी राजा अपने 
शिलालेखों में 'उज्नयिनी पुरवराधोशवर” की उपाधि धारण करते थे जिस का 
तात्पय यह होगा कि वे उज्जैन में राज करने वाले पूत्र के किसी प्रतापी राज- 
वंश के वंशचर थे | वे अपना व॑शक्रम उज्जैन के विक्रमादित्य से आरंभ हुआ 
मानते थे और चंद्रगुप्त के कुलरूपी सुधा-समुद्र के पूणचंद्र अपने आप को कहते 
थे । उन के शिलालेखों में जो विक्रमादित्य और चंद्रगुप्त के उल्लेख हैं वे एक ही 
ध्यक्ति के वाचक हैं, क्योंकि उसी चंद्रगुप्त विक्रमादित्य ने उज्जैन पर, विदेशियों 
को निकाल कर, अधिकार जमाया था । एक स्थल पर उज्नयिनी की जगह उन्हों 
ने 'पाटलिपु रवराधीश्वर' अपनी उपाधि लिखी है जिस से स्पष्ट है कि दक्षिण के 
गुप्तवशी अपनी मूल राजधानी पाटलिपुत्र को भूले न थे।” धोम्बे गज़ेटियर, 
जि० १, भाग २, फ्लोट, कनारीज़ ज़िले के राजवंश, पृष्ठ ७७८ । 

के इस प्रसिद्ध विद्यापीठ में रह कर विजातीय महात्ञत्रप रुद्रदामा ने भी 
संस्क्रत काव्य-कला में कोशल भ्राप्त किया था यह उस की गिरनार की 
प्रशस्ति में लिखा है । 

पश्चिमी भारत का बड़ा भारी व्यापारिक केंद्र होने से उज्मेन नगर 
पाश्चात्य देशों में भी प्रसिद्ध था। ग्रीस के भूगोलज्ञ टालेमी ने इे० स० 
१३० के करीब भारत के प्रसिद्ध बंदरगाहों ओर व्यापारिक नगरों का 
वबरणान करते हुए अपने ग्रंथ में उज्जेन (ओज़ीन) का भी उल्लेख किया है। 


चंद्रगुप्त विक्रमादित्य को दक्षिण के वाकाटक वंश से 
संधि और उसका राजनोतिक महत्त्व 
[ दक्षिण के वाकाटक वंश का संक्षिप्त परिचय ] 
वैज्ञानिक आविष्कारों के पूव भारतवष तीन प्राकृतिक विभागों में 
बैँटा हुआ था । हिमालय ओर विंध्य पवतमालाओं के बीच का प्रदेश 
आर्यावत? वा “उत्तरापथ” कहलाता था । नमेदा नदी के दक्षिण से तुंग- 
भद्रा नदी तक का देश “दक्षिणापथ” माना जाता था। भारत के सुदूर 
दक्षिण ग्रांत को तामिल वा द्वाविड़ देश कहते थे । दक्षिण भारत के इन 
दोनों प्रांतों का परस्पर घना संबंध रहता था, किंतु आरयावत से इन देशों 
का राजनीतिक पाथेक्य पूवकाल में अक्सर रहता था। राजनीतिक वि- 
भिन्नता के होते हुए भी समस्त देश की संस्क्ृति का तीनों ही विभागों पर 
कालक्रम से एक सा प्रभाव पड़ता था। विद्या, कला वा धर्म संबंधी जो 
आंदोलन आर्यावते में होते थे उन का असर धीरे धीरे दक्षिण की चरम 
सीमा तक पहुँच जाता था। प्राचीन काल में भाषा, वेष, जाति ओर राज- 
नीति के विभेद होते हुए भी समस्त भारत का जीवन समान संस्कृति के 
सूत्र में ओतप्रोत रहता था। गुप्त-साम्राज्य के समय में तो आयोवत ओऔर 
दक्षिण प्रांतों का राजनीतिक पाथेक्य भी बहुत कुछ मिट गया था। समुद्र- 
गुप्त के चक्रवर्ती-क्षेत्र” में प्रायः दक्षिण के समस्त राज्य आ गए थे। 


हि. 

दक्षिण राज्यों को स्वाधिकार में कर उन पर स्वयं शासन करना गुप्त 
वंशियों को अभीष्ट न था। कदाचित्‌ वे ऐसा कर भी नहीं सकते थे, क्‍यों 
कि दक्षिण के राजवंशों में तीसरी से छठी सदी तक वाकाटक वंश का 
प्रताप बहुत बढ़ा चढ़ा था । तीसरे शतक में दक्षिण के आंध्वंश की शक्ति 
के क्षीण होने पर वाकाटक वंश का प्रभुत्व धीरे धीरे सारे दक्षिणापथ पर 
फेल गया था। गुप्त-सम्राटों से वाकाटक वंशियों का घनिष्ठ संबंध था। वे 
गुप्त वंशियों के मांडलिक नहीं, मित्र थे। इस से स्पष्ट है कि उन का 
प्रताप ओर वैभव कुछ कम न था । वाकाटक-वंशपरंपरा ' में विंध्यशक्ति 
का नाम सब से पहले मिलता है। उसी ने इस वंश की पहले पहल 
प्रताप-पताका फहराई । उस के पुत्र महाराज प्रवरसेन प्रथम ने अश्वमेध 
यज्ञ किए ओर सम्राट की पदवी प्राप्त की। उस के उत्तराधिकारी क्रम 
से गोतमीपुत्र, रुद्रसेन प्रथम, प्रथ्वीषेण प्रथम, ट्वितीय रुद्रसेन ओर 


'बाकाटक राज-परपरा 
विध्यशक्ति 


प्रवरसेन प्रथम 


| 
रुद्गसेन 


| 
पृथ्चवीषेण प्रथम 


| 
रुद्र सेन द्वितीय 5 प्रभावतीगुप्ता (द्वितीय च॑द्रयुप्त और 
। कुबेरनागा की शाजपुतन्री ) 
प्रवरसेन द्वितीय 


| 
नरंद्रसेन 
| 
पृथ्वीषेण द्वितीय 


| 
हरिषेण 
--बालाधाट ताम्रपन्र, एपि० इं० जि० ९, सं० ३६। 

द्वितीय प्रवरसेन हुए। अजंता के शिलालेख से पता चलता है कि पहले 
प्थ्वीषेण ने कुंतल ( माइसोर ) के कदंबवंशी राजा को परास्त किया। 
वाकाटकों की वंशावली अजंता की १६ वीं ओर १७ वीं गुफाओं के दो 
शिलालेखों से मिली है । चम्मक, सिवानी ओर छिंदवाड़ा के ताम्रपत्रों में 
भी उस का उल्लेख है । इन ताम्रपत्नों में लिखा है कि द्वितीय रुद्रसेन ने 
महाराजाधिराज देवगुप्त की राजकुमारी से विवाह किया । पूना से मिले 
हुए एक ताम्रपत्र के लेख से पता चलता है कि देवगुप्त चंद्रगुप्त द्वितीय 
का ही नामांतर था । इस में गुप्त वंशावली का भी उल्लेख है । इस ताम्र- 
पत्र में चंद्रगुप्त की राजपुत्री ओर वाकाटक रुद्रसेन की महाराणी प्रभा- 
व॒ती के भूमि दान करने का उल्लेख है । रुद्रसेन की मृत्यु के बाद युवराज 
दिवाकरसेन के बाल्य-काल में महाराणी प्रभावती ने स्वयं राज्य-प्रबंध 
करते समय यह दान दिया था। गुप्त ओर वाकाटक वंशों का घनिष्ठ 
राजनीतिक संबंध इस लेख से प्रमाणित होता है। इस में महाराणी 
प्रभावती ने अपने पिता ओर पति के वंश की कीर्ति पर स्वाभिमान 
प्रकट किया है ओर अपने पति रुद्रसेन को वैष्णव धर्मानुयायी बतलाया 
है। उस का पिता चंद्रगुप्त मी 'परम भागवत? कहलाता था । कनूल 
ज़िले में श्रीशोज्न नाम का प्रसिद्ध मंदिर था। वहाँ के स्थल-माहात्म्य में 


““वाकाटकललामस्य (क्र) म-प्रासनपश्रिय: । 
जनन्या युवराजस्थ शासन रिपु शासनम्‌ ॥! 

20005 स्वस्ति नंदिवधेनादासीदगुप्तादिराजो महाराज श्रीधटोत्कचस्तस्य 
सप्पुश्रों श्रीचंद्रगुप्तस्तस्य सत्पुन्नोइनेकाश्रमेघयाजी *' **' श्री समुद्रगुप्तः---तत्पाद- 
परिगृह्दीत: प्थिव्यामप्रतिरथ: सवराजोच्छेत्ता चतुरुदधिसलिलास्वादितयश्ञा अनेक- 
गोहिरण्यकोटिसहस््रप्रद: परमभागवतो महाराजाधिराज श्री चंद्रगुप्तस्तस्य दुह्टिता 
नागकुलसंभूतायां श्रीमहादेव्यां कुबेरनागायामुत्पन्नोभयकुलालंकार भूतात्यंत- 
भगवद्धक्ता वाकाटकानां महाराजश्रीरुद्रसेनस्याग्रमहिषी युवराज श्रीदिवाकरसेन- 
जननी श्रीप्रभावतीगुप्ता '** *** ”” । पुना प्छेट्स एपि० ६० जिद १५। 

यह कथा लिखी है कि चंद्रगुप्त की राजकुमारी चंद्रावती को श्रीशैलेश्वर 
पर अनन्य भक्ति थी और वह प्रतिदिन उस पर मल्लिका की माला चढ़ाया 
करती थी। 

हे० सन्‌ ४७००-५०० के मध्य में वाकाटकों का साम्राज्य दक्षिण भारत 
के अधिकांश भाग पर फेल चुका था । कुंतल के राजा इन के सामंत बन 
चुके थे । वाकाटक राज्य की दक्षिण सीमा कृष्णा नदी के तटस्थ वतमान 
कनूल नगर थी। गुप्तराज्य से प्रथक्‌ करने वाली नमंदा नदी इस की 
उत्तरी सीमा थी । दक्षिण के ठीक मध्य भाग में वाकाटकों का अधिकार 
था ओर उन के ही द्वारा गुप्तकलीन कला-कोशल, संस्क्रत वाडमय ओर 
ब्राह्मण-धर्म का प्रसार ओर अभ्युत्थान सारे दक्षिण देशों में हुआ होगा । 

शिल्प-कला में दक्षिण ने उत्तर भारत से भी कहीं अधिकतर उन्नति 
प्राप्त की थी । अजंता विहार की अद्भुत चित्र-कला, उद्यगिरि, जुन्नार, 
इलौरा, नासिक, कान्हेरी, कार्ले की चट्टानों से खोद कर बनाई गुफाओं के 
शिल्प ओर निर्माण कला दक्षिण भारत की सभ्यता के उत्तरोत्तर उन्नति 
के ज्वलंत उदाहरण हैं। वाकाटकों के राज्य-काल में बोदिक यज्ञ-यागा- 
दिक का ओर ब्राह्मण धर्म के शैव ओर भागवत संग्रदायों का प्रचार भी 
दक्षिणापथ में बढ़ा, क्योंकि इस वंश के राजा ब्राह्मण धर्म के अनुयायी 
थे। साहित्य की भी श्रीवृद्धि उन के समय में हुईदं। महाकवि बाण ने 
हषचरित में पूवकालीन प्रसिद्ध कवियों का उल्लेख करते हुए लिखा है कि 
प्रवरसेन ने 'सेतु काव्य” रचा था, जो सूक्तिरत्नों का सागर है।* यह प्रवर- 
सेन ( ह्वितीय ) वाकाटक नरेश द्वितीय रुद्रसेन का पुत्र ओर उत्तराधि- 
कारी था। रुद्रसेन के पश्चात्‌ चोथा प्रतापी राजा हरिषेण हुआ, जिस के 
राज्य-काल में अजंता के शिलालेख वाली गुफाएँ खोदी गई थीं । 


१ कीतिप्रंवरसेनस्य प्रयाता कुमुदोज्ज्वला । 
सागरस्य पर पार कपिसेनेव सेतुना ॥ बाण, हर्षचरित १ । 
जूवो ड्यूबरयोल (7०४५४०प 7)प7/४6०प्])) दक्षिण का प्राचीन इत्तिहास । 

हरिषेण ओर इन गुफाओं का काल लगभग इ० स० ५०० अनुमान 
किया जाता है । गुप्ततंश ओर वाकाटक वंश के बीच मित्रता का संबंध 
पाँचवीं सदी के अंत तक बना रहा, जो दोनों ही के लिये बड़ा हित कर 
सिद्ध हुआ होगा। चंद्रगुप्त विक्रमादित्य का वाकाटक नरेश रुद्रसेन के 
साथ अपनी कन्या प्रभावती के विवाह करने का एक मुख्य फारण यह 
भी होगा कि इ० स० ४०० के लगभग ज्षत्रपों से जीते हुए मालवा ओर 
स॒राष्ट्र प्रांत दक्षिण-नरेशों के हमलों से सुरक्षित रहें | नमंदा के उस पार 
के एक शक्तिशाली राजवंश से 'समसंधिं? और मित्रता की नीति का अनु- 
सरण कर चंद्रगुप्त ने अपनी प्रगाढ़ नीतिनिपुणता ओर दूरदर्शिता का 
परिचय दिया। गुप्त-साम्राज्य की रक्ता ओर चिरस्थिति के लिये यही 
नीति परम उपादेय थी ओर कदाचित्‌ पश्चिमी ज्षत्रप वंश के नाश करने 
में भी बहुत उपयोगी सिद्ध हुई । 


बंगाल के विलोचिस्तान तथा दक्षिण समुद्र पर्यत 


सम्राट्‌ “चंद्र! को विजय-यात्रा 

दिल्ली के समीप कुतुबमीनार के पास के लोह-स्तंभ पर खुदे हुए लेख में 
“चंद्र? नाम वाले जिस विजयी राजा का बृत्तांत लिखा है वह “चंद्र” कोन था ? 
क्या वह पहला वा दूसरा गुप्त सम्राट चंद्रगुप्त था वा अन्य कोई राजा 
था ? इन प्रश्नों पर पुरातत्वविदों में परस्पर बड़ा मतभेद रहा है। अन्य 
गुप्त शिला-लेखों की शैली से भिन्न उस चंद्र की बिजय-प्रशस्ति में कहीं 
भी संवत्‌ अथवा राजवंश का उल्लेख न होने से उस वीर विजयी का 
ठीक ठीक पता नहीं लगता । इस लेख का प्रतापशाली राजा चंद्र यदि चंद्र- 
गुप्त विक्रमादित्य मान लिया जाय तो हमें उस के समय की दो महान 
घटनाओं का पता चलता है । पहली यह घटना थी कि बंगदेश में शत्रुओं 
ने मिल कर उस के विरुद्ध राज-द्रोह का झंडा उठाया, किंतु राजा चंद्र ने 
युद्ध में अपने खज्ड से उन्हें धराशायी कर दिया । सिंधु नद्‌ के सात मुखों 

को लाँध कर समर में विजातीय वाह्मीकों को उस ने जीता यह दूसरी 
घटना थी | इन दो घटनाओं के उल्लेख के अतिरिक्त इस स्तंभ-लेख में 
कहा गया है कि उस के पराक्रम रूपी पवन के भकोरों से दक्तिण 
समुद्र अब तक सुवासित हो रहा है ।” “डस ने एकाधिराज्य अपनी 
भुजा से प्राप्त किया और चिरकाल तक उसे भोगा,” 'भक्तिभाव से 
विष्णु में निविष्ममति हो कर उस राजा ने भगवान विष्णु का एक 
ऊँचा ध्वजस्तंभ विष्णुपद्‌ नामक पहाड़ी पर स्थापित किया! । इस 
उपयुक्त लेख की बातों पर विचार करने से प्रतीत होता है कि जिस 
प्रतापशाली चंद्र का इस में वर्णन है वह सवा चंद्रगाप्त द्वितीय ही हो 
सकता है। वह अपने आप को “परम भागवत” मानता था ओर प्रजा 
भी उसे ऐसा ही कहती थी । 

(१) इस लेख की अंतिम पंक्तियों में राजा चंद्र की भगवड्धक्ति का 
विशद वणन है। 

(२) इस लेख में चंद्र के 'एकाधिराज्य” का उल्लेख है। चंद्रगुप्त द्वितोय 
ने अपने पिता समुद्रगुप्त से एक विशाल साम्राज्य प्राप्त किया था ओर 
मालवा, गुजरात ओर सोराष्ट्र देशों को जीत कर पश्चिम पयोधि तक 
अपना साम्राज्य बढ़ाया था। समुद्रपयत प्रथ्वी का राजा 'एकराद? कह- 
लाता था। 'चिरकाल तक एकाधिराज्य? के भोगने वाला प्रथम चंद्रग॒प्त 
' नहीं हुआ, बल्कि द्वितीय चंद्रगुप्त था, जिस का शासन-काल लगभग इ० 
स० ३८० से ५११७ तक रहा था। 

(३) दक्षिण समुद्र तक जिस शूरवीर का यश फैल रहा हो ऐसा राजा 
अवश्य समुद्रगुप्त ही होना चाहिये--“चतुरुदधिसलिलाखादितयशस:”, 
पर॑तु जो यश पिता ने पाया उसे उस के पुत्र ओर उत्तराधिकारी चंद्रगुप्त 
द्वितीय ने बढ़ाया ही, घटाया नहीं, इस का इतिहास साज्ञी है। उपयुक्त 
विशेषण से दोनों पिता-पुत्र का वर्णन करना नितांत उचित है। पूना से 
मिले हुए प्रभावतीगुप्ता के ताम्रशासन में चंद्रगुप्त द्वितीय का भी उक्त 
विशेषण मिलता है । 

(७) बंगाल में चंद्र के विरुद्ध शत्रुओं का मिल कर युद्ध के लिये कटि- 
बद्ध हो जाने की घटना समुद्रगुप्त के परवर्ती काल में ही होना संभव है, 
क्योंकि बंग-देश के राजाओं ने चंद्रग॒प्त द्वितीय को भारत के पश्चिम प्रांतों 
में युद्ध में व्याप्त देख कर कदाचित्‌ गुप्त-साम्राज्य से स्वतंत्र हो जाने का 
उद्योग किया होगा।' समुद्रगुप्त के समय बंगाल तो गाप्त-साम्राज्य के 
अधीन हो ही चुका था। प्रयाग की प्रशस्ति में यद्यपि बंग-देश का उल्लेख 
नहीं है तथापि समुद्रगुप्त के साम्राज्य के अधीन 'डवाक” (ढाका और सुनार 
गाँव) ओर 'समतट? (ब्रह्मपुत्रा नदी के तटस्थ प्रदेश ) ओर कामरूप 
(आसाम) नाम के बंगाल के ही राज्य थे | दामोदरपुर (जिला दीनाजपुर) 
से मिले हुए ताम्रपत्र से ज्ञात होता है कि उत्तरी बंगाल ('पुंडवर्धन भुक्ति!) 
इई० स० ७४४३-४४ में गुप्त-साम्राज्य में शामिल था। अतएवं, यही अनु- 
मान ठीक मालूम होता है कि बंगाल के राजविद्रोह को चंद्रगुप्त द्वितीय 
ने शांत किया होगा । 

(०) सिंधु के सात मुखों को पार कर चंद्र ने वाह्कीक लोगों को जीता 
था। बलख्र का मार्ग सिंधु के मुख की ओर से नहीं था। जोन एलन 
के मतानुसार वाह्नीक' शब्द से यवन ओर पह्ृमव की भाँति सिंधु के 
पारवर्ती किसी विदेशी जाति का तात्पये हो सकता है जो कदाचित्‌ बलो- 
चिस्तान के आस पास बसी हुईं थी। इसलिये चंद्र ने बलख्न तक न जा 
कर बलोचिस्तान पर आक्रमण किया होगा । 

(६) प्राचीन लिपि-तत्व के अनुसार, फ्लीट, होनले, स्मिथ आदि विद्वान्‌ 
इस लोहस्तंभ के अक्षरों को गुप्त-काल के प्रारंभ का ही मानते हैं। इस 
समय ऐसा प्रतापशाली ओर कोई चंद्र नाम का राजा न होने से इस लेख 
को चंद्रगुप्त विक्रमादित्य का ही समभना युक्ति-संगत मालूम होता है । 


१ तुलना कीजिए---बन्नाजुत्खाय तरसा नेता नौसाधनोग्यतान्‌ । 
निचखान जयस्तम्भान्‌ गंगार्रोतोंतरेषु सः ॥ 
रघुवंश, ४ । 

पूर्वोक्त लेख के संबंध में महामहोपाध्याय हरप्रसाद शास्त्री ने यह 
सिद्ध करने का प्रयास किया है कि यह लेख चंद्रवमा का है जिस का 
उल्लेख ससमुद्रगुप्त के जीते हुए आयात के नो राजाओं में है। इस मत 
के समथन में उन्हों ने दो शिलालेखों के प्रमाण दिए हैं। पहला लेख 
बंगाल को सुसुनिया पहाड़ी का है, जिस में पुष्करण (मारवाड़) के राजा 
महाराज सिंहवर्मा के पुत्र महाराज चंद्रवर्मा के द्वारा चक्रस्वामी के मंदिर 
में चक्र अपण करने का उल्लेख है। इसी आधार पर उक्त शास्री महोदय 
ने चंद्रव्मा को बंग-विजेता मान कर महरोली के स्तंभ पर के चंद्र से 
मिला दिया है । दूसरा शिलालेख मंदसोर से मिला है जिस में लिखा है 
कि मालव संवत्‌ ४६१ (ई० स० ४०४ ) में सिंहबर्मा का पुत्र नरवर्मा 
( पश्चिम ) मालवा का शासक था। अतएब चंद्रवर्मा नरवर्मा का बड़ा 
भाई होगा । इ० स० ४०४ में नरवर्मा चंद्रगुप्त द्वितीय का समकालीन था। 
नरवर्मा के राज्य-काल के पूव समुद्रगुप्त ने (इ० स० ३४०-३८० ) चंद्र- 
वर्मा को परास्त किया था। मालवा के इन वर्मात राजाओं की निम्न- 

जयवमन 


हे 
सिंहवमन-( सुसुनिया, मंदसोर ) 
कल 28 ु 
चंद्र वमन्‌-* ( समुद्गुप्त से विजित ) नरवमन्‌ (इै०स०४०४) 'चं० गु० की 


[ ३४५०८--३ ८ ० हे ० स० ] समकालीन 
विश्ववम ने 


| 
बंधुवमन्‌ (ई० स० ४३६ ) कुमारगुप्त 
का सामंत 


१८पुर्करणाधिपते महाराज सिहवर्मण: पुन्रस्य महाराज श्रीच्च॑द्रवर्मण: कृति: । 
चक्रस्वामिन: दासाग्रेणातिसष्ट: ।”' 
एपि० इं० १३। 
रे देखो पृ ५७ | 

लिखित वंशावली गंगधार ( फालरापाटन ) ओर मंदसोर के संवत्‌ समेत 
शिलालेखों से मिलती है:--- 

समुद्रगुप्त ओर कुमारग॒ुप्त के शासन-काल के मध्य में चंद्रवर्मा आदि 
राजाओं का स्वाधीन हो जाना असंभव प्रतीत होता है। द्वितीय चंद्रगुप्त 
ने अपनी युद्ध-यात्रा मालवा आदि पश्चिमी भारत के प्रांतों में विशेष रूप 
से की थी। उस के उत्तराधिकारी कुमारगुप्त के समय में मालवराजा बंधु- 
वर्मा गुप्त-साम्राज्य का सामंत ( मालवा का गोप्ता ) था । इ० स० ४०४ 
से इे० स० 9३६ तक की ३२ वष की अवधि में उक्त चंद्रवर्मा, नरवमो 
आदि राजा हवितीय चंद्रगुप्त वा कुमारगुप्त से स्वतंत्र हो गए इस का कोई 
प्रमाण नहीं मिलता । महाराजाधिराज चंद्रगुप्त प्रथम वा समुद्रगुप्त के काल 
में चंद्रवर्मा का, सारे आर्यावत के राज्यों को लांघ कर ओर मगघ-सम्राटों 
को न कुछ सममभक कर, बंग-विजय करना हमें असंभव लगता है। सुसु- 
निया के लेख में केवल चक्रदान का ही वणन है । अत: चंद्रवमोां बंगाल 
में तीथ-यात्रा के निमित्त गया होगा । अतएव, उक्त शास्त्री जी की “चंद्र” 
संबंधी कल्पना हमें निरी निमूल मालूम होती है । 

महरोली के स्तंभ पर का “चंद्र! प्रथम चंद्रगुप्त भी नहीं हो सकता, क्यों- 
कि सिंधु के उस पार बसे हुए वाह्नीकों पर मगध से चल कर आयावते 
के ओर शक, कुशन आदि अनेक राज्यों को लांध कर उस का आक्रमण 
करना दुष्कर ही नहीं, असंभव जान पड़ता है। वस्तुतः उन अनेक राज्यों 
से प्रथम चंद्रगुप्त के पश्चात्‌ समुद्रगप्त को युद्ध करना पड़ा था जैसा कि उस 
के प्रयाग के स्तंभ लेख में वर्णित है। इस के अलावा ग्रथम चंद्रग॒प्त के 
“परम भागवत? होने की प्रसिद्धि नहीं हुई । गुप्तकाल के सिक्के और 
शिलालेखों में 'परम भागवत? कहलाने वाला पहला राजा द्वितीय चंद्रगुप् 


कुमारगुप्ते प्थिवीं प्रशासति । २३ 

धभूव गोघा नृपविश्ववमों । २४ 

तस्यात्मज ... नृपबंघुवमों । २६ 
< 


मंदसोर का स्तंभलेख, इं० स० ४३६ 
फ्ुलीट, गु० शि० १८। 

ही था। अतएव, हमारा अनुमान है कि बंगाल से बलोचिस्तान के देशों 
तक दिग्विजय करने वाला, शकारि, परम भागवत, महाराजाधिराज द्वितीय 
चंद्रगुप्त विक्रमादित्य ही था, जो दिल्ली के लोह-स्तंभ पर उत्कीणो प्रशस्ति 
में “चंद्र” के नाम से प्रथित हुआ है। उस के कुछ सिक्‍के ऐसे भी मिले हैं 
जिन पर एक ओर '“श्रीचंद्र” और दूसरी ओर 'गुप्ठ! लिखा रहता है । उस 
के कलशांकित सिक्कों पर सिफ़ एक ओर “चंद्र” लिखा रहता है और इस 
नाम के ऊपर अध चंद्र का आकार बना होता है । 
चंद्र की विजय-प्रशस्ति के छोकबद्ध होने से उस में चंद्रगुप्त के पूरे 
नाम का निवेश नहीं हो सकता था। अतणब उक्त सिक्कों की तरह चंद्र” 
से ही उस के नाम का संकेत किया गया है। बंगाल की खाड़ी से सिंधु 
के पार तक जिस की विजय-बैजयंती फहराती थी, जिस ने समस्त प्रथ्वी के 
विजय की यात्रा के लिये चल कर शक वंश को समूल उच्छिन्न किया था, 
जिस का ग्रताप दक्षिण के विशाल वाकाटक-राज्य के कुंतल ( मेसोर ) 
देश पर्यत छाया हुआ था, जिस के पराक्रम का द्योतक विरुद्‌ विक्रमादित्य! 
था वह 'पराक्रमांक? सम्राद समुद्रगुप्त का पुत्र द्वितीय चंद्रगुप्त ही था । 
कदाचित्‌ महाकवि कालिदास ने इंदुमती के स्वयंवर में एकत्र राजाओं 
का वशन करते हुए, छलेषालंकार से, अपने आश्रयदाता इसी 'मगधेश्वर 
की प्रशंसा नीचे के छोक में की हो-- 
काम ज॒पाः संतु सहस्नशो5न्ये राजन्वतीमाहुरनेन भूमिम्‌। 
नक्षत्रताराप्रहसंकुलाषपि ज्योतिष्मतो चंद्रमसेव रात्रि३॥ 
( रघुवंश, ६ ) 


चोथा अध्याय 


द्वितीय चंद्रगुप्त का चरित्र 


चंद्रगुप्त विक्रमादित्य के विषय में कोई ऐसा बृहत्‌ शिलालेख नहीं 
मिला जैसा उस के पिता सम्राद समुद्रगुप्त के विषय में मिलता है। अत- 
एवं, इस महाप्रतापी सम्राट के जीवन-बृत्तांत के लिखने के ऐतिहासिक 
साधन बहुत ही कम हैं | उस के चरित्र की रूप-रेखा विशद्‌ रूप से नहीं 
लिखी जा सकती । यदि कोई महाकवि हरिषेण के सहश प्रशस्ति-लेखक 
उस का आश्रित होता तो कदाचित्‌ उस के जीवन के वृत्तांत ओर चरित्र 
की चारुता का परिचय हमें मिलने का सोभाग्य होता । उस के अधिकार- 
काल के शिलालेखों ओर सिक्कों से जो कुछ थोड़े बहुत उस के जीवन 
संबंधी संकेत मिलते हें उन्हें एकत्र कर लेने पर हमें वह अपने प्रतापी 
पिता के सद्ृश कई बातों में प्रतीत होता है । समुद्रगुप्त की भाँति द्वितीय 
चंद्रगुप्त ज्येष्ठ पुत्र न होने पर भी अपने भाइयों में योग्यतम होने के कारण 
अपने पिता द्वारा राज्य का उत्तराधिकारी चुना गया था । गुप्र-सम्राटों की 
बंशावलियों में प्रायः उल्लेख मिलता है कि चंद्रगुप्त समुद्रगुप्त का पुत्र था, 
बह अपने पिता द्वारा उत्तराधिकारी चुना गया था--“तत्परिग्रहीत:” 
ओर महादेवी दत्तदेवी की कोख से उत्पन्न हुआ था । समुद्रगुप्त की प्रशस्ति 
में स्पष्ट लिखा है कि उस के पिता प्रथम चंद्रगुप्त ने अपने सब राजकुमारों 
में ज्येष्ठ न होने पर भी समुद्रगुप्त को ही अपना उत्तराधिकारी बनाया 
था। समुद्रगुप्त ने भी उस की नीति का अनुसरण कर अपने योग्यतम 
पुत्र द्वितीय चंद्रगप्त को साम्राज्य के शासन का भार सुपुद कर, "सर्वत्र 

जयमिच्छेत्पुत्रादिच्छेत्पराजयम्‌! इस नीति को चरिताथे किया ।" समुद्रगुप्त 
ने चंद्रगुप्त को अपना उत्तराधिकारी बना कर अपने अभीष्ट में पूरा सफ- 
लता पाई यह उस के परवर्ती काल के इतिहास से निर्विवाद सिद्ध है। 
चंद्रगुप्त द्वितीय निरा रणरसिक सम्राट न था। अपने पिता की भाँति वह 
विद्वानों का आश्रयदाता ओर विष्णु का परम भक्त था। पुरानी दिल्ली की 
प्रसिद्ध लोह की लाट (जो कुतुब मीनार के पास एक प्राचीन मंदिर के बीच 
खड़ी हुई है ) चंद्रगुप्त ने बनवा कर विष्णुपद्‌ नाम की पहाड़ी पर किसी 
विष्णु-मंदिर के आगे बड़ी श्रद्धा-भक्ति पूवक ध्वज-स्तंभ के रूप से स्थापित 
करवाई थी । उदयगिरि की गुफा के तथा साँची के शिलालेखों से विदित 
होता है कि उस ने विद्वानों को ऊँचे ऊँचे अधिकारों पर नियत किया था । 
चंद्रगुप्त के संधि-विग्नह-विभाग का मंत्री पाटलिपुत्र निवासी कवि वीरसेन 
था जो व्याकरण, साहित्य न्याय ओर लोकनीति का ज्ञाता था। उस ने 
उदय गिरि में राजा के साथ रह कर भगवान शिव के अचनाथे एक गुफा 
उत्सग की थी । इस से स्पष्ट है कि परम वैष्णव होते हुए भी चंद्रग॒प्त शैव 
मतावलंबियों का आदर करता था। साँची के शिलालेख से ज्ञात होता 
है कि चंद्रगुप्त के यहाँ किसी बड़े सैनिक पद पर बोद्ध अम्रकादेव * नाम 
का अफसर नियुक्त था, जिस ने साँची के काकानोबोट नाम के महाविहार 
के आर्यंसंघ को २५ दीनार ओर एक गाँव प्रतिदिन ५ भिक्षुओं के भोजन 
के लिये ओर रत्न-ग्रह में दीपक जलाने के लिये दान दिए थे । 

“परम भागवत” कहलाने वाले महाराजाधिराज चंद्रगुप्त का उच्च पदस्थ 
अधिकारी, जो अपने आप को राजा का परम कृपापात्र ओर क्ृतज्ञ 
मानता था, यदि बोद्ध भिक्तुओं के लिये ओर रत्नगृह में दीपक जलाने के 
लिये दान दे तो इस से प्रकट होता है कि गुप्त-सम्राद ओर उस के अधि- 


१“रूप तदोजस्वि तदेव वीये तदेव नेसगिकमुञ्नतत्वम्‌ । 
न कारणास्स्वाद्विभिदे कुमार: प्रवतितो दीप इच प्रदीपात्‌॥” ” रघुवंश ३ । 
९“ अनेक समरावाप्तविजययशस्पताक: । फ्लीट, गु० हू ० । 


द्वितीय चंद्रगुप्त का चरित्र ६१ 


कारी बोद्ध, शैव, वैष्णव आदि संप्रदायों के प्रति आदर-सत्कार वा दान 
करने में किसी पर भेद-भाव न रखते थे। ऐसे उदारमनस्क सम्राट के 
शासन में भिन्न भिन्न संप्रदायों में परस्पर विद्वेष होने का कोई अवसर न 
होता था। चीनी यात्री फाहियान ने भी अपने भारत के भ्रमण-बृत्तांत में 
उस समय के राजा ओर प्रजा की उदारता और दानशीलता की भूरिशः 
प्रशंसा की है। 

द्वितीय, चंद्रगुप्त ने अनेक खिताब धारण किए थे, जो उस के विविध 
प्रकार के सिक्कों पर अंकित मिलते हैं । इन उपाधियों में विक्रमांक, विक्र- 
मादित्य, श्रीविक्रम, अजितविक्रम, सिंहविक्रम, नरेंद्रच॑ंद्र, परम भागवत, 
महाराजाधिराज, इत्यादि मुख्य हैं। ऐसा प्रतीत होता है कि अपनी भग- 
बद्धक्ति, वीरता ओर प्रताप को जगत्‌ में प्रख्यात करने के लिये ही उस ने 
इन सब महान उपाधियों को अपने सिक्कों पर खुदबाया होगा। समुद्रगुप्त 
की भाँति उस ने भी अपने सिक्कों पर ललित संस्कृत छंदों में अपना नाम 
ओर कारनामे लिखवाए। उदाहरणाथे, सिंहवरधांकित सिक्कों पर संस्कृत 
के वंशस्थ छंद में यह पद लिखा रहता है :-- 

नरेंद्रचंद्र: प्रथितश्रिया दिव॑ 
जयत्यजेयो भुवि सिह विक्रम: 

उस के छत्रधरांकित सिक्कों पर उपगीति छंद में लिखा रहता है--- 
“धक्षितिमवजित्य सुचरितिर्दिवंजयति विक्रमादित्य:” 

“पृथ्वी को जीत कर विक्रमादित्य सुचरितों से ( पुण्यकर्मो से ) 
स्वग को जीतता है ।” क्‍ 

सुचरित एवं उत्तम कर्मा' से स्वग के जीतने का साधन हिंदू धर्म के 
अनुसार यज्ञयागादिक का अनुष्ठान है। “स्वग कामो यजेत्‌”--स्वग की 
इच्छा करने वाला यज्ञ करे इस प्रकार की विधि हिंदू शात्रों में मिलती 
है। यज्ञ-जनित पुण्य से मनुष्य देवता ओर इंद्र की पदवी पा सकता है, 
ऐसा हिंदुओं का बहुत पुरातन विश्वास है। इस से स्पष्ट प्रकट होता है 

कि चंद्रगुप्त विक्रमादित्य को यज्ञ, दान आदि वैदिक कर्मा' के अनुष्ठान 
में बड़ी अभिरुचि थी ।" 

संभवतः, परम भक्त और धमेपरायण होने के कारण द्वितीय चंद्रगुप्त 
'राजाधिराजर्षि? कहलाता था, जैसा कि उदयगिरि के लेख में वीरसेन ने 
उल्लेख किया है। कई एक शिलालेखों में उस के नाम के साथ 'परम भागवत? 
जोड़ना आवश्यक सममा गया था । उस का कोटुंबिक जीवन भी धार्मिक 
भाव से प्रभावित मालूम होता है । उस की राजपुन्नी प्रभावतीगुप्ता अपने 
पिता की तरह अपने आप को “अत्यंतभगवद्धक्ता” अपने ताम्रशासकों में 
लिखा करती थी । चंद्रगुप्त विक्रमांक के कुछ सिक्कों पर 'रूपकृती? लिखा 
होने से मुद्रातत्वज्ञ विंसेंट स्मिथ ने अनुमान किया है कि वह नास्य-कला 
में प्रवीण ओर नाटकों का रचयिता था, क्‍योंकि रूप वा रूपक शब्द का 
अथे नाटक है ओर कृती का अर्थ रचने वाला है । परंतु जोन एलन इस 
पद का पाठांतर “रूपाकृती” बतलाते हैं ओर रूप ओर आकृति इन दो 
पदों से उस के शारीरिक ओर आध्यात्मिक गुण सूचित होते हैं ऐसा मानते 
हैं ।* चंद्रगुप्त विक्रमांक स्वयं कदाचित्‌ नाट्यकार न हो, पर साहित्य का 
प्रेमी और पोषक अवश्य होगा, जैसा कि भारत की साहित्यिक कथाओं में 
उज्जेन के राजा विक्रमादित्य के विषय में प्रसिद्ध है। संस्कृत के प्रसिद्ध 
गद्य-कवि सुबंधु ने--जो छठे शतक के अंत में हुए थे--अपनी 'बासव- 
चत्ता? नाम की आख्यायिका में लिखा है :-- 

“सवा रसवत्ता विहता नवका विलसंति चरति नो कंक:ः । 
सरसीव कीतिशेष॑ गतवति भुवि विक्रमादित्ये ॥?? 

अर्थात्‌ 'रसवत्ता नष्ट हो चुकी, नये लोग विलास करने लगे । कोन 
किसे नहीं खा जाता ? सरोवर की भाँति जब प्रथ्वी पर विक्रमादित्य की 
कीर्ति शेष रह गई ।! 


१ज्ओोेन एलन---गुप्तवंश के सिफ्के--प्रस्तावना--ए० १०७ | 
"वही ए० ११२। 

महाकवि राजशेखर ने साहसांक नाम के आदश साहित्य-श्रेमी उज्जैन 
के राजा का उल्लेख किया हे ओर कहा हे कि उस को संस्क्ृत विद्या में इतना 
उत्कट प्रेम था कि उस ने अपने अंतःपुर में भी संस्क्रत बोलने का नियम 
कर दिया था।* यह हम पर सुविदित है कि चंद्रगुप्त द्वितीय के सिक्कों पर 
“िक्रमांकः उपाधि मिलती है। साहसांक ओर विक्रमांक दोनों पर्यायवाची 
पद हैं। संभवत: यह उज्जेन का राजा साहसांक चंद्रग॒प्त विक्रमांक ही हो । 
राजशेखर ने लिखा है कि उज्जन में काव्यकारों की परीक्षा हुआ करती थी 
ओर वासुदेव, सातवाहन, शूद्रक, साहसांक आदि पहले नरेश उन्हें दान 
मान से परितुष्ट करते थे। राजशेखर ने जिन “ब्रह्यगसभाओं' का वणन 
किया है उन के सभापति राजा होते थे ओर वे स्वयं विद्वान होते थे । 

राजशेखर ने लिखा है कि कालिदास, मेंठ, भारवि, चंद्रग॒प्त आदि 
काव्यकारों की उज्मयिनी में परीक्षा हुई थी। कदाचित्‌ पूर्वोक्त चंद्रगुप्त 
उज्मेन का गुप्त-सम्राट विक्रमादित्य ही हो। पाटलिपुत्र में शास्त्रकारों की 
परीक्षा होती थी। वहाँ से परीक्षोत्ती हो कर उपवष, वष, पाणिनि, 
पिंगल, व्याडि, वररुचि, पतंजलि ने शाख्त्रकार रूप से ख्याति प्राप्त की थी। 
इस पुरानी क्रमागत कथा का राजशेखर ने उल्लेख किया है । सम्राट समुद्र- 
गुप्त को तो विद्वानों के सत्संग का व्यसन ही था--्रज्ञानुषंगोचितसुख- 
मनसः:”, वह कविगोष्ठी में बैठ कर अनेक अपनी काव्य की रचनाओं से 


१ 'स्वभवने हि भाषा नियमन॑ यथा प्रश्ुविदधाति तथा भवति श्रयते हि 
उज्जयिन्या साहसांको नाम राजा ते न संस्कृतभाषात्मकमंत : पुर एवं प्रवतितो नियम: |! 
“-काव्यमीमांसा, पू० ५० । 
श्रुयत्ते चोज्यिन्यां काव्यकारपरीक्षा-- 
“हह कालिदासमेंठावन्नामररूपसूरभार वयः । 
हरिदच॑द्रचंद्रगुप्ती परीक्षिताविह विशालायाम्‌ |”! 
'बासुदेवसातवाहनशुद्रकसाहस|कादीन्सकलांसभा पतीन्‌ दानमानाभ्यासजु- 
कुयोत्‌ ।! 
--काव्यमीमांसा, ए० ७७ । 

विद्वानों का मनोरंजन किया करता था--“विद्वज्ननोपजीव्यानेककाठ्य- 
क्रियाभि:', विद्ञोक में उस को कविता का कीरति-राज्य मिला था-- 
“विद्नल्लोके स्फुटबहुकविताकीतिराज्य॑ भुनक्तिग, शाखज्ञों की सभा में शास्र 
के तत्त्वाथे का वह समर्थन करता था---'शाख्॒तत्त्वार्थभतु:। उस का शास्र- 
पांडित्य तलरपर्शी था--विदुष्यं तत्त्वभेदि! । कवि राजशेखर ने जैसे वि- 
द्वानों के आश्रयदाता आदशे राजा का वणन किया है वह समुद्रगुप्त और 
विक्रमादित्य में सबथा चरिताथथ होता है । विद्वानों का दानमान से सत्कार 
करना तो गुप्त-सम्राटों ने अपना कुल-धर्म मान रखा था। काव्यालंकार 
सूत्रवृत्ति में वामन ने ( इ० स० नवम में ) चंद्रगप्त के “चंद्रप्रकाश! नाम 
वा उपाधि वाले नवयुवक पुत्र को विद्वानों का आश्रयदाता लिखा हे-- 
सो5यं संप्रति चंद्रगुप्तनय:ः चंद्र॒श)्नकाशो युवा। 
जातो भूपततिराश्रय: कृतधियां दिष्ल्या कृता्थेश्रम:॥ 

जोन एलन के मतानुसार “चंद्रप्रकाश” द्वितीय चंद्रगुप्त के पुत्र और 
उत्तराधिकारी कुमारगुप्त का विशेषण कदाचित्‌ हो सकता है, क्योंकि 
कुमारगुप्त के सिक्कों पर 'गुप्तकुलामलचंद्र” और 'गुप्तकुलग्योमशशी” आदि 
उपाधियाँ मिलती हैं। इसी प्रकार संस्क्रत के अनेक लेखकों ने विक्रमादित्य 
को विद्वानों के आश्रय-दाता होने का उल्लेख किया है ओर उस की दान- 
वीरता की प्रशंसा की है। चीनी यात्री हुयेनसंग के समय में विक्रमादित्य 
दानशूरता के कारण लोक में प्रख्यात था | उस ने लिखा है कि 'वसुबंधु 
के समय में श्रावस्ती के राजा विक्रमादित्य का प्रभाव चारों दिशाओं में 
व्याप्त हो रहा था। उस ने जब भारतीयों को वश में किया उस दिन द्रिद्र 
ओर अनाथ प्रजा में पाँच लाख सुवर्ण मुद्रा का दान किया ।”* 

चंद्रगप्त विक्रमादित्य के समय के शिलालेख अपूण और टूटे होने से 
उस के व्यक्तिगत गुणों का विशेष परिचय नहीं मिलता, परंतु तत्कालीन 
सब प्रकार के ऐतिहासिक उपकरणों पर पूव्रापर विचार करने से यह 


[ के हर 
१ बॉट्स--छ्लेनसांग का प्रवास-वणन, १, एछ २११ । 

स्पष्ट प्रतीत होता है कि वह भी अपने महाप्रतापी पिता की भाँति शूर- 
वीर, बुद्धिमान, गुणग्राहक ओर नीति-निष्णात था। वह साहस ओर 
पराक्रम का पुतला था। बाण ने कदाचित्‌ हषचरित में उस के ही विषय 
में लिखा है कि शत्रु के नगर में परख्री की कामना करने वाले शकराजा 
को स्त्री के वेष में छिपे हुए चंद्रगुप्त ने मार डाला । इस कथा में तथ्य हो 
वा न हो, पर चंद्रगुप्त की मुद्राओं से इतना तो स्पष्ट है कि उसे अपनी 
वीरता ओर साहस का अभिमान था । उस के कुछ सिक्कों पर राजा के 
पैर के नीचे सिंह की मूर्ति ओर कुछ पर घायल हो कर भागते हुए सिंह 
की मूर्ति अंकित है, जिन से उस की वीरता और साहस व्यक्त होता है। 
उस के समय में प्रचलित भाँति भाँति के सोने, चाँदी ओर ताँबे के सिक्कों 
की प्रचुरता से अनुमान किया जाता है कि ह्वितीय चंद्रगुप्त का शासन- 
काल शांतिपूण ओर चिरस्थायी रहा होगा और उस की प्रजा अपने 
योगक्षेम के साधक उद्योग-धंधों में लग रही होगी। चीनी यात्री फाहियान 
के यात्रा-वृत्तांत से पाया जाता है कि चंद्रगुप्त की प्रजा धनधान्यसंपन्न 
ओर सुखी थी, लोग उस समय बहुत कुछ स्वतंत्र थे, प्राणदंड किसी को 
नहीं दिया जाता था, धमेशालाओं ओर ओऔषधालयों का प्रबंध उत्तम था 
ओर विद्या का अच्छा प्रचार था। 

द्वितीय चंद्रगुप्त को देवगुप्त ओर देवराज भी कहते थे। साँची के लेख 
में 'महाराजाधिराज श्रीचंद्रगुप्रस्य देवराज इति प्रिय नाम? लिखा है जो 
उस का ही दूसरा नाम प्रतीत होता है। उस का दूसरा नाम 'देवगुप्त? 
चामुक से मिले वाकाटक महाराज दिितीय प्रवरसेन के लेख में मिलता 
है, जिस में उस के पिता रुद्रसेन ( द्वितीय ) का महाराजाधिराज देवगुप्त 
की कन्या 'प्रभावतीगुप्ता! से विवाह करने का उल्लेख है। चंद्रगुप्त की 
दो राणियाँ थीं--एक तो नागकुल की कुबेरनागा जिस से प्रभावती का 
जन्म हुआ और दूसरी राणी धुवदेवी से दो पुत्र कुमारगुप्त और गोविंद- 
गुप्त उत्पन्न हुए जिन में से कुमारगुप्त अपने पिता के पश्चात्‌ गुप्त-साम्राज्य 


के सिंहासन पर बैठा । 
2 

ग॒ुप्तवंशी सम्राटों ने अपने विवाह-संबंध द्वारा उस समय के बड़े बड़े 
राजघरानों से मित्रता स्थापित की थी। उन के विवाह-संबंध बड़े राजनीतिक 
महत्त्व के थे। प्रथम चंद्रग॒प्त ने प्रसिद्ध लिच्छिवि वंश में अपना विवाह 
किया था जिस के कारण मगध में उस का अधिकार दृढ़ हो गया। उस के 
वंशधर अपने लिच्छिवि-संबंध का बड़ा गोरव मानते थे ओर कदाचित्‌ 
उस रिश्तेदारी को अपने अभ्युद्य का कारण भी समभते थे। आरयांवत 
के राजाओं की विजय के पश्चात्‌ उन्हों ने दूसरे राजकुलों में विवाह किए 
जिन से उन की सत्ता विजित राज्यों में टढ़ हो सकती थी । इस नीति के 
अनुसार द्वितीय चंद्रगुप्त ने 'नागकुलोत्पन्नः महाराणी कुबेरनागा' से 
विवाह किया था। मथुरा ओर पद्मावती के आस पास के प्रदेशों पर शासन 
करने वाला नागवंश प्राचीन काल से प्रसिद्ध था। गुप्तवंश के उदय के 
पहले इस वंश के राजाओं ने अनेक अश्वमेध-यज्ञ किए थे । चंद्रगुप्त द्वितीय 
ने कुबेरनागा से उत्पन्न अपनी राजकुमारी प्रभावतीगुप्ता का विवाह दक्षिण 
के वाकाटक महाराज टितीय रुद्रसेन से किया था। यह भी संबंध बड़े 
राजनीतिक महत्त्व का था । डाक्टर स्मिथ का मत है कि वाकाटक 
महाराज का राज्य ऐसे देश पर था कि जहाँ से वह गुजरात ओर सुराष्ट्र 
के शकों के राज्य पर उत्तरी भारत से चढ़ाई करने वाले के लिये साधक 
ओर बाधक हो सकता था । अतएव चंद्रगुप्त ने अपनी दूरदर्शिता से वाका- 
टक राजा को अपनी राजपुत्री दे दी ओर उसे अपना अधीन सामंत बना 
लिया । 

९ नागवंश का अस्तित्व महाभारत युद्ध के पहले से पाया जाता है | यह 
वंश एक समय बहुत प्रसिद्ध था। विष्णुपुराण में ५ नागवंशी राजाओं का 
पद्मावती ( ग्वालियर राज्य में ), कांतिपुरी और मथुरा में राज्य करना लिखा 
है। उन के सिफके भी मालवा में कई जगह मिले हैं। कुबेरनागा भी इसी 
वंश की थी । 


गो० ओझा, राजपूताने का इतिहास, प्रथम भाग, ए० २३० । 

पाचवा अध्याय 
चंद्रगुप्त विक्रमादिय के समसामयिक चीनी यात्री 
फाहियान का भारत-श्रमण-वृत्तांत 

प्राचीन भारत के इतिहास का थोड़ा बहुत पता जो हमें लगता है वह 
यूनानी ओर चीनी यात्रियों के यात्रा-ब्त्तांत से लगता है। सिकंदर के 
समय से ( इ० सन्‌ पूव ) यूनान वाले इस देश में सेनिक, शासक तथा 
राजदूत बन कर आए थे । उन्हों ने अधिकतर इस देश की राजनीति, 
सामाजिक रीति-रस्म ओर भोगोलिक बातों ही का उल्लेख अपने यात्रा- 
वृत्तांतों में किया है। उन्हों ने भारतीय धर्म ओर शास्त्रों की छान बीन 
करने की विशेष परवाह नहीं की । किंतु चीनी यात्री विद्वान थे ओर बोद्ध- 
धम पर उत्कट श्रद्धा रखते थे । उन्हों ने हजारों मीलों की यात्रा इसलिये 
की थी कि वे पुण्य भूमि भारतवर्ष के बोद्ध तीथ॑-स्थानों का दशन करें, बोद्ध 
धमे-प्रंथों को एकत्र करें ओर उन्हें समभने के लिये यहाँ के विख्यात 
विद्यापीठों में संसक्त ओर पाली भाषा को सीखें । इन यात्राओं में उन्हें 
अनेक संकट सहने पड़े, कभी वे लूटे गए, कभी मार्ग-भ्रष्ट हो कर भयंकर 
स्थानों में भटकते फिरे, परंतु निडर हो कर बीहड़ जंगल, ऊँचे पबेत ओर 
नीची घाटियों को पार करते हुए वे केवल विद्या और धमे के प्रेम के कारण 
अपने देश से भारतवर्ष की ओर चल पड़े। चीनी यात्रियों में चार के 
नाम बहुत प्रसिद्ध हैं--पहला फाहियान, दूसरा सुंगयान, तीसरा हेनसांग 
ओर चोथा इत्सिंग । इन चारों ने अपनी अपनी यात्रा का वृत्तांत लिखा 
है। इन से उन के समय की भारतीय सभ्यता का बहुत कुछ पता 
चलता है । 

इसा के जन्म से बहुत पहले ही चीन देश में बोद्ध धमे का प्रचार हो 
चला था । चीनी इतिहासकारों ने लिखा है कि चीन के सम्राट मिंगटो ने 
इ० स० ६७ के लगभग भारतवष से बोद्ध आचार्यों को बुलाने के लिये 
अपने दूत भेजे । वे राज-दूत कश्यप-मातंग ओर धमेरक्षक नामक दो 
आचार्या' को उद्यान ( काबुल ) से अपने साथ चीन देश को ले गए। 
इन्हों ने बोद्ध धर्म के अनेक ग्रंथों का अनुवाद चीनी भाषा में कर वहाँ 
बोद्ध धमे का प्रचार किया । इस प्रकार भारत का चीन देश से गुरु-शिष्य 
संबंध सुदृढ़ होता गया ओर तब से अनेक चीनी भिन्तु भारत में तीर्था- 
टन तथा ज्ञानोपाजन के लिये आते रहे । ऐसे यात्रियों में जो अपनी भारत 
की यात्रा का बृत्तांत लिख कर छोड़ गए हैं फाहियान सब से पहला चीनी 
यात्री है । 

फाहियान मध्यचीन के चांगगान नगर का रहनेवाला था | ई० 
सन्‌ ४०० में वह भारत के लिये रवाना हुआ । चीन से भारत आने के 
लिये उस समय जल ओर स्थल दोनों प्रकार के मार्ग थे। इन दोनों देशों 
के बीच का व्यापार अधिकतर स्थल-मा्ग से होता था जो खुतान नगर के 
पश्चिम से होता हुआ भारतवष की उत्तर पश्चिमी सीमा पर पहुँचता 
था। जल का माग जावा सुमात्रा ओर लंका आदि द्वीपों से हो कर यात्रियों 
को दक्षिण भारत में पहुँचाता था। दोनों मागग भयंकर थे। जल-मागे 
कुछ सीधा पड़ता था, पर पीले समुद्र के तृफानों के कारण जहाज़ सदेव 
खतरे में रहते थे । फाहियान ने दोनों मार्गो' के संकटों का सामना 
किया । वह अपने देश से भारत को स्थल्माग से आया ओर भारत से 
अपने देश को जलमाग से लोटा । 

कई जनपदों को पार कर के कुछ साथियों के साथ वह खुतान पहुँचा। 
खुतान पहुँचने तक उसे कई कठिनाइयों का सामना करना पड़ा । लाप 
नामक मरुभूमि में उस की सहन-शक्ति ओर घैये की सब से बड़ी परीक्षा 
हुईं । ऊपर से सूय की प्रखर किरणें निदेयता से पड़ रही थीं, नीचे से तची 
हुईं बालू आग उगल रही थी ओर गरम हवा बीच में ओर बुरी गत 

कर रही थी । प्यास के मारे उस के नाकों दम था । कोसों तक पानी नहीं 
मिला । कभी कभी वह राह से बे राह हो जाता था जिस से ओर आपत्ति 
उठानी पड़ती थी। एक स्थान पर फाहियान स्वयं लिखता है कि “नदी 
उतरने में ओर मार्ग में चलने में जितने दुःख उठाने पड़े उतने किसी ने 
उठाए न होंगे।' इन आपत्तियों से उस के कई साथियों का साहस छूट गया 
ओर उन्‍्हों ने यात्रा पूरी करने का विचार छोड़ दिया, परंतु फाहियान 
ओर उस के कुछ मित्रों ने अपना संकल्प न छोड़ा । 

खुतान में उस की बड़ी आवभगत हुईं । खुतान में उस समय 
बोद्ध-धम का प्रचार था। राजा भ्रजा दोनों बोद्ध-धर्म के महायान पंथ को 
मानने वाले थे। राजा ने फाहियान को गोमती नामक संघाराम में ठह- 
राया । फाहियान ने इस देश को हरा भरा देखा था। खुतान की आबादी 
घनी थी ओर लोग सम्॒द्ध थे। उन का सामाजिक जीवन धमंमय और 
आनंदपू् था । घर घर के दरवाजे पर छोटे छोटे स्तूप बने हुए थे। 
अतिथि-सत्कार का बड़ा ध्यान रक्खा जाता था। फाहियान जिस संघा- 
राम में ठहराया गया था उस का नाम गोमती संघाराम था । उस में तीन 
हज़ार भिक्तु रहते थे जो बड़े संयमपूवंक जीवन बिताया करते थे । 
फाहियान ने वहाँ एक रथ-यात्रा भी देखी थी | यह उत्सव बड़े समारोह से 
मनाया जाता था। इस यात्रा में राजा-प्रजा का वेभव अच्छी तरह प्रकट 
होता था। रत्नमय तोरण, चाँदी के डंडों पर रेशम की ध्वजाओं और 
रेशमी वितानों से सजाया हुआ रथ चलता हुआ महल सा लगता था। 
उस में सोने चाँदी की मूर्तियाँ रहती थीं। जब रथ नगर में आता था तो 
राजा मुकुट उतार कर नंगे पैरों उस की अगवानी के लिए जाता था और 
साष्टांग दंडवत्‌ प्रणाम कर पूजा करता था। रानी अपनी दासियों के सहित 
राजद्वार के ऊपर से फूलों की वषो करती थी । नगर से कुछ दूर पर पश्चिम 
की तरफ़ राज्य की ओर से एक संघाराम बना हुआ था जो अस्सी वषे 
में बन कर तय्यार हुआ था। इन अस्सी वर्षा में तीन राजा सिंहासन 
पर बैठ चुके थे । इस विहार पर सुंदर खुदाई ओर पच्चीकारी का काम 

था ओर भाँति भाँति के सोने चाँदी के पत्र ओर रल्न जड़े हुए थे । विहार 
के पिछवाड़े बुद्धदेव का एक रमणीय मंदिर था जिस की शोभा फाहियान 
के अनुसार वाणी से वणन नहीं की जा सकती। इस के धरन, खंभों, 
किवाड़ों ओर उन की चोखटों तथा जंगलों आदि पर सोने के पत्र मढ़े 
हुए थे | परंतु उन राजाओं की यह राजधानी जो इस प्रकार “अपने धन 
ओर बहुमूल्य रत्नों का अधिकांश धर्माथे में लगाते थे” अब बिल्कुल उजाड़ 
पड़ी है। उस के वैभव के चिह् भू-गर्भ में पड़े हुए इतिहास के खोजने 
वालों की प्रतीक्षा कर रहे हैं | हाल ही में डाक्टर स्टीन को खोज में वहाँ 
प्राचोन महलों, स्तूपों, विहारों ओर बगीचों के बहुत से चिह्न मिले हैं, जो 
मूक भाषा में खुतान की प्राचीन सम्रद्धि की कथा सुनाते हैं। वह कथा 
उन से सुन कर डाक्टर स्टीन ने अपनी महत्त्वपूण पुस्तक में लिखी है । 
इस से फाहियान के कथन की सत्यता भी सिद्ध होती है । 

खुतान से वह काबुल आया । काबुल उस समय भारत का ही एक 
प्रांत था। वहाँ से स्वात, गांधार ओर तत्षशिला होता हुआ वह पुरुषपुर 
या पेशावर पहुँचा । पेशावर में उस ने एक बहुत ऊँचा, सुंदर ओर मज़बूत 
स्तूप देखा । इस के संबंध में फाहियान ने लिखा है कि अनेक स्तृप ओर 
मंदिर यात्रा में देखे पर इतना सुंदर ओर भव्य कोई और न मिला। वहाँ 
से आगे बढ़ कर सिंधु नद को पार करके वह मथुरा देश में पहुँचा । इस 
बीच उसे बराबर बहुत से विहार मिलते रहे जिन में उस ने लाखों श्रमरों 
का दर्शन किया | मथुरा नामक जनपद में यमुना के दाहिने बायें बीस 
विहार थे जिन में तीन सहस्न से अधिक भिन्षु रहते थे । 

इस प्रकार असंख्य संकटों को झेल कर फाहियान ने अपने हृदय की 
चिरकाल-संचित अभिलाषा पूण की । अब उस का एक ही साथी उस के 
साथ बच रहा था। अपने आप को बोद्ध-धर्म की जन्म देने वाली पवित्र 
भारत-भूमि में पा कर उस ने अपना जन्म धन्य माना ओर अपनी धार्मिक 
जिज्ञासा की पूर्ति में जी जान से लग गया । जहाँ जहाँ वह गया उस ने 
बोद्ध भिक्षओं के साथ उन के विहारों ओर संघारामों में विश्राम किया 

ओर अपना सारा समय बोढ् तीर्थो' के दशन ओर विनयपिटक आदि 
धर्म-प्ंथों ओर बुद्ध की जन्म-कथाओं की खोज, संग्रह ओर अध्ययन में 
बिताया । साधारण सेलानी यात्रियों की तरह वह राजाओं के आतिथ्य 
का अभिलाषी और उन के आश्रय का भूखा न था। अपनी खोज और 
अध्ययन में वह इतना लवलीन था कि धार्मिक बातों को छोड़ कर उस 
का मन व्यावहारिक जगत की ओर जाता ही न था । उस का ध्यान केवल 
धरम की ओर था । जिस स्थान पर वह जाता था वहाँ की ओर विशेष- 
ताओं के विषय में जानकारी प्राप्त करने का वह विशेष यत्र नहीं करता 
था। वह केवल यही जानने के लिए उत्सुक रहता था कि बुद्ध ओर उन 
के चलाये धमे से उस का क्या संबंध है । तक्षशिला में कभी एक बहुत 
प्रसिद्ध विश्वविद्यालय था, इस तथ्य की ओर उस का ध्यान नहीं जाता। 
परंतु वह यह खोज निकालता है कि जब बुद्धदेव बोधिसत्त्व थे तब उन्हों ने 
इस स्थान पर अपना सिर काट कर एक मनुष्य को दान किया था। धम 
से बाहर की बातों से उस की विरक्ति इतनी बढ़ी हुईं थी कि उस ने 
अपने यात्रा-विवरण में आयावत के तत्कालीन सम्राट महाप्रतापी चंद्रगुप्त 
विक्रमादित्य का ज़िक्र तक नहीं किया यद्यपि वह उस के राज्य में पूरे छः 
साल रहा ! इतना होने पर भी गुप्त साम्राज्य का अपरोक्षलिखित वणन 
एकमात्र फाहियान के ही ग्रंथ के प्रष्ठों में मिलता है । यद्यपि तत्कालीन 
भारत का उस ने इतना विशद्‌ वणुन नहीं किया है जितना कि हम चाहते 
हैं, फिर भी जो कुछ थोड़ी बहुत बातें उस ने लिखी हैं उन से चंद्रगुप्त के 
साम्राज्य की सामाजिक, धार्मिक ओर राजनीतिक दशा का बहुत कुछ 
पता चल जाता है । जहाँ तहाँ जनसाधारण के जीवन के मनोरम दृश्यों 
ने फाहियान के ध्यान को आकर्षित किया। इस देश के लोगों की सम्रद्धि 
ओर उन के सुखशांतिमय जीवन को देख कर वह उन्हें अंकित किए 
बिना न रह सका । भारत की कई बातों ने चीन की अपेक्षाकृत अवनत 
ओर दुःखपूर दशा के विरोध में खड़ी हो कर उस के हृदय में स्थान कर 
लिया । इस कारण उस के ग्रंथ में कितनी ही जगह ऐसे वर्शन आ गए हैं 

जिन को पढ़ कर उस समय का जीता जागता चित्र हमारे सामने खिंच 
जाता है । उस से पता चलता है कि उस समय इस देश की प्रजा धन- 
धान्य से संतुष्ट हो कर सुख शांति पूवक जीवन व्यतीत करती थी। उस के 
यात्रा-वृत्तांत से यह भी पता चलता है कि चंद्रगुप्त की शासन-व्यवस्था 
न्‍्याययुक्त ओर दृढ़ थी, क्‍योंकि न्याययुक्त ओर दृढ़ शासन के बिना 
देश में धन-धान्य ओर सुख-शांति हो नहीं सकती। 

मशुरा ओर उस से दक्षिण का देश फाहियान को विशेष हरा भरा 
मिला । उस समय यह देश मध्यदेश कहलाता था । वहाँ का प्राकृतिक 
सोंदय उस को बहुत पसंद आया, जलवायु भी बहुत अच्छा था--न 
बहुत ठंडा ओर न बहुत गरम । फाहियान को यहीं यह मालूम हुआ कि 
भारतवासियों को अपने परिवार के लोगों के नाम सरकार में दज नहीं 
कराने पड़ते । लोग जहाँ चाहते हैं बिना सरकारी आज्ञा-पत्र के आ-जा 
सकते थे । “लोग राजा की भूमि जोतते हैं ओर लगान के रूप में उपज 
का कुछ अंश राजा को देते हें। ओर जब चाहते हैं तब उस की भूमि 
को छोड़ देते हैं ओर जहाँ मन में आता है जा कर रहते हें। राजा न प्राण 
दंड देता है ओर न शारीरिक दंड। अपराध के गोरब ओर लाघव के अनु- 
सार हलका या भारी दंड दिया जाता था जो विशेष कर जुर्माने के रूप 
में ही होता था | बार बार राजद्रोह करने पर कहीं अपराधी का दाहिना 
हाथ काटा जाता था। राजा के पारिवारिक ओर राजकीय दोनों प्रकार 
के कर्मचारियों को नियत वेतन मिलता था । देश भर में नीच चांडालों 
के सिवाय और कोई न तो जीव-हिंसा करता है, न मदिरा पीता है ओर 
न लहसुन-प्याज़ खाता है । चांडाल शहर से बाहर रहते हैं और जब वे 
नगर में आते हैं तो दो लकड़ियाँ बजाते हुए चलते हैं जिस से लोगों को 
उन के आने की सूचना हो जाय ओर वे उन की छूत से बच कर चलें। वहाँ 
कोई सूअर ओर मुर्गी नहीं पालते हैं, बूचड़खाने ओर शराब की भट्ठियाँ 
कहीं नहीं हैं । जीवित पशु भी नहीं बेचे जाते हैं । मछली मारने ओर म्र॒गों 

का आखेट करने का काम नीच जाति के व्याधों का ही है ओर वही 
मांस भी बेचते हैं। बाज़ारों में मोल तोल कोड़ियों में ही होता है ।” 

बुद्ध भगवान के निवोाण प्राप्त करने के समय से ही सारे देश में राजाओं 
ओर धनियों ने ओर साधारण ग्हस्थों ने भिक्षुओं के रहने के लिये विहार 
बनाए हैं और उन के भरण-पोषण के लिये खेत, घर, बगीचे, परिचारक 
ओर पशु दान किए हैं । दान-पत्र ताम्र-पत्रों पर लिखे गए हैं। इन दान- 
पत्रों को पीढ़ी दर पीढ़ी सब राजा लोग मानते आए हैं | किसी ने उन के 
प्रतिकूल कोई काम नहीं किया। विहारों में संघ के भि्ुओं को खान-पान 
ओर पहनने के वस्र ओर ओढ़ना बिछोना मिलता है। विहारों में रहने 
वाले भिक्तु करुणा के कृत्य, सूत्र-पाठ और ध्यान में लगे रहते हैं । विहारों 
में आए गए को वर्षा में आश्रय मिलता है। अतिथि-सत्कार का ध्यान 
रखा जाता है। वृद्ध भिक्ु अतिथि का स्वागत करते हैं। उस के कपडे 
ओर कमंडल उस के हाथ से ले लेते हैं ओर स्वयं उस के लिये नियत 
स्थान तक ले जाते हैं। उसे पाँव धोने को जल ओर सिर पर लगाने को 
तेल दिया जाता है और भोजन बनाया जाता है । विश्राम कर लेने पर 
उस से पूछते हैं कि कितने समय से भ्रत्रज्या (संन्यास) ग्रहण की है और 
उस की योग्यता और पद के अनुसार उसे कमरा ओर ओढ़ना बिछोना 
दिया जाता है। वर्षा के एक महीने बाद उपासक लोग दान देने में एक 
दूसरे से बढ़ने का यत्न करते हैं। चारों ओर से लोग भिक्षुओं को पेय 
भेजते हैं। संघ के संघ भिक्नु आ कर धर्मापदेश किया करते हैं । ब्राह्मण 
ओर धनी लोग वसल्र ओर अन्य आवश्यक सामग्री भी बाँटते हैं । भिक्ष 
उन्हें आपस में बाँट लेते हैं। बुद्ध देव के बोध लाभ करने के समय से ही 
यह रीति ओर आचार-उ्यवहार के नियम बराबर चले आ रहे हैं ओर 
पालन किए जाते हैं (? 

कान्यकुब्ज' , श्रावस्ती ' आदि जनपदों ओर नगरों को पार करते 
हुए फाहियान पाटलिपुत्र पहुँचा । पाटलिपुत्र उस समय मगध को 


कआजत 


१ क्वान्यकुब्न-क नीज । २ श्रावस्ती-साहेत माहेत । 
१० 

राजधानी थी | आजकल यह नगर पटना के नाम से प्रसिद्ध है ओर अब 
भी बिहार की राजधानी है | फाहियान ने इस नगर को 
अपने पूरे ऐश्वय में देखा था। अशोक के समय की 
बनी इमारतें अभी खड़ी थीं। उस के बनवाये हुए 
महल को देख कर वह चकित रह गया। वह इतने भारी भारी पत्थरों 
से बना था ओर उस पर ऐसे सुंदर सुंदर बेल बूटे खुदे हुए थे कि उस 
के मन में यह बात न समाईं कि यह मनुष्यों का काम है। इतने भारी 
पत्थरों को मनुष्य केसे उठा सकता है ! यह सफ़ाई मनुष्य के हाथ की 
नहीं हो सकती ! उसे वह मायावी राक्षसों का शिल्प-कोशल मालूम 
हुआ । अशोक के बनवाये हुए मंडप भी वास्तुकला के सुंदर नमूने थे । 
महायान ओर हीनयान पंथियों के लिये अलग अलग दो विहार थे। 
इन दोनों में कुल मिला कर छः सात सो भिक्षु रहते थे । उन के पांडित्य 
की ख्याति दूर दूर तक फेली हुईं थी, उन के व्याख्यानों को सुनने के लिये 
लोग देश-देशांतरों से आते थे । फाहियान ने तीन वे तक यहीं रह कर 
संस्कृत सीखी । फाहियान को भारत में आने की विशेष प्रेरणा इसलिये 
हुईं थी कि चीन में विनयपिटक की संपूर प्रति नहीं मिलती थी । जिसे 
वह भारत के प्रसिद्ध विद्यापीठों में खोज कर पढ़ना चाहता था। भारत 
में भी उसे कहीं अब तक यह पूरा ग्रंथ नहीं मिला था। पाटिलपुतन्र में 
उस की वह अभिलाषा पूण हुईं ओर उसे वह अलभ्य ग्रंथ अखंडित 
रूप में प्राप्त हुआ । 

फाहियान का कथन है कि भारतवासी उस समय बड़े धर्मनिष्ठ और 
दयावान थे । जिन लोगों को परमात्मा ने धन ओर वैभव दिया था उन के 
हृदय में करूणा ओर उदारता भी भर दी थी वे केवल स्वार्थ ही के लिये 
अपनी संपत्ति का उपयोग नहीं करते थे, परोपकार में भी साधारणतया 
उस का कुछ भाग लगाया करते थे । देश में घमा्थ संस्थाएँ बहुत थीं, 
जगह जगह अन्नसत्र खुले हुए थे। मार्गो' पर यात्रियों के रहने के लिये 


पाटलिपुत्र का 
वणन 

धमंशालाएँ बनी हुईं थीं। राजधानी में एक घर्माथे ओषधालय भी खुला 
हुआ था जिस में असहाय-अनाथ तथा दीन-दुखिया रोगियों की मुफ़ 
चिकित्सा की जाती थी। सब रोगों के रोगी इस अस्पताल में लिए जाते 
थे । उन की देख भाल के लिये सदा वहाँ एक वेद रहता था। उन की 
दशा के अनुकूल पथ्य भी उन्हें ओषधालय ही से मिलता था। पूरा 
आराम होने तक वे वहाँ रह सकते थे । इस ओषधालय के व्यय का 
सारा भार नगर के कुछ दानशील धनाह्य पुरुषों ने अपने ऊपर ले रक्खा 
था । इतिहासकार विंसेंट स्मिथ का कथन है कि “उस समय संसार भर 
में ओर कहीं भी ऐसा अच्छा सावेजनिक ओषधालय बना हो इस में 
संदेह है । अशोक की मृत्यु के सदियों बाद भी उस के उपदेशों का इस 
प्रकार शुभ फल फलते रहना उस की दूरदर्शिता की अपने आप प्रशंसा 
कर रहा है ।” 

पाटलिपुत्र में भी फाहियान ने रथयात्रा देखी । यहाँ के रथ उतने ऊँचे 
नहीं थे जितना खुतान का रथ था। पर बीस रथ होते थे। इस से दृश्य 
ओर भी रमणीक लगता होगा। रथयात्रा प्रतिवर्ष दूसरे मास की आठवीं 
तिथि को होती थी। अन्य जनपदों में भी यह उत्सव बड़े समारोह के 
साथ मनाया जाता था । 

मध्यदेश में पाटलिपुत्र ही सब से बड़ा नगर था । इधर कई 
शताब्दियों से प्रायः सारा उत्तर भारत एक ही साम्राज्य के अंतगत हो रहा 
था ओर उस का शासन मगध ही से होता था। इस से पश्चिम में नगर 
छोटे छोटे थे । मगध के नगर अपेक्षाकृत बड़े थे । 

फाहियान ने अपने ग्रंथ में जो कुछ भारतीय शासन के संबंध में 
लिखा है उस से स्पष्ट मालूम होता है कि राजा सबंप्रिय था ओर शांति- 
मय उपायों से काम लेता था। प्रजा पर कोई कठोर 
अंकुश नहीं था । राज्य की ओर से प्रजा के कामों में 
किसी प्रकार का हस्तक्षेप नहीं किया जाता था। दूसरों 
की स्वतंत्रता में बाधा डाले बिना लोग जो चाहते थे कर सकते थे। सारा 


शासन- 


व्यवस्था 

मध्यदेश कई जनपदों में विभक्त था । जनपदों के अधिपति भी दयालु थे 
ओर शासन करने में अपने सम्राट्‌ का अनुकरण करते थे। प्रजा भी 
नागरिकों के उच्च आदश को जानती थी ओर उस के अनुसार व्यवहार 
करती थी। फाहियान ने उन्हें सदूगणों में परस्पर स्पधों सा करते देखा। 
अतएव अपराध बहुत कम होते थे। हज़ारों मील के लंबे सफ़र में 
फाहियान को कोई डाकू या ठग नहीं मिले। इसलिये राज-नियम भी 
कड़े न थे। राष्ट्र में मत्यु-दंड का अभाव ओर शारीरिक दंड की न्यूनता 
यह प्रमाणित करती है कि राजसत्ता के लिये लोगों के हृदय में अत्यंत 
ऊँचा स्थान था। साधारणत: जुमोना ही काफ़ी समभा जाता था । 
राजद्रोह सरीखे घोर अपराध के लिये कभी कभी हाथ काटने का दंड 
दिया जाता था । पदाधिकारियों के नियत वेतन-भोगी होने से उन को 
प्रजा पर अत्याचार करने का अवसर नहीं था। उदार ओर चतुर शासक 
के शासन में प्रजा सब प्रकार से सुखी थी । देश की संपत्ति अपार थी । 
चाँदी सोने की कमी न थी । पर खाने पीने के पदाथे ओर अन्य नित्य 
के व्यवहार की चीज़ें इतनी सस्ती थीं कि कोड़ियों से ही काम चल जाता 
था । फ़ाहियान ने भारतवासियों को अत्यंत सुख ओर समृद्धि में पाया 
ओर उन के भाग्य की सराहना की । ऐसा सुखशांतिमय शासन उस के 
देश-वासियों को प्राप्त न था यह बात उसे भारत में रह रह कर याद 
आती थी। 

चंद्रगुप्त के राज्यकाल में प्रजा को सब प्रकार से धामिक ख्तंत्रता 
प्राप्त थी। अपने अपने घर के अनुसार चलने में सब खतंत्र थे। यद्यपि 
बोद्ध-ध्म राजधम न रहा था फिर भी देश भर में उस का प्रचार था। 
फाहियान ने सैकड़ों बोद्ध-विहार देखे ओर हज़ारों श्रमणों के दशन किए । 
देश भर में महात्मा बुद्ध के प्रचार किए हुए करुणा ओर अहिंसा के 
धर्मो' का पालन होता था। बोद्ध सिद्धांतों का ऊँची जातियों के जीवन पर 
पूरा प्रभाव था। हाँ, नीची जातियों में भक्ष्याभक्ष्य का विचार नहीं था 
ओर वे जीवहिंसा करते थे । जाति-पाँति ओर छूआछूत के भेदभाव को 

बोद्ध-धर्म का चिरकालिक प्रचार भी न मिटा सका था। इस समय ब्राह्मण 
धमं का अभ्युदय ओर बोद्ध धरम का ह्ास आरंभ हो गया था। पर वह 
इतनी मंद्गति से हो रहा था कि इस चीनी यात्री को उस ह्वास के कोई 
लक्षण न देख पड़े। दानशील धनिकों की संरक्षता भिक्षुओं को अच तक 
प्राप्त थी। उन को अपने धार्मिक ऋृत्यों को करने के सब साधन भ्रस्तुत थे 
ओर नित्य की आवश्यकताओं की पूर्ति की सब सामग्री मुफ़ मिलती थी । 
पर बुद्ध का जन्मस्थान कपिलवस्तु ओर निर्वाण-स्थान कुशीनगर निजन हो 
गए थे । वहाँ थोड़े से भिक्ु रहते थे । बोधगया की जन संख्या भी बहुत 
कम थी । यह बोद्धों का एक प्रधान तीथे था। यहीं एक पीपल के वृज्ञ के 
नीचे गौतम को बोध हुआ था । जब फाहियान दर्शन के लिये वहाँ गया 
था तब यह तीथे चारों ओर से बीहड़ जंगल से घिर गया था। हो सकता 
है कि इन नगरों की इस दुदंशा के कोई ओर भी कारण हों जिन का 
धार्मिक ह्वास से कोई संबंध न हो, पर वे ज्ञात नहीं है। हिंदूधमे इस 
समय उन्नति के मारग पर अग्नसर था। सम्राद 'परम भागवत! वैष्णव था, 
पर वह किसी प्रकार का धामिक पक्तपात नहीं करता था। 

समग्र विनयपिटक के मिल जाने से फाहियान का उद्देश्य पूण हो 
गया था| उस का एकमात्र अवशिष्ट साथी तावचिंग यहाँ के संघ के 
उत्कृष्ट आचार-ठडयवहार ओर बात बात में उन के विनय के अनुसरण 
को देख कर बहुत प्रसन्न हुआ । इस के सामने उसे चीन देश का अधूरा 
विनय हेय लगने लगा | उस ने इस बात की शपथ कर ली कि जब तक 
में बुद्ध न हो जाऊँ तब तक चीन की भूमि में जन्म न लूँ। पर फ़ाहियान 
का तो उद्देश्य था अपने देश में जाकर संपूण विनय का प्रचार करना । 
इसलिये वह अकेला ही लोट चला । अंगदेश को राजधानी चंपा में हो कर 
बह ताम्रलिप्ति पहुँचा । ताम्रलिप्ति आजकल का तमलुक है जो बंगाल के 
मेदिनीपुर जिले में हैं । वहाँ वह दो वष रहा । इस समय में उस ने कई 
धमे-प्रंथों की नकल की । ओर कुछ मूर्तियों के चित्र बनाए । तमलुक में 
फाहियान ने बोद्ध धमे का खूब प्रचार पाया। वहाँ चोबीस संघाराम थे । 

वहाँ से वह एक जहाज़ पर बैठ कर १७ दिन में सिंहल पहुँचा । 
सिंहल में वह दो वर्ष रहा । यहाँ के लोगों में सफ़ाई का बहुत विचार 
था। राजा ब्राह्मणों की तरह शुद्ध आचार वाला था। हर महीने अष्टमी 
चतुर्दशी ओर पूर्णिमा तथा अमावस को विशेष प्रकार से घमम-चर्चा होती 
थी जिस में ग्रही ओर यती सब भाग लेते थे। हज़ारों भिक्नुओं को 
संघाराम से भोजन मिलता था। राजा का सत्र अलग था। राजधानी के 
उत्तर में एक बड़ा ऊँचा विहार था जिसे चेत्य कहते थे | यहाँ लगभग दो 
हज़ार भिक्तु रहते थे । 

इस समय फ़ाहियान के हृदय में स्वदेश लोटने की इच्छा बहुत बल- 
वबती हो गई । एक दिन उस ने चीनी व्यापारी को पंखा बेचते देखा तो 
वह रो पड़ा । आख़िर उसे चीन जाने वात्ता एक जहाज़ मिल गया | इस 
में सो यात्री थे । माग में तूफान आया ओर जहाज़ की पेंदी पर छेद हो 
गया ओर उस के अंदर पानी भरने लगा। जहाज़ को हलका करने के लिये 
बहुत सा सामान समुद्र में डाल दिया गया | फ्राहियान ने भी अपने बतन 
समुद्र में फेंक दिए। भाग्यवश एक छोटा टापू मिल गया। वहाँ जहाज़ की 
मरम्मत की गई ओर वहाँ से वह सकुशल जावा पहुँच गया। जावा में 
उस समय ब्राह्मण धमम का प्रचार था। बोद्ध-धर्म की वहाँ उसे कोई चर्चा न 
सुनाई दी । पाँचवें महीने फ्राहियान वहाँ से एक ओर दूसरे जहाज़ पर 
चढ़ा । मार्ग में इस जहाज़ पर भो विपत्ति आई । आँधी ओर वर्षा से 
यात्री व्याकुल हो उठे। पुरोहित ने विचार करके कहा कि इस श्रमण को 
साथ लेने के कारण हमें इस विपत्ति का सामना करना पड़ रहा है। इस 
को कहीं किसी द्वीप में उतार देना चाहिए । यात्री लोग अवश्य ऐसा कर 
देते परंतु एक दयालु यात्री के हृदय में करुणा का स्रोत उमड़ पड़ा ओर 
उस ने इस बात का घोर विरोध किया और कहा कि पहले मुझे मार 
डालो तब इसे उतारो, नहीं तो में देश में पहुँच कर अवश्य बोद्ध राजा के 
पास इस बात की शिकायत करूँगा । डर के मारे यात्रियों ने फ़ाहियान 
को उतारने का विचार छोड़ दिया । अंत में कद दिन के बाद जहाज़ चीन 
देश की भूमि पर जा लगा ओर सब ने परमात्मा को धन्यवाद दिया। 


छठा अध्याय 


गुप्तकालीन शासन-व्यवस्था 


गुप्त सम्राटों के शिला-लेखों ओर चीनी यात्री फाहियान के यात्रा- 
विवरण से चंद्रगुप्त त्रिक्रमादित्य ओर अन्य गुप्र-नरेशों की शासन-पद्धति 
का बहुत कुछ पता लगता है। यद्यपि चीनी यात्री ने तत्कालीन शासन- 
व्यवस्था के संबंध में बहुत सी जानने योग्य बातें नहीं लिखीं तथापि 
ग॒प्त-साम्राज्य के शासन-प्रबंध का जो चित्र उस ने खींचा है वह अत्यंत 
हृदयग्राही है। राज्य की सुव्यवस्था के कारण प्रजा सुखी ओर धनधान्य- 
संपन्न थी। सवत्र पूर्ण शांति का राज्य था। माग सुरक्षित थे। प्रजा के 
योगक्षेम के प्रचुर साधन मोजूद थे । प्रजा के जीवन में राजा की ओर से 
अधिक हस्तक्षेप न होता था। आने जाने में लोगों को किसी प्रकार की 
रोक टोक नहीं थी। अपनी जायदाद ओर माल का ब्योरा उन्हें सरकार में 
न लिखाना पड़ता था ओर न सरकारी अफ़सरों की हाज़िरी देनी पड़ती 
थी । लोग राजा की भूमि जोतते थे ओर उस की उपज का कुछ अंश 
उसे कर रूप से दे देते थे। वे अपनी इच्छानुसार आ जा सकते थे । 

फाँसी अथवा अन्य शारीरिक दंड नहीं दिए जाते थे। अपराधी को 
उस के अपराध के गोरब-लाघव के अनुसार केवल अथे-दंड दिया जाता 
था| हाँ, यदि कोई बार बार चोरी वा उपद्रव करता था तो उस का 
दाहिना हाथ काट लिया जाता था। राजा के सेवक नियत वेतन पाते 
थे। सारे देश में सिवाय चांडालों के न तो कोई जीव-हिंसा ही करता 
था, न मद्य ही पीता था, ओर न लहसुन प्याज ही खाता था। राजा 

ओर प्रजा का साबेजनिक हित के कार्या' की तरफ़ भी बहुत ध्यान रहता 
था। धार्मिक सत्रों में निधनों को अन्ननख मिलता था ओर सार्वजनिक 
आओषधालयों में गरीब रोगियों की मुफ़्त चिकित्सा की जाती थी । राज्य में 
अनेक खेत, घर, बगोचे भिक्ुओं को दिये हुए थे ओर उनका वृत्तांत ताम्र- 
पत्रों पर खुदा हुआ था । वे प्राचीन राजाओं के समय से चले आते थे 
ओर उस समय तक किसी ने उन में हस्तक्षेप नहीं किया था। नगयों में 
वेश्यों के स्थापित किए अन्नसत्र ओर ओषधालय थे । दान करने में, दया 
करने में, धमे करने में, लोग परस्पर में स्पर्धा रखते थे। 

चीनी यात्री फ़ाहियान के पूर्वाक्त विवरण से स्पष्ट प्रकट है कि गुप्त- 
सम्राट की छत्रछाया में देश में 'राम-राज्य” की सी सुख-शांति बिराजती 
थी ओर उस समय राज-धमे का हिंदू आदर्श पूर्ण रूप से चरिताथ हो 
रहा था।' फाहियान ने गुप्र-साम्राज्य की राजनीतिक ओर सामाजिक 
दशा का जो चित्र अंकित किया है उस की यथाथता का प्रमाण ग॒प्त-कालीन 
सिक्कों ओर शिला-लेखों से मिलता है। इसा की पाँचवीं सदी के प्रारंभ 
में चीनी यात्रो फ़ाहियान चंद्रगुप्त द्वितोय के साम्राज्य के प्रायः सभी मुख्य 





कल अनाजिजननीजनजन+ - 


१ कालिदास ने “अभिज्ञान-शाकुंतल'” में राजा की प्रजावव्सछता को दिख- 
लाया है | एक धनाव्य किंतु संतान-हीन व्यापारी नाव के डूब जाने से समुद्र 
में इब मरा । अमात्य ने इस दुघटना का हाल राजा के पास लिख भेजा। 
नियमानुसार उस व्यापारी की संपत्ति राजकोष में आनी चाहिए, किंतु राजा 
इस घटना का उचित अन्वेषण कराकर उसकी एक गर्भवती स्त्री को उस धन की 
स्वामिनी बना देता है। इस फे बाद राज्य में यह घोषणा की जाती है कि राजा 
दुष्यंत प्रजा के दुःख में साथ देने के लिये सवंदा तत्पर है :-- 

थेन येन वियुज्यंते प्रज्ञा: स्निग्धेन बंधुना। 
स स पापाइते तासां दुष्यंत इति घुष्यताम' ॥ 


अभिज्ञान शाकुंतऊ, अंक ६। 

मुख्य प्रांतों ओर नगरों में भ्रमण करता हुआ पहुँचा था, किंतु आश्चर्य 
की बात है कि इतनी लंबी चोड़ी यात्रा में उसे किसी तरह की बाधा का 
सामना न करना पड़ा, हज़ारों मील के सफ़र में उसे कहीं भी ठग, चोर 
वा डाकू नहीं मिले । उस समय इस देश का शासन दृढ़ ओर सुगठित 
था । नियम ओर शांति का सवंधा आधिपत्य था | इस समय प्रायः 
सारा भारतवर्ष राजनीतिक एकता के सूत्र में ओतप्रोत हो चुका था। 
शब््र से रक्षित राष्ट्र में शात्र-चिंता होने लगी थी। प्रजा विभव-संपन्न थी । 
राज्य की सुव्यवस्था के कारण भारत का व्यापार ओर उद्योग-धंधे इस 
समय उन्नत दशा में थे। देश के आंतरिक ओर बैंदेशिक व्यापार की 
वृद्धि के कारण द्वितीय सम्राट चंद्रगुप्त को भिन्न भिन्न प्रकार के सोने, 
चाँदी ओर ताँबे के सिक्के ढलवाने पड़े थे । उसके सिकों के प्रचुर प्रचार 
से यह मालूम होता है कि देश के व्यापार की बहुत अच्छी दशा थी, 
राजकोष धन से परिपूर्ण था ओर प्रजा लक्ष्मी के उपाजन में संलग्न थी। 
यह सब गुप्त-सम्राट के सुशासन का परिणाम था। मालवा, गुजरात ओर 
सुराष्ट्र की विजय के पश्चात्‌ द्वितीय चंद्रगुप्त ने शकजातीय ज्ञत्रपों के ढंग 
पर बने हुए चाँदी के सिक्के चलाये थे। इन में राजा का मुख, यूनानी अक्षरों 
के चिह् ओर वष, ओर दूसरी ओर गरुड़ की मूर्ति ओर ब्राह्मी लिपि 
मिलती है। कदाचित्‌ , भारत के पश्चिमी प्रांतों की प्रजा को पूवकाल से प्रच- 
लित चाँदी के सिर्क ही ग्राद्य थे | ग॒प्त-साम्राज्य के अन्य प्रांतों में सोने 
ओर ताँबे के सिक्के प्रचलित थे। गुप्त सम्राटों की सुवर्ण-मुद्रा, पहले कुशान 
राजाओं के सोने के सिक्कों के ढंग पर, रोम देश की तोल को रीति के अनु- 
सार बनते थे। तदनंतर रोम की तोल की रीति के बदले में प्राचीन भारत 
की तोल की रीति का अवलंबन होने लगा था। रोम की तोल की रीति के 
अनुसार बने हुए सोने के सिक्के १२४ ग्रेन ओर भारतीय तोल की रीति 
के अनुसार १४६ ग्रेन के थे। हवितीय चंद्रग॒प्त ओर प्रथम कुमारणगुप्त के 
दोनों प्रकार की तोल की रीति के अनुसार बने हुए सोने के सिक्के मिले 
हैं। वे क्रम से 'दीनारः ओर 'सुबण” कहलाते थे । इस समय के शिला- 
११ 

लेखों में कई स्थलों पर दीनारों के दान किये जाने का उल्लेख है। इस 
से यह निविवाद सिद्ध है कि रोम-साम्राज्य की सुवरण-मुद्रा ( दीनार ) का 
भारत में इस समय ख़ूब प्रचार था ओर वह प्रजा को ग्राह्म थी। अत- 
एव, गुप्त सम्रार्टा को उस का अनुकरण करना पड़ा था। पाश्चात्य देशों 
के व्यापारियों ने भारतीय वस्तुओं के बदले में रोम की सुवरण-सुद्रा से 
इस देश को आप्लावित कर दिया होगा । इस देश के विभव-संपन्न होने 
का प्रमाण हमें द्वितीय चंद्रगुप्त के चलाये हुए बहुसंख्यक ओर विभिन्न 
प्रकार के सिक्कों से मिलता है । गुप्त सम्राटों के संस्क्रत-विरुदों से अंकित 
सोने के सिक्कों का सोंदये ओर वेचित्रय दशनीय है। कहीं राजा-रानी की 
प्रतिकृति अंकित है, कहीं अश्वमेध का घोड़ा मुद्रित है, किसी मुद्रा पर 
शिकार खेलती हुई राजमूर्ति है, तो किसी पर वीणा बजाती हुईं | इन 
मुद्राओं के आकार-प्रकार ओर उन के सुवर्ण की शुद्धता आदि देख कर 
मुद्राशाख्जज्ञ अनुमान करते हैं कि गुप्त-साम्राज्य में सुशासन के कारण 
प्रजा में सुख, शांति ओर सम्रद्धि का दोरदौरा था । 

राजा सवदा राज-काज की बागडोर अपने हाथों में रखता था, मंत्रियों 
ओर अमात्यों के ऊपर ही सारा भार नहीं छोड़ देता था। यात्रा में भी 
राजा राज-काज का संचालन स्वयं किया करता था। 
उस समय सनिक या नागरिक, कायकारक या न्याय- 
विभाग आज-कल की तरह अलग अलग नहीं थे । एक 
ही पदाधिकारी एक से अधिक विभागों का काम कर सकता था। पदाधि- 
कारी बहुधा एक ही कुलों से चुने जाते थे। ओर कभी कभी पद वंशानु- 
गत भी हो जाते थे। इससे यह लाभ होता था कि उन वंशों का भाग्य 
राज्य के उत्थान-पतन के साथ बँध जाता था जिससे वे राज्य की समृद्धि 
के लिए सदा यत्रन में लगे रहते थे । महाभारत में इस प्रकार के पदाधि- 
कारियों ओर मंत्रियों को सब से उत्तम बताया है। महाभारत के समय में 
ऐसे पदाधिकारी 'भजमान” कहलाते थे। संभवत: वंशक्रमानुसार पदाधि- 


राजा तथा 


अमात्य 

कारियों को चुनने की प्रथा बहुत प्राचीन काल से चली आ रही थी ओर 
गुप्तों के समय में भी उसका अनुसरण किया जाता था। 

सेना का सब से बड़ा पदाधिकारी महासेनापति था। उस से छोटा 
अफ़सर सेनापति कहलाता था । इन्हीं के समान महाबलाधिक्रत ओर 

बलाधिकृत या महाबलाध्यक्ष ओर बलाध्यक्ष भी सेना 

सेना के दो बड़े अफ़सर थे | शायद सेनापति स्वयं लड़ाई में 

भाग लेते होंगे ओर बलाध्यक्ष का काम सैनिकों को 

भरती करने से अधिक संबंध रखता होगा । घुड़सवारों का प्रधान नायक 

'भटाश्वपति? कहलाता था ओर हाथियों. का सेनानायक 'कट्ुुक! । युद्ध- 

सामग्री जिस अफ़सर के अधिकार में रहती थी उस की उपाधि 'रणभांडा- 

गाराधिकरण? थी। संभवतः, सेना के आय-व्यय का हिसाब भी इसी अफ़- 

सर के अधीन रहता था। सेना की एक टुकड़ी के नायक को “चमूपः 
कहते थे । 

राज्य की अंतराष्ट्रीय नीति का निर्धारण 'महासंधि-विश्नहिक' करता 
था । किस देश से मित्रता करनी चाहिए ओर किस देश से युद्ध करना 

अंतर्राष्टोणय.. चाहिए, यह सलाह राजा को वही देता था। संधिविश्र- 

मंत्री हिक उस का एक अधीन कमेचारी था । 

'दंडनायक!, 'महादंडनायक?, 'सवदंडनायक” ओर 'महासवदंडनायक' 
न्याय विभाग के भिन्न भिन्न पदाधिकारियों को उपाधियाँ थीं। संभवत: 
महासवदंडनायक सब से बड़ी अदालत के न्‍्यायकता 
रहे हों ओर दूसरे छोटी छोटी अदालतों के जज 
रहे हों । यह भी असंभव नहीं कि राजा भी स्वयं 
न्‍्यायकतों का आसन ग्रहण करता रहा हो । 'दंडपाशाधिकरण?” पुलिस 
के सब से बड़े अफ़सर को कहते थे। पुलिस के ओर कई कमेचारी होते 
थे। दंडपाशिक” पुलिस का साधारण सिपाही होता था जो सामान्यतया 
शांति ओर नियम की रक्षा करता था । जहाँ कहीं चोरी हो जाती थी 
वहाँ जा कर तहक़ीक़ात ( जाँच ) कर के चोर को पकड़ने का काम 


न्याय ओर 


अपराध 

“चोरोद्धररणिषक” का होता था। न्यायालय की आज्ञानुसार शारीरिक दंड 
देने वाला 'दंडिकः कहलाता था। चाट” ओर “'भाट” भी पुलिस के कमे- 
चारी होते थे ओर अपराधों की जाँच करते थे। मालूम होता है कि आगे 
चल कर चाट अपने कतेव्य से च्युत हो गये जिससे वे जनता को बहुत 
अप्रिय हो गये। चाट” का अर्थ ही चोर हो गया। भूमिदान संबंधी कई 
शासन-पन्नों में लिखा मिलता है कि इस भूमि में “चाट' ओर “भाटः प्रवेश 
न करने पावेंगे । इससे पता चलता है कि वे कितने अप्रिय हो गए थे। 
“दूत” शायद खुफ़िया पुलिस का काम करता था। राजा की आज्ञा को 
अफ़सरों ओर जनसाधारण को सुनाने वाला “आज्ञापक' कहलाता था । 

कभी कभी दूत ही आज्ञापक का भी काम करता था । 
राज-महलों में 'प्रतिहार' ओर “महाप्रतिहार” होते थे । ये महलों की 
रक्षा किया करते थे। जब कोई राजा का दशन करने आता था तब वे 
ही राजा की आज्ञा ले कर उसे राजसभा में उपस्थित 
महल करते थे । कहीं कहीं वे विनयशूर” भी कहे जाते थे। 
राजा की विरुदावली वर्णन करने वाला चारण '्रति- 

नतक” कहलाता था । 

गुप्त-कालीन शिला-लेखों से मालूम होता है कि शासन की सुविधा 
के लिये गुप्त-साम्राज्य कई छोटे बड़े प्रांतों में विभक्त था जिन्हें देश! वा 
भुक्ति' कहते थे। एक 'भुक्ति! के अंतगत कई “विषय! 
वा प्रदेश” होते थे ओर विषयों के अंतर्गत आम! । 
भुक्ति के शासक को 'भोगिक? या 'भोगपति? कहते थे । 
राजा का स्थानापन्न होने के कारण वह “राजस्थानीय” भी कहलाता था । 
कभी कभी वह “ोप्ता? या 'उपरिक महाराज” भी कहलाता था। इस पद 
पर विशेष कर राजकुमार नियुक्त किए जाते थे। दामोदरपुर ( ज़िला 
दीनाजपुर, बंगाल ) से मिले हुए ताम्रपत्र में' 'पुंडवधन भुक्ति! ( उत्तरी 


प्रादेशिक 


विभाग 


१ एपि० इं० जिल्‍द १७५, पू० १३४--१४१ । 

बंगाल ) के शासक का 'उपरिक महाराज राजपुत्रदेव भट्टारक' उपाधि 
से संबोधित किया गया है। बसाढ़ (वेशाली) की मुहरों (8००॥3)' में 
तीरभुक्ति ( तिरहुत ) के शासक राजकुमार गोविंदगुप्त का उल्लेख है। 
विषय-पतियों को भोगपति ही नियुक्त करते थे । विषय-पति का शासन- 
केंद्र नगर में होता था जो अधिष्ठान”ः कहलाता था। उसका कार्यालय 
अधिकरण” कहलाता था। अधिकरण में कई कायस्थ (लेखक ) होते थे 
जिन में मुख्य (प्रथम कायस्थ” कहलाता था | विषयपति को प्रबंधसंबंधी 
सलाह देने के लिये एक समिति होती थी। इस में एक नगर-पश्रेष्ठी' (नगर 
का बड़ा सेठ), एक 'साथेबाह” ( बड़ा व्यापारी ), एक प्रथम कुलिकः 
ओर एक 'अ्थम कायस्थ' (चीफ़ सेक्रेटरी ) रहता था। प्रांतों ओर विषयों 
के शासकों को दूसरे बड़े बड़े कमेचारियों से सहायता मिलती थी। 
ग्राम का शासन 'ग्रामिक! के हाथ में होता था। पहले पहल ग्रामिक 
की नियुक्ति कैसे हुई होगी यह निश्चय पूवक नहीं कहा जा सकता। राज्य 
की ओर से ग्राम के प्रबंध में कोई हस्तक्षेप नहीं किया 
ग्राम पंचायत जाता था। भारतबष में ग्राम-संस्था का अत्यंत प्राचीन 
काल से प्रचार था।* राजनीतिक विप्लवों ओर परिवतनों 
का ग्राम-संस्था पर कोई प्रभाव न पड़ता था। ग्रामिक गाँव के बड़े बूढ़ों 
से प्रबंध विषयक सलाह लिया करता होगा । इस समय के दान-पत्रों में 
अआाम-महत्तरों! का उल्लेख मिलता है, जो ग्राम के प्रबंध में भाग लिया 


करते थे। 


१ आ० स० रिपोट-१९०३-४ । 

२ साँची के इ० स० ४१३ के शिलालेख में द्वितीय चंद्रगुप्त के सेनापति आम्र- 
कादंव के गाँव की पंचायत के सामने एक गाँव और २५ दीनारों के दान का 
वर्णन है । * गाँव के आय-व्यय का हिसाब 'तल्वाटक'” के पास रहता था। 

+*८पत्चमंडल्याम्‌ पणिपत्य ददाति पंच विशतीश्च दीनारानू” । 
--फूलीट, गु० शि० ५ । 

नगर का प्राधन शासक द्रांगिक' कहलाता था। उसे भोगपति या 
प्रांतीय शासक नियुक्त करता था। नगर के व्यवसा- 
यियों ओर व्यापारियों से कर वसूल करने का काम 
भी द्वांगिक' का ही था। 

राज्य की आय का सब से प्रधान साधन लगान था । लगान के रूप 
में क्षक लोग उपज का कुछ भाग राजा को दिया करते थे ।' इस कर 
को उद्बंग कहते थे। आजकल के सेस की तरह उद्रंग 
के बाद एक 'डपरिकर” भी लगता था। संभवतः यह 
उपरिकर उन कृषकों को देना पड़ता हो जिनका भूमि 
पर अपना स्वत्व नहीं था जैसा कि फ़्लीट साहब ने अनुमान किया है । 
भूमि नापी जाती थी ओर जमींदारों का नियमानुसार लेख रखा जाता 
था। प्रत्येक जमींदार की भूमि की सीमा निर्धारित की जाती थी ओर 
सरकारी लेखों में उस का पूरा विवरण दिया जाता था। भूमि को नापने 
वालों को 'प्रमात! ओर सीमा निधारित करने वालों को “सीमा-प्रदात” 
कहते थे । लगान नियत करने के लिये कुछ निश्चित नियम बने हुए थे 
जो “भूमिछिद्रन्याय” के नाम से प्रचलित थे। भूमि छिद्र का अथे काश्त 
करने योग्य भूमि माना गया है। भूमि की उपज-शक्ति की कमी बेशी 
के अनुसार ही लगान भी कम या ज्यादे लगता था । भूमि ओर 
लगान संबंधी मरूगड़ों का निपटारा करने के लिये एक अलग पदाधिकारी 
होता था जिस को 'न्यायाधिकरण” कहते थे। लगान ओर कृषि संबंधी 
निरीक्षण करने वाले अफ़सर 'धुवाधिकरण” कहलाते थे। लगान आदि 
से संबंध रखने वाले सब लेखों को सुरक्षित रखने के लिये कई कमंचारी 
नियत थे। “पुस्तपाल,” अक्षपटलिक” ओर “'करणिक'” कुछ इसी संबंध 


नगर 


लगान ओर कृषि- 


विभाग 


) राजा भूमि की उपज का छठा हिस्सा कर रूप से छेता था। इसलिये 
टसे 'पष्ठांशबृत्ति' कहा जाता था । 

के अफ़सर थे। आज कल की भाषा में “'करणरिक' रजिस्टार, अक्षपटलिक', 
रेकडे कीपर ओर पुस्तपाल उससे बड़ा अफ़सर रहा होगा। पर संभवत: 
इन को ओर प्रकार के राजकीय लेख भी रखने पड़ते थे। केबल लगान 
ओर कृषि से ही इन का संबंध न रहा होगा । उस ज़माने में भी ज़मीनों 
के नकशे बनाये जाते थे। नकशा खींचने वाले “'कतृ” या 'शासयित! 
कहाते थे । 
लगान के अलावा और भी कई प्रकार के करों से राज्य की आय 
होती थो। गोचर भूमि, चमड़ों, कोयला, भाँति भाँति की खानों ओर 
नशीली चीज़ों पर भी कर लगता था। बेगार की प्रथा 
प्रचलित थी ओर “विष्टिकः कहलाती थी। अथदंड से 
भी राज्य की काफ़ी आमदनी होती थी । चुंगी की भी प्रथा थी। चुंगी 
का विभाग 'शौल्किक' के अधीन था। जंगलों का प्रबंध 'गोल्मिक' के 
श्रधिकार में था। जंगलों से भी अच्छी आमदनी होती थी। इन के अतिरिक्त 
अधीन राजा-महाराजाओं ओर सामंत आदिकों से जो कर मिलता था 
उस से भी राजकोष की अच्छी पूर्ति होती थी। राज्यकोष का प्रबंध-भार 
भांडागाराधिकृतों के ऊपर रहता था। इन विषयों में सामंतगण भी अपने 
राज्यों के शासन में प्राय: सम्राट के राज्य-शासन के आदश का ही अनु- 
सरण करते थे । 
चंद्रगुप्त विक्रमादित्य के समय की प्रांतीय शासनविधि का हमें प्राचीन 
वैशाली ( बसाढ़, जिला मुफ्फरपुर, बिहार ) से मिली हुईं बहुत सी मिट्टी 
की मुहरों से पता चलता है। इन में एक मुहर “महादेवी 
प्रांतीय शासन. श्रीधुवस्वामिनी? की भी है । इस पर लिखा है-- 
“महाराजाधिराजश्रीचंद्रगुप्रपत्नी महाराजश्रीगोविंदगुप्त- 
माता महादेवी श्रीभुवस्वामिनी ।” यह धुवस्वामिनी महाराजाधिराज श्री 
चंद्रगुप्त द्वितीय की ख्री ओर महाराज श्रीगोविंदगुप्त की माता थी। कदा- 
चित्‌, इस वेशाली प्रांत का शासन महाराणी श्रीधुवस्वामिनी के पृत्र 
महाराज श्रीगोविंदग॒प्त के अधीन था। दूसरी मुहरें महाराज गोविंदगुप्त 


अन्य राज्यकर 

के अधीन प्रांत के अन्य राज-कम्मचारियों, मुख्य मुख्य नागरिकों और 
संस्थाओं की थीं। इन में एक मुहर “श्री घटोत्कच गुप्तर की थी जो गुप्त- 
बंश की होनी चाहिए। श्रीयुत डी० आर० भांडारकर का अनुमान है कि 
जहाँ पर ये मुहरें मिली हैं वहाँ मिट्टी की मुहरों के साँचे बनाने वाले का 
कारखाना होगा ओर ये मिली हुई मुहरें उस समय के अधिकारियों की 
असली मुहरों के नमूने होंगे ।' इन मुहरों पर प्रांतीय सरकार के भिन्न 
भिन्न कमेचारियों की निम्नलिखित उपाधियाँ मिलती हैं--- 

“'कुमारामात्याधिकरण”---कुमार का प्रधान मंत्री । प्रांत के शासन में 
राजकुमार अपने मंत्री-मंडल से सलाह लिया करता था। सेना का प्रधान 
सचिव “बलाधिकरण?” कहलाता था ।'* युद्ध-सामग्री का कोषाध्यक्ष 'रण- 
भांडागाराधिकरण” ओर पुलिस का अफ़सर 'दंडपाशाधिकरण” कहलाता 
था। इन के अतिरिक्त राजभवनों का निरीक्षक 'महाप्रतीहार” वा (विनय- 
शूरः ओर न्यायाधीश 'महादंडनायक? कहे जाते थे। वैशाली की पूर्वोक्त 
मुहरों में एक पर “तीरभुक्तो विनय-स्थितिस्थापकाधिकरण” लिखा है। 
डाक्टर ब्लोच का अनुमान है कि इस राजमंत्री का वही काय होगा 
जो अशोक के नियत किये हुए “धमे-महामात्रों' का था। अथोत्‌ “वे ध्म 
की रक्ता करने के लिये, धरम की वृद्धि करने के लिये ओर धमौत्मा जनों 
के हित ओर सुख के लिये सब संप्रदायों में काय करने को नियत किये 

१ आकियोलोजिकेल सर्वे रिपोट, १९०३-४७, ए० १०१-२० श्रीयुत ब्लीच 
की बसाढ की खुदाई । 

२ “कुमारामात्याधिकरण' तथा 'बलाधिकरण! इन उपाधियों के साथ जुडी हुई 
भरद्ारक! और “युवराज” की भी उपाधियाँ मिलती हैं। इससे प्रकट होता है 
कि इन मुद्राओं के युवराज” पद्‌ से राजा के उत्तराधिकारी का तात्पय॑ नहीं है। 
संभवत: ये 'कुमारामात्य! के उच्चश्रेणी के खिताब होंगे। गुप्त-साम्राज्य के राज- 
कमचारियों को कई प्रकार के ऊँचे ऊँचे शानदार खिताब और रुतबे मिला करते 
थे, यह बसाढ़ की मुत्राओं से सूचित होता है । 

गये थे ।”' “श्री परम भट्टारक पादीय कुमारामात्याधिकरण” यह किसी 
दूसरे मंत्री की उपाधि एक मुद्रा पर लिखी मिलती है। यह मुद्रा संभवतः 
सम्राट्‌ के नियत किये हुए राजकुमार के प्रधान मंत्री की होगी। “तीर- 
भुक्त्युपरिकाधिकरण”” -- तिरहुत प्रांत के शासक के दफ़र की सूचक राज- 
मुद्रा पर यह लेख है। एक दूसरी मुद्रा पर “बेशाल्यधिष्ठानाधिकरण” 
लिखा है। यह कदाचित वेशाली नगर के शासक की मुद्रा थी। एक 
मुहर पर “उदनकूप परिषद्‌? का उल्लेख है। इस से सूचित होता है कि 
परिषद्‌ अथवा पंचायत जो हिंदू शासन-पद्धति का सदा से महत्त्वपूर्ण 
अंग रही है, गुप्त-काल में भी विद्यमान थी। “अश्रेष्ठी-साथेवाह-कुलिक 
निगम” का जल्लेख कुछ मुद्राओं पर मिलता है । इस से स्पष्ट ज्ञात होता 
है कि उस समय पूँजीपंति (श्रेष्ठी ), व्यापारी (साथेवाह) और अन्य 
व्यवसायियों के सुव्यवस्थित संघ मोजूद थे । राज्य भी इन के संघ की 
सत्ता मानता था। गुप्तकाल में भी सेठ, साहूकार ओर व्यापारियों के 
बहुत से संघ थे । इन में एक मुहर '्रथम कुलिक” की है जो कदाचित्‌ 
अपने संघ का प्रधान होगा । ये निगम वा गण बेक का भी काम करते 
थे। प्रायः भारतवर्ष का संपूण व्यापार ओर व्यवसाय इन्हीं निगमों- 
द्वारा होता था । 

दामोदरपुर ( जिला दिनाजपुर--बंगाल ) से दो ताम्रपत्र मिले हैं जो 
क्रम से इ० स० ४४३-४७४४ और ईं० स० ४४८-४४५९ ( गुप्त संवत्‌ १२४ 
ओर १२९ ) के हैं ।* इन में धमेकाय के लिये सरकार से भूमि खरी- 
दने ओर उस का सुबरणो मुद्राओं में ( दीनार ) मूल्य देने का उल्लेख है । 
भूमि खरीदनेवाले को अपने विषयपति ( ज़िला अफ़सर ) के पास आवे- 
दनपत्र देना ओर वहाँ की प्रचलित प्रथा के हिसाब से उसकी क्रीमत 
का उल्लेख करना पड़ता था । जब उस के प्राथेना-पत्र पर राज्य का पुस्त- 


१ चतुदंश शिलालेख, छेख-सं० ७५ । 


२ एपि० इहछड० जिल्‍ल्द १७, पृष्ठ १३३४-१४१ । 
१२ 

पाल ( रैकड-कीपर ) अपनी अनुमति दे देता था तब प्रार्थी को उतनी 
भूमि माप कर दे दी जाती थी। इस से स्पष्ट है कि शासन के छोटे बड़े 
सभी काय सरकारी दफ़रों में नियमानुसार लिखे जाते थे। वैशाली की 
अनेक प्रकार की मुहरों से सिद्ध होता है कि शासन के विभिन्न विभागों 
की जुदी जुदी तरह की मुहर होती थीं जिन का उपयोग तत्तद्‌ विभाग की 
कायवाही में हुआ करता था। प्रांतीय शासकों के पास राजा की लिखित 
आज्ञाएँ जाती थीं। एक ताम्रपत्र से पता लगता है कि ये आज्ञाएँ तभी 
ठीक मानी जाती थीं, जब कि उनपर सरकारी मुहर हो, प्रांतीय शासक 
की स्वीकृति हो, राजा का हस्ताक्षर ओर तत्संबंधी सब क्रियाएँ ठीक हों।' 
राजा की तरफ़ से दी गई तमाम सनदों ओर दान-पत्रों पर राज-मुद्रा की 
छाप होती थी । सम्राद समुद्रगुप्त के सन्धिपत्रों ओर सनदों पर गरुड़ का 
चिह्न * रहता था यह प्रयाग की प्रशस्ति में लिखा है । 

राजा के बड़े कमचारियों में “मंत्री, 'सांधिविग्नहिक?, 'अक्षपटलाधि- 
कृत” * और “महादंडनायक? * आदि का उल्लेख शिलालेखों में मिलता है। 
प्रांत के शासक को 'डउपरिक महाराज” कहते थे। कई शिलालेखों में प्रांतीय 
शासकों के गोप्ता, भोगिक, भोगपति, राजस्थानीय आदि नाम भी मिलते 
हैं। प्रांतीय शासक विषय या ज़िले के शासक को नियुक्त करता था 
जिसे “विषयपति? वा “आयुक्तकः कहते थे। वैशाली की दो मुद्राओं पर 
(तीर भुक्त्युपरिकाधिकरणस्य” लिखा है, जो तिरहुत प्रांत के शासक के 


१ मुद्राश॒ुरूं क्रियाश॒रद भुक्तिश॒ुद्ध सचिहक । 


राज्ष: स्वहस्तशुरूँ च शुद्धिमास्‍क्‍्नोीति शासनम्‌ ॥ 
ओझा, मध्यकालीन भारत--एपि० दडिका, ३. ३०२। 


२ धारुव्मदंकस्वविषय-भुक्ति-शासन याचनादुपाय सेवाकृत बाहूवीय प्रसरधर- 
णिबंधस्य” । फूलीट, गु० शि० १ । 

३ आय-चध्यय का हिसाब रखनेवाला । 

४ क्‍्यायाधीश | 

दफ़्तर की मुद्रा है। गुप्तकालीन शिलालेखों ओर मुद्राओं में कुछ ओर 
भी राजकमंचारियों के नामों का उल्लेख मिलता है, जैसे शोल्किक ( कर 
लेनेबाला कमेचारी ), गोल्मिक ( दुर्गपाल ), भुवाधिकरण ( भूमि-कर 
लेनेवाला ), भांडागाराधिकृत ( कोषाध्यक्ष ), तलवाटक (ग्राम का हिसाब 
रखनेवाला ), करणिक ( रजिस्ट्रार ) अग्नहारिक ( दानाध्यक्ष ) ।* संपूरण 
सेना के अधिकारी को 'महाबलाधिकृृत”? कहते थे। “भटाश्व सेनापतिः, 
पेदल ओर घोड़ों की सेना के अध्यक्ष को कहते थे। कमचारियों की 
उपयुक्त नामावली से स्पष्ट सिद्ध है कि गुप्तकालीन शासन-व्यवस्था सुसंग- 
ठित थी। गुप्तवंश के सम्राट विशिष्ट विद्वान और योग्यतम व्यक्षियों 
को ही शासन के काम में नियुक्त करते थे। समुद्रग॒ुप्त की प्रशस्ति के 
लेखक महाकवि हरिषेण ऐसे विद्वान, न्यायाधीश, सन्धि-विग्नह-विभाग 
ओर राजकुमार के मन्त्रिपद पर नियुक्त थे। चन्द्रगुप्त द्वितीय के संधि- 
विग्रह-विभाग का मंत्री कवि वीरसेन था जो व्याकरण, साहित्य, न्याय 
ओर लोकनीति का विद्वान था--'शब्दार्थ न्‍्यायलोकज्ञ:? । उसकी सचिव- 
पदवी कुल-क्रमागत थी “अन्वयप्राप्त साचिठ्य”। साँची के लेख में आम्र- 
कादव नाम के चन्द्रगुप्त द्वितीय के एक बड़े अफ़सर का पंचमंडली ( पंचा- 
यत ) को प्रणाम कर एक गाँव ओर २५ दीनारों के दान करने का उल्लेख 
है । उसने अनेक युद्धों में विजयी होकर यश प्राप्त किया था--“अनेक 
समरावाप्त विजय यशस्पताकः? ॥ गुप्तबंश के राजा लोग साबजनिक हित 
के कार्या' के लिये बहुत कुछ दान किया करते थे। ऐसे दान का विभाग 
“अग्रहारिक'---उपाधिधारी अफ़सर के अधिकार में रहता था । राजा ही 
नहीं, उसके परिवार के लोग ओर उच्च पदाधिकारी उनका अनुकरण कर 
बहुत-सा दान दिया करते थे। उदाहरणाथे, इ० स० ४२३-४२४ में मयू- 
राक्ष नामक मंत्री ने दो मंदिरों के साथ साथ अपने नगर के लोगों के 


१ गुप्त झेख--सं० १२ । 


९२ चंद्रगुप्त विक्रमादित्य 


सुख के लिये सभा-भवन बनवाये, बगीचे लगवाये, कूएँ, तालाब आदि 
कई प्रकार के साधन प्रस्तुत किये थे।' 

उस समय दानपत्र को शासन कहते थे । प्रत्येक शासन में दान में 
दी गई भूमि की सीमा ओर क्षेत्रफल बड़ी सावधानी के साथ लिख दिया 
जाता था जिससे आगे चलकर कोई गड़बड़ न हो। भूमिदान हमेशा 
के लिये होता था ।* राजा के सामन्त, कमचारी ओर प्रजा सब को शासन 
ही के द्वारा दान की गई भूमि पर हस्तक्षेप करने से स्पष्ट शब्दों में मना 
कर दिया जाता था। द 

एकछत्र शासन के अधीन अनेक राष्ट्रों के राजनीतिक संगठन से गुप्त- 
साम्राज्य बना था। इस राष्ट्र-मंडल में गुप्तवंशी राजा चक्रवर्ती थे | उन के 
विरुद 'महाराजाधिराज?, 'परमेश्वर', “परम भद्वारक” आदि होते थे। उन 
की प्रभुता सबंतोमुखी कही जाती थी। चारों समुद्र पयेत उन का यश फैला 
हुआ था, ऐसा कवि लोग उन के विषय में वर्णन करते थे ।* उत्तर में 

१ “चापी तसड़ागसुरसझ सभोदुपाननानाविधोपवनसंक्रम दीधिकाभिः ।?? 

फ्लीट--गुप्त लेख, १७ । 
२ धष्ठिवषसहस्त्राणि स्त्रगें मोदति भूमिदः । 
आध्षेप्ता चानुमन्‍्ता च तान्येव नरके वसेत्‌ ॥ 
भूमिग्रदानज्ञ पर प्रदान दानाद्विशिष्ट परिपालनस्ध । 
सर्वे$तिसृष्टा परिपाल्य भूमि नृपा नृगायास्तरिदिव॑ प्रपन्ना; ॥ 
--महाभारत का अवतरण, संक्षोभ के खोह से मिले ताम्रशासन में, 

फ्लीट, गु० शि० सं० २७५ । 

३ ““चतुरुदधि सलिला स्वादित यशसः” ।--मथुरा का शिलालेख, फ्लीट, 
स॑० ४। | 

“बतुरुदधि जलान्ता स्फीतपय नन्‍्तदेशाम्‌ 


अवनिमवनतारियें इचकाराव्मसंस्थाम' '।---स्कन्द गुप्त का जुनागढ़ का शि० 
ले० फूलीट, सं० १४। 

हिमालय से दक्षिण में महेंद्र पवंत तक ओर पूव में लोहित्य ( त्रह्मपुत्र ) 
नदी से परिचम में समुद्र तक जिस के शासन को सामंत राजा स्वीकार 
करते थे वही भारत के प्राचीन नीतिशाख्रों ओर काव्यों में आदर्श चक्र- 
वर्ती सम्राट कहा जाता था।" ऐसे ही प्रतापी राजा पूर्वोक्त उपाधियाँ 
धारण करते थे। साम्राज्य के अधीन राष्ट्रों के राजा अपने अपने देश के 
शासन करने में स्वतंत्र थे। उन की आभ्यंतर नीति पर चक्रवर्ती राजा 
का कुछ भी अंकुश न रहता था। भिन्न भिन्न देश, कुल, जाति आदि के 
धर्मो' का आदर करना--उन के नीति-नियमों ओर प्रथाओं में किसी भी 
प्रकार का हस्तक्षेप न करना--यह हिंदू राजनीति का पुराना सिद्धांत था । 
गुप्त-सम्राट भी अपने सामंत राजाओं के साथ व्यवहार करने में इसी 
नीति-रीति का अनुसरण करते थे । सम्राट समुद्रगप्त ने अपने निकटवर्ती 
राजाओं के देशों को स्वाधीन किया था, परंतु उसने बहुत से अन्य राजा- 
ओं को जीत कर फिर उन्हें स्वतंत्र कर दिया था। बहुत से राजघराने जो 
उस के द्वारा परास्त हो चुके थे, फिर से स्थापित कर दिये गये थे । अनेक 
गण-राज्य भी उस का प्रभुत्व स्वीकार कर स्वाधीन बने रहे । सामंत राजा- 
ओ के दरजे और अधिकार कई प्रकार के थे । उदाहरणाथे, सीमांत प्रदेशों 


“चतुस्ससुद्रान्त विलोल मेख्ां सुमेरु केलासबृहस्पयोधराम्‌ । 
वनानन्‍्तवान्तस्फुट पुष्प हासिनीं कुमारगुप्ते प्थिवीं प्रशासति ॥”! 
| --मँदसोर का शि० ले० फू्लीट सं० १८ । 

“आसमुद्रक्षितीशानाम!--रघुवंश, १ । 
“उदधिश्यामससीमां धरिन्रीम!ः--शाकुन्तल, ७॥। 
१ आलोौहित्योपकंठात्तलवलूगहनो पत्यका दा महे र्द्वात्‌ 

आगड्भराश्लिष्ट सानोस्तुह्दिन शिखरिण: पश्चिमादापयोधे: । 

सामन्तैय॑स्य बाहु द्विण हृतमदेः पादयोरानमद्धि 

इचूड़ार॒प्नांशुराजिव्यतिकरशबला भूमिभागाः कियन्ते ॥ 

--मंद्सोर का यश्चोघम का स्तंभ लेख, फ्लीट, गु० शि० ३३ । 

के राजा सामंतों की अपेक्षा उच्चश्रेणी के थे। महाराज” ओर “महासामंत' 
कदाचित्‌ एक ही दरजे के थे । गुप्त शिलालेखों में महाराज” उपाधिधारी 
सामंतों के नाम के साथ 'पादानुध्यात” विशेषण भी मिलता है, अर्थात्‌ 
वे अपने सम्राद के चरणों का ध्यान करनेवाले थे। जिस साम्राज्य के 
वे अधीन थे उस का उल्लेख वे अपने शिलालेखों ओर ताम्र-शासनों में 
बड़े आदरपूण शब्दों में किया करते थे । डहाला ( बुंदेलखंड ) के महा- 
राज संक्षोभ के इ० स० ५२९ के ताम्रशासन में “गप्तन॒प राज्य भुक्तो 
श्रीमति प्रवर्धभान विजय राज्ये”' इन आदरसूचक शब्दों में गुप्त-साम्राज्य 
का उल्लेख किया गया है। कहीं कहीं शिलालेखों में गप्त-संवत्‌ भी, 
“अभिवधमान विजय-राज्य-संवत्सर' इन गोरवान्वित शब्दों में लिखा 
मिलता है। 


गुप्त-काल में भारत को सांपत्तिक अवस्था 


गुप्त-साम्राज्य में प्रजा धनधान्यपूर्ो थी। देश का व्यापार भी बहुत 
उन्नत दशा में था। राजा ओर प्रजा पुण्या्थ बहुत-से धन का विनियोग 
करते थे। सम्राद्‌ समुद्रगप्त ने अश्वमेध का अनुष्ठान कर असंख्य गो 
ओर सुबरण का दान किया था--“नन्‍्यायागतानेक गो हिरण्य कोटि प्रदस्य!। 
मंदिर, अन्नसत्र, पांथशाला, ओषधालय, कूएँ, बावड़ी, तड़ाग, उपवन 
आदि राजा ओर प्रजा द्वारा किये हुए अनेक धार्मिक कार्यो का गुप्त-काल 
के शिलालेखों से पता चलता है जिन से हंमें राष्ट्र की तत्कालीन सम्रद्धि का 
दिग्दशन होता है। इलाहाबाद जिले में गढ़वा नामक ग्राम से गप्त-संवत्‌ ८८ 
(इ० स० ४०७) के शिलालेख में एक ब्राह्मण के नित्य भोजन--“सदासतन्र! 
के लिये १० दीनारों के दान का उल्लेख है । इस से स्पष्ट है कि एक मनुष्य 
के नित्य भोजन के लिये उस समय की दस सुवण मुद्राएँ पर्याप्त होती 
थीं। गुप्त संवत्‌ ९३ (३० स० ४१२) के साँची के शिलालेख में चंद्रगुप्त 


१ पुलीट, गु० शि० सं० २७५ । 

विक्रमादित्य के सेनापति आम्रकादेव ने दस बोद्ध भिक्ुओं को “यावच्द्रा- 
दित्यो? भोजन दिये जाने ओर बुद्धदेव के मंदिर में एक दीपक जलाने के लिये 
१०० दीनारों के दान का उल्लेख किया है। अथोत्‌ दस भिक्षुओं के नित्य 
के भोजन के लिये उस समय सिफ़ १०० दीनारों का सूद काफ़ी होता था । 
गुप्त संवत्‌ १३१ (इ० स० ४५०) के साँची के एक दूसरे शिलालेख में १२ 
दीनारों के ब्याज से सदा संघ में एक भिक्नु को भोजन कराने तथा भगवान 
बुद्ध के मंदिर में तीन दीनारों के ब्याज से सदा तीन दीपक जलाने का दाता 
की ओर से आदेश है ।' गुप्त राजाओं के दीनार रोम देश की सुबर्ण 
मुद्रा की तोल के अनुसार १२४ ग्रेन के होते थे जो हमारी वतमान तोल के 
अनुसार आठ माशे से कुछ अधिक होते थे ।* दस दीनार आजकल के 
लगभग सात तोले सुबरण के बराबर होंगे। इतनी थोड़ी रक़म के ब्याज 
से एक मनुष्य उस समय आजीवन निवाह कर सकता था। आजकल 
की अपेक्षा खाद्य पदार्थ अत्यन्त सस्ते होंगे। चीनी यात्री फ़ाहियान ने भी 
लिखा है कि हमारे देश में उस समय साधारणतया निर्वाह के लिये केवल 
कोड़ियों की ही आवश्यकता होती थी। गुप्त सम्राटों के भिन्न भिन्न प्रकार 
के सोने, चाँदी ओर ताँबे के सिकों का प्रचुर प्रचार होते हुए भी साधारण 
वस्तु-विनिमय के लिये कोड़ियाँ ही काफ़ी होती थीं। उस समय के बढ़े 
चढ़े व्यापार की सुविधा के लिये ही गुप्त नरेशों को तरह तरह के सिक्के 
चलाने पड़े होंगे। प्रजा की आर्थिक उन्नति के साधनों पर उस समय खूब 
ध्यान दिया जाता था। हिंदू राजधम के अनुसार प्रजा के भूत्यथे ही राजा 

१ आयंसंघाय अक्षयनीवी दत्ता दीनारा द्वादश एपां दीनाराणां या वृद्धिरुप- 
जायते तया दिवसे दिवसे *' भिक्षुरेक: भोजयितच्य: । रलगृहे5पि दीनारश्नय॑ दुत्तं 
तद्दीनारश्नयस्य वृद्धधा रत्षगृह्टे भगवतो बुद्धस्य दिवसे दिवसे दीपन्नयं प्रज्वालयि- 
तब्यम्‌ (--फ्लीट, गु० शिं०; सँ ० 

२ सेप्सन--भारतीय सिक्‍के, पृष्ठ १७, ७० । 

को बलि लेना चाहिए ।' न्याय से अथे का उपाजन करना, उस की रक्षा 
तथा वृद्धि करना ओर उस का प्रजा के हिताथे उचित उपयोग करना यह 
हिंदू राजनीति का पुराना सिद्धांत था। गुप्त-नरेश भी इसी नीति का 
अनुसरण करते होंगे--इस में संदेह नहीं। जूनागढ़ के शिलालेख से प्रकट 
होता है कि स्कंदगुप्त ने उक्त सिद्धांत को लक्ष्य में रखकर अपने सारे 
भ्॒त्य-मंडल में से पणदत्त को ही सुराष्ट्र (काठियावाड़) का शासक नियुक्त 
किया था। पणादत्त ने अपने पुत्र चक्रपालित को गिरिनगर की रक्षा का 
भार सोंपा था। वहाँ चंद्रगप्त मौय के समय का एक विशाल 'सुदशन! 
नामक सरोवर बना था, जिस में से अशोक ने नहरें निकलवाई थीं जिन- 
से क्रषक सिंचाई करते थे। स्कंदगुप्त के समय वह सरोवर घोरबृष्टि के 
कारण टूट गया, किंतु चक्रपालित ने अमित द्रव्य लगा कर उस का पुनः 
जीर्णोद्धार किया--“धनस्य कृत्वा व्ययमप्रमेयम! । 

गप्त-काल के उद्योग-धंधे श्रेणियों के अधीन थे । भिन्न भिन्न पेशेवाले 
अपना अपना नियमबद्ध समुदाय बनाते थे। ये श्रेणियाँ अपना अपना 
व्यवसाय करती थीं। उनके प्रत्येक सभ्य को अपनी अपनी संस्था के 
नियमों का पालन करना पड़ता था । बसाड़ (ज़िला मुज़फ़्फरपुर, बिहार ) 
से बहुत सी मिट्टी की मुहरें मिली हैं जो चंद्रगुप्त विक्रमादित्य के समय के 
आसपास की हें। उन में कुछ मुहरों पर “श्रेष्ठिसाथवाह-कुलिक-निगम' 
लिखा है। इन से प्रकट होता है कि सेठों, व्यापारियों ओर अन्य व्यव- 
सायियों की श्रेणियाँ ( निगम ) उस समय बनी हुई थीं ओर वे अपनी 
अपनी संस्थाओं की खास मुहर-छाप रखते थे । उक्त मुद्रा के लेख से यह 

१प्रजानामेव भृत्यर्थ स ताभ्पो बलिमगृहीत्‌ । 

सहस्त्रगुणमुत्सष्द मादत्ते हि रस॑ रवि;॥!. --काछिदास, रघु० १ 
न्‍्यायाजेने5थेस्य 'व कः समर्थ: स्यादर्जितस्याप्यथ रक्षणे च । 
गोपायितस्यापि व बृद्धिदेती वुदस्यथ पान्नप्रतिपादनाय ॥ 


--फ्छीट, स॑ँ० १४, १०। 

अनुमान होता है कि भिन्न भिन्न निगमों के प्रधानाध्यक्ष प्रतिनिधि रूप से 
स्थानिक शासन में भाग लेते होंगे । इस अनुमान की पुष्टि दामोदरपुर से 
मिले हुए ताम्रपत्र के लेखों से भी होती है। वे विषयपतियों को राज्य- 
प्रबंध में सलाह दिया करते थे। राज्य के अधिकारी उन के नियमों का 
आदर करते थे | ये निगम-संस्थाएँ बहुत समय से प्रचलित थीं। मंदसोर 
से मिले हुए एक शिलालेख से पाया जाता है कि रेशम के कारीगरों का 
एक समुदाय ( श्रेणी ) गुजरात ( लाटदेश ) से चलकर मालवा में आ 
बसा था ओर वहाँ कुमारगुप्त के राज्यकाल में मालबव संबत्‌ ४९३ ( ई० 
स० ४३७ ) में सूय का विशाल मंदिर बनवाया था ।' उन्हीं उदार व्यव- 
सायियों ने मालबव संवत्‌ ५१० ( इ० स० ४७३ ) में उस मंद्रि का पुनः 
संस्कार कराया था। अपने कलाकोशल से उन्होंने खूब संपत्ति प्राप्त की 
थी। स्कंदगुप्त के समय इ० स० ४६५८ में किसी देवविष्णु नामक ब्राह्मण 
ने इंद्रपुर ( ज़िला बुलंदशहर ) के सूय-मंदिर में अपने दान की रक़म 
के ब्याज से दीपक जलाने का काम तेलियों की एक श्रेणी को सोपा था।* 
ये श्रेणियाँ बेंक का भी काम करती थीं। धमे-कार्या' के लिये, ये लोगों 
का धन जमाकर उसपर बराबर ब्याज दिया करती थीं । 
गुप्तकाल में भारत का बैदेशिक संबंध 

कुछ विद्वानों की धारणा है कि हिंदू लोग सदा से एकांतवासी थे 
ओर विदेशों से वे किसी तरह का संपक न रखते थे। उनके धार्मिक बंधन 
उन्हें देश के बाहर निकलने से रोकते थे । उनके आचार-विचार दूसरी 
जातियों के संसग से कलुषित न हो जाय, इस शंका से वे विदेशों में जाने 

१ “शिल्पावासंधेनसमुदयः पद्दवायेरुदारम्‌ । 

श्रेणी भूतेभंवनमतुल॑ कारित॑ दीघ्तरइमे: ॥”” 
“स्रयशोबृद्धये सवमत्यदारसुदारया । 
संस्कारितमिद॑ भूयः श्रेण्या भाजुमतो गुहम्‌ ॥?? 
९ फ्लीट--गु० शि० इंदौर का ताम्रपत्न--सं ० १६। 
१३ 

से घबड़ाते थे। फिर, भारत की रलत्नगर्भा वसुंधरा में जन्म लेकर कोन भला 
विदेशों की परवा करता था ! परंतु ये सब आआरांतिपू्ण उद्गार भारत के 
प्राचीन इतिहास से अनभिज्ञ लोगों के हैं। भारतीय इतिहास इस बात का 
साक्षी है कि प्राचीन हिंदुओं ने कभी अपना जीवन कूपमंडूकवत्‌ नहीं 
बिताया। अपने देश की संस्कृति के प्रचार ओर व्यापार की वृद्धि करने में 
हिंदू लोग सदा से उत्साहशील थे। वे केवल अपनी ही उन्नति ओर मुक्ति 
से संतुष्ट नहीं थे, किंतु उनमें जो कुछ उत्कृष्ट था उसे बिना क्रिसी जाति, 
मत वा संस्कृति के भेद्‌ू-भाव के अपने प्राचीन पड़ोसियों में वितरण करने 
के लिये वे सदा से उत्सुक थे। वेदयुग से ही आये-संस्क्रति का प्रभाव भिन्न 
भिन्न देशों ओर जातियों में परस्पर के शांतिमय संपर्क द्वारा फैला था । 
गंगा, यमुना ओर सरस्वती नदी की संकीण भूमि में जो संस्क्रत विकसित 
हुई वह समस्त भारतवष में ओर इसके बाहर एशिया-खण्ड के लगभग 
४ भागों में काल-क्रम से फेल गई। यह मनुष्य-जाति के इतिहास-प्रष्ठ पर 
लिखे हुए बड़े से बड़े आश्वर्यो' में एक आश्चर्य है। बोद्ध धर्म के प्रारंभ- 
काल से तो भारतीय संस्कृति का संक्रमण जहाँ तहाँ बड़े तीत्र वेग से 
होने लगा । अशोक के धमे-शिक्षक 'धमे-विजय” करने के लिये एशिया, 
यूरोप ओर अफ्रीका को पधारे। वे जहाँ गये वहाँ उन्होंने इस देश की 
विद्या, कला ओर संस्क्रति को फेलाया। 'प्रृथ्वी-मंडल के सारे मनुष्य 
अपना अपना चरित्र--अपना अपना कतठ्य--इस देश में जन्म पाने- 
वाले उच्चवर्ग के लोगों से सीखें?--इस प्रकार उपदेश हिंदुओं के परम 
मान्य शासत्रकार मनु ने किया था ।' सारांश यह कि भारतवष ने अपना 
प्रकाश--अपने ज्ञान ओर धमे की निधि--अन्य जातियों से छिपाकर 
नहीं रखी । 
१ एतद्श प्रसूतस्थ सकाशादअजन्‍्मन:ः । 
स्व॑ स्व॑ 'घरिश्र॑ शिक्षेरन्‌ एथ्व्यां स्वेमानवा: ॥ 
--मलुस्मति । 

पुरातत्व के पंडितों के ह्ध्य प्रयत्नों से आज हमारे ऐतिहासिक 
ज्षितिज में भारतवर्ष के बाहर के अनेक देश दृष्टिगत होने लगे हैं जिन पर 
भारतीय सभ्यता का गहरा प्रभाव पड़ा था। स्टीन (87 &प०७९ 8६0०7) 
ग्रनवेडेल ( 6777जण्ञ०१०) ) आदि विद्वानों ने प्रमाणित कर दिया है कि 
मध्य एशिया किसी समय भारतवासियों का बहुत बड़ा उपनिवेश ओर 
भारतीय सभ्यता का एक खतंत्र केंद्र था। प्राचीन भारत एशिया की 
संस्कृति का पथप्रदशेक था इसमें किसी विद्वान को अब संदेह नहीं है । 
मध्य एशिया के रेगिस्तान में सैकड़ों नगरों के खंडहर आदि मिले हैं। 
उन्हीं सब खंडहरों आदि में जो प्राचीन सिक्के मिले हें उनपर खरोष्ठी 
अक्षरों में भारत की प्राकृत भाषा ओर चीनी अक्षरों में चीनी भाषा के 
लेख खुदे हैं । खोतान से १३ मील दूर गोसिंग विहार के भग्मावशेषों में 
भूजपत्र पर खरोष्ठी लिपि में लिखा हुआ पाली भाषा का बोद्ध ग्रन्थ मिला 
है, जो इसा के जन्म के आस-पास का है। दूसरा वैद्यक का ग्रन्थ कुचार 
के समीप मिंगाई में केप्टेन बोवर ( (/9४700०॥॥ 309०7 ) को मिला था, 
जो संस्क्रत भाषा में इे० स० की चोथी शताब्दी की लिपि में लिखा हुआ 
माना जाता है। फ्राहियान ने अपनी यात्रा के बणन में लिखा है कि 
गोबी की मरुभूमि को १७ दिन में बड़े संकट से पार कर हम शेनशन 
प्रदेश ( चीनी तुर्किस्तान ) में पहुँचे। इस देश का राजा बोढ़ है । यहाँ 
अनुमान चार हज़ार से अधिक बोद्ध साधु रहते हें, जो सब हीनयान 
संप्रदाय के अनुयायी हैं | यहाँ के लोग, क्या ग्रहस्थी क्या श्रमण, सब 
भारतीय आचार और नियम का पालन करते हैं। यहाँ से पश्चिम के सब 
देशों में भी ऐसा ही पाया गया, केवल लोगों की भाषा में अंतर है, तो भी 
सब श्रमण भारतीय ग्रंथों ओर भारतीय भाषा का अध्ययन करते हैं । 
खोतान के विषय में उस ने लिखा है कि यह देश सुहावना ओर सम्रद्धि- 
शाली है। यहाँ की जनता बहुत बड़ी ओर संपन्न है। सब लोग बोद्ध- 
धर्म को मानते हैं। यहाँ दस हज़ार श्रमण रहते हैं जिनमें अधिक 
महायान पंथ के अनुयायी हैं। अभ्यागत श्रमणों के लिये लोग संघारामों 

(मठों ) में कमरे बनाते हैं जहाँ उनकी आवश्यकताएँ पूरी की जाती हैं । 
यहाँ चीनी यात्री ने रथयात्रा का उत्सव देखा था। चीनी यात्रियों के 
वर्णान से मध्य एशिया के इन देशों में भारतीय सभ्यता का इस समय 
साम्राज्य होना पाया जाता है। 

गुप्त-युग के इे० स० ३०७ से इ० स० ५७१ तक भारतवष के भिन्न 
भिन्न भागों से लगभग दस धमेशिक्षक चीन-साम्राज्य में गए थे। चीन 
देश से फ़ाहियान प्रभ्नति बोद्ध यात्रियों का भारत में ताँता-सा बँध गया 
था। चीन के इतिहासकारों से भारत के उन धीर-बीर विद्वानों का पता 
चलता है, जो धमे के आवेश में मार्ग के अनेक कष्ट सहकर चीन पहुंचे 
थे ओर वहाँ बोद्ध प्रंथों का अनुवाद कर उनका प्रचार किया था। ई० 
स० ३८१ में कुभा (काबुल ) निवासी बोद्ध श्रमण संघभूति ने चीनी भाषा 
में तीन बोद्ध भ्रंथों का अनुवाद किया। प्रसिद्ध श्रमण कुमारजीब ई० 
स० ३८३ में चीन देश में ले जाये गये थे जहाँ ई० स० ४१२ पर्यत उन्हों- 
ने सुखावतीव्यूह, वजच्छेदिका आदि अनेक बोद्ध ग्रंथ चीनी भाषा में 
अनुवाद किये । बुद्धयशस्‌ , पुण्यतर, विमलाक्ष नामक बोड्ध भिक्षुओं ने 
किपिन ( काश्मीर वा गांधार ) से चीन में जाकर धमे का प्रचार किया 
था ( इ० स० ४०३-४०६ )। इनके उपरांत चीन-सम्राट्‌ के निमंत्रण 
को स्वीकार कर श्रमण धमेरक्ष ( इ० स० ४१४ ) मध्यभारत से चीन को 
गया था । बुद्धजीव, धर्मेमित्र, कालयशस्‌ , बुद्धभद्र, गुणवर्मन्‌ , संघवमेन , 
गुणभद्र इत्यादि बोद्ध विद्वान, यहाँ से गुप्त-युग में धर्म-प्रचार के लिये चीन 
देश को पधारे थे । चीनी इतिहासकारों ने लिखा है कि जावा द्वीप में बोद्ध 
धमे का भ्रचार काश्मीर के युवराज गुशवमेन्‌ ने किया था, जिसकी मृत्यु 
चीन के नानकिंग नगर में ३० स० ४३१ में हुईं। इत्सिंग के कथनानुसार 
गुप्ततंश के संस्थापक श्रीगप्त ने चीनी यात्रियों के लिये एक मंदिर बन- 
वाया था। चीन के रेशमी वस्ध--चीनांशुक--का उल्लेख प्राचीन संस्कृत 
ग्रंथों में मिलता है। इन सब उल्लेखों से स्पष्ट सिद्ध है कि भारतवर्ष ओर 

चीन-साम्राज्य में पहले से ओर इस समय बड़ा ही घनिष्ठ धार्मिक ओर 
व्यापारिक संबंध था ।' 

रोम के सम्राटों के दरबार में भारतवष से तीन बार इ० स० ३३६, 
३६१ ओर ५१० में दूतमंडली के भेजे जाने का उल्लेख मिलता है । 
कुशन ओर गुप्त काल के सिक्कों में रोम के सिक्कों का अनुकरण पाया 
जाता है। रोम के सुवण के सिक्के का वाचक शब्द 'डिनेरियस” का गुप्त- 
कालीन संस्कृत भाषा में 'दीनार” के रूप में प्रयोग होने लगा था। इससे 
अनुमान होता है कि भारत का रोम-साम्राज्य से इतना अधिक व्यापार 
होता था कि रोम के सोने के सिक्के ( दीनार ) आमतोर से इस देश में 
व्यवहार में आने लगे थे। रोम-साम्राज्य के अभ्युद्य-काल में वहाँ के 
सोने, चाँदी ओर ताँबे के लाखों सिक्के भारतवषे में आया करते थे।'* 
आयावत ओर दक्षिणापथ के भिन्न भिन्न स्थानों में अब भी समय समय 
पर रोम देश के बहुत से सिक्के मिला करते हैं। प्रथम शताब्दी के रोमन 
इतिहासकार प्लिनी ने लिखा है कि रोम-साम्राज्य से भारतवषे में सुबर्ण 
की नदी बही चली जाती है ओर हमें अपने भोग-विलास की सामग्री के 


लिये उस देश को अपना विपुल धन देना पड़ता है । 

१ देखिये सेबिल डफ---दी फ्रोनोलोजी आफ इंडिया, १८९५० । 
रसेवेल---रोमन कोइन्स फाउंड इन इंंडिया--जे० आर० ए० एस०, 
१९०४, ७५०१-६३७ । 


सातवों अध्याय _ 
संस्कृत वाडःमय का विकास 


कविवर हरिषेण, कालिदास, वत्सभष्टि 

संस्क्ृत वाडममय के विकास की चर्चा करते हुए प्रोफ़ेसर मैक्समूलर 
ने यह पक्त प्रतिपादित किया था कि विदेशी जातियों के आक्रमण के कारण 
इ० स० की पहली ओर दूसरी सदियों में हिंदुओं ने कोई साहित्यिक 
उन्नति नहीं की । उनके वाडः्मय का विकास इस पराधीनता के समय 
में बिलकुल स्थगित हो गया । बुद्धदेव के समय से गुप्तकाल तक आठ 
सदियों की दीघे निद्रा में भारत की संस्क्रृत वाणी निमग्न हो गईं। गुप्तयुग 
के आरंभ होते ही अकस्मात्‌ हिंदू धमे ओर संस्क्रत विद्या का पुनरुजजीवन 
होने लगा । परंतु मेकक्‍्समूलर का ऐसा निर्णय विद्वानों की परीक्षा में 
नितांत निमूल सिद्ध हुआ । संस्क्रत विद्या के विकास-क्रम में विदेशियों 
के आने से कोई क्षति नहीं हुईं । पहला कारण तो यह है कि यवन, शक 
आदि विदेशियों का अधिकार समस्त भारत के पाँचवें भाग से अधिक 
प्रदेश पर अंत तक नहीं हुआ | दूसरा महत्त्व-पूर्ण कारण यह है कि इस 
समय के विदेशी राजाओं का भारतीय संस्कृति के प्रति लेश भर भी हेष- 
भाव न था । वे हिंदू जाति की अपेक्षा खय॑ सभ्यता में बहुत न्यून थे। 
इस कारण वे भारतीय संस्कृति के संक्रामक प्रभाव में पड़कर स्वयं हिंदू 
बन गये थे। उन्होंने अपने विजित देश की संस्क्रति को पूर्ण रूप से अपना 
लिया था। भारत में बसने के बाद उन्होंने शीघ्र ही हिंदू नाम म्रहणा कर 
लिये थे । उदाहरणाथे, कुशनवंशी शाही हुविष्क के पुत्र का नाम 'वासुदेव” 
था । शक-राजा नहपान की पुत्री का 'दक्षमित्रा! ओर जामाता का नाम 

उषवदात (ऋषभदत्त ) था। पश्चिम के शक जातीय ज्षत्रपों के हिंदू नाम 
जयदामा, रुद्रदामा आदि हो गए । इन विदेशी राजाओं ने भारतीय 
धर्मो' को भी अपनाया। यवन मिनेंदर (मिलिंद) ने बोद्ध-घम की दीक्ता 
ली । इसा के जन्म से लगभग १४० वष पूर्व तक्षशिला के यवन राजा 
एंटियाल्किडस का राजदूत हेलियोडोरस विदिशा (भेलसा) के राजा भाग- 
भद्र के दरबार में आया । वहाँ उसने देव देव वासुदेव” का गरुड्ध्वज 
स्तंभ बनवाया ओर उसपर अपने आपको भागवत धरम के अनुयायी 
होने का उल्लेख किया ।' विदेशी लोगों पर भागवत धमे का गहरा 
प्रभाव पड़ा था । भागवत पुराण में लिखा है कि उक्त धमे का आश्रय 
लेकर वे शुद्ध हो गये ।* यह यवनदूत भगवद्‌ गोता में प्रतिपादित-- 
“वासुदेव: सबेमः--इस आदश का मानने वाला था। 

कुशन-सम्राट्‌ कनिष्क बोद्ध-धर्म का महान संरक्तक था। उषवदात 
ओर दक्षमित्रा ने नासिक ओर काले के शिला-लेखानुसार, बौद्धों और 
ब्राह्मणों को बिना भेदभाव के अनेक दान दिये थे ओर दानशील हिंदू 
की भाँति पुण्याथे लोकहित के अनेक काम किये थे। ऐसे अनेक ऐति- 
हासिक रृष्टान्त दिये जा सकते हैं जिनसे यही निष्कष निकलता है कि 

१ “देवदेवल  वासुदेवस गरुडध्वजे अयं 

कारिते इअ हेलिओ दोरेण भागवतेन 

दियसपुशत्रेण तखसिलाकेन योनवूतेन 

आगतेन महाराजस अंतलितस उपंता सकससं 


रजो कासिपुन्नस भागसद्बरस ब्रातारस ।”! 
--भिलसा का स्तम्भ-लेख । 
मि० स्मिथ इस छेख को ईं० स० पूव १४० के आसपास का अनुमान 
करते हैं । 
२ किरात हणान्ध पुलिन्द पुल्कसाः आभीरकंकायवना रवसादय: । 
येडन्ये च पापा यहुपाश्रयाश्रया झुध्यन्ति तस्मे प्रभविष्णवे नमः ॥ 
“भागवत, २, ५, १८ | 

विदेशियों के आक्रमण से भारतीय संस्कृति की उन्नति में कोई भी बाधा 
नहीं पड़ी । 

संस्कृत के काव्य, नाटक, अलंकारशास्र आदि वाडमय के विषयों 
का अविच्छिन्न विकास विदेशियों की परतंत्रता में भी बराबर होता रहा । 
इस समय के प्राकृत ओर संस्क्रत शिलालेखों की रचना-शैली पर विचार 
करने से यह स्पष्ट सिद्ध होता है कि संस्क्रत में आलंकारिक रचना विदेशियों 
के शासनकाल के बहुत पहले से होती चली आई थी । शक जाति के महा- 
क्षत्रप रुद्रदामा के शक संवत्‌ ७२ (१५० इं० स०) का गिरनार का संस्कृत 
शिलालेख उत्कृष्ट रचना का उदाहरण है । इस में लिखा है कि रुद्रदामा 
व्याकरण, संगीत, तक आदि शास्त्रों का प्रसिद्ध ज्ञाता था, धमे पर उस 
का बड़ा अनुराग था, ओर आलंकारिक गद्य ओर पद्य की रचना में, वह 
बड़ा कुशल था, जिसमें स्फुटता, चमत्कार, मधुरता, वैचिह्य, सोंदये, 
कवि-समयोचित उदारता ओर अलंकार इत्यादि गुण थे ।' इससे स्पष्ट 
है कि रुद्रदामा संस्क्रत की काव्य-रैली से खुब परिचित था। उस के 
समय से बहुत पहले संस्क्रत काव्य का ही नहीं, किंतु अलंकार-शाम्र का 
भी पूण विकास हो चुका था। भरत के नास्यशासत्र में ओर दंडी के 
काव्यादश में कथित काव्य के गुणों का उल्लेख रुद्रदामा की प्रशस्ति में 
स्पष्टरूप से किया गया है।' संस्क्रत में ऐसा काठय “बेदर्भी रीति! का 
कहलाता है । 

१ “अजितोजित 'धर्मौनुरागेण शब्दार्थ गांधवेन्यायाथनां विद्या्ां महतीनां 
पारण धारण विज्ञान प्रयोगावाप्त विपुल कीतिना!--- 

'स्फुट लघु मधुर चित्र कांत शब्द समयोदारालूकृत गद्यपद्य [काब्य विधान- 
प्रवीणेन! ] शकाब्दु ७२ ( ६० स० १७० ) का रुद्रदामा की गिरनार-प्रशस्ति । 

--एपि० हूँ० जिल्‍द ८, ४७। 
९ उलेष: प्रसाद: समता समाधिमाधुयमोज: पदसोकुमार्य । 
अर्थस्य चच व्यक्तिरुदारता व कांतिहइच काव्यस्य गुणा दशेते । 
--भरत-नाव्य शास्त्र, १६ । 

मेक्समूलर के अनुसार जिस समय संस्कृत वाडमय घोर निद्रा में पड़ा 
था, उस समय भी संस्कृत की रचनाएँ होतो थीं जिसमें विदेशी राजा भी 
भाग लेते थे। कनिष्क ( ई० स० १२० ) के राजपणिडत अश्वधोष ने 
बुछ्धचरित्र नाम का संस्कृत में एक मद्दाकाव्य लिखा था। नागाजुन, आये- 
शूर, माठ्चेत, असंग, वसुबंधु आदि बोद्धधमे के प्रगल्भ विद्वानों ने दूसरी 
से चोथी शताब्दी पर्यत अपनी कृतियोंद्वारा संस्कृत वाडन्मय की श्रीवृद्धि 
की थी । संस्कृत का इस युग में इतना विशाल ओर विकसित साहित्य था 
कि बोद्ध विद्वानों को भी अपने गंभीर विचारों के प्रकट करने के लिये 
पाली ओर प्राकृत भाषा का पक्ष छोड़कर संस्क्रत की ही शरण लेनो 
पड़ी । संस्क्रत वाडःसय का अविच्छिन्न उन्नति-क्रम गुप्त-युग में पराकाष्ठटा 
तक पहुँच गया। वह भारतीय प्रतिभा के अद्भुत उनन्‍्मेष का समय 
था । संस्क्रत वाडमय का वह सुबर्ण युग था। संस्क्ृत-भाषा ने राष्ट्र-भाषा 
का स्थान ले लिया था। संस्कृत का उपयोग न केवल राजाओं की 
प्रशस्तियों ओर मुद्राओं में होता था, किंतु प्रजा के भी साधारण दानपत्र 
ओर व्यवहार की बातें संस्कृत में ही लिखी जाती थीं। इन शिलालेखों 
की रचना-शैली बड़ी ही प्रांजल, परिमार्जित ओर भावपूरा थी । संस्कृत 
काव्य का पूर्ण विकास इस समय हुआ था। सम्राट समुद्रगुप्त संगीत 
ओर काव्य आदि ललित कलाओं का बड़ा प्रेमी था । वह “कविराज? था 
ओर उसकी रचनाओं का विद्वज्जन अनुकरण करते थे | उसकी सभा के 
महाकवि हरिषेण ने प्रयाग के स्तम्भ पर लिखी हुई प्रशस्ति का निर्माण 
किया था जिसके गद्य ओर पद्य में जितना शब्द-सोष्ठव था उतना ही 
अथेगोरव । उदाहरणाथे, नीचे लिखे ःछोक में हरिषेण ने भरी सभा में 
अपने पिता-द्वारा समुद्रगुप्त का युवराज पदवी पर नियुक्त किये जाने का 
सारा दृश्य एक छोटे-से भावोत्पादक चित्र-रूप में अंकित किया है :--- 

आरय्यों हीत्युपगुह्म भावपिशुनेरत्कीण ते रोमभि:। 
सम्येषूच्छूव सितेषु तुल्यकुलजम्लानाननो द्वी२्ित: ॥ 
१४ 

स्नेहव्यालुलितिन वाष्पगुरुणा तत्वेक्षिणा चक्ुषा । 
य पिन्नाभिष्ठितो निरीक्ष्य निखिलां पाष्येवमुर्वीमिति ॥ 


अथे--'जिसको उसके समान कुलवाले (इष्यो के कारण) म्लान 
हुए मुखों से देखते थे, जिसके सभासद्‌ हष से उच्छवसित हो रहे थे, 
जिसके पिता ने उसको रोमांचित होकर यह कहकर गले लगाया कि 
तुम सचमुच आये हो, ओर अपने चित्त का भाव प्रकट करके स्नेह से 
चारों ओर घूमती हुईं, आँसुओं से भरी, तत्व के पहचाननेवाली दृष्टि 
से देखकर कहा कि इस अखिल प्रथ्वी का इस प्रकार पालन करो ।! 

संस्कृत साहित्य के इतिहास में एक निश्चित समय का लेख उपलब्ध 
होना बड़े ही सोभाग्य की बात मानी जाती है। संस्कृत ग्रंथों का काल- 
निणय करने ओर उसके साहित्य के विकास-क्रम के स्थिर करने में 
विद्वानों को बड़ा ही परिश्रम और गवेषण करना पड़ता है। अतएव, 
हरिषेणरचित काव्य, समुद्रगुप्त के समय का होने के कारण, संस्कृत की 
काव्य-शेली के विकास-क्रम को समभने के लिये बड़े महत्त्व का है। ऐसा 
ही निश्चित काल का दूसरा संस्क्रत शिलालेख कवि वत्सभट्रि का है। 
इस में दशपुर (मंदसोर ) में सूर्य के मंदिर बनवाने का वर्णन है । 
रेशम के कारीगरों ने इस मंदिर को मालव संबत्‌ ४९३ ( इ० स० 
४३७-३८ ) में निर्माण करवाया था ओर मालव संबत्‌ ५३० ( इई० स० 
४७३-७४ ) में इसका जीर्णोद्धार किया था। चोथी और पाँचवीं शताब्दी 
के इन कवियों की काव्य-कला में परम उत्कषे दिखाई पड़ता है । 

संस्क्रत की काव्य-रैली की विचार-दृष्टि से कविकुलगुरु कालिदास का 
इस युग में होना अनुमान किया जाता है । गुप्त-कालीन भारतीय प्रतिभा 
का पूरा चमत्कार इस कविशिरोमणि की कृतियों में स्पष्ट ऋलकता है । 
यह विद्वानों की तकना है । सातवीं सदी में हषे के समकालीन कविवर 
बाणभट्ट से पहले कालिदास हो चुके थे यह बाणकृत हृषचरित के उल्लेख 

से निर्विवाद सिद्ध है ।' बाण के पूववर्ती काल में कालिदास किस राजा 
की सभा के रत्न थे, किस देश में जन्मे थे ओर किन परिस्थितियों में उन 
की कोमलकांत कला का विकास हुआ था इत्यादि प्रश्नों पर आधुनिक 
विद्वानों में बड़ी ही विनोद-पूण चचों चलती है। “मंदबुद्धि और कवि- 
यश के चाहनेवाला में अवश्य लोक में उपहासास्पद बन्‌गा, विद्वानों को 
परितोष न हो तो मेरा प्रयोग-विज्ञान निरथेक है?--इस प्रकार के विनय 
भरे उद्गारों के सिवाय कालिदास स्वयं अपने विषय में कुछ नहीं कहते ।'* 
अतएणव, उन के ग्रंथों की अंतरंग परीक्षा से जो कुछ पता चलता है उसपर 
विद्वान लोग उनके समय के विषय में अपना अपना अनुमान दोड़ाते हैं । 
कथाओं में प्रसिद्ध है कि कालिदास उज्जैन के राजा विक्रमादित्य 
की सभा के नवरत्रों में सवेश्रेष्ठ थे ।* किंतु इतिहास से पता चलता है कि 
वे सब विद्वान समकालीन न थे। उन नवरत्रों में ज्योतिष के आचाये 
वराहमिहिर का भी नाम है । किंतु उनका चंद्रगुप्त विक्रमादित्य का सम- 
कालीन होना इसलिये असंभव है कि चंद्रगुप्त विक्रमादित्य का राज्य- 
काल इ० स० ४१७ के लगभग समाप्त हो जाता है ओर वराहमिहिर की 
“पंच सिद्धांतिका? नामक ग्रंथ, उनके ही उल्लेखानुसार, शकाब्द्‌ ४७२७ 
१ निगेतासु न वा कस्य कालिदासस्य सूक्तिषु । 
प्रीत्तिमंधुरसांद्रासु मक्षरीव्विव जायते ॥ ---बाण, हषे-चरित । 
“'मन्दः कवियश: प्रार्थी गमिष्याम्युपहास्यताम! । रघु० १। 
२ “आपरितोषा द्विदुषा न मन्‍्ये साधु प्रयोगविज्ञानं । 
बलवदपि शिक्षिता नामात्मन्यग्रत्ययं चेत: ॥? 
--अभिज्ञान शाकुन्तछ, १ । 
३ ““घन्व॑ंतरि: क्षपणकामरसिंह शंकु- 
वेतालभद्द घटखर्पर कालिदासाः 
ख्यातो वराहमिहिरों नृपतेस्सभायां । 
रलानि वे वररुचिनेवविक्रमस्य ॥”! 

(इे० स० ५०५ ) में निमाण हुआ था। राज-तरंगिणी में लिखा है 
कि विक्रमादित्य शकारि विद्वानों का आश्रयदाता था। विक्रमादित्य की 
उपाधि धारण करनेवाला शकों का शत्रु गुप्तवंशी द्वितीय चंद्रगुप्त था 
यह पहले कहा जा चुका है। इं० स० के ५७ वर्ष पूब प्रारंभ होनेवाले 
विक्रम संवत्‌ के प्रवतेक 'शकारि विक्रमादित्य” के ऐतिहासिक अस्तित्व 
के स्वीकार करने में हमें कुछ भी संदेह नहीं । तथापि कालिदास को इस 
प्रथम विक्रमादित्य का समकालीन मानने में संकोच होता है । पहले 
विक्रमादित्य का समय अंधकाराच्छादित है । उसके परिज्ञान के साधन 
हमारे पास न कुछ के बराबर हैं। महाकवि कालिदास की प्रतिभा के 
विकास का ऐसी ऐतिहासिक परिस्थिति में होना असंभव मालूम होता 
है । वह किसी ऐसे परमोज्ज्वल युग का अलंकार होना चाहिए जिसमें 
भारत के बुद्धि-वैभव का अपू्ब उद्घाटन हुआ हो | वैसा समय गुप्त- 
युग ही था। इसलिये अधिकतर विद्वान्‌ कालिदास को द्वितीय चंद्रगुप्त 
विक्रमादित्य का समकालीन मानते हैं, जिसने उज्जैन पर शकवंश को 
नष्ट कर अपना अधिकार जमाया था। ऐतिहासिक शिलालेखों से यह 
प्रमाणित हो चुका है कि विक्रम संवत्‌ आरंभ में मालव संवत्‌ के नाम 
से प्रचलित था ओर विक्रम के नाम से बहुत पीछे प्रसिद्ध हुआ | अतएव, 
कालिदास गुप्त-काल के शकारि विक्रमादित्य के समकालीन होने चाहिएँ । 
कालिदास की काव्य-शैली भास ओर अश्वधोष से अधिक परिष्कृत है 
ओर गुप्त-काल के महाकवि हरिषेण ओर वत्सभट्टि से बहुत मिलती 
जुलती है। रघुवंश, अभिज्ञान शाकुंतल, मेघदूत आदि कालिदास की 
मनोहर कृतियों की आलोचना से हमारे चित्त में यही संस्कार स्फुरित 
होता है कि हमारा कवि-शिरोमणि भारतीय इतिहास के किसी सुबर्ण-युग 
के विभव, वीरता, अभ्युदय, आशा ओर महाकांक्षाओं का अभिनय 
अपनी आँखों से देखकर अपने काव्यों में उसे चित्रांकित कर रहा है । 
गुप्त-काल के त्राह्मण-धर्म के अभ्युत्थान का ओर उस के उज्ज्वल 
आदर्शा' का निरूपण कालिदास के काव्यों में पाया जाता है । चिरकाल 

से न होनेवाले अश्वमेध यज्ञ का वणन भी कालिदास ने किया है, जिसका 
पुनरुद्धार गुप्त-सम्राटों के राज्य-काल में हुआ था । रघुवंश के चोथे सगे 
में कविवर कालिदास ने रघु के दिग्विजय का वरणन किया है। संभवत:, 
सम्राट समुद्रगुप्त की युद्ध-यात्रा का स्मरण कर इस महाकवि ने रघु के 
दिग्विजय की कल्पना की हो । रघु के दिग्विजय का सीमा-विस्तार उतना 
ही है जितना समुद्रगुप्त का । रघु ने भारतवर्ष के बाहर पारसीक' ओर 
वंचु (आक्सस) नदी के तीर पर हूणों' को पराजित किया--यह कालि- 
दास ने लिखा है। समुद्रगप्त ने भी दिवपुत्र-शाही-शाहानुशाही” उपाधि 
धारण करनेवाले भारत के पश्चिमोत्तरांचल से इेरान की सीमा तक के 
नरेशों को अपने अधीन किया था। इ० स० ४५५ के लगभग हूण लोग 
स्कंदगुप्त द्वारा पराजित किये गये थे | इ० स० ४८४ में हुणों ने ससेनियन 
राजा फीरोज़ को मारकर इरान ओर काबुल पर अधिकार कर लिया 
था। कालिदास के समय में हूण भारत के सीमाप्रांत से बहुत दूर थे। 
इससे अनुमान होता है कि कालिदास ने चंद्रगुप्त विक्रमादित्य और 
कुमा रगुप्त के राजत्व-काल में अपने काव्य रचे थे । कालिदास का कथन 
है कि राजा रघु धमविजयी था, दूसरों के राज्य छीनकर उन्हें मार डालना 
उसे अभीष्ट न था। क्षत्रियों के धम के अनुसार, केवल विजय-प्राप्ति के 
लिये ही, उसने युद्ध-यात्रा की थी। वह शरणागत-वत्सल था। इससे 
उसने महेंद्रनाथ ( कलिंग-देश के राजा )* को पकड़ा ओर उसपर अनु- 


न नमन नाना ननाना।भिता+त “तन लनतल--..० ०-०० ००२२२ + बने नननन सिनभटनन- खा 





१पारसीकांस्ततो जेतुं प्रतस्थे स्थलूवत्म ना । रघुवंश, ४. ६० । 

यवनीमुखपञ्मानां सेहे मधुमद न सः । रघु० ४. ६१ । 
र्तन्न हूणावरोधानां भतेषु व्यक्तविक्रमम । 

कपोल पाटला देशि बभूव रघुचेशितिम्‌ ॥ रघु० ४. ६८ । 
श्मृहीत प्रतिमुक्तस्य स धमंविजयी नृपः । 

श्रिय॑ महेंद्रनाथस्य जहार न तु मेदनीम्‌ ॥ रघु० ४७. ३५७५ । 


११० चेद्रगुप्त विक्रमादित्य 


ग्रह कर पीछे छोड़ दिया। उसकी सम्पत्ति मात्र उसने ले ली; राज्य 
उसका उसी को लौटा दिया । 

समुद्रगुप्त की प्रशस्ति में भी ठीक ऐसा ही उल्लेख मिलता है। उस- 
ने भी कोशल के राजा महेंद्र ओर पिट्॒पुर के महेंद्र को परास्त किया 
जो महानदी ओर गोदावरी की उत्तरी शाखाओं के बीच के प्रदेश पर 
राज्य करते थे। उनको ओर दक्षिणापथ के सब राजाओं को उसने केद 
किया, परंतु फिर अनुग्रह के साथ उन्हें मुक्त कर अपनी कीर्ति बढ़ाई' । 
रघु ओर समुद्रगुप्त दोनों ही की विजय-यात्रा में हिमालय के देश नेपाल 
आदि ओर ब्रह्मपुत्र नदी के तटवर्ती 'कामरूप” आदि प्रदेश अंतर्गत थे। 
विजय-यात्रा की समाप्ति के पश्चात्‌ दोनों ही चक्रवर्ती नरेश यज्ञ करते 
हैं--एक अपना सवेस्व दक्षिणा में देकर विश्वजित्‌ ओर दूसरा करोड़ों 
की संख्या में गौ ओर सुबर्ण दानकर अश्वमेध । 

कालिदास ओर हरिषेण के दिग्विजय के वर्णन में इतनी समानता-- 
इतना बिंब-प्रतिबिंब-भाव--है कि मालूम होता है कालिदास ने रघु के 
दिग्विजय के बहाने समुद्रगुप्त के दिग्विजय का वर्णन किया हो। जैसी 
कविता कालिदास को है वैसी कविता--बैसी भाषा, वैसी भाव-भंगी-- 
गुप्त-काल के कवि हरिषेण और वत्सभट्टि के समय (ईइ० स० ३७०-५३०) 
की थी । उदाहरणाथे, हरिषेण ने लिखा है कि समुद्रगुप्त ने सत्काव्य और 
लक्ष्मी के विरोध को मिटा दिया--“सत्काव्य श्री विरोधान ।” कालिदास 
ने भी इसी भाव का सन्रिवेश नीचे लिखी पंक्षियों में किया है :--- 


निसगेभिन्नास्पदमेक संस्थं तस्मिंद्य श्रीध्ष सरस्वती च । रघु, ६ । 


्ः मे नॉः 


१ सर्वदक्षिगापथराजग्रहणमोक्षाजुअहजनित प्रतापोन्मिश्रमहाभाग्यस्य अनेक 
अष्टराज्योत्सश्ष राजवंशप्रतिष्ठापनोदूभूत निखिलभुवनविचरणश्रांतयशस;--- 


फूलीट, गु. शि, १ । 

परस्पर विरोधिन्योरेक सँश्रय दुलेभम । 
संगत॑ श्रीसरस्वस्यो मूँतये5स्तु सदा सताम्‌॥ 
--विक्रमोवेशी, भरतवाक्य । 


मंदसोर की प्रशस्ति का लेखक कवि वत्सभट्टि, जो प्रतिभा में कालि- 
दास से न्यून है, कालिदास की रचनाओं से परिचित प्रतीत होता है ओर 
उनका उसने उपयोग भी किया है । उदाहरणारथ, कालिदास के अलका- 
पुरी के वणन से वत्सभट्ठि के दशपुर के वर्णन की तुलना कीजिये :-- 
विद्युत्वंत॑ छछतित वनिता: सेंद्रचापं सचित्रा:। 
संगीताय प्रहतमुरजा: स्निग्ध गंभीर घोषम्‌ ॥ 
अँतसतोय॑ मणिमय अआुवस्तुंगमर्न्न लिहागा: । 
प्रासादास्ट्वां तुलयितुमल्ं यत्न तेस्तेविशेषे: ॥--मेघदूत । 
चघलत्पताकान्यबलासनान्यत्यथंशुक्लान्यधिकोन्नतानि । 
तड़िछता चित्र सिताभ्रकूटतुल्योपमाना नि गृहाणि यत्र ॥ 


केलासतुंग शिखर प्रतिमानि चान्यान्याभांति दीघं्रढलभीनि सवेदिकानि । 
गांधवे शब्द मुखराणि निविष्ट चित्रकमोणि छोल कद॒लछी वन शोभितानि ॥ 
कालिदास ओर वत्सभट्टि की रचनाओं में इतना स्पष्ट विचार-साहश्य 
हे कि एक ने अवश्य ही दूसरे का अनुकरण किया होगा। दोनों का 
सादृश्य दिखाने के लिये डाक्टर कीलहोन ने दोनों कवियों के नीचे लिखे 
श्लोक उद्धृत किये हैं :- 


न चंदन चंद्र मरीचि शीतल 
न हम्य पृष्टं) शरदिदुनिमंलम्‌ 
न वायवः साँद्रत॒षार शीतला: 
जनस्य चित्त रमयंति सांप्रतम्‌ ।--ऋतुसंहार, ७, ३ । 


रामा सनाथ भवनोदर भास्करांओ- 
वष्डधि प्रताप सुभगे जल छीन मीने । 


११२ चेद्गगुप्त विक्रमादित्य 


चंद्राशु हम्येतल चंदन तालव॑त्त 
हारोप भोगरहिते हिमदग्धपश्ने । 
--वत्सभट्टि, मंदसोर शिलालेख है० सन्‌ ४७२ । 
कालिदास के काव्य की छाया गुप्त-कालीन शिलालेखों में स्थल स्थल 
पर देख पड़ती है। स्कंदगुप्त के भिटारी के लेख की पंक्तियों से कालिदास 
की उक्कियों की तुलना कीजिये :-- 
चरितममल कीतेर्गीयते यस्य झुअ्रम । 
दिशि दिशि परितुष्ट राकुमारं मजुष्ये: ॥---भिटारी का छेख । 
तथा 
इक्षुत्छाया निषादिन्यस्तस्य गोप्तुगु णोदयम्‌ 
आकुमार कथोद्धा्त॑ शालिगोप्यो जगुयंश: ॥--रघु० ७. २० । 
अथवा 
क्षितितलशयनीये येन नीता त्रियामा--भिटारी लेख । 
तथा 
नरपति रतिवाहयां बभूव काचिद समेत परिच्छद्स्रियाणाम--रघुवंश । 
कालिदास प्रथम कुमारगुप्त के मयूरांकित सिक्कों से भी परिचित प्रतीत 
होते हैं । इन सिक्कों पर एक ओर राजा खड़ा होकर एक मोर को खिला 
रहा है ओर राजा के चारों ओर 'जयति स्वभूमो गुणराशि ''महेंद्रकुमार:? 
लिखा हे। दूसरी ओर परवाणरि नामक मोर पर सवार कार्तिकेय की 
मूर्ति है। कुमारगुप्त का कार्तिकेय की मूर्ति वाला सिक्का भारत के प्राचीन 
सिक्कों में कला-कोशल को दृष्टि से सबेश्रेष्ठ माना गया है। संभवत: इस 
परम सुंदर सिक्के को देखकर कालिदास ने रत्नजटित आसन पर बैठे हुए 
राजा अज की शोभा की उपमा मोर पर सवारी करनेवाले कार्तिकेय 
( गुह ) से दी हो, क्‍योंकि कवि की अनोखी सूक का कारण उसके 
देखे हुए कुमार गुप्त के नवीन प्रकार के सुंदर मयूरांकित सिक्‍के ही अनु- 
मान किये जा सकते हैं । 

पराध्य वर्णास्तरणोपपन्नमासेदिवान्रत्रवदासन॑ सः । 

भूयिष्ठ मासी दुपसेय कान्तिर्म यूर पृष्ठा श्रयिणा गुहेन ॥--रघुवंश ६, ४। 

अब बहुत से विद्वान यह मानने लगे हैं कि कालिदास के काव्यों में 
गुप्तवंश ही का व्यंजना से वर्णन है। “विक्रमोर्वशी” ओर “कुमारसंभव! 
कदाचित्‌ विक्रमादित्य ओर कुमारगुप्त के नाम से संबंध रखनेवाले कालि- 
दास के द्वारा उन्हें भेंट किये गये काव्य ओर नाटक हों । कालिदास ने 
रघुवंश में, इंदुमती के स्वयंवर में सबसे पहले मगध-नरेश का वन 
किया है। कवि ने उस मगधेश्वर की नक्षत्र-तारा-गण के मध्य में विराज- 
मान चंद्रमा से तुलना की है ओर उसे यज्ञों के निरंतर अनुष्ठान से 
सहसतनेत्र ( इन्द्र ) को बुलानेवाला कहा है ।' कुमारगुप्त के कुछ सिकों 
पर उत्कीर्ण लेखों ओर कालिदास के उक्त वर्णन में बिंब-प्रतिबिंब-भाव 
भलकता हैं । उस के सिक्कों पर लिखा है-“गुप्त कुल व्योम शशी जयत्य- 
जेयो5जितमहेंद्र:”, तथा “गुप्त कुलामलचंद्रों महेंद्रकमौ5जितों जयति”'* 
अर्थात्‌ 'गुप्त-कुल का निर्मल चंद्र, जो यज्ञ-यागादि कर्मा से महेंद्र बन 
गया है, जो अजित है वह विजयी है ।! 

उक्त तकना और विचार-परंपरा से यही निष्कष निकलता है कि 
महाकवि कालिदास हिंदू-संस्क्रति की परमोन्नति के युग में हुए होंगे, क्योंकि 
उसका पूरा प्रतिबिंब उनके काव्य-नाटकों में विशदरूप से ऋलकता है । 
“रत्न॑ समागच्छतु कांचनेन! इस न्याय से भी कालिदास किसी 'सुवर्ण- 
युग” का जाज्वल्यमान रत्न ही माना जा सकता है। इंगलेंड के इतिहास 
में जैसे युग का प्रतिनिधि महाकवि शेक्सपियर है भारत के इतिहास में 
भी वैसे ही युग का चतुर चित्रकार महाकवि कालिदास है | जगत्‌ के 








१ काम नृपा: सन्तु सहखशोउन्ये राजनवतीमाहुरनेन भूमिम्‌ । 
नक्षत्र ताराग्रह संकुलापि ज्योतिष्मती चं॑द्बरमसेव रात्रि: ॥ 
क्रियाप्रबंधादयमध्वराणामजस्रमाहुतसहस्नेन्न: ।--- रघुवंश, ६. २२, २३। 
९ जोन एलन---'गुप्तवंश की सुद्रा'---भ्रस्तावना, प्‌ू० ११७ । आर० बैनर्जी--- 
प्राची नमझुद्रा, ए० १७६ । 
३५ 


११७ चंद्रगुप्त विक्रमादित्य 


सभी विद्वानों ने उसकी लोकोत्तर प्रतिभा की--कोमलकांत कविता ओर 
ललित नाट्यकला की--मुक्तकंठ से प्रशंसा की है। जिसने उसके सोने 
को अप्रि में परखा है उसने ही उसे परम विश्ुद्ध बतलाया।" 
कालिदास के गुप्त-कालोन होने का पता 'कुंतलेश्वर दोत्यम”ः नामक 
नाटक से भी चलता. है, जिसे काश्मीर के कवि क्षेमेंद्र ने कालिदास- 
रचित बतलाया है ।* इस नाटकीय कथा में लिखा है कि कालिदास को 
विक्रमादित्य ने कुंतल प्रदेश ( दक्षिण महाराष्ट्र ) में वहाँ की शासन- 
व्यवस्था को देखने के लिये अपना राजदूत बना कर भेजा था। जब 
कालिदास कुन्तल से लोटकर वापिस आया तब उसने वहाँ के बिलास- 
मग्न राजा का कच्चा चिट्ठा एक ेोक के द्वारा सम्राट विक्रमादित्य को 
कह सुनाया । उस होक का तात्पये यह है कि कुंतलेश आपपर सब 
राज्य-भार छोड़कर भोग-विलास में अपना समय बिताता है।* इस जोक 
का उल्लेख इस कथा-प्रसंग के साथ राजशेखर ने 'काव्य मीमांसा? में ओर 
भोज ने 'सरस्वती-कंठाभरण?” में किया है। “ड्भार-प्रकाश” में भी इस 
का उल्लेख है। संस्क्रत के भरत चरित”* नामक ग्रंथ में लिखा है कि सितु- 
बंधम्‌? नाम के प्राकृत काव्य की रचना किसी कुंतलेश (कुंतल के राजा) 
१ त॑ संतः श्रोतुमहन्ति सदसद्वयक्ति हेतव: । 
हेम्न: संलक्ष्यते ह्मम्नी विश्युद्धि: इयामिका5पिवा ॥-रघु० १ । 
२ दखिये क्षेमेंद्रकत 'औचित्य-विचार-चचा” । 
३ “असकल हसितत्वात्क्षालितानीव कान्त्या 
मुकुलितनयनत्वाह्नयक्त कर्णोत्पछानि । 
पिबति मधुसुगन्धी न्याननानि प्रियाणाम्‌ । 
व्वयि विनिष्ठितभार: कुन्तलछानामधीश: ॥”! 
४ भरतचरित, १ सग ( त्रिवेंद्रम सीरीज़ सं॑० ८६ ) । 
जड़ाशयास्यान्तरगाधमागम लब्धरन्धर' गिरि चैर्थवृत्या । 
लोफेष्चलड्भान्तमपूत्र सेतु” बबन्ध कीत्यों सह कुन्तलेश; ॥? 

ने को ।' यह प्रसिद्ध प्राकृत काव्य प्रवरसेन का रचा हुआ था। इसकी 
'रामसेतु प्रदीप” नामक टीका में इस 'सेतुबंध” काव्य को नये राजा प्रवर- 
सेन द्वारा रचित बतलाया गया है ओर उसमें लिखा है कि विक्रमादित्य 
ने कालिदास के द्वारा इस काव्य को परिशुद्ध कराया । इस समय कुंतल 
पर वाकाटकवंश का अधिकार था। वाकाटकवंशी प्रवरसेन ( द्वितीय ) 
चंद्रगुप्त विक्रमादित्य की राजपुत्री, रुद्रसेन की महाराणी प्रभावतीगुप्ता 
का पुत्र था जो कुंतल का स्वामी था । इन सब बातों पर विचार करने 
से अनुमान होता है कि विक्रमादित्य, कालिदास और कुंतलेश (प्रवरसेन ) 
समसामयिक थे। ' गुप्त-सम्राट के आधिपत्य में दक्षिण के वाकाटक राज्य 
में शांति थी ओर उस देश में भी गुप्-कालीन धरम, साहित्य ओर कला- 
कलाप के आंदोलन का प्रभाव बढ़ रहा था जिसका दिग्दशन हमें 'सेतु- 
बंध” काव्य, शिलालेखों ओर अजंता के चित्रों में होता है । 
नःट्यकार शुद्रक और विशाखदत्त 

संस्क्रत-साहित्य के इतिहास में कालिदास के पूब भास, सोमिल्लन, 
कविपुत्र आदि प्रसिद्ध नाट्यकार हो चुके थे जिनका उल्लेख कालिदास 
ने 'मालविकामप्िमित्र” नामक नाटक में आदरपूवक किया है। गुप्त-काल 
में ओर भी अनेक नाट्यकार हुए थे। 'मृच्छुकटिक” नाटक के कर्ता 
राजा शूद्रक भी गुप्त-कालोन प्रतीत होते हैं । शूद्रक के जीवन और समय 
के विषय में हम जिज्ञासाक्रांत हृदय से अंधकार में पड़े हैं। भारतीय 
नाव्य-कला के पूर्वापर विकास-क्रम पर विचार करते हुए भास के पर- 
वर्ती काल में शूद्रक को स्थान देना युक्तिसंगत मालूम होता है | कुछ 
विद्वानों का मत है कि विशाखदत्त-रचित भुद्राराक्षस” नामक नाटक 
द्वितीय चंद्रगुप्त के राज्यकाल में रचा गया था। स्टेन कोनो ( 5६७7 


१ कीतिप्रंवरसेनस्थ प्रयाता कुमुदोज्ज्वला । 
सागरस्य पर॑ पार कपिसेनेव सेतुना ॥---बाण---हर्ष चचरित । 
* देखिये एस० कृष्ण स्वामी--गुप्त इतिहास का अध्ययन पृष्ठ ५४। 

[(०४० ७) ने भुद्राराक्षस” के भरत-वाक्य के आधार पर, जिस में राजा 
चंद्रगुप्त के नाम का उल्लेख है, विशाखदत्त को कालिदास का समकालीन 
सिद्ध किया है। उस भरत-वाक्य में लिखा है कि म्लेच्छों-दारा सताई 
हुई प्रथ्वी ने जिस राजमूर्ति की दोनों भमुजाओं का आश्रय इस समय 
लिया है वह राजा चंद्रगुप्त, जिस के बंघु ओर भ्रृत्य वर्ग श्रीमंत हैं, इस 
प्रथ्वी का चिरकाल तक पालन करे।" इस श्लोक में चंद्रगुप्त का स्पष्ट 
उल्लेख है। शक” ओर '“वाह्नीक' जातियों को उसने पराजित किया 
था । उसके अनुग्नह से उसके बंधु ओर भ्रृत्य वग सुखी ओर सम्रद्ध 
थे।* साँची के शिलालेख में बोद्ध आम्रकादव ने भी चंद्रगुप्त के विषय 
में यही कहा हे--महाराजाधिराज श्रोचंद्रगुप्तपादप्रसादाप्यायितजीवित- 
साधन: |” विशाखदत्त भी राजा का कदाचित्‌ ऋ्ृपापात्र सामंत था जैसा 
ढुण्डिराज ( मुद्राराक्षस के टीकाकार ) ने लिखा है । 
पुराणों को रचना 
गुप्तयुग की साहित्यिक उन्नति में हिंदूधम के पुराणों के भी अंतिम 
संस्करण रचे गये । पुराणों का साहित्य बहुत ही प्राचीन काल से 
प्रचलित था । कालक्रम से वे संशोधित और परिवर्धित भी होते रहे थे । 
१ बाराहीमात्मपोनेस्तनुमवनविधावस्थितस्यानुरूपाम्‌ 
यस्य प्राग्दंतकोटि' प्रल्यपरिगता शिक्षिये भूत्तथान्री । 
म्लेच्छेरुद्दिज्यमाना भुजयुगमधुनां संश्रिता राजमूर्ते: 
स श्रीमद्बंधुन्ठ॒त्यश्चविसवतु महीं पाथिवइचंद्रगुप्त: ॥!--मुद्राराक्षस, ७ । 
२ श्रीयुत्‌ काशीप्रसाद जायसवाल ने “श्रीमद्बंधु' को मंदसोर के इं० स० 
४३६ के शिलालेख के घंधुवर्मों से मिला दिया है जो प्रथम कुमारगुप्त का सामंत 
था । चंद्रगुप्त के समय ( ६० ४०४ ) के रूगभग नरवमा मंदसोर में शासन 
करता था । 'श्रीमंतः बंधवों रूृत्याश्व यस्य सः! यही अर्थ ढीक है। काशीप्रसादजी 
का अथे--श्रीमान्‌ बंधु: भ्ृत्यो यस्य सः>ठीक नहीं । ह० एंटि० 


१९१३, १९१९ । 

उनके पूव संस्करणों के विषय परवर्ती काल के संस्करणों में प्रायः ले 
लिये जाते थे। इस प्रकार क्रमागत पुराणों का अंतिम संपादन गुप्त-युग 
में हुआ । मूल पुराण में पाँच विषयों की चची करना आवश्यक था ।'* 
(१) सगे ( विश्व की सृष्टि ); (२) प्रतिसग ( कल्प के अंत में प्रलय के 
अनंतर मूल तत्वों से विश्व की पुनः रचना ); (३) वंश ( देवताओं तथा 
ऋषियों के वंश ); (७) मन्वंतर ( महायुगों में मनुओं की उत्पत्ति ); (०) 
वंशानुचरित ( राजवंशों का इतिहास )। उक्त पाँचों अंग सभी पुराणों 
में नहीं मिलते। जिन पुराणों में राजबंश वशित हैं उनसे स्पष्ट प्रमाणित 
होता है कि अधिकांश पुराणों का अंतिम संपादन गुप्त-काल में ही हुआ 
था। वतेमान १८ पुराणों में सिफ़ सात पुराणों में राजाओं की वबंश- 
परंपरा वर्णित है । पुराणों में ये राजवंश बहुत प्राचीन और विश्वसनीय 
इतिहास के आधार पर लिखे गये थे | वेद के समय से राजाओं के वंश- 
क्रम ओर उनके पराक्रम के वर्णन करनेवाले सूत कहलाते थे। उन्हीं 
के आधार पर पुराणों के 'वंशानुचरित” रचे गये होंगे । पुराणों में गुप्त- 
वंश तक के ही राजवंशों का उल्लेख है। मत्स्य, वायु, भविष्य और 
विष्णु पुराणों में प्रायः समान ही राजवंशों के वणन मिलते हैं। उनमें 
आंधवंश के पतन के पश्चात्‌ सथुरा और चंपावती में नागवंश और 
मगध ओर गंगा-यमुना के प्रदेशों में गुप््वंश का राज्य होना लिखा है।'* 
इस से स्पष्ट सिद्ध है कि पुराणों का अंतिम संपादन गुप्तवंश के प्रारंभिक 
काल में हुआ था । 

पुराणों से हिंदू-धमे की भिन्न भिन्न शाखाओं के व्यापक प्रचार का 


१सगेश्व प्रतिसगंश्व पंशो मनन्‍्व॑ंतराणि च | 
. चंशानुचरितश्चेव पुराणं पंचलक्षणम्‌ ॥ 
रनवनागास्तु भोदध्ष्यंति पुरों चंपाव्ती नृपाः । 
मथुरां च पुरी रम्यां नागा भोध्ष्यंति सप्त थे ॥ 
अजुगंगा प्रयाग 'व साकेतं मगधांस्तथा ''' '* 'गुप्तत॑शजा; ।---वायु पुराण । 

पता चलता है। वे बड़े ही लोकप्रिय ग्रंथ थे। इनमें बड़ी ही सरल संस्क्ृत- 
भाषा-शैली में हिंदू-धर्म के अंग प्रत्यंग का विवेचन स्थूल ओर सूक्ष्म रूप 
से किया गया था। उनके पठन-पाठन का सभी वर्णा' को अधिकार था। 
भागवत में लिखा है कि महर्षि व्यास ने महाभारत के नाम से वेद का 
अर्थ भी प्रकाश कर दिया जिसमें स्त्री, शूद्रादि सभी लोग धमे, अथे, 
काम, मोक्ष इन चारों पुरुषार्थों' का उपदेश प्राप्त कर सकते हैं ।' बोद्ध 
धर्म की भाँति पौराणिक धर्म भी उदार और सावेजनिक था । उस में 
भिन्न भिन्न धर्मो' के समन्वय करने की चेष्टा की गई थी। जैन ओर बोड़- 
धर्म के प्रव्तक वृषभदेव और गौतम बुद्ध पुराण-धर्म में विष्णु के अव- 
तार मान लिये गए। गुप्त-युग में ऐसे ही उदार और लोकप्रिय पुराण- 
घ्म के व्यापक प्रचार के अनेक प्रमाण संस्कृत-साहित्य में ही नहीं किंतु 
तत्कालीन शिलालेख, मुद्रा और शिल्प-कला की अद्भुत क्ृतियों में मिलते 
हैं। जैसे गुप्त-काल के पूर्व की शताब्दियों में बुद्ध के जीवन-चरित्र ओर 
उन के पूर्व जन्म की कथाओं का तथा बौद्ध ओर जैन स्मारकों का उस 
समय की शिल्प-कला की कृतियों से पता चलता है, वैसे ही गुप्त-काल 
के आरंभ होते ही पुराण-धम के उपास्य देवी-देवताओं की ग्रतिमाएँ तथा 
उन के निमित्त निर्माण की गई गुफा, मंद्रि, ध्वजस्तंभ आदि का उस 
समय की शिल्प की कृतियों से अधिकाधिक परिचय मिलता है । पुराण- 
प्रतिपादित धमे का उस समय हमारे देश पर व्यापक प्रभाव था । 
१ भारत व्यपदेशेन ह्याम्नायार्थश्व दशितः । 
इृइयते यश्र धमोदि खत्री शद्गादिभिरप्युत ॥ 
सत्रीशूद्रद्विजब॑धूनां श्रयी न श्रुतिगोचरा । 
कम श्रेयसि मूढानां श्रेय एवं भवेदिष् ॥ 

गुप्त-युग के बोद्ठ छिद्वान 

कविवर कालिदास ने अपने सुप्रसिद्ध काव्य मेघदूत में दिडसनागा- 
चाये को अपने काव्य का निंदक बताया है । इस से मालूम होता है कि 
दिडनागाचाये कालिदास के समसामयिक थे । श्रीयुत्‌ शरखंद्रदास ने 
तिब्बत के ग्रंथों का अनुसंधान करके लिखा है कि दिडनागाचाय ने दक्षिण 
देशवर्ती कांची नगर के पास सिंहवक़ नामक गाँव में जन्म-प्रहण किया 
था। वे जाति के ब्राह्मण थे। उन्होंने बाल्यकाल से ही न्‍्यायशाश््र का 
अध्ययन किया था। वे बोद्धधम में दीज्षित ओर वसुबंधु के शिष्य थे। 
एक बार उन्होंने उत्कल ( उड़ीसा ) के सारे दाशेनिकों को परास्त कर- 
के तकपुंगव की उपाधि ग्राप्त की थी। उनका बनाया प्रमाण-समुच्चय 
नामक ग्रंथ तिब्बत के पुस्तकालय में मौजूद है। वाचस्पति मिश्र ने अपनी 
न्यायवार्तिक-तात्पये-टीका में लिखा है कि भगवान पतक्षिलस्वामी ने 
न्‍्याय-सूत्रों का जो भाष्य लिखा है, दिडनागाचाय आदि बौद्ध पंडितों ने 
उसके विरुद्ध अनेक कुतक उपस्थित किये हैं | उन कुतर्को' को दूर करने 
के लिये उद्योतकर ने न्याय-वार्तिक लिखा। अब में उसी न्याय-वार्तिक 
को टीका लिखता हूँ । 

बौद्ध विद्वान असंग ओर वसुबंघु चोथे शतक में विद्यमान थे। 
असंग वसुबंधु का बड़ा भाई था । असिद्ध चीनी परिब्राजक ह्ेनसांग ने 
अपने भारतवषे के भ्रमण-त्ृत्तांत में लिखा है कि जिन चार सूर्यो के 
प्रकाश से यह जगत्‌ आलोकित है वे आये नागाजुन, असंग, वसुबंधु 
ओर देव हैं। परमार्थ ने इ० स० ५४६ और ५६५९ के बीच वसुबंधु का 
जीवन-चरित्र लिखा था । उस के बनाये हुए ग्रंथों का अनुवाद इं० स० 
४०४ में चीनी भाषा में किया गया था। हेनसांग ने वसुबंधु को श्रावस्ती 
( अयोध्या ) के विक्रमादित्य का समकालीन लिखा है । विंसेंट स्मिथ ने 
पेरी ( ४. ]९०० 7८४ ) आदि विद्वानों के अनुमान के आधार पर 
लिखा है कि प्रथम चंद्रगुप्त का पुत्र समुद्रगुप्त वसुबंधु का गुणग्राही 
आश्रयदाता था। संभव है कि समुद्रगुप्त अपनी बाल्यावस्था में “चंद्रप्रकाश' 


१२० चंद्रगुप्त विक्रमादित्य 


ओर “बालादित्य” कहलाता हो । ई० स० ८०० के आसपास वामन ने भी 
नीचे लिखे ऋलोक में समुद्रगुप्त के वसुबंधु के समसामयिक होने का 
संकेत किया है :-- 

सो5यं संप्रति चंद्रगु्ततनयइ्चंद्रप्रकाशो युवा । 

जातो भूपतिराश्रय: कृतधियां दिश्टया कृतार्थश्रमः ॥" 


इस समय बौद्ध और ब्राह्मण विद्वानों में परस्पर दाशनिक वाद- 
विवाद होते थे । सुबंधु ने वासवदत्ता की कथा में लिखा है कि तथागत वा 
बुद्ध के सिद्धांत का विध्वंस जैमिनि के मतानुयायी किया करते हैं ।* 
जैमिनि के मीमांसा-सूत्रों के सर्वप्रथम भाष्यकार शबरस्वामी थे। उन्होंने 
बौद्धों के विज्ञाननाद ओर शून्यवाद का खंडन किया है । विज्ञानवाद 
के संस्थापक आये असंग* ओर वसुबंधु"* थे । शबरस्वामी इ० स० के 
पाँचवें शतक में हुए होंगे। डाक्टर रामऋष्ण भंडारकर का कथन है कि 
वेदिक सूत्रों के भाष्यकारों के नाम के साथ 'स्वामिन! यह आदरसूचक 
पदवी लगी रहती है, जैसे आश्वलायन-सूत्र के भाष्यकार देवस्वामी, 
बौधायन के भवस्वामी, आपस्तंब के धूत॑स्वामी, लट्यायन के अभिस्वामी, 
इत्यादि । स्वामि-पद-युक्त नामों के उल्लेख गुप्तकाल के ताम्र-पत्रों में पाये 
जाते हैं । इससे अनुमान होता है कि ऐसे नाम ओर पदवीधारी भाष्य- 
कार ओर बिद्वान गुप्त-युग में हुए होंगे। 


९ विंसेंट स्मिथ--प्राचीन भारत का इतिहास, पृष्ठ ३४७६, ३४७। 

जोन एलन “चंद्र॒प्रकाश' को कुमारगुप्त अनुमान करते हैं और वसुबंधु को 
च॑द्रगुप्त विक्रादित्य का समसामयिक मानते हैं । 

२ केचिज्जेमिनिमतानुसारिण इवच तथागत-मत-ध्व॑ंसिन: । 

३ असंग ने बोघिसत्वभूमि, योगाचार भूमिशासत्र, और महायानसूत्रालंकार 
रचे थे । 

४ बसुबंधु ने गाथासंग्रह ओर अभिधमंकोष छिखा था। 

हिंदू दशेन-शारत्र 

आचाये गौतम के न्याय-सूत्रों के प्रसिद्ध भाष्यकार वात्सायन ( पक्षिल 
स्वामिन्‌ ) दिडनाग के पूर्व हुए थे। उनके न्याय-सूत्र-भाष्य की कहीं कहीं 
दिडनाग ने आलोचना की है । वात्सायन दक्षिण देश के रहनेवाले थे। वे 
द्रामिलः--द्रविड़ देश के--कहलाते थे। संभवत: कांची के प्रसिद्ध विद्यापीठ 
में ये प्रसिद्ध बोद्ध ओर हिंदू दाशशनिक रहते थे । उद्योतकर ने वात्सायन- 
कृत न्‍्याय-भाष्य की टीका छठी सदी के अंत में लिखी थी जिस में उस ने 
दिडनाग के मत का खंडन किया था । छठे शतक के अंत में 'बासवदत्ता' 
के लेखक सुबंधु ने मल्लनाग, न्‍्यायस्थिति, धर्मकीर्ति ओर उद्योतकर 
इन चार नेयायिकों का उल्लेख किया है। सम्राद हष के समकालीन महा- 
कवि वाण ने सुबंधु के विषय में लिखा है कि उसकी 'वासवदत्ता? से 
कवियों का दर्प जाता रहा--“कवीनामगलद्दर्पो नूनं वासवदत्तया ।” अनु- 
मान होता है कि गुप्त-युग की अवसान-बेला में पूर्वोक्त उद्धट दाशनिक हुए 
थे। सांख्यद्शन पर, इश्वरकृूष्ण ने सांख्यकारिका रची थी। इन कारि- 
काओं की सब से प्राचीन टीका “माठर-बूत्ति” हाल ही में उपलब्ध हुई है। 
टीका-समेत इन कारिकाओं का अनुवाद इ० स० ५०७ ओर इं० स० ५६५९ 
के मध्य में चीनी भाषा में हुआ था ।" आयेछ॑द में ये कारिकाएँ रची गईं 
हैं । इस समय के आयेभट्ट आदि विद्वानों ने इस छंद का अपने प्रंथों में 
प्रयोग किया है। श्रीयुत रामकृष्ण भंडारकर का मत है कि इश्वरकृष्ण 
५ वीं सदी के आरंभ-काल में हुए थे। इसमें संदेह नहीं कि गुप्त-युग में 
भारत के दशन के छः प्रसिद्ध संप्रदायों--न्याय, वैशेषिक, सांख्य, योग, 
पूवेमीमांसा ओर उत्तरमीमांसा का पूर्ण विकास हो चुका था। सभी 
दाशनिक संप्रदाय उन्नति के शिखर पर थे | ईं० स० छठी शताब्दी के पूब 


१एस० विद्याभूषण--भारतीय न्‍्यायशासत्र ( भंडारकरस्मारक ग्रंथ ) 


एउष्ड १६२॥। 
३५६ 

तक छाहों संपग्रदायों के मुख्य मुख्य सूत्र-प्रंथों का निर्माण हो चुका था 
आर उनपर प्रामाणिक तथा उपयोगी भाष्य भी लिखे जा चुके थे।' 
विविध साहित्य 

डाक्टर रामकृष्ण भंडारकर का मत है कि गुप्र-युग में ही श्लोकबद्ध 
स्मृतियाँ, पुराणों के संस्करण ओर सूत्रों के भाष्य रचे ओर संशोधित किये 
गये थे ओर संस्क्ृत-विद्या की भिन्न भिन्न शाखाओं को साधारणतया- 
बहुत बड़ा प्रोत्साहन मिला था।'* 

ज्योतिष और गणित शाम्रों के प्रखर विद्वान्‌ आयभट्ट ओर वराह- 
मिहिर गुप्त-युग में हुए थे। आयेभट्ट ईे० स० ४७६ ओर वराहमिहिर 
दइ० स० ५०५ में जन्मे थे। वराहमिहिर के पिता का नाम आदित्यदास 
था, जो मालवा का रहनेवाला था।'* 

बराहमिहिर ने अपनी “पंचसिद्धांतिका? में लाटाचाये, सिंहाचाये, 
आयेभट्ट, प्रयुम्न ओर विजयनंदी के मतों को उद्धृत किया है, जो उस- 
से पूषे अवश्य हुए होंगे। आयेभड्ट ने सूये ओर तारों के स्थिर होने तथा 
प्रथिवी के घूमने के कारण दिन ओर रात होने का वणन किया है। उस- 
ने सूये ओर चंद्र-पहण के वैज्ञानिक कारणों की भी व्याख्या की है। 
वराहमिहिर यूनान के ज्योतिष के सिद्धांतों से भी परिचित थे। भारतीय 
ज्योतिष ओर यूनानी ज्योतिष में बहुत-से सिद्धांत परस्पर मिलते हैं। 
यूनानी ज्योतिषियों का हमारे ज्योतिषी आदर करते थे। गार्गीसंहिता में 
लिखा है-- 


१ रामकृष्ण भंडारकर--प्राचीन भारत का दिग्दशन | तथा गौ० ओझा--- 
मध्यकालीन भारत, पृष्ठ ८८ । 
९ रामकृष्ण भंडारकर--प्राचीन भारत का दिग्दशन । 
३ आदित्य दासतनयस्तदवाप्तबोध: कापित्थके सबचितृलब्धवर प्रसादः | 
आवंतिको मुनिमतान्य वलछोक्य सम्यग्घोरां वराहमिह्टिरों रुचिरा चकार ॥ 
-- वहज्ञातक उपसंहाराध्याय । 

स्लेच्छा हि यवनास्तेषु सम्यक्‌ शास्रमिद॑ स्थितम्‌ । 
ऋषिवत्तेडपि पूज्यंते कि पुनर्देवविद्विज: ॥ 
-“दुहत्संहिता, पू० ३५ । 

“यबन वास्तव में म्लेच्छ हैं तथापि ज्योतिषशास्र उनमें माना जाता 
है। वे ऋषि के समान पूजे जाते हैं, देवज्ञ द्विज का तो कहना ही 
क्या है !? 

विंसेंट स्मिथ का कथन है कि गुप्त-युग में जो इे० स० ३०० से ६५० 
तक का साधारणतया माना जा सकता है, संसक्रत-साहित्य के भिन्न भिन्न 
विभागों में अनेक पांडित्यपूण कृतियों का निर्माण हुआ था। भारत की 
प्रतिभा में इस समय अभिनव उन्मेष हो रहा था। 


आठवाँ अध्याय 
गुप्तकालीन कलाएँ 


स्थापत्यकला--गुप्त-युग में भारत की ललित कलाएँ उन्नति की परा- 
काष्ठा पर पहुँच चुकी थीं। उस समय की वास्तु, शिल्प, चित्रण आदि 
कलाओं के बचे खुचे नमूने जो हमें मिल सके हैं वे अत्यंत मनोमोहक हैं । 
गुप्तकालीन वास्तुकला का इतिहास विशदरूप से नहीं लिखा जा सकता, 
क्योंकि मुसलमानों के हमलों ने इस समय के भवनों ओर मंदिरों को 
प्रायः नष्ट भ्रष्ट कर डाला था। जो कुछ छोटी-मोटी इमारतें उनके आक्र- 
मणों से बची हैं वे मध्यभारत के दुगम स्थलों में ही मिली हैं । काँसी जिले 
के देवगढ़ गाँव का विष्णु-मंदिर गुप्त-समय का माना जाता है। इसकी 
दीवारों के पत्थरों पर तत्कालीन शिल्पकला के उत्तम नमूने खुदे हुए हैं । 
इनमें योगिराज शिव का शिल्प-चित्र बड़ा ही अनूठा है, जिसमें शिव की 
मूर्ति और उसकी मुद्रा और भाव-भंगी बड़े चारु-रूप से दरसाई गई है। 
दूसरे पत्थर में शेषशायी अनंतभगवान विष्णु की मूर्ति खुदी है, जिसे 
देव, गंधवे और किन्नर आकाश से देख रहे हैं | इस मंद्रि की एक शिला 
पर “ग्ेंद्र-मोक्ष” का आख्यान द्रसाया गया है जिस में वरद्राज विष्णा 
: ग़रुड़ पर बैठकर उतरते हुए ओर ग्राह-असित गजेंद्र से कमल की भेंट 
लेकर उसका उद्धार करते हुए दिखलाये गये हैं । कानपुर-ज़िले के भिटार 
गाँव का ईंटों का विशाल मंदिर द्वितीय चंद्मुप्त के समय का माना जाता 
है। इसमें भी मूर्तियों की रचना बहुत अच्छे ढंग की है। मध्यभारत के 

नागोद राज्य में भुमरा गाँव के पास एक प्राचीन शिव-मंदिर के चिह्न मिले 
हैं ।* इसका चोथी शताब्दी में निर्माण हुआ था । मंद्रि के गर्भ-ग्रह की 
विशाल चोखट पत्थर की बनी है । उसकी कारीगरी अपूब है, नीचे अगल- 
बगल मगर तथा कूर्म के वाहन पर गंगा ओर यमुना की बड़ी सुंदर 
मूर्तियाँ हैं । ऊपर के पाटन के मध्य में शिवजी की मूर्ति भी देखनेयोग्य 
है । पत्थर पर खुदे हुए शिवगणों की मूर्तियों के रूप अदभुत हैं । मंदिर 
में एक अत्यंत सोम्य मूर्ति का एकमुख लिंग स्थापित था। भुमरा का 
मंदिर गुप्तकाल की शिल्प ओर स्थापत्यकला का एक उत्तम उदाहरण 
है ओर ऐसा दूसरा मंदिर अब तक कहीं नहीं मिला है। अजयगढ़ 
रियासत का नयना-कुठरा का पावतीजी का मंदिर भी ऐसे ही नक्शे का 
बना था। 

गुप्त-काल की शिल्प-कला के स्मारक चिह्नों में सबसे पहली भेलसा के 
पास उद्यगिरि में खुदी हुई “चंद्रगुप्त की गुफा? है जो इे० स० ४०१ में 
समर्पित की गईं थी। इस गुफा के द्वार की शिला पर कईएक मूर्तियाँ 
खुदी हुई हैं जिनमें उछलते हुए सिंहों की जोड़ी और मगर पर बैठी हुई 
गंगा और यमुना की मूर्तियाँ बड़ी खूबी से दिखलाई गई हैं। द्वार के दोनों 
ओर चार बड़ी द्वारपालों की मूर्तियाँ हें । इलाहाबाद ज़िले में गढ़वा गाँव 
से चंद्रगुप्त द्वितीय ओर कुमारगुप्त के समय के शिलालेख तथा शिल्प के 
सुंदर किंतु हूटे फूटे कितने ही नमूने मिले हैं । गढ़वा के स्तंभों के भग्नाव- 
शेष जिनपर शिल्प-चित्र और बेल बूटे खुदे हुए हैं गुप्त-कला-कोशल के 
उत्कृष्ट नमूने हें । 

शिल्प-कला---गुप्त-काल के शिल्पियों ने मूर्ति-नि्माण-कला में भी 
कमाल हासिल किया था । कुमारणुप्त के राज्य-काल में इलाहाबाद ज़िले 


१आर० डी० बैनर्जी:--नंदी-व्याश्यान, ए० १७७,१७७ | 

के मनकुवार गाँव से एक बुद्ध-प्रतिमा इ० स० ४४८-४९ के लेखसहित 
मिली है। बुद्धदेव अपने दक्षिण हस्त की अँगुलियाँ खोले हुए अभयसुद्रा 
में, सिंहासन पर बैठे हैं। उनके सिर पर वस्त्र का आवेष्टन है ओर वे 
बहुत ही महीन धोती पहिने हुए हैं जिसकी पटलियाँ पंखे की भाँति खुली 
हुई हैं । उनकी मूर्ति के नीचे धमे-चक्र है और दोनों ओर ध्यान मुद्रा में 
बैठी हुई दो मूर्तियाँ हें । मनकुवार तथा सारनाथ की बैठी हुई और मथुरा 
के अजायबघर की खड़ी हुई बुद्ध-प्रतिमाएँ गुप्त-कालीन शिल्प के सवीग- 
सुंदर नमूने हें ।' 

काशी के समीप सारनाथ में जहाँ बुद्धदेव ने अपने धमे का प्रथम 
सूत्रपात किया था, अनेक बड़े बड़े विशाल मंदिर गुप्त-काल में निर्माण 
कराये गये थे यह्‌ वहाँ पर मिली हुई सुंदर मूर्तियों के देखने से स्पष्ट 
ज्ञात होता है। वास्तव में सारनाथ का अजायबघर, गुप्त-काल के उत्तम 
शिल्प-चित्र ओर मूर्तियों का खजाना है। इन्हें देखने से प्रतीत होता है 
कि इस युग में सारनाथ में बड़े भव्य भवन और मंदिर बने होंगे जिन में 
इन सुंदर मूर्तियों की प्राण-प्रतिष्ठा की गई होगी । इन मूर्तियों की अत्यंत 
भाव-पूण ओर सुंदर कारीगरी को देखकर इनकी अनेक विद्वानों ने 
मुक्तकंठ से प्रशंसा की है। सारनाथ के “'धामेक” स्तूप पर बेल-बूटों की 
सजावट अत्यंत नेत्रग्राही है। इस पवितन्न स्थान में बोद्धों के स्तूप, चैत्य 
ओर विहार आदि शिल्प के अनेक भम्नावशेष गुप्त-काल के और उससे 
भी बहुत पहले के मोजूद हैं। सारनाथ में भगवान बुद्ध ने पहले पहल 
“मे-चक्र” का प्रवतेन किया था | इस कारण बोद्ध इसे अपना तीर्थराज 
मानते थे । मौये-सम्राद अशोक ने इस स्थान पर बहुत ही सुंदर पत्थर का 
स्तंभ स्थापित किया था । इसके शिखर पर चार सिंह-मूर्तियाँ हें जो बड़ी 
सुंदर, सजीब ओर स्वाभाविक हैं। सिंह की मूर्तियों के नीचे चार चक्र, 
हाथी, साँड़, अश्व ओर सिंह अंकित हैं। इसपर किया हुआ वज्लेप 


१ कोडरिगटन, एंशेंट इंडिया, पू० ६० । 

बहुत ही चिकना ओर चमकदार है । यह स्तंभ भारतीय शिल्प का पर- 
मोत्तम नमूना है। अशोक के बनवाये हुए स्तूप के भी कुछ चिह्न यहाँ मिले 
हैं। उसके समय की बनी हुई एक ही पत्थर में से तराशी हुई एक सुंदर 
ओर चिकनी वेष्टनी (परकोटा ) यहाँ उपलब्ध हुई है। मोयेकाल में पत्थर 
तराशने की कला पूर्णता को प्राप्त हो चुकी थी। इस प्राचीन विकसित 
कला का पुनदशन गुप्त-काल में होता है। इस समय की शिल्प-कला में 
कुछ ऐसे असाधारण गुण हैं कि तत्कालीन सुंदर कतियाँ देखते ही पहचान 
ली जाती हैं। मूर्तियों की रचना बड़ी ही सुचारुओर उनकी भावभंगी 
मनोवेधक है । गुप्त-काल की मूर्तियों में गंभीरता, शांति और चमत्कार है । 
जैसे इस युग की काव्य-क्ृतियों में पद-लालित्य के साथ अथैगोरव पाया 
जाता है वेसे ही इसकी शिल्पकला में रचनासोंदये के साथ विचित्र भाव- 
ठ्यंजना देखने में आती है । इस समय की कला रूप-प्रधान तथा भाव- 
प्रधान है। शिल्पकार वस्तु के रूप को सर्वोंगसुंदर बनाने में जितने 
प्रवीण थे उतने ही अपने आंतरिक ओर आध्यात्मिक भावों को अपनी 
कृतियों द्वारा दरसाने में सिद्धहस्त थे । उनके हृद्गत भाव उनकी सुंदर 
रचनाओं में स्पष्ट ऋलक पड़ते हैं । ऐसे विलक्षण गुण भारत की शिल्प- 
फला में इतने उत्तम रूप में अन्यत्र कहीं भी नहीं मिलते । गुप्त-काल की 
मूर्तियों के मस्तक पर बेलबूटों से सजा हुआ प्रभामंडल होता है ओर 
उनपर सादा ओर बारीक वस्तरों का आभरण भी दरसाया जाता है। सार- 
नाथ के अजायबघर में एक अत्यंत सुंदर बुद्धदेव की मूर्ति रखी है जो 
“धमे-चक्र-मुद्रा' में धर्मोपदेश करती हुईं दरसाई गई है। यह गुप्त-कालीन 
प्रतिमा न केवल अपने वाह्म सोंदय से हमारे नेत्रों को संठृप्त करती है, 
किंतु वह हमारे हृदय में, जिन भावों से प्रेरित हो शिल्पकार ने उस मूर्ति 
को गढ़ा था उनका शीघ्र संचार करती है । 

गुप्त-काल के कारीगर लोहे, ताँबे आदि धातु की वस्तुएँ बनाने में बड़े 
निपुण थे । गुप्तकाल का ढाला हुआ दिल्ली की कुतुबमीनार के पास के 
लोहस्तंभ की कारीगरी आश्रय-जनक है | इतना विशाल स्तंभ आज भी 

दुनिया का बड़े से बड़ा लोहे का कारखाना कठिनता से गढ़ सकता है। 
इसपर अभी तक कहीं भी जंग नहीं लगी। चंद्रगुप्त द्वितीय के समय 
की साढ़े सात फुट झँची बुद्ध की मूर्ति बरमिंगहम के अजायबपर में है । 
गुप्तवंशी सम्राटों के सोने के सिक्कों में भी भारतीय शिल्प का परम उत्कष 
दिखाई देता है । गुप्त राजाओं के सोने, चाँदी ओर ताँबे के सिक्के मिलते 
हैं, जिनमें सुबण के सिक्के उस काल के कलाकोशल के उत्कृष्ट नमूने हैं । 
उनपर इन राजाओं के कई तरह के कारनामे अंकित किये हुए हें। 
उदाहरणाथ, समुद्रगुप्त के वीणांकित सिक्के उसके संगीत-प्रेमी होने के 
द्योतक हैं। उसके कुछ सिक्कों पर यज्ञ का अश्व बना है, जो उसके 
चक्रवर्ती होने का सूचक है | गुप्त-राजाओं ने अपने कई एक सिक्कों पर 
संस्क्रत के संदर छ॑दों में कविताबद्ध लेख लिखवाये थे जिनसे यह अनु- 
मान होता है कि उस समय संस्कृत हमारी राष्ट्रआषा थी ओर राजा भी 
काव्य, साहित्य ओर कला के परम अनुरागी थे । 

संगीत-कला--भारतबष में संगीत-कला का तो विकास वेद-काल 
में ही बहुत उच्च कोटि तक पहुँच चुका था। गान, नृत्य, वाद्य संगीत 
के ये तीनों ही अंग इस देश में बहुत उन्नति कर चुके थे । गुप्त-काल में 
संगीतविद्या का बड़ा आदर था | संगीत-कला में सम्राट समुद्रगुप्त को 
प्रयाग के स्तंभलेख में संगीत के प्राचीन आचाये नारद और तुंबरु से 
बढ़कर बतलाया गया है | वह वीणा-वादन में दक्ष था--यह उसके कुछ 
सिकों से स्पष्ट है । वह संगीत-बेत्ताओं का अवश्य दान-मान से आदर 
करता होगा । ऐसे सहृदय राजाओं के आश्रय से हमारे देश के साहित्य, 
संगीत ओर कला की अपूव श्रीवृद्धि हुईं थी । 

चित्र-कला---हमारी प्राचीन चित्र-कला के नमूने जो कालकबलित 
होने से बच गये हैं वे केवल पहाड़ों को खोद-खोदकर बनाई हुई सुंदर 
विशाल गुफाओं की दीवारों पर ही पाये जाते हैं | इनमें अजंता की 
चित्रांकित गुफाएँ सबसे अधिक प्रसिद्ध हैं। ये गुफाएँ हैदराबाद राज्य 
के ओरंगाबाद ज़िले में अजंता गाँव से पश्चिमोत्तर चार मील दूर स्थित 

पवत-श्रेणी में खुदी हुई हैं । इनमें २० विहार (मठ) ओर ५ चैत्य 
( स्तृपवाले विशाल भवन ) बने हैं, जिनमें ते रह में दीवारों, भीतरी छतों, 
या स्तंभों पर चित्र अंकित किये गए हैं । ये सब गुफाएँ एक समय की 
कटी हुई नहीं, किंतु अनुमानत: इसवी सन्‌ की चोथी शताब्दी से लगाकर 
सातवीं शताब्दी के आस-पास तक समय समय पर बनी हैं। डाक्टर 
विंसेंट स्मिथ का कथन है कि अजंता की १६ वीं ओर १७ वीं संख्यावाली 
चित्रों से सजी हुईं गुफाएँ गुप्तकाल के वाकाटक-वंशों राजाओं की छत्र- 
छाया में बनाई गई थीं । चित्र-कला के मर्मज्ञ पंडितों ने अजंता के चित्रों 
की भूरि प्रशंसा की है। उनमें अनेक प्रकार का अंग-विन्यास, मुख-समुद्रा, 
भाव-भंगी ओर अंग-प्रत्यंगों की सुंदरता, नाना प्रकार के केशपाश, 
वस्थाभरणा, चेहरों के रंगरूप आदि बहुत उत्तमता से बतलाये गये हैं । 
इसी तरह पशु-पत्ती, पत्र-पुष्प आदि के चित्र बहुत सुंदर हैं । डेनमा्क- 
वासी एक कलाविशारद का मत है कि अजंता के चित्रों में भारत की 
चित्र-कला का चरम उत्कष्ष दिखाई देता है ओर उनमें छोटे से छोटे 
पुष्प वा मोती से लेकर समस्त वस्तु की रचना में चित्रकार ने अपना 
अद्भुत कला-कोशल ओर प्रतिभा दिखलाई है। इस समय की चित्र-कला 
इतनी उन्नत अवस्था में थी कि संस्क्रत के कवि इस कला के पारिभाषिक 
शब्दों का उपमालंकार में बड़ी खूबी से उपयोग करते थे । कविवर 
कालिदास रचित कुमारसंभव का एक होक इस बात का स्पष्ट प्रमाण 
है । वह पावती के नवयोवन का वर्णन करते हुए लिखता है :-- 

उनन्‍्मीलितं तूलिकयेव चिदश्र 

सूयो शुभिभिन्नमिवारविं दम । 

बभूव तस्या: चतरखशोभि 

वषुविभक्त' नवयोवनेन ॥--कालिदास, कुमारसंभव । 

ई० बी० हैवेल ने लिखा है कि--“यूरोपियन चित्र मानो पंख कटे हुए 

हों ऐसे प्रतीत होते हैं, क्योंकि वे लोग केवल पार्थिव सोंदय का चित्रण 
जानते थे। भारतीय चित्रकला अंतरिक्ष में ऊँचे उठे हुए दृश्यों को नीचे 


१७ 

प्रथ्वी पर लाने के भाव ओर सोंदये को प्रकट करती है ।” बड़े ही भाव- 
पूण एवं अनुपम चित्र अनुमान १४०० वषे पू्वे के बने हुए अजंता की 
गुफाओं में अब तक विद्यमान हैं; ओर इतना समय बीतने पर भी उनके 
रंग की चमक दमक आज भी वैसी ही चटकीली होने के कारण बीसवीं 
शताब्दी के यूरोपियन कला-कोशलधारी चित्रकार भी भारत के इन 
प्राचीन चित्रों के संमुख सिर भुकाते हैं।' 

भारतवष के प्राचीन इतिहास के विद्वान विंसेंट स्मिथ ने लिखा है 
कि चंद्रगुप्त विक्रमादित्य और उसके दोनों क्रमानुयायियों के अधिकार- 
काल में लगभग ईं० स० ३७५ से ४९० परत हिंदू-साहित्य, विज्ञान और 
कला का प्रत्येक विभाग ओदायपूर्ण राज्याश्रय पाकर खूब उन्नत हुआ । 
अधिकांश विद्वानों की संमति है कि गुप्त राजाओं की राजसभा के 
एक जाज्वल्यमान रत्न कविकुलगरु कालिदास ने पाँचवें ही शतक में 
अपने परम सहृदयाहादक काव्य ओर नाटक रचे थे। साहित्य और 
विज्ञान की भाँति शिल्प ओर चित्र-कला ने भी पूर्ण उन्नति की थी।* गुप्त- 
काल के शिल्पियों में यह विशिष्ट गुण था कि मनुष्य की मूर्ति बनाने में 
आकृति को स्वाभाविकता तथा अंग-विन्यास पर पूरा ध्यान देते थे। 
कलाविशारद कोडरिंगटन का कथन है कि भावप्रधान होने के कारण 
गुप्त-शिल्प-कला की पर्याप्त ग्रशंसा की गई है; किंतु उसकी स्वाभाविकता, 
अंग-सोंदये, आकार-प्रकार और सजीव रचना-शैली आदि गुण भी उतने 
ही प्रशंसनीय हैं । विवेक और सोंदय से अनुप्राणित होने के कारण ही 
गुप्त-कालीन वास्तुकला ओर शिल्प भारतीय कला के इतिहास में सर्वो- 


१ हेवल--भारतीय तक्षण और चित्रकला, पु० ८८ । गौ० ही० ओझा-- 
राजपूताने का इतिहास, पृ० २६। 


२ स्मिथ--भारत और सीछोन की शिल्प-कलछा का इतिहास, अध्याय ६, 
पृष्ठ ९१५९० | 

त्कृष्ट माने गये हैं ।* इस युग में विवेक ओर कला के बीच घनिष्ट संबंध 
स्थापित किया गया । तक्षकों ओर चित्रकारों ने अपने आध्यात्मिक 
विचारों को रूप ओर रंग के द्वारा अभिव्यक्त करने में कोई त्रुटि नहीं 
की । इस समय की बुद्ध की प्रतिमाएँ जिनमें सोंदय का प्रशांत और 
गंभीर विचारों के साथ संमिश्रण किया गया है, जगत्‌ की कला की कम- 
नीय क्ृतियों में स्थान पाने योग्य हैं । 

कलाकोबिद सर जान मारशेल गुप्रसमय के मंदिरों की सादा और 
अकृत्रिम निर्माण-शैली और उनपर रचे हुए शिल्प की सजधज पर 
मुग्ध हैं । गुप््कालीनकला में उस युग की विचार-स्फूर्ति--उसकी अभिन- 
वोन्मेष शालिनी प्रतिभा--का प्रत्यक्ष दिग्दिशन होता है। यह शिल्प- 
शैली भारत की प्राचीन कला से ही विकसित हुई थी, जो अशोकयुग 
के बरहुत (मध्यभारत में ) ओर साँची ( भोपालराज्य में ) के स्तूपों में 
पाई जाती है। इस की पत्चीकारी ओर सफ़ाई बड़ी उत्तम है। सर्वोग- 
सुंदरता में इस की बराबरी करनेवाली वस्तु भारत में वा अन्यत्र कहीं 
नहीं मिलती ।'* 

गुप्त-सस्रा्टों के सिक्‍के 

ग॒ुप्त-सम्राटों के भिन्न भिन्न प्रकार के सिक्कों के देखने से पता चलता 

है कि उनका अधिकार-काल भारतीय साहित्य, संगीत, कला, विज्ञान 


१ कोडरिंगटन--प्राचीन भारत, ए० ६०-६२ । 
२ *६७5प्छ 47: (35 >९ला छागंडटत॑ 600 405 ॥ट९टपप्था।पए, ॥६ जऋणपात 
9९ 9>2९६६९८७ ५० ६7०३८ 40 85 (6 720प८वआ 0प72076 ० बाटांशाएं एी॥त0 470, 
जाए 405 जांतयंत ब9ए9:९टांबएणा ० ई0एणा बगते 92 0९८०, 27वें 4८5 [07८ ० ६० 
वृफ॑ंटार #९4८ गाव ग्रीएपीए ० ॥शंप्र8 पताए5 बात ० घराशंए एणे5९ 27वें 
94[970९ ॥0 7९905९. 
ब्नु(६ 2॥$32-9०-९ ब्यते गिएरांशी 276० ०:टटॉ९00, 2ावे तर गतर०7655 भय 

१३२ चद्रगुप्त विक्रमादित्य 


ओर धरम के अभ्युदय का महायुग होना चाहिए। उनके सोने के सिक्कों 
में भारतीय शिल्प का चरम उत्कषे दिखाई देता है। वे सिक्के बहुत प्रकार 
के हैं। उनपर भाँति भाँति की मूर्तियाँ ओर संस्क्रत के सुंदर गद्य-पद्या- 
त्मक लेख उत्कीण हैं | भारत के प्राचीन इतिहास के निर्माण करने में 
प्राचीन राजवंशों के सिक्कों से बहुत सहायता मिलती है। भारत के प्राचीन 
सिक्कों के संबंध का साहित्य बहुत खोज से विद्वानों ने संग्रह करके रचा 
है। गुप्त राज-बंश के सिक्कों का क्रमबद्ध बणन विंसेंट स्मिथ, जोन एलन, 
रैप्सन आदि पुरातत्व-वेत्ताओं ने अपने ग्रंथों में विशदरूप से किया 
है । गुप्त-कालीन इतिहास के जिस जिस प्रसंग में हमें सिक्कों से सहायता 
मिलती है उसका यत्र ततन्न हम पहले उल्लेख कर चुके हैं । यहाँ पर 
गुप्तराजवंश के सिक्कों का पाठकों को सुस्पष्ट परिचय कराना परम 
आवश्यक है, क्‍योंकि उनमें कई एक विशेषताएँ हैं । उनमें सोने के सिक्के 
विशेष महत्त्व के हैं, क्योंकि उनपर गुप्त सम्राटों के अनेक कारनामे अंकित 
किये गए हैं । गुप्रवंश के संस्थापक श्रीगुप्त का अब तक कोई सिक्का नहीं 
मिला । घटोत्कचगुप्त के नाम का सोने का केवल एक सिक्का लेनिनग्रेड 
के अजायबघर में रखा है |" चंद्रगुप्त प्रथम के सोने के सिक्कों पर पहलो 
ओर चंद्रगुप्त ओर उसको खत्री कुमारदेवी की मूर्ति ओर ब्राह्मी अक्षरों 
में “चंद्रगुप्नः ओर “श्रीकुमारदेवी” खुदा है । दूसरी ओर सिंह की पीठ 
पर बैठी हुईं लक्ष्मी की मूर्ति ओर 'लिच्छुवयः लिखा है ।* सम्राट 
समुद्रगुप्त ने अपने राज्य-काल में सोने के सिक्कों का भूरिशः प्रचार किया 
था । मुद्रातत्वविद्‌ जोन एलन ने उस के सिक्कों को आठ भागों में विभक्त 
किया है :-- 


१आर० डी० बैनर्जी--प्राचीन मुद्रा । 


श्जोन एलन घटोत्कच और प्रथम चंद्रगुप्त के इन सिक्‍कों को उनके चलाये 
हुए नहीं स्वीकार करते ।--पगुप्त-सुद्राओं का सूचीपन्न, प्रस्तावना, ए० ६७। 


हि 
ता 


लिमिट लक 40/# 

(१) गरुडध्वजांकित---इन सिक्कों में टोपी, कोट, पायजामा और 
आभूषण पहने राजा की खड़ी मूर्ति बनी होती है। राजमूर्ति के बाये 
हांथ में ध्वजा ओर दाहिने हाथ में अप्रिकुंड में डालने 
सम्राट्‌ समुद्रगुप्त के लिये आहुति रहती है। इस ध्वजा पर गरुड़ बैठा 
के सिके. होता है। दूसरी ओर सिंहासन पर बैठी हुईं लक्ष्मी की 
मूर्ति ओर पराक्रम: लिखा है। पहली ओर राजमूर्ति 
के चारों ओर उपगीति छंद में “समरशत वितत विजयो जितरिपु रजितो 
दिवं जयति” लिखा रहता है। राजा के वाम हस्त के नीचे “समुद्र” लिखा 
होता है । 
(२) धनुर्धरांकित--धनुष लेकर खड़े हुए राजा की मूर्ति वाले सिक्कों 
पर उसके बायें हाथ के नीचे | 
स 
मु 


द्र 
ओर मूर्ति के चारों ओर “अप्रतिरथो विजित्य ज्षितिं सुचरितैर्दिवं जयतिः 
लिखा रहता हे । 

(३) परशुधरांकित--इन सिक्कों पर प्रथ्वीछंद में 'क्तांतपरशुजयत्य- 
जित राज जेता जित:ः--लेख उत्कीण रहता है | उलटी तरफ ्तांत 
परञु::--लिखा रहता है। 

(७) काचांकित--चौथे प्रकार के सिक्कों पर 'काच” ओर “सब राजो- 
च्छेत्ता' लिखा है। राजमूर्ति के चारों ओर उपगीति छंद में 'काचो गाम- 
वजित्य दिव॑ं कमेभिरुत्तमैजयति” लिखा होता है। मुद्रातत्वविद्‌ इन सिक्कों 
को समुद्रगुप्त का ही मानते हें, क्योंकि ये सिके समुद्रगुप्त के धनुधेरांकित 
सिक्कों से बहुत बातों में मिलते जुलते हें । 'सबराजोच्छेत्ता'---यह विशे- 
षणः समुद्रगुप्त के नाम के साथ जुड़ा हुआ उसके वंशजों के शिला-लेखों 
में पाया जाता है| अतणव “काच' समुद्रगुप्त का ही नामांतर होगा। 

(०) व्याप्रवर्धांकित---इन पर एक ओर “व्याघ-पराक्रम:” और दूसरी 
ओर “राजा समुद्रगुप्तःः लिखा है । 

(६) वीणांकित--इन सिक्कों पर वीणा बजाते हुए राजा की मूर्ति है 
ओर दूसरी ओर आसन पर बैठी हुईं लक्ष्मी को मूर्ति है। इनपर “महा- 
राजाधिराज श्री समुद्रग॒प्त” लिखा है। 

(७) आश्वमेधिक--इस प्रकार के सिक्कों पर एक ओर पताकायुक्त 
यज्ञयूप में बँधे हुए यज्ञ के घोड़े की मूर्ति ओर दूसरी ओर हाथ में चँवर 
लिये प्रधान महिषी की मूर्ति ओर बाई ओर एक शूल है। ऐसे सिक्कों पर 
उपगीति छंद में यह लिखा रहता है:-- 

“राजाधिराज प्रथिवीमवित्वा 
दिव॑ जयत्य प्रतिवार्य वीये; ।?! 

इन के दूसरी ओर “अश्वमेध पराक्रम:” लिखा रहता है। 

(८) विवाह-सूचक--े सिक्के प्रथम चंद्रगुप्त ओर कुमारदेवी के 
विवाह की स्म्वति में समुद्रगुप्त ने चलाये थे। इनमें आभूषणों से सज्जित 
राजा और राणी खड़े होते हैं और' राजा के एक हाथ में ध्वजा और 
दूसरे में विवाह-मुद्रिका होती है ।'* 

यद्यपि गुप्तवंशी नरेशों के सिक्के पिछले कुशनवंशी राजाओं के 
सिक्कों के ढंग पर बने थे तथापि उन सिक्कों में शिल्प का यथेष्ट कोशल 

मिलता है। इनमें राजा की सुन्दर मूर्ति, उसकी भाव- 

सम्राट्‌ चंद्रगुप्त विक्र- भंगी, साधारण सज-धज ओर रचना-चातुरी देखने योग्य 
मादितय के सिक्के हें । गुप्तवंशियों के सोने के सिक्कों में भारतीय कला का 
चरम उत्कष दिखाई देता है। द्वितीय चंद्रगुप्त के सिकों 

के विषय में मुद्रातत्वविद्‌ जोन एलन का मत है कि उनकी सजधज में 
भी बहुत कुछ मोलिकता पाई जाती है। हिंदू रीति के अनुसार उनपर 
लक्ष्मीदेवी सिंहासन के बदले में पद्मासन पर बैठी हैं । उसके कुछ सिक्कों 
पर एक ओर घोड़े की पीठ पर राजा की मूर्ति ओर दूसरी ओर पद्मवन 
में बैठी हुईं देवी की मूर्ति अंकित हैं | इन नये ढंग के सिक्कों का चंद्रगुप्त 


१जोन एछन--गुप्त-मुद्राओं का सूचीपश्र, प्रस्तावना, ए० ६७-७७ । 

के उत्तराधिकारी कुमारगुप्त ने भी खूब अनुकरण किया। द्वितीय चंद्रगुप्त 
ने चाँदी ओर ताँबे के भी सिक्के चलाये थे । उसके धनुषवाणधारी राज- 
मूर्तियुक्त सुव्ण सिक्कों पर 'दिवश्री महाराजाधिराज श्री चंद्रगुप्त”ः और 
“री विक्रम:--ये नाम ओर उपाधियाँ उत्कीर्ण रहती हैं। छत्र धारण 
किये हुए राजमूर्ति युक्त सिक्कों पर 'ज्षितिमवजित्य सुचरितेर्दिवं जयति 
विक्रमादित्य: खुदा रहता है । उसके दूसरे प्रकार के सिक्कों पर सिंह से 
लड़ती हुई राज-मूर्ति अंकित है अथवा राजा की मूर्ति के सामने घायल 
होकर गिरते हुए वा भागते हुए सिंह की मूर्ति बनी रहती है। इनपर 
“सिंह विक्रम:, सिंह चंद्रःः आदि राजा की उपाधियाँ लिखी होती हैं। 
सिंह को मारनेवाली मूर्तिवाले सिक्कों पर संस्क्रत के सुंदर वंशस्थ छंद 
में यह लिखा रहता है:-- 
नरेंद्रचंद्र: प्रथित (श्रिया ) दिवं 
जयत्यजेयो भ्रुवि सिंह विक्रम: । 

अश्वारूढ़ राजमूर्ति वाले सिक्कों पर 'परमभागवत-महाराजाधिराज 
श्रीचंद्रगुप्तरर ओर “अजितविक्रम:' लेख खुदे रहते हैं । 

द्वितीय चंद्रगुप्त के चाँदी के सिक्कों में दो विभाग मिलते हैं । उनमें 
क्षत्रपों के सिक्कों का बहुत कुछ अनुकरण देखने में आता है । दोनों विभागों 
में एक ओर राजा का मुख, यूनानी अक्षरों के चिह् ओर वर्ष ओर 
दूसरी ओर गरुड़ की मूर्ति--गुप्त वंश का लांछडन--ओरे ब्राह्मी लिपि में 
“परम भागवत महाराजाधिराज श्रीचंद्रगुप्त: विक्रमादित्य:” अथवा “श्री गुप्त 
कुलस्य महाराजाधिराज श्री चंद्रगुप्त विक्रमांकस्य” लिखा मिलता है। 

द्वितीय चंद्रगुप्त के सिक्कों के निरीक्षण से यह बात स्पष्ट प्रतीत होती 
है कि वह सम्राद शरीर में सुदृढ़ ओर सुडोल था, उसे अपने बाहुबल 
का घमंड था, ओर सिंह के शिकार करने का उसे व्यसन था । उन सिकों 
पर उत्कोण मूर्तियों ओर संस्क्रत छंदों में लिखे लेखों से निर्विवाद सिद्ध 
है कि वह काव्य ओर कलाओं का प्रेमी था। उसे अपने नाम के साथ 
उच्च उपाधियाँ धारण करने का बड़ा शोक था । उस की मुद्राओं से ज्ञात 

होता है कि उस ने 'विक्रमांक', विक्रमादित्य”, श्रीविक्रम', 'अजित- 
विक्रम, सिंहविक्रम', 'महाराजाधिराज', “नरेंद्रचंद्र!, 'परमभागवत” आदि 
उपाधियाँ ग्रहण की थीं। उसके शासन-काल में प्रचलित सिक्‍के इतने 
अधिक ओर विविध प्रकार के हैं कि हमें इस में लेश भर भी संदेह नहीं 
कि उसका शासन शांतिमय ओर दीघंकालीन हुआ होगा ओर उसकी 
प्रजा व्यापारद्वारा लक्ष्मी के उपाजन में संलग्न होगी, क्योंकि व्यापार-विनि- 
मय के लिये ही इतने अधिक सिक्कों का प्रचार अपेक्षित हुआ होगा। 
सम्राद्‌ चंद्रगुप्त द्वितीय ने अपनी प्रजा के रक्षण ओर भरण का पूरा पूरा 
आयोजन किया था यह बात न सिफ उसके प्रचुर मुद्राअचार से सूचित 
होती है, बल्कि चीनी-यात्री फाहियान के विश्वसनीय विवरण से तो 
बिल्कुल निर्विवाद सिद्ध है । 





गुप्त-काल की शिल्पकला के नमूने 


नवा अध्याय 
गुप्त-काल में मारत की धामिक अ्रवस्था 


गुप्त-वंश के राज्यारंभ से ही भारत में बोद-धर्म का धीरे धीरे हास 
ओर ब्राह्मण-धर्म का बड़े वेग के साथ अभ्युत्थान होने लगा। तत्कालीन 
इतिहास में इसके अनेक प्रमाण मिलते हें। इस समय के जितने लेख 
मिलते हैं उनमें सबसे अधिक संख्या ब्राह्मणधर्मांवलंबियों के लेखों की 
है । बोद्ध ओर जैन धर्मा' का यरत्किचित्‌ आभास कुछ थोड़े से ही शिला- 
लेखों में मिलता है। बोद्धधमेसम्राट्‌ अशोक और कनिष्क का आश्रय 
पाकर जिस वेग से बढ़ा था उसी वेग से राज्य का आश्रय न पाने पर 
वह घटने लगा। गुप्त-युग में वेद्क यज्ञ-यागादि का भी प्रचार बढ़ा । 
समुद्रगुप्त ने चिरकाल से न होनेवाला अश्वमेधयज्ञ बड़े समारोह से 
किया था। इस यज्ञ की दक्षिणा देने के लिये उसने सोने के विशेष प्रकार 
के सिक्के बनवाये, जिनकी पीठ पर “अश्वमेधपराक्रम:” लिखा रहता है। 
उसके पोतन्र कुमारगुप्त ने भी अश्वमेधयज्ञ किया था जिसके उपलक्ष्य 
में उसने अश्वमेधमहेंद्र” यह बिरुद धारण किया था। हितीय चंद्रगुप्त, 
कुमा रगुप्त ओर स्कंदगुप्त 'परम भागवत” कहलाते थे जैसा कि उनके सिक्के 
ओर शिलालेखों से ज्ञात होता है। उद्यगिरि ( भेलसा ) में चंद्रग॒ुप् 
विक्रमादित्य के समय के दो शिलालेख मिले हैं । एक शिला पर लेख के 
नीचे दो मूर्तियाँ हैं; एक ढादशभुजा दुर्गा ( चंडी ) की ओर दूसरी चतु- 
भूज विष्ण की, जिनकी दो देवियाँ परिचर्या करती हुई दिखाई गई हैं । 
दूसरे शिलालेख में चंद्रगुप्त के सांधिविग्नहिक वीरसेन ने शिव की पूजा के 
लिये एक गुफा उत्सगे की थी यह लिखा है । कुमारणुप्त के समय में किसी 

एक धुवशर्मा ने स्वामिमहासेन ( कार्तिकेय ) के मंदिर में एक प्रतोली 
बनवाई थी। भिटारी के स्तंभ पर विष्णु ( शागिन ) की प्रतिमा के स्था- 
पित किये जाने ओर उसकी पूजा के लिये स्कंदगुप्त का एक गाँव दान 
करने का वणन है । गिरनार के शासक चक्रपालित ने चक्रभ्नृत्‌ विष्णु का 
मंदिर बनवाया था। गुप्तसमय के और भी अनेक शिलालेख हैं जिनमें 
विष्णु, सूये आदि देवताओं की पूजा के लिये मंदिर तथा ध्वजस्तंभ 
स्थापित किये जाने ओर पंच महायज्ञों के अनुष्ठान किये जाने का उल्लेख 
है । इन पूर्वाक्त प्रमाणों से स्पष्ट विदित होता है कि ज्योंही बौद्ध धर्म का 
प्रभाव कम होने लगा त्योंही हिंदूधम ने बहुत वेग से उन्नति आरंभ की 
ओर वह बहुत विकसित तथा पल्लवित होने लगा। 

ब्राह्मण-धम्म के अभ्युत्थान के साथ साथ संस्कृत साहित्य की भी श्रीवृद्धि 
होने लगी। इस समय के सारे शिलालेख, ताम्रपत्र ओर मुद्राओं में 
संस्क्रत भाषा का प्रयोग भारतवष में सबंत्र ही दृष्टिगत होता है। पहले 
बोद्धों ने संसक्त का तिरस्कार कर पाली को अपनाया था। बुद्धदेव ने 
अपने सब उपदेश पाली भाषा में दिये थे। अशोक की धमेलिपियाँ भी 
पाली में लिखी गई थीं। परंतु ब्राह्मण-धर्म का प्रभाव धीरे धीरे गुप्त- 
समय के बहुत पूव से ही इतना व्यापक हो गया कि बोद्ध विद्वान भी 
संस्कृत में ही अपने ग्रंथ निर्माण करने लगे । अश्वघोष, नागाजुन, वसु- 
बंघु आदि बोद्ध विद्वानों ने पाली वा प्राकृत की अपेक्षा संस्क्रत का ही 
अधिक आदर किया। महाकवि अश्वघोष ने अपना बुद्धचरित नामक 
प्रसिद्ध महाकाव्य संस्कृत में ही लिखा । धीरे धीरे प्राकृत भाषा का हास 
होने लगा ओर संस्क्रत अपने पूर्ण ऐश्वय में दिखाई देने लगी। जैसा कि 
हम पूव कह चुके हैं, यह संस्क्रत वाडमय का सुबर्ण युग था। 

गुप्त-युग के धार्मिक जीवन में भक्ति का प्रवाह बड़े वेग से बह रहा 
था । प्राचीन ब्राह्मण-धर्म तो भक्ति-प्रधान ही था। ईश्वर की उपासना, 
यज्ञयागादि का अनुष्ठान तथा वण-व्यवस्था आदि इस के मुख्य अंग थे । 
ब्राह्षण ओर बोद्ध धर्मो' में जो कई सदियों से विचार-संघर्ष हो रहा था 

इस का परिणाम यह हुआ कि दोनों धर्मा' में विचारों का इतना आदान- 
प्रदान हुआ, उनमें इतनी समानता बढ़ गई कि बौद्ध ओर हिंदू देवताओं 
में भेद करना कठिन हो गया। बोद्ध धरम पर 'भागवतधमे! का--भक्ति 
मार्ग का--व्यापकप्रभाव पड़ा जिसका पूर्ण आविर्भाव बोद्ों की महा- 
यान संग्रदाय में हुआ | जिस तरह प्राचीन वैदिक धर्म ही भिन्न भिन्न 
अवस्थाओं में परिवतन प्राप्त करता हुआ पोराणिकधम में परिणत हुआ 
उसी तरह बोड्धधर्म भी प्राचीन वेदू-धर्म का विभिन्न परिवतेन मात्र था-- 
वेद्‌ के विचार-तरंगों का एक विभिन्न प्रवाह था। बोद्ध ओर हिंदू धर्मा' के 
मोलिक विचार बहुत कुछ सामान्य थे, क्योंकि वे समान संस्क्रति के गे से 
उत्पन्न हुए थे । परंतु दोनों धर्मा' में जो कुछ विभिन्नताएँ थीं वे धीरे धीरे 
परस्पर के विचार-संघर्ष से घटने लगीं ओर उनमें समानताएँ बढ़ने लगीं । 
प्रारंभिक बोद्ध-धर्म वेद के जटिल हिंसात्मक कमकांड का प्रतिवाद-रूप था। 
बह संन्यास-मार्ग-प्रधान था। वह धमे सावजनिक था। उसमें जाति-पाँति 
के भेद न माने गये थे। इश्वर की सत्ता तथा उपासना के विषय में बुद्ध- 
देव उदासीन रहे । बेदिक यज्ञों की अपेक्षा उन्होंने शील, समाधि, प्रज्ञा 
इन त्रिविध यज्ञों को सवश्रेष्ठ माना । जब तक बुद्धदेव जीवित रहे तब 
तक उनके विश्वप्रेम ओर मैत्री-करुणा की आदशमूर्ति जनता का हृदय 
आकर्षित करती रही, किंतु उनके निवोणप्राप्त होने के पश्चात्‌ थोड़े ही 
दिनों में बोद्धों का शुष्क तथा निरीश्वर संनन्‍्यास-मार्ग लोगों को खटकने 
लगा । भक्ति ओर भगवान के लिये भारतीयों का हृदय छुटपटाने लगा । 
स्वयं बोद्धों को भी इस बात का अनुभव हुआ ओर उन्होंने भक्ति-मा्गे 
का आश्रय लिया। उनमें भक्ति-संप्रदाय चल पड़ा जो 'महायान? कह- 
लाता है। उसमें स्वय॑ बुद्ध को उपास्य-देव मानकर उनकी भक्ति करने 
का प्रतिपादन किया गया और बुद्ध की प्रतिमाएँ बनने लगीं। बौद्ध-धम 
में धीरे धीरे दो पंथ हो गये--एक हीनयान और दूसरा महायान | हीन- 
यान में बुद्ध की प्रतिमा गढ़कर उनकी पूजा न की जाती थी। केवल 
“बोधिवृक्ष', 'धर्मचक्र!, 'स्तृप” आदि चिह्नों से हीनयान वाले बुद्धदेव का 

स्मरण किया करते थे और उनकी समग्र प्रतिमा बनाकर देवता के रूप 
में न पूजते थे। किंतु महायान-माग में भक्ति प्रधान थी। इसलिये बुद्ध 
की प्रतिमाएँ अनेक मुद्राओं में उपासना के लिये बनाई जाने लगीं। महा- 
यान में २७ अतीत बुद्ध, २४७ वतमान बुद्ध ओर २४ भावी बुड़ों की 
कल्पना की गई और अनेक “बोधिसत्व” ओर देवीदेवता माने गये। 
बोधिसत्व वे हैं जो भविष्य जन्मों में बुद्ध-पद के अधिकारी होंगे। “षट्‌- 
पारमिता? अथौत्‌ दान, शील, क्षमा, वीय, ध्यान और प्रज्ञा इन छः गुणों 
के जीवन में उत्तरोत्तर विकास होने पर बोधिसत्व बुद्ध-पदवी पर पहुँच 
सकता है।' बुद्ध का निवाण तो एक लीलामात्र थी। वे सदा अमर 
रहते हैं ओर धम को संस्थापना के लिये--जीवलोक के निस्तार के 
लिये--युग युग में जन्म लेते हैं ।* महायान सिद्धांत के अनुसार, 
अ्ज्ञा! और “करुणा? के साथ साथ भगवान बुद्ध में तथा उनके पाषेद्‌ 
बोधिसत्वों में निरतिशय भक्ति करना “सम्यक्संबोधि” और “निर्वाण! 
का साधन है । महायान पंथ के सिद्धांतों पर विचार करने से यह 
स्पष्ट ज्ञात होता है कि प्राचीन त्राह्मण-घर्म ओर नवीन बोद्ध-धमम में बहुत 
कुछ समानता आ रही थी ओर इस समय दोनों ही का परस्पर मेल हो 
रहा था । इन दोनों धर्मो' को समन्वित करने में 'भागवत-धम? ही 
प्रधान कारण हुआ । 

महायानपंथ के सब से बड़े समर्थक ओर प्रवतेक कनिष्क के समय 
में नागाजुन और अश्वधोष ओर गुप्त-काल में असंग ओर वसुबंधु हुए। 
इस पंथ का भारत ओर विदेशों में भी बड़ा प्रचार हुआ । चीनी यात्री 


१ निंदसि यज्षविधेरहह् श्रुतिजातम्‌ 
सदयहृद्यद्शित पशुघातम । 
केशव ! उतबुद्धशरीर जय जय देव हरे ।--गीतगोविंद । 
९२ अनेक जन्मसंसिद्धस्ततो याति परां गतिम्‌ ।--गीता । 
धर्मसंस्थापनाथोय संभवामि युगे युगे ।--गीता । 


गुप्त-काल में भारत की धार्मिक अवस्था १४९१ 


फ़ाहियान महायान का अनुयायी था। वह एक भावुक हिंदू की भाँति बुद्ध- 
प्रतिमा की पूजा किया करता था। उसने पाटलिपुत्र में तीन वर्ष तक 
ब्राह्मण-धर्म की भाषा संस्क्रत का अध्ययन किया, क्योंकि महायानधम 
के ग्रंथ संस्क्रत में थे। प्राचीन बोद्धघम का स्थान इस समय ब्राह्मण- 
धर्म ओर महायान ने ले लिया था ओर महायान भी त्राह्मण-धर्म की 
उमड़ती हुई बाढ़ में तल्लीन हुआ चाहता था। चीनी यात्री के बोद्ध-विहारों 
के बणन को पढ़कर तो यह अनुमान होता है कि बोद्ध-चम इस समय 
उन्नति के पथ पर अग्मसर था, परंतु तत्कालीन साहित्य, शिलालेख, मुद्रा 
तथा अन्य स्मारक-चिह्ों से स्पष्ट पता लगता है कि बोद्ध-धर्म का क्रमश: 
हास ओर हिंदूधर्म की उत्तरोत्तर वृद्धि इस समय हो रही थी । 

गुप्त-काल में यद्यपि ब्राह्मण, बोद्ध ओर जैन धमे की भिन्न भिन्न संप्र- 
दाय विद्यमान थीं, तथापि उनमें परस्पर किसी प्रकार का धामिक हेष- 
भाव नहीं पाया जाता। यद्यपि ब्राह्मण-धर्मं इस समय राजघधमे बन चुका 
था, तथापि धार्मिक मतभेद के कारण बोद्ध ओर जैन लोगों को कुछ कष्ट 
उठाना पड़ा हो वा उनपर किसी तरह के अत्याचार हुए हों इसका 
गुप्त-कालीन इतिहास में कहीं भी संकेत नहीं है । प्रत्युत गुप्त-सम्राट्‌ परम 
वैष्णव होते हुए भी अन्य धार्मिक संग्रदायों का बड़ा आदर करते थे। 
अन्यत्र बतलाया जा चुका है कि परम भागवत चंद्रगुप्त द्वितीय ने बोद्ध 
आम्रकादेव ओर शैब वीरसेन ओर शिखरस्वामी को ऊँचे अधिकारों पर 
नियत किया था। कुमारगुप्त के समय के शिला-लेखों से प्रकट होता है 
कि शिव, विष्णु, बुद्ध, सूये तथा कार्तिकेय की पूजा के लिये लोग बिना 
किसी बाधा के प्रतिमाएँ और मंदिर बनवाते थे । गुप्तबंशी राजा तो धमे 
के मामलों में अत्यंत सहिष्णु ओर पक्षपातशून्य थे, किंतु प्रजा में भी 
धार्मिक सहिष्णुता का भाव कूट-कूटकर भरा था। कहोम (ज़िला गोरख- 
पुर) के गुप्त संवत्‌ १४१ (३० स० ४६०) के शिला-लेख में पाँच तीथकरों 
की मूर्तियाँ और एक स्तंभ बनवाने का उल्लेख है। उसमें लिखा है कि 
इनका निर्माण करानेवाला मद्र नामक व्यक्ति ब्राह्मण, गुरु ओर यतियों 

में भक्ति रखनेवाला था ।' साँची के शिला-लेख में बोद्ध आम्रकादंव ने 
भिक्ु-संघ को दान करते हुए कहा है कि जो मेरे चलाये हुए इस धमम-काये 
में हस्तक्षेप करेगा उसे गो-ब्राह्मण की हत्या का पाप लगेगा ।'* इस प्रसंग 
में यह ध्यान देने योग्य बात है कि इस युग में ब्राह्मणों पर बौद्ध ओर 
जैन लोगों की इतनी श्रद्धा-भक्ति थी। भारतवष के प्राचीन इतिहास में 
धम के नाम पर प्रजा में परस्पर विद्ेष ओर युद्ध नहीं हुए। सम्राद 
अशोकद्वारा उद्घोषित धार्मिक सहिष्णुता के परमसिद्धांत का पालन 
परवर्ती काल के राजा और प्रजा करते रहे--इस का इतिहास साक्षी है। 
राजा और प्रजा की ओर से जो धार्मिक संस्थाओं को दान दिये जाते थे 
उनमें किसी को हस्तक्षेप करने का कदापि अधिकार न होता था। इस 
प्रकार के अक्षयदान बोद्ध, ब्राह्मण आदि संप्रदायों के निमित्त शिला ओर 
ताम्र-पत्रों पर लिखवाये जाते थे ।* 'देवदाय” अथवा “धमेदाय” की रक्षा 
करना, चाहे वह किसी भी संप्रदाय का हो, भारतवष के राजा लोग अपना 
परम धर्म समभते थे |" भारतवष् के प्राचीन इतिहास से यही प्रकट 
होता है कि इसके प्रत्येक युग में अनेक संप्रदायों के विद्यमान होते हुए 
भी प्रजा अपने अपने धर्माचरण में स्वतंत्र थी, धार्मिक विद्वेष का अभाव 
था और सभी पंथ परस्पर सहिष्णु थे। 





१ बिलसद, मंकुवार, करमदंड और मंदसोर के शिला-लेख--- 
मद्ग॒स्तस्यात्मजो5भृद्‌ द्विजगुरुयतिषु प्रायश: प्रीतिमान्‌ यः । 
“-फ़्लोट, गु० शि० सं० १५ । 

२ तदेतञव॒त्तं य उच्छियात्‌ स गोब्रह्महतल्ययासंयुक्तो भवेतू--वही सं० ५। 

३ “एवमेषाक्षयनीवी आचंद्राक शिलालेख्या??”---सांची का शिलालेख, गु० 
सं० १३१ ( ६० सं० ४०५० )। 

४ “समस्त राजकीयानामहस्तप्रक्षेपणीयौं भूमिच्छिद्वन्यायेना च॑द्राकोर्णवसरि 
व्क्षिति-स्थिति प्रेत समकालीनो उदकातिसर्गेण देवदायों निरष्ठी ।?” 

“कृष्णसपों हि जाय॑ते धर्म दायापह्ारका:!” । हँ० एंटि० जिल्‍द ६ पए्ू० ९५ । 
प्रथम धरसेन का वदलभी का ताम्रलेख । 


डी 
दसवा अध्याय 
गुप्त-युग का उत्तराध 

चंद्रगुप्त द्वितीय विक्रमादित्य का उत्तराधिकारी उसका पुत्र कुमार- 
गुप्त प्रथम महेंद्रादित्य हुआ। उस का राज्यारोहण-काल इ० स० ४१३ से 
प्रारंभ होता है । गुप्तवंश का प्रताप-सूर्य कुमारगुप्त के समय में पराकाष्ठा 
पर था। उसके राज्य के अंतिम चरण से गुप्त-युग का उत्तराध शुरू होता 
है। सम्राट कुमारगुप्त के खिताब जो उसने धारण किये थे, बड़े शानदार 
हैं। दामोदरपुर (बंगाल) से मिले हुए गुप्त संवत्‌ १२९ (इ० स० ४४८-४४५९) 
के कुमारणुप्त के ताम्रपत्रों में उस का बिरुद 'परम देवत परमभट्टारक महा- 
राजाधिराज? मिलता है। उसने भी अश्वमेध-यज्ञ किया था, जिसके स्मारक 
सुबरण के सिक्के मिलते हैं। अपने पिता के सदृश वह भी 'परम भागवत? था। 
परम राजाधिराज, महेंद्र, सिंहमहेंद्र, अजित महेंद्र, महंद्रादित्य, गुप्तकुल, 
व्योमशशी, अश्वमेध-महेंद्र आदि उपाधियों से विभूषित उसका नाम 
सिक्कों ओर शिलालेखों में मिलता है। उसके समय के सिक्के ओर शिला- 
लेख जिन स्थानों से मिले हैं उनसे पता चलता है कि कुमारगुप्त प्रथम 
का अधिकार तथा शासन सुराष्ट्र से बंगाल तक अखंड था । पुंड्वधन- 
भुक्ति ( उत्तरी बंगाल ) उसके नियुक्त किये हुए शासक चिरातदत्त के 
अधीन थी ( इ० स० ४४८-४४९ ) | इं० स० ४३५ के आस-पास राज- 
कुमार घटोत्कचगुप्त एरण ( पूर्व मालवा ) पर शासन करता था। कुमार 
गुप्त प्रथम का सामंत बंघुवर्मा इं० स० ४३७५-३८ में दशपुर ( पश्चिमी 
मालवा ) का अधिकारी था । गुप्त संबत्‌ ११७ ( इ० स० ४३६ ) का एक 
लेख करमडांडे ( फ्रेजाबाद जिले ) से मिला है, जिसमें लिखा है कि 

प्रथ्वीसेन कुमारग॒प्त प्रथभ के समय “महाबलाधिकृत” ( सेनापति ) था 
ओर प्रथ्वीसेन का पिता शिखंरस्वामी चंद्रगुप्त द्वितीय के समय मंत्री ओर 
कुमारामात्य था । उसके समय के संवत्‌ वाले ६ शिलालेख मिले हैं जिनमें 
५ गुप्त संवत्‌ ९६ से १२९ (इई० स० ४१०-४४८ ) तक के और एक 
मालव ( विक्रम संवत्‌ ४९३-ई० स० ४३६ ) का है। उसके चाँदी के 
सिक्कों पर भी गुप्त-संवत्‌ ११९ से १३६ (इ० स० ४३८-४५८५ तक ) के 
अंक लिखे मिलते हैं । उसके दो पुत्र स्कंदगुप्त ओर पुरगुप्त अनंतदेवी से 
उत्पन्न हुए थे। प्रथम कुमारगुप्त की म्॒त्यु के उपरांत उसका बड़ा बेटा 
स्कंदगुप्त सिंहासन पर बेठा था । कुमारगुप्त के जीवन के अंतकाल में 
भारतवष पर पुष्यमित्र, हूण आदि विदेशी जातियों के आक्रमण आरंभ 
हुए । कथासरित्सागर की एक कथा में लिखा है कि एक समय उज्जैन 
में महेंद्रादित्य नामक राजा राज्य करता था। उसके समय में भारत पर 
म्लेच्छों ने अपना अधिकार बढ़ाना शुरू कर दिया--्लेच्छाक्रांतेच 
भूलोके? । परंतु महेंद्रादित्य के पुत्र विक्रमादित्य ने उनका नाश कर 
डाला और समस्त साम्राज्य को अपने वश में कर लिया ।" इस कथा में 
यथार्थ घटनाओं का उल्लेख है। “महेंद्रादित्य” कुमारगुप्त की ओर “विक्र- 
मादित्य? स्क॑दगुप्त की उपाधियाँ थीं । स्कंदगुप्त के समय के मिटारी ओर 
जूनागढ़ के शिलालेखों से इस कथा की यथाथेता सिद्ध होती है । 
स्कंदगुप्त विक्रमादित्य का राज्य-काल गुप्त संवतयुक्त मुद्राओं ओर 
शिलालेखों के प्रमाणानुसार इे० स० ४०५ से इं० स० ४६७ तक रहा । 
कुमा रगुप्त की म्॒त्यु के पश्चात्‌ गुप्तसाम्राज्य पर घोर विपत्ति के बादल 
उमड़ पड़े । हणों का टिड्डीदल इस देश पर टूट पड़ा । इन विदेशी शत्रुओं 


१“सध्यदेश: ससौराष्ट्र सवंगाज्ञा च पूवेदिक। 

सकर्मीरान्‌ सकोवेरीकाष्ठश्ष करदीकृता । 

स्लेच्छ संघाश्व निहता: शेषाश्व स्थापिता वशे ॥”! 
--कथासरित्सागर, भाग १८। 

के भयानक आक्रमण से विचलित अपने वंश की राजलक्ष्मी को वीर- 
शिरोमणि स्कंदगुप्त ने तीन मास प्रथ्वी पर सोकर ओर शत्रुओं को 
परास्त कर स्थिर किया। पिता के स्वगंवासी होने पर शत्रुओं से आक्रांत 
अपने कुल की लक्ष्मी को अपने बाहुबल से शत्रुओं को पराजित कर पुन: 
प्रतिष्ठित करके, जैसे ऋष्ण शत्रुओं को मारकर देवकी के पास आये थे 
वैसे स्कंदगुप्त विजय का संदेश लेकर अत्यंत हर के कारण अश्रुपात 
करती हुईं मा के पास आया / शत्रुओं से स्वदेश की रक्ता कर स्कंदगुप्त 
ने अपने साम्राज्य के प्रांतों में गोप्ताओं को नियुक्त कर अपना शासन 
सुप्रतिष्ठित किया ।' 

“सर्वेषु देशेषु विधाय गोप्त्रीन-संचिंतयामास बहु प्रकारम ।” 

जूनागढ़ के गुप्त संवत्‌ १३६ ( इ० स० ४०७-५८ ) के शिलालेख 
से ज्ञात होता है कि उसने सुराष्ट्र के शासन का भार पर्णदत्त को सुपुद 
कर रखा था । परोदत्त का पुत्र चक्रपालित गिरिनगर ( गिरनार ) का 
अधिकारी नियुक्त हुआ था जिसने सुदर्शन नामक भील का जीर्णोद्धार 
कराया था । गंगा ओर यमुना के बीच के देश पर ( अंतर्वेदी ) 'परम- 
भद्टारक महाराजाधिराज” स्कंदगुप्त का सामंत सर्बेनाग शासन करता 
था। गुप्त संवत्‌ १४६ ( इ० स० ४६५०-६६ ) के इंद्रपुर ( ज़िला बुलंद- 


१ विचलित कुछ लक्ष्मीस्त॑ंभनायोद्यतेन । 
क्षितितलशयनीये येन नीता ब्रिमासाः | 
पितरि दिवमुपेते विप्लुतां वंशल्ष्मीं । 
भ्रुजबलविजितारिय्य: प्रतिष्ठाप्य भयः । 
जितमिति परितोषान्मातरं सास्ननेन्रां । 
हतरिपुरिव कृष्णे देवकीमम्युपेतः । 
हणेयस्यथ समागतस्य समरे दाभ्यों धरा कम्पिता | 

भिटारी ( गाज़ीपुर ज़िला ) के स्तम्भ पर स्कंदगुप्त का लेख--फ़्लीट, गुप्त- 
ले० संख्या १३ । 
१९ 

शहर ) के ताम्रपत्र से विदित होता है कि उस समय तक भी गुप्त-साम्रा- 
ज्य के मध्य के प्रदेशों में शांति विराजती थी । स्कंदगुप्त के सिक्कों पर 'परम 
भागवत', “्रमादित्य?, विक्रमादित्य” 'सुधन्‍्वी? आदि उपाधियाँ उत्कोण 
रहती हैं । 
अब सभी विद्वानों ने यह मान लिया है कि स्कंदगुप्त का राज्य-काल 
इ० स० ४६७ के लगभग समाप्त हुआ था । कुछ विद्वानों की धारणा है 
कि उसकी मृत्यु के उपरांत गुप्त-साम्राज्य के अंग भंग होने लगे। किंतु 
यह मत ठीक नहीं है,' क्‍योंकि शिलालेखों ओर साहित्यिक प्रमाणों के 
आधार पर हम कह सकते हैं कि इं० स० की पाँचवीं, छुठी ओर सातवीं 
सदियों में गुप्तबंश का राज्य इस देश से उच्छिन्न नहीं हुआ था। स्कंद- 
गुप्त की मृत्यु के समय (ई० स० ४६७ ) से गुप्तवंशी राजाओं की परंपरा 
स्पष्ट समझ में नहीं आती । सारनाथ की दो बोद्धमूर्तियों पर गुप्त संवत 
१५४ और १५७ (ई० स० ४७३ ओर ४७६ ) के लेख हैं जिनसे पता 
चलता है कि ई० स० ४७३ में कुमारगुप्त (दितीय ) का और ई० स० 
४७६ में काशी के निकट बुधगुप्त का राज्य था।* सारनाथ के इन लेखों से 
स्पष्ट प्रकट होता है कि स्क॑दगुप्त के उत्तराधिकारी क्रम से द्वितीय कुमार- 
१ जपति गुणनिकेतः स्कंदगुप्त: एथुश्री: । 
घतुरुदधिजलांतां स्फीत पयंत देशान्‌ ॥ 
अवनिमवनता रियंश्रकाराव्मसंस्थाम । 
पिततरि सुरसखित्व॑ प्राप्तवत्यात्मशक्तया ॥ 
--फूलीट, जूनागढ़ का शिलालेख सं० १४। 
२ वर्षशते गुप्तानां सचतु: पन्चाशदुत्तरे भूमिम्‌ । 
शासति कुमारगुप्ते । 
गुप्तानां समतिक्रांते सप्तप*चाह्दुत्तरे । 
हंते समानां पृथिवीं बुधगुप्ते प्रशासति ॥ 
सारनाथ की बुद्ध-मूर्तियों पर खुदे हुए लेख । 

गुप्त ओर बुधगुप्त हुए थे। परंतु भिटारी ( ज़िला गाज़ीपुर ) से मिली 
हुई राजमुद्रा पर गुप्तों का वंशानुक्रम भिन्न प्रकार से उल्लिखित है । उसमें 
प्रथम कुमारगुप्त के बाद स्कंद्गुप्त का नाम नहीं है। भिटारी की राज- 
मुद्रानुसार, प्रथम कुमारगुप्त के पश्चात्‌ पुरगुप्त, नरसिंहगुप्त ओर ह्वितीय 
कुमारगुप्त क्रम से राजा हुए। पुरगुप्त की माँ का नाम अनंतदेवी ओर 
स्त्री का नाम वत्सदेवी था। वत्सदेवी के गभे से उत्पन्न नरसिंहगुप्त अपने 
पिता की सृत्यु के उपरांत सिंहासन पर बेठा था। पुरणगुप्त के नाम के सोने 
के कई सिक्के मिले हैं जिनपर उसका बिरुद “श्रीविक्रम” लिखा है । 
संभवत: “प्रकाशादित्य” उपाधिवाले सिक्के इस पुरगुप्त के ही हों। नरसिंह- 
गुप्त के सिक्कों पर उस का बिरुद बालादित्य:” लिखा है। नरसिंहगुप्त 
बालादित्य के उपरांत उसका पुत्र द्वितीय कुमारगुप्त सिंहासन पर बैठा 
था । ऐसा अनुमान होता है कि भिटारी की राजमुद्रावाला द्वितीय कुमार 
गुप्त ओर सारनाथ की बोद्धमूर्तिवाला कुमारगुप्त एक ही हैं । यदि यह 
वबंशानुक्रम ठीक है तो स्कंदगुप्त की मृत्यु के अनंतर छः वष तक ही (३० 
स० ४६७ से ४७३ ) पुरग॒ुप्त ओर नरसिंहगुप्त ने राज्य किया होगा। 
कुमारगुप्त द्वितीय का भी शासन-काल बहुत खलप था--ईइं० स० 9७३- 
४७६ )। दामोदरपुर से मिले हुए कुमारणुप्त द्वितीय के उत्तराधिकारी 
बुधगुप्त के ताम्रपत्र से प्रकट होता है कि वह भी अपने पूवजों के समान 
ही प्रतापशाली था । एरण ( मध्यप्रदेश के सागर ज़िले में ) के शिला- 
लेख से पता चलता है कि गुप्त संवत्‌ १६५ ( इ० स० ४८४७ ) में बुधगुप्त 
के शासनकाल में महाराज सुरश्मिचंद्र कालिंदी ओर नमेदा नदियों के 
बीच के प्रदेश का पालन कर रहा था ओर वहाँ माठ्विष्णु ओर उसके 
छोटे भाई धन्यविष्णु ने विष्णु का ध्वजस्तंभ बनवाया था। एरण के एक 
दूसरे शिलालेख से ज्ञात होता है कि महाराजाधिराज तोरमाण के राज्य 
के प्रथम वर्ष में माठृविष्णु की म्॒त्यु के पश्चात्‌ उसके पूर्वोक्त छोटे भाई 
धन्यविष्णु ने भगवान्‌ वराह का मंदिर बनवाया था। हम पहले कह चुके 
हैं कि ३० स० ४८४ में मातठृविष्णु ओर धन्यविष्णु बुधगुप्त के आश्रितों 

में थे । किंतु दूसरे एरण के लेख से मालूम होता है कि उसी धन्यविष्णु 
को अपने जीवन-काल में ही हूणों के राजा तोरमाण का सामंत बनना 
पड़ा । इससे अनुमान होता है कि गुप्तराज्य के पश्चिमी प्रांतों पर हूणों 
के हमले फिर होने लगे। बुधगुप्त के सिक्के गुप्त संवत्‌ १८० ( इं० स० 
४९९ ) तक के मिले हैं । उसका राज्य बंगाल से मालवा तक फेला हुआ 
था, किंतु ऐसा मालूम होता है कि उसके अंतिम समय में हूणों की 
चढ़ाई गुप्तराज्य के पश्चिमी प्रांतों पर होने लगी थी । बुधगुप्त के पश्चात्‌ 
भातुग॒ुप्त गुप्तनसिंहासन पर बैठा । एरण के एक गुप्त सं० १९१ (३० स० 
५१० ) के शिलालेख से मालूम होता है कि “अजुन के समान वीर परा- 
क्रमी श्री भानुगप्त के साथ राजा गोपराज वहाँ गया ओर वीरगति को 
प्राप्त हुआ । उसकी पतित्रता स्त्री उसके साथ सती हुईं ।” इस शिला- 
लेख से भी यही सूचित होता है कि भारत के पश्चिम प्रदेश गुप्त-सम्राटों 
के हाथ से निकलकर हूण तोरमाण ओर उसके पुत्र मिहिरकुल के 
अधीन हो गये । परंतु मालवा पर हूणों का अधिकार अधिक काल तक 
नहीं रहा । मिहिरकुल का एक लेख ग्वालियर से मिला है जो उसके 
राज्य के १५ वें वर्ष का है। बघेलखंड में मकगाँव ओर खोह से मिले 
हुए गुप्त संबत्‌ १९१ तथा गुप्त संवत्‌ २०९ ( ई० स० ५१० और ५२८ ) 
के महाराज हस्ती ओर उसके पुत्र संक्षोभ के ताम्रपत्रों में 'गुप्त नप राज्य 
भुक्तो श्रीमति प्रवर्धभान विजय राज्ये! उल्लिखित मिलता है । इस से स्पष्ट 
सिद्ध है कि इे० स० ५२८ परत गुप्तवंश का अधिकार मध्य के प्रांतों पर 
बना रहा। बाण ने हषचरित्र में प्रभाकर्वधन के समय तक (इ० स० 
६०० ) मालवा का गुप्त-वंश के अधिकार में होने का उल्लेख किया है । 
परंतु इसमें तो संदेह नहीं कि भानुगुप्त के अंतिम समय में हूणों के हमलों 
से गुप्त-साम्राज्य हिल गया था ओर उसका ह्ास शुरू हो गया था। 
मालब संबत्‌ ५८९ (इ० स० ५३२) के मंद्सोर से मिले हुए शिलालेखों 
में मालवगण के अधिनायक नेंद्र” यशोधमों का विजय-बृत्तांत लिखा 
है । उक्त लेखों का आशय यह है कि “जो देश गुप्तराजाओं तथा हूणों के 

अधिकार में नहीं आये थे उनको भी उसने अपने अधीन किया; लोहित्य 
(अद्यपुत्र) नदी से महेंद्र पवतत (पूर्वी घाट) तक ओर हिमालय से पश्चिमी 
समुद्रतट तक के स्वामियों को उसने अपना सामंत बनाया, ओर राजा 
मिहिरकुल ने भी उसके चरणों में सिर भुकाया ।' उक्त लेखों से स्पष्ट 
प्रकट होता है कि हूणों के आक्रमण से मालव-गण के वीर, विजिगीषु 
यशोधर्मा ने भारत की रक्षा की ओर अपने प्रखर प्रताप से गुप्त-वंश को 
निस्तेज कर दिया । छठी शताब्दी के मध्य भाग से गुप्त-बंश का प्रताप- 
सूय धीरे धीरे अस्ताचल की ओर बढ़ने लगा । गुप्तवंशियों का राज्य धीरे 
धीरे संकुचित होने लगा। उनके सामंत स्वतंत्र हो गये | उनके बंशजों 
का राज्य पालवंश के उदय होने तक मगध देश पर रहा । ईसा की 
सातवीं सदी के प्रारंभ होते ही उत्तरी भारत में वधनवंश का प्रताप 
बढ़ा । इस बंश के महाप्रतापी राजा हृषवधन ने काश्मीर से आसाम तक 
ओर नेपाल से नमंदा तक के सब देश अपने अधीन कर एक विशाल 
साम्राज्य स्थापित किया । 


१ या भुक्ता गुप्तनाथैन सकल वसुधा क्रांति दृष्ट प्रतापे 
नाज्ञा हृणाधिपानां क्षितिपति मुकुटाध्यासनीयान्‌ प्रविष्टा । 
आलोौ हिल्योपक॑ठात्ततवनगहनोपत्यकादा महेंद्रा 
दागड्राशटिष्टसा नोस्तुहिन शिखरिण: पर्चिमादापयोधे: । 
साम॑तेयस्य बाहु द्वविण हृतमदेः पादयोरानमन्धि 
इचूड़ार॒त्नांशुराजि व्यतिकर शबला भूमिभागा; क्रियंते । 
चूड़ा पुष्पोपहारेमिंहिर कुलनृपेणाच्चित॑ पादयुग्मम्‌ । 

फ्लीट, गुप्शिलालेख, सं० ३३, ३४, र३े७ । 


द्वितीय परिशिए 
गुप्तों का वंश-वृक्ष 
(१) महाराज श्रीगुप्त 
(२) महाराज श्रीघटोत्कच 
(३) महाराजाधिराज श्रीचंद्रगुप्त -- कुमारदेवी 
(४७) समुद्रगुप्त पराक्रमांक -- दत्तदेवी 
(५ ) चंद्रगुप्त विक्रमादित्य >> ध्रुवदेवी तथा कुबेरनागा 
प्रभावतीगुप्ता 


हारा ाहतआाआाकार रत लल्क: 
( ६ ) कुमारग॒प्त महेंद्रादित्य -- अनंतदेवी गोविन्दगुप् 


घटोत्कचगुप्त (७) हल्का कणरिल | क्रमादित्य" 


जन त न्‍किता अनबन मनन 


(९) नरसिंहरुप्त (बालादित्य) 
(१०) कुमा रगुप्त द्वितीय 

(११) जुभय॒प्त 

(१२) भानुगुप्त 


(८) पुरगुप्त | 


*सिद्धम्‌ । स्वराजोच्छेत्त: प्रथिष्यामप्रतिरथस्य चतुरुद्घिसलिलास्वादितय- 
शसो धनदवरुणेंद्रांतकसमस्य क्ृतांतपरशो: न्‍्यायागतानेकगोहिरण्य कोटिप्रद॒स्य 
चिरोत्सब्राश्रमेधाहतु महाराज श्रीगुप्तप्रपौन्नस्थ महाराज श्रीघटोस्कच पौन्नस्य महा- 


[ फुटनोट * १५७१ पृष्ठ पर देखिये । ] 

राजाधिराज श्रीचंद्रगुप्त पुश्नस्य लिच्छिविदौ हिन्रस्य महादेध्यां कुमारदेव्याम॒त्पन्नस्य 
महाराजाधिराज श्रीससुद्रगुप्तस्य पुत्रस्तत्परिग्ृह्ठीती महादेव्यां दृत्तदेब्यामुत्पन्नः 
स्वयमप्रतिरथ: परमभागवतो महाराजाधिराजनश्रीचंद्रगुप्तस्तस्य पुत्रस्तत्पादानुध्यातो 
महादेव्यां धुवदेष्या मुत्पन्न: परमभागवतो महाराजाधिराज श्रीकुमारगुप्तस्तस्य '*** 
सुतो5यम्‌'*' “''गुप्तव॑शेकवीरः प्रथितविपुऊडधामा नामतः स्कंदगुप्त: । 
फूलीट, गुप्त शिलालेख, सं० १३। 

रभिटारी की राजमुद्रा के अनुसार, प्रथम कुमारगुप्त के पश्चात्‌ क्रम से पुर- 

गुप्त, नरसिंहगुप्त तथा द्वितीय कुमा रगुप्त उत्तराधिकारी हुए थे । 


ठतीय परिशिए् 


रामगुप्त 


साहित्यिक जनश्रुतियों के आधार पर कुछ विद्वान यह मानने लगे हैं 
कि समुद्रगुप्त के पश्चात्‌ उसका पुत्र रामगुप्त गद्दी पर बैठा, चन्द्रगुप्त द्वितीय 
नहीं । गुप्त-बंशावली में इस नवीन राजा का समावेश करना चाहिये 
अथवा नहीं--इस प्रश्न के हल करने के लिये तत्संबंधी साहित्यिक 
प्रमाणों की आलोचना करना आवश्यक है। सातवीं सदी में कविवर 
बाण ने स्वरचित हषे-चरित में लिखा है :-- 

“अरिपुरे च परकलतन्नकामुकं कामिनीवेषगुप्रश्चन्द्रगुप्रः शकपति- 
मशातयत्‌ ।” (उच्छूवास ६)। अथांत्‌ शत्रु के नगर में परख्ली की कामना 
करनेवाले शकराजा को, स्त्री के वेष में छिप हुए चंद्रगुप्त ने मार डाला ।! 
हष-चरित के टीकाकार शंकराये ने उक्त वाक्य की व्याख्या करते हुए 
लिखा है :-- 

शकानामाचार्य: शकाधिपतिः चन्द्रगुप्तआतृजायां धरुवदेवीं प्रारथथमान: 

चन्द्रगुप्तेन धवदेवीवेषधारिणा ख्रीवेषजनपरिवृतेन व्यापादित: । 

शंकराये की व्याख्यानुसार, शकों का आचाये, चंद्रगुप्त के भाई की 


१श्रीयुत राखालदास बेनर्जी--काशी हिंदू विश्वविद्यालय की नंदी व्या- 
र्यानमाला तथा श्रीयुत अ० स० अल्टेकर--जन ल बिहार एँड उड़ीसा रिसचे 
सोसाइटी, जि० १४, ए० २२३-३७३ । 


रामगुप्त १७३ 


स्त्री भुवदेवी पर आसक्त था ओर ध्रुवदेवी का वेष धारण कर चंद्रगुप्त ने 
उस शकपति को मार डाला। गुप्तकालीन शिलालेख तथा वैशाली की 
मुद्रा से पता चलता है कि महाराणी धुवदेवी (भुवस्वामिनी) महाराजा- 
धिराज चंद्रगुप्त द्वितीय की स्री ओर कुमारगुप्त ओर गोविंदग॒ुप्त की 
माता थी। परंतु शंकराये के अनुसार धुवदेवी चंद्रगुप्त के भाई की स्त्री 
थी । इससे अनुमान होता है कि चंद्रगुप्त ने अपने भाई की स्त्री भुव- 
देवी को शकराजा से छुड़ाकर ओर अपने भाई को मारकर ध्रुवदेवी से 
विवाह कर लिया हो। इस कथा की पुष्टि राष्ट्रकूट वंश के राजा प्रथम 
अमोघवषे के संजन ताम्रलेख के नीचे लिखे कछोक से होती है ।'" उसमें 
एक दानवीर गुप्तवंशी राजा का जल्लेख है, पर॑तु उसका नाम नहीं है :-- 
हत्वा आतरमेव राज्यमहरद्वीं च दीनस्तथा । 
लक्ष॑ कोटिसलेखयत्‌ किल कली दाता स॒ गुप्तान्वय: ॥ 

भाई को मार कर, राज्य ओर देवी को जिसने छीन लिया, जिसने 
लक्ष माँगने पर करोड़ लिखकर दे दिये, वह दीन गुप्तवंशी कलियुग में 
बड़ा दानी प्रसिद्ध हो गया ।” उक्त होक में यह व्यंग्य है कि भाई को 
मारकर उसके राज्य ओर खत्री को छीनकर गुप्तवंशी राजा दानवीर प्रसिद्ध 
हुआ तो क्या हुआ ! 

मुद्राराक्षस के प्रणेता विशाखदत्त ने दिवीचंद्रगुप्तम” नामक नाटक 
इस कथा के आधार पर रचा था। वह नाटक अभी तक संपूर्ण नहीं 
मिला । उस नाटक के कुछ अवतरण प्रोफ़ेसर सिल्वन लेवी ने “जनेल 
एशियाटिकः? में रामचंद्र और गुणचंद्र के नाव्यद्पेण में उद्धृत 'देवीचंद्र- 
गुप्तमः नाटक के अवतरण प्रकाशित किए थे। उन अवतरणों से भी 
उपयुक्त कथानक की पुष्टि होती है ।* इस नाटक से पता लगता है कि 


१ एपि० इ० अंथ १८, ए० २४७८ शकाब्द ७९७ । 
२प्रकृतीनाध्ासनाय शकस्य धुवदेवी संप्रदाने अभ्युपगते राज्ञा रामगुप्तेन 
अरिवधनार्थ यियासुः प्रतिपन्न धुवदेवीनेपथ्य: कुमारचंद्रगुप्तो विक्षपयन्लुच्यते ।! 
२० 


१०४ चंद्रगुप्त विक्रमादित्य 


रामगुप्त नाम का एक कायर ओर अयोग्य राजा था, उसपर एक प्रबल 
शकराजा ने चढ़ाई की । रामगुप्त अंपनी प्रजा का आश्वासन करने के 
लिये, अपनी पटराणी ध्रुवदेवी को कामुक शकराजा के पास भेजने को 
तत्पर हो गया, किंतु शूरवीर ओर साहसी चंद्रगुप्त ने भुवदेवी का वेष 
धारण कर खस्त्रीवेषधारी सैनिकों को साथ ले शत्रु की छावनी में जाकर 
शकराजा को मार डाला । 


पूर्वाक्त कथानकों को परस्पर मिलाकर पढ़ने से ज्ञात होता है कि 
चंद्रगुप्त ने अपने भीरु भ्राता रामगुप्त की, शकराजा को मारने के बाद, 
हत्या की हो ओर तत्पश्चात्‌ धुवदेवी से अपना विवाह कर लिया हो ।' 
इस कथानक को हम कितने अंश तक ऐतिहासिक मान सकते हैं इसपर 
ध्यान देना आवश्यक है। यदि यह कथानक ऐतिहासिक सिद्ध हो तो 
रामगुप्त का समुद्रगप्त ओर चंद्रगुप्त द्वितीय के बीच गुप्त-बंशावली में 
निवेश करना पड़ेगा | परंतु इस कथा की तथ्यता स्वीकार करने में अनेक 
शंकाएँ होती हैं | प्रथम शंका तो यह है कि यदि रामगुप्त समुद्रगुप्त का 
उत्तराधिकारी होता तो सरकारी शिलालेखों में जिनमें गुप्त-राजवंश की 
परंपरा स्पष्ट लिखी रहती है, रामगुप्त का भी निर्देश होता। गुप्त-काल के 
अनेक शिलालेख मिलते हें । उनमें कुछ राजा के ओर कुछ प्रजा के हैं । 
दोनों प्रकार के शिलालेखों में जहाँ जहाँ गुप्तों की राजवंश-परंपरा 
वर्णित है, एक-सा ही क्रम देखने में आता है ओर उनमें रामगुप्त के 
उल्लेख न करने का कोई कारण समम में नहीं आता। शिलालेखों में 
गुप्त-नरेशों की वंशावलियाँ उनके भिन्न भिन्न बिरुदों समेत यथाक्रम 
लिखी गई हैं । उनमें कहीं तो रामगुप्त का उल्लेख होना चाहिये था। 
उन्हीं शिलालेखों में स्पष्ट लिखा है कि समुद्रगुप्तद्वारा चंद्रगुप्त राज्य का 
उत्तराधिकारी चुना गया था ।'* गुप्त-कुल की यह परंपरागत रीति थी 


१ हतवा आतरमेव राज्यमहरदेदीं च दीनस्तथा।---संजन ताम्नलेख, एपि ० हँ ० | 
२ फ्लीट--मथुरा का शिलालेख--सं० ४, स्कंदगुप्त का बिहार का शिला- 

कि राजा अपने शासन-काल में ही अपना योग्यतम उत्तराधिकारी चुन 
लिया करता था। प्रयाग की प्रशस्ति में समुद्रगुप्त का इसी प्रकार से 
उत्तराधिकारी बनाये जाने का उल्लेख है। उसने चंद्रगुप्त ट्वितीय को 
अपना उत्तराधिकारी माना था--तत्परिग्रहीत:” | चंद्रगुप्त का उत्तरा- 
धिकारी कुमारगुप्त चुना गया। अतएव, शिलालेखों में उसके नाम 
के साथ “तत्पादानुध्यात:ः---उसके चरणों का ध्यान करनेवाला--ऐसा 
विशेषण जोड़ा गया। ऐसा ही विशेषण स्कंदगुप्त के नाम के साथ 
मिलता है ।' गुप्त-वंशावली के लेखक उक्त विशेषणों का विशेषरूप से 
प्रयोग कर यह सूचित करते हैं कि गुप्तवंश में राज्य-परंपरा पूर्वोक्त क्रमा- 
नुसार थी। अतएव, यह निर्विवाद सिद्ध है कि रामगुप्त गुप्तवंश के 
राजसिंहासन पर न बैठा था । गुप्तकालीन सिक्कों से भी रामगुप्त का पता 
नहीं लगता । प्राय: सभी गुप्त-राजाओं ने तरह तरह के सिक्‍के चलाये थे 
जो हमें पर्याप्त संख्या में उपलब्ध हुए हैं । यदि रामगुप्त गुप्त-सम्राट्‌ 
होता तो जैसे अधिक वा स्वल्प काल तक शासन करनेवाले अन्य गुप्त- 
राजाओं के सिक्‍के मिलते हैं वैसे ही उसके भी सिक्के मिलते। किसी भी 
गुप्तकालीन मुहरों पर उसका नाम नहीं मिलता है | तत्कालीन किसी भी 
ऐतिहासिक लेख वा प्रमाण से रामगुप्त का ग॒प्तसम्राट्‌ होना सिद्ध नहीं 
होता। परवर्ती काल की कपोलकल्पित कथाओं के आधार पर इतिहास 
का निर्माण करना विद्वानों की दृष्टि में अत्यंत उपहासास्पद है । 


लेख---सं० १२ । भिटारी का स्तंभलेख---''महाराजाधिराज श्री समुव्रगुप्तस्य 
पुन्नस्तत्परिगृहीतोी महाराजाधिराज श्रीचंद्रगुप्त: *' *** 

९ फ्लीट---सं० १२,--पितृपरिगतपादपश्मवर्ती! । भिटारी स्त॑भलेख, 
सं० १३। द | 


चतुर्थ परिशिए 
गुप्त-संवत्‌ 

भारतीय पुरातत्व संबंधी गवेषणा के इतिहास में विद्वानों को अम॒ुक 
राजा वा राजवंश के काल-निणय में अत्यंत कठिनाइयों का सामना करना 
पड़ा था। इतिहास का निर्माण सुनिश्चित तिथि-क्रम के आधार पर ही 
हो संकता है, अन्यथा नहीं । कब, कहाँ, केसे, क्‍यों आदि प्रश्न इतिहास 
के परिशीलन में प्रायः पूछे जाते हैं, किंतु जब हम किसी जाति के बहुत 
प्राचीन इतिहास की खोज करना शुरू करते हैं तब इनमें से दो ही प्रश्न-- 
कब ओर कहाँ--ऐतिहासिक घटनाओं के संबंध में हैरान कर डालते हें। 
भारतीय पुरातत्व की खोज में पहले इन दो प्रश्नों के हल करने में विद्वानों 
ने चिरकाल तक बड़ा ही श्लाध्य परिश्रम किया है। उस श्रम का यह 
परिणाम है कि आज हम प्राचीन भारत का बृहत्‌ इतिहास लिख सकते 
हैं। भारत के भिन्न भिन्न प्रांतों में पूब काल में अनेक संवत्‌ प्रचलित हुए 
थे जिन्हें विभिन्न समयों पर जुदे जुदे राजाओं ने स्थापित किए थे । इन 
का परस्पर संबंध न ज्ञात होने से भारत का तिथि-क्रम-युक्त श्ृंखलावद्ध 
इतिहास का संकलन करना असंभव हो गया था । किंतु धन्य हे उन 
विद्वानों के श्रम को, जिस के कारण हम अब प्राचीन भारत के तिथि-क्रम 
युक्त इतिहास की पोथी लिख सकते हैं । 

यूनान के बादशाह सिकंदर का पंजाब पर आक्रमण का समय ई० 
स० पूब ३२६ भारत के प्राचीन इतिहास की प्रथम सुनिश्चित तिथि मानी 
गई हे ( ॥॥6 88०९(-४7८॥०7७ 07 ॥7श0ां०ध0॥ 0८४४७०7०002ए7 ) । इस 
घटना के थोड़े ही दिनों बाद नंद-बंश का नाश और मोर्य-वंश का उदय 

होता है। इस नये वंश का संस्थापक चंद्रगुप्त मोये था जिसका यूनान 
के इतिहासकारों ने 'सेंड्रोकोट्टोस' नाम से उल्लेख किया है ओर जिसे 
सिकंदर के सेनापति सेल्यूकस का समकालीन बतलाया है। चंद्रगुप्त मोये 
ओर 'सेंडोकोट्टोस” एक ही हैं यह महत्त्वपूर्ण गवेषणा, संस्कृत के विद्वान्‌ 
ओर (पुरातत्वान्वेषण के लिये बंगाल को एशियाटिक सोसाइटी के संस्था- 
पक ) सर विलियम जोन्स ने की थी। इस से मोयेराज-बंश का प्रारंभ- 
काल निश्चित हो गया। तद्नंतर, शिलालेखों से पता लगा कि ज्ञात समय 
के एंटियोकस आदि पाश्चात्य यबनराजा चंद्रगुप्त मौये के पोच्र अशोक 
के समकालीन थे । 

उक्त प्रमाणानुसार मोय॑-वंश का तिथि-क्रम ठीक ठीक निश्चित हो 
गया ओर इसके साथ साथ पुराणों में वर्शित राजवंशों का काल-क्रम 
भी विश्वसनीय सिद्ध हुआ | चंद्रगुप्त मोये से लेकर आंध्रवंश तक का 
(ई० स० पूर्व ३९५ से इं० स० २५० के लगभग ) भारत का खूंखलाबद्ध 
इतिहास हमें उपलब्ध हो गया। इसा के चोथे शतक से छठे तक हमारे 
इतिहास की घटनाएँ कालक्रमानुसार निबद्ध करने में विद्वानों को अत्यंत 
कठिनाइयाँ उठानी पड़ीं। कितने ही शिलालेखों में 'गुप्त-काल”, और गुप्त- 
वंश की राज-पर॑परा का स्पष्ट उल्लेख विद्वानों को मिला । अतएव, गुप्त- 
काल की प्रारंभिक तिथि को निर्धारित करना आवश्यक हुआ | यह संवत्‌ 
गुप्रवंशी किस राजा ने चलाया--इस विषय का लिखित प्रमाण अब 
तक नहीं मिला । परंतु समुद्रगुप्त की प्रयाग की प्रशस्ति में प्रथम चंद्रगुप् 
का बिरुद 'महाराजाधिराज” लिखा रहने तथा उसके पौत्र और समुद्र- 
गुप्त के पुत्र द्वितीय चंद्रगुप्त के समय के गुप्त संवत्‌ ८२ से ९३ तक के 
शिलालेखों के मिलने से विद्वानों का यह अनुमान है कि गुप्तवंश में 
पहले पहल प्रथम चंद्रग॒ुप्त ही प्रतापी राजा हुआ और उस के राज्यारोहण- 
काल से यह संवत्‌ चला। दादा ओर पोत्र के बीच तीन पूरी पीढ़ियों 
में ९३ वर्ष का अंतर युक्ति-संगत मालूम होता है । गढ़वा (ज़िला इलाहा- 
बाद) से मिले हुए लेख में “श्रीचंद्रगुप्त राज्य संवत्सरे ८८! ओर कुमारगणुप्त 

के समय के लेख में 'श्रीकुमारगुप्तस्य अभिवधेमान विजय राज्य संवत्सरे 
षण्णवते? अथोत्‌ ९६ लिखा है। इस से अनुमान होता है कि प्रथम चंद्र- 
गुप्त के ही प्रचलित किये हुए राज्य-संवत्‌ का प्रयोग उसके उत्तराधि- 
कारी वंशधर करते रहे, जो आगे चलकर गुप्त-संबत्‌ के नाम से प्रथित 
हो गया। यह संवत्‌ लगभग ६०० व्षे तक प्रचलित रहा और गुप्तवंश 
के नष्ट हो जाने पर भी काठियावाड़ में वल्लभी-संवत्‌ के नाम से प्रसिद्ध 
हुआ । विंसेंट स्मिथ का मत है कि प्रथम चंद्रगुप्त ने विजयद्वारा प्रतिष्ठा 
पा लेने पर गुप्त-संवत्‌ चलाया था, परंतु डाक्टर फ़्लीट ओर जोन एलन 
के मतानुसार गुप्त-संवत्‌ अन्य संवतों की भाँति, राज्य-वर्षो में गणना 
की परिपाटी से बराबर उसके प्रयोग होते रहने पर क्रम से प्रचलित हो 
गया। अतणव, गुप्त-संवत्‌ को प्रथम चंद्रगुप्त के राज्यारोहएण के समय 
से प्रारंभ हुआ मानना चाहिये, न कि उसके महाराजाधिराज बनने के 
अभिषेक के समय से । हष का संवत्‌ भी उसके राज्यारोहण की तिथि 
( इं० स० ६०६ ) से गिना जाता था, न कि उस के राज्याभिषेक की 
तिथि से ।* 

डाक्टर फ़्लोट ने गुप्त-संवत्‌ का प्रारंभ दिवस इ० स० ३२० को २६ 
फ़रवरी निधोरित किया था। उनकी इस महत्त्वपूर्ण गवेषणा से भारत 
के इतिहास के परमप्रतापशाली गुप्तवंश का तिथि-क्रम सुनिश्चित हो 
गया । अलबेरुनी ने लिखा है कि गुप्त-संवत्‌ शक संवत्‌ से २४१ वष 
बाद प्रारंभ हुआ था । गुप्तों के पीछे काठियावाड़ में वल्लभी के राज्य का 
उदय हुआ जिसके अस्त होने के पीछे वहाँवालों ने गुप्त-संवत्‌ का ही 
नाम वल्लभी-संवत्‌ रक्खा। इस वल्लभी-संवत्‌ को भी अलबेरुनी शक 
संवत्‌ के २४१ वर्ष पीछे शुरू हुआ मानता है। गुप्तकाल के विषय में 
उसका कथन है कि गुप्त लोग दुष्ट ओर पराक्रमी थे ओर उनके नष्ट होने 


१जोन एलन--गुप्त-मुद्राओं का सूच्ीपन्न, प्रस्तावना, पृष्ठ २० । 
फूलीट गु० ६०; भूमिका पृष्ठ ३०,३६१ । 

पर भी लोग उनका संवत्‌ लिखते रहे । अनुमान होता है कि वल्लभ उन 
गुप्तों में से अंतिम था, क्‍योंकि वल्लभी संबत्‌ की नाई गुप्त-संवत्‌ का 
प्रारंभ भी शककाल से २४१ वष पीछे होता है। “गुजरात के चोलुक्य 
अजुनदेव के समय के वेरावल (काठियाबाड़) के एक शिलालेख में रसूल 
महम्मद्‌ संवत्‌ (हिजरी सन्‌) ६६२, विक्रम संवत्‌ १३२०, वल्लभी-संवत्‌ 
९४५ ओर सिंह-संवत्‌ १५१ लिखा है। इस लेख के अनुसार विक्रम 
संवत्‌ ओर वल्लभी गुप्त-संवत्‌ के बीच का अंतर (१३२०--९४५)-३७५ 
आता है, परंतु यह लेख काठियावाड़ का होने के कारण इसका विक्रम- 
संवत्‌ १३२० कार्तिकादि है जो चैत्रादि १३२१ होता है जिससे चैत्रादि 
विक्रम-संवत्‌ ओर गुप्त (वल्लभी )-संवत्‌ का अंतर ३७६ आता है।”' 
अर्थात्‌ गुप्त संवत्‌ में ३७६ मिलाने से चैत्रादि विक्रम-संवत्‌ , २४१ मिलाने 
से शक-संवत्‌ ओर ३५१९-२० मिलाने से इ० स० आता है। ई० स० 
१८८७ में, डाक्टर फ़लीट की पूर्वोक्त महत्त्वपूर्ण गवेषणा के प्रकाशित होने 
के उपरांत गुप्त-संवत्‌ के विषय में विद्वानों में बराबर वाद-विवाद चलता 
रहा, किंतु जब फ्रांस के विद्वान्‌ एम० सिल्वन लेवी (!४. 89]एथ४॥ ,८४एं ) 
ने चीनी ग्रंथों के आधार पर समुद्रगुप्त को सिंहल ( लंका ) के राजा 
मेघवर्ण का समकालीन सिद्ध किया जो वहाँ इं० स० ३५२ से ३७९ तक 
शासन करता था, तब विद्वानों ने डाक्टर फ़्लीटद्वारा स्थापित गुप्त-बंश 
के प्रारंभ-काल को प्रामाणिक स्वीकार किया ।' 

श्रीयुत के० बी० पाठक ने जैनग्रंथों ओर बुधगुप्त के लेखों के आधार 
पर गुप्तकाल ओर शक-संवत्‌ का अंतर २४१ व का सिद्ध किया है।' 
अतणव, गुप्त-संबत्‌ का प्रारंभ इ० स० ३१९-२० में हुआ यह अब निर्वि- 
बाद सिद्ध माना जाता है। 


१९ गौ० ही० प्राचीन लिपिमाला--पृष्ठ १७५ । 
ए्‌० इ० जिल्‍द ११, एछ २४२ । 
२ विंसेंट स्मिथ--प्राचीन भारत का इतिहास, ए० २१ । 
३ ६० ऐएँ० १९१७--ए४० २९२,२९३ (भंडारकरस्मारक भंथ ) । 

२७१ के | महाराजगुप्त का राज्य- 
आस पास | काल 
२९० के निकट | महाराज घटोत्कच का समय 
३०८ के | प्रथम चंद्रगुप्त का लिच्छिवि- 
लगभग | ऊँल में कुमा रदेवी से घिवाह' 


गुप्त संवत्‌ का ३२० प्रथम चंद्रगुप्त का राज्या- 


प्रथम वर्ष रोहण 
५९ ३२८-३२९ | समुद्रगुप्त का राज्याभिषेक 
३६३०-३६ के | आर्यावत की विजय-यात्रा 
निकट 
३४७-७० के | देक्षिणापथ की विजय-यात्रा 
लगभग 
३७० के | अश्वमेघध-यञ्ञ 
आस पास 


३६० के | सिंहल के राजा मेघवर्ण के 
आस पास | राजदूत का समुद्रगुप्त की 
सभा में उपस्थित होना । 

गुप्त संवत्‌ ई० सन्‌ ऐतिहासिक घटना टिप्पणी 


किन ज3 ८ _+ +++-ै७४७०--.++-+क तन जककन-+--3७०»न+००ननन-++- है पक ०--२०-०-५--:७०७५-०-०+। 


३८० के | द्वितीय चंद्रगुप्त का राज्या- 


आसपास ( रंभ 
३९५ के समीप | पश्चिम भारत की विजय 
८२ ४३०१ उदयगिरि का दिलालेख 
४०५-४११ | गुप्तसाम्राज्य में फ़ाहियान 
की यात्रा 
८८ ३०७ गढ़वा का शिलालेख 
९० ४३०९ पश्चिम भारत में प्रचलित 
शेली के चाँदों के सिक्कों 
का प्रचार 
९३ ४१२ साँची का शिलालेख 
१९४ ४१५ के लगभग।| कुमारगुप्त महेंद्रादित्य (सम) 
का राज्यारंभ 


४१५ बिलसर का शिलालेख 
४१७ गढ़वा का शिलालेख 
११७ ४३५६ मंदसोर का शिलालेख 
सूय-मंदिर का निर्माण | 
3१२१, ४४०, ४४३, चादी के सिक्‍कों पर 


मालव संबत्‌ ४९३ 


१२४७, ३२८ ४४७ | उत्कीर्ण तिथियाँ 
१२९ ४७८ पवादी के सिक्‍के 
११ न मनकुवार का शिलालेख | बुधमित्रह्वारा घुद्ध- 
प्रतिमा की स्थापना 
११ 9१ हण जाति का ऑकक्‍्सस नदी 
के तटस्थ प्रांतों पर अधिकार 


२१ 

१३० ४४५९ पाँदी के सिक्‍के 


४७० के । पुष्यमित्रों से युद्ध 
आस पास 
१३७०, ४५७, ४७५५ | चाँदी के सिक्के 
१३६ 
१३६ 8जण स्क॑दगुप्त का हुणों से युद्ध 
१३७ ४५७६ गिरनार में सुद्शन झील 
के बांध का जीणोडार 
१३८ | ४५७ | वहाँ विष्ण-मंदिर की 
स्थापना 


१४३१ ४६० कष्टीम (ज़िला गोरखपुर ) 


का शिलालेख 
१४४, ४६३, ४६४ | चाँदी के सिक्‍के 
१४५७ 
१४६ | ४६७. | इंदौर का शिलालेख (ज़ि० 
बुलंदशहर) 
१४८ ४६७ चाँदी के सिक्‍के 
उरुषत्त पुरगुप्त और नरसिंह- 


गुप्त का राज्य-काछ 
कदाधित्‌ ४६७ और 


४७३ के बीच रहा 
नरसिंहगुप्त बालादित्य | होगा। 


१५७४ ४७३ कुमारगुप्त द्वितीय “वर्षशते गुप्तानां स- 
चतु; पंचाशदुत्तरे 
भूमि ॥ शासति 
कुमा रगुप्त-सा रनाथ 
का शिलालेख | 


गुप्तयुग का तिथिक्रम 





जज संवत्‌ 


| ७७ 


१९१ 
२१४ 


ई० सन्‌ 


3४९७ 


५००, ५०२ 


५१० 
५३३ 


ऐतिहासिक घटना 


दशपुर (मालवा) में सूर्य- 
मंदिर का संस्कार 
बुधगुप्त 


एरण (ज़िला सागर, मध्य- 
प्रदेश) का शिलालेख 


परमदेवत 
महाराजाधिराज श्री बुध- 


परम भ्र्टारक 


गुप्त का पुंडवधन-भुक्ति 
(उत्तर बंगाल) पर अधि- 
कार 

बुधगुप्त के मयूरांकित चाँदी 
के सिक्के (संवत्‌ समेत) 


ह््ण तोरमाण का मालवा 
पर अधिकार 


भाजुगुप्त का एरण में युद्ध 
दामोदरपुर (बंगाल) का 
पाँचवाँ ताम्नपतन्र 


१६३ 


टिप्पणी 


गुप्तानाँ समतिक्राँते 


- सप्तपंचाशदुत्तरे। शते 


समाना प्रथिवीं बुध- 
गुछ्तें प्रशासति ॥ 
(सारनाथ) 


शते पंचषष्ठयधिके 
वर्षाणां भुपतो 
बुधगुप्ते कालिंदी नमे- 
दयोम॑ध्यं पालयति 
सुरश्मिचंद्रे । 

दामोदरपुर के ताम्र- 
पन्न-- एपि ० टू ० जि ७ 
१७, एछ १३४-१ ४१ 


विजितावनिरवनि- 
पत्ति: श्री बुधगुप्तो 
दिव॑ जयति---एलन, 
गु० सुद्रा-9० १५३ 


१६४ ्वद्गगुप्त विक्रमादित्य 





गुप्त संवत्‌ | ई० सन्‌ ऐतिहासिक घटना टिप्पणी 


७५०२, ५४२ | मिहिरकुल* 
५२८ के लऊगभग[ यशोधम का मिहिरकुछ | * “चूड़ा पुष्पोपह्ाारे मि- 
को पराजित करना हिरकुलनृपेणाचित॑ंपा- 


दयुग्मम्‌ --फ्लीट, 
गु० शि० सँ० द्ढेदे 
७५३२ मंद्सोर का यशोधम का 
स्त॑भलेख 
१ अथ म्लेच्छगणा कीर्ण मंडले चेडवेश्टितः । 


२ तस्यात्मजो5भून्मिहिरकुल: काछापमः नृप: ॥--राजतरंगिणी १। 


छटठा परिशिषण 
[ १९ | 
प्रयाग के स्तंभ पर समुद्रगुप्त की विजय-प्रशस्ति 


य; कुल्य: स्व “*०००००००० ००० ० आतस '*' *** *** **यस्य ( १ ) 


«००००-०० ०-"॥१॥ 
पुंच ( १ ) ००० ००० श्र ***स्फारद्व ( १ ) *००>« हे 8 स्फुटोद्ध्ववंसित 
#&%% कह # हैं: ४ ० प्रवितत*** ४०० ००५ ००० ००० ००० ००० ००० ००० ००० ००० ००००० ०१ ०»०॥ २॥| 


यस्य प्रज्ञानुषंगोचित सुखमनसः शाखतत्वार्थभ्तु: 

[-- --] रूब्यो [---- ] नि[* ““-.. ] नोच्छ [-- ---- ]। 
सत्काव्य श्री विरोधान बुधगुणितगुणाज्ञाहतानेव कृत्वा 

विद॒छोके वि [ --- --- ] स्फुटबहुकविता कीतिराज्य॑ भ्रुनक्ति ॥३॥ 


आर्य्यों हीत्युपगुद्म भावपिशुनेरुत्कणिते रोमभिः 
सम्येषूच्छवसितेषु तुल्यकुछजम्ला ना ननोद्वीक्षित: । 
स्नेहच्यालुलितेन बाष्पगुरुणा तस्वेक्षिणा चक्षुषा 

यः पिन्नाभिष्ठितो निरीक्ष्यनिखिलाम पाण्मेमुव्वीमिति ॥ ४॥ 


दृष्ठा कस्मोण्यनेकान्यमलुज सदश्ान्यरुतोद्धिन्नहषों 

पे 3 3  ++ + 

भावरास्वादय [ -- “+ “५5 “--- ] केचित्‌ । 
चीर्य्योत्तप्ताश्न केचिच्छरणमुपगता यस्यवृत्ते प्रणामे 


छ छी अं आऔ 


प्यात्ते (१ ) [ --- ++ ++ +- भा था "+5++ -- ]॥७णा। 


१६६ चद्र॒गुप्त विक्रमादित्य 


संग्रामेषु स्वभुजविजिता नित्यमुच्छापकाराः 
श्र: इवो मानप्र [ _ --+- “-“- “-+-- ]। 
तोषोत्त॑गै: स्फुट बहुरस स्नेह फुछेर्म नोभि: 
पर्चात्ताप॑ं व [ _ -- --- _] मम (१ ) स्था हस ( १ ) क्तम्‌॥६॥ 


(१) जो '“' अपने कुल वालों से“ ***जिस का 
(२) जिस का 
(३) जिस ने ००० ००० अपने धनुष्टंकार से »० ००० ००००० 'छिन्न भिन्न किया' ०० 

(४-५) जिस का मन विद्वानों के सत्संग-सुख का व्यसनी था, जो शास्त्र 
के तत्वाथे का समर्थेन करने वाला था; “*““'““*“““ ““सुदृढ़ता से 
ख्वित 

(६) “जो सत्कविता ओर लक्ष्मी के विरोधों को विद्वानों के गुणित 
गुणों की आज्ञा से दबा कर ( अब भी ) बहुतेरी स्फुट कविता से 
( मिले हुए ) कीर्ति-राज्य को भोग रहा है । 

(७-८) जिस को उस के समान कुलवाले ( इष्यां से ) म्लान मुखों से 
देखते थे, जिस के सभासद्‌ हष से उच्छवसित हो रहे थे, जिस के 
पिता ने उस को रोमांचित होकर यह कहकर गले लगाया कि 
तुम सचमुच आये हो, ओर अपने चित्त का भाव प्रकट करके 
स्नेह से चारों ओर घूमती हुईं, आँसुओं से भरी, तत्व के पहचानने 
वाली दृष्टि से देख कर कहा कि इस अखिल प्रथ्वी का इस प्रकार 
पालन करो । 

(९) जिस के अनेक अमानुष कर्मो' को देख कर'**'***“* कुछ लोग 
अत्यंत चाव से आस्वादन कर अत्यंत सुख से प्रफुल्लित होते थे । 

(१०) ओर कुछ लोग उस के प्रताप से संतप्त होकर उस की शरण में 
आकर उस को प्रणाम करते थे'******** **; 

(११) और अपकार करने वाले जिस से संग्रामों में सदा विजित होते थे 


प्रयाग के स्तंभ पर समुद्रगुप्त की विजय-प्रशास्ति १६७ 


(१२) आनंद से फूले हुए ओर बहुत से रस ओर स्नेह के साथ उत्फुल्लमन 
से '' “'पश्चात्ताप करते हुए'*' “बसंत में 
उद्देलोदितबाहुवीय्यंरभसादेकेन येन क्षणा-- 
दुन्मूलया च्युततागसेन ग [ __ --- -- - ++  ++ -+ -- ] 
दंडंग्राहयतैव कोटकुलजम्पुष्पाहये फ्रीड़ता 


घ 


सूस्यंते [. --+ -+ -+ ]तठ [ --++ ५" +-+-+ -] ४७॥ 
धम्म भ्राचीरबंध: शशिकरशुचय: कीसत्तेय: सप्रताना 
वैदुष्य तत्वमेदिप्रशम [-““ ] ढक [--] यक [7] झ[?] व 
[-- ] तार्थम । 
अध्येय: सृक्तमागे: कविमतिविभवोत्सारणं चापि काव्यम्‌ 
कोनु स्याद्योउस्य न स्थाद्‌ गुणमतिविदु्षा ध्यानपाश्रम्‌ य एक: ॥८॥ 
तस्य विविधसमरशतावतारण दक्षस्य स्वभुजबलपराकऋम कबंधो: पराक्रमांकस्य 
परशुशरशंकु. शक्तिप्रासासित्तोमरमिंदिपालनाराचवेतस्तिकागनेकप्रहरणविरुढ़ा- 
कुलत्रणशतांकशो भासमुद्योपचितकांततरवष्मण: कौशलकमरहेंद्रमाहाकांतरकव्याप्न- 
राज कौरालकमंटराजपैष्टपुरकमहेंद्र._ गिरिकौद्दरकस्वामिदत्तरं डपछकदमन 
कांचेयकविष्णुगोपावमुक्तकनीलराज वैंगेयकह्स्तिवस्मे पालक्ककोग्रसेन देवराष्ट्रक- 
कुबेर कौस्थलपुरकधनंजयप्रभ्ठति सब दक्षिणापथराजग्रहणमोक्षानुग्रह जनित 
प्रतापोन्मिश्रमहाभाग्यस्य रद्धदेव मतिलनागदत्त्च॑द्र वम्मंगणपतिनाग नागसेना 
च्युतनंदिबलछ. वर्म्माचनेकाय्यावत्तराजप्रसभोद्धारणोद्बृत्तप्रभावमहतः परिचा- 
रकीकृत सर्वाटहचिकराजस्य समतटडवाक कामरूपनेपाल कतुपुरादि भ्रत्यंत नृपति- 


(१३) जिस ने सीमा से बढ़े हुए अपने अकेले ही बाहुबल से अच्युत 
ओर नागसेन को क्षण में जड़ से उखाड़ दिया'''*** 

(१४) जिस ने कोटकुल में जो उत्पन्न हुआ था उस को अपनी सेना से 
पकड़वा लिया और पुष्प नाम के नगर को खेल में स्वाधीन कर 
लिया, जब कि सूय “०००० तट'''*** 


१६८ चंद्रगुप्त विक्रमादित्य 


(१५) ( जिस के विषय में यह कहा जाता है ) धर्म के बाँधे हुए परकोटे 
के समान, जिस की कीर्ति चंद्रमा के किरणों की तरह निमेल ओर 
चारों ओर छिटक रही थी, जिस की विद्वत्ता शास्त्र के तत्त्व तक को 
पहुँच जाती थी, ओर; 

(१६) जिसने सूक्कों ( वेदमंत्रों ) का माग अपना अध्येय बना लिया था 
ओर उसकी ऐसी कविता थी जो कवियों की मति के विभव का 
उत्सारण ( प्रकाश ) करती थी ।** “ऐसा कोन गुण था जो उसमें 
न था; गुण ओर प्रतिभा के समभने वाले विद्वानों का वह अकेला 
ध्यानपात्र था। 

(१७-१८) विविध सैकड़ों समरों में उतरने में दक्त, अपने भुजबल का परा- 
क्रम ही जिसका अकेला साथी था, जो पराक्रम के लिये विख्यात 
था, ओर जिसका फरसे, बाण, शंकु, शक्ति, प्रास, तलवार, तोमर, 
भिंदिपाल, नाराच, वेतस्तिक आदि शख्नों के सैकड़ों घावों से सुशो- 
मित ओर अतिशय सुंदर शरीर था। 

(१९-२०) ओर जिसका महाभाग्य, कोसल के राजा महेंद्र, महाकांतार 
के व्याघराज, कोराल के मंत्रराज, पिष्टपुर के महेंद्र, गिरिकोट्टूर 
के स्वामिदत्त, एरंडपन्ल के दमन, कांची के विष्णुगोप, अवमुक्त के 
नीलराज, बेंगी के हस्तिवर्मा, पालक के उम्रसेन, देवराष्ट्र के कुबेर 
ओर कुस्थलपुर के धनंजय आदि सारे दत्षिणापथ के राजाओं के 
पकड़ने ओर फिर उन्हें मुक्त करने के अनुग्रह से उत्पन्न हुए प्रताप 
के साथ मिला हुआ था । 

(२१) और जिसने रुद्रदेव, मतिल, नागदत्त, चंद्रवर्मा, गणपतिनाग, 
नागसेन, अच्युत, नंदी, बलवर्मा आदि आय्यावत के अनेक राजाओं 
को बलपूवक नष्ट कर अपना प्रभाव बढ़ाया और सारे जंगल के 
राजाओं को अपना चाकर बनाया । 

(२२) जिसका प्रचंड शासन, समतट, डवाक, कामरूप, नेपाल, कतंपुर 
आदि सीमांत प्रदेशों के राजा ओर मालव, अजुनायन, योधेय, माद्रक 


प्रयाग के स्तंभ पर समुद्रयुप्त की विजय-प्रशास्ति १६५९ 


भिमौलवारजनायन यौधेयमाद्वकाभीर प्राजुनसनकानीक काक खरपरिकादिसभिश्र 
सर्वे क रदानाज्ञाकरणअणामागसमन परितोषितप्रधंडशासनस्यानेकअष्ट राज्योत्सन्ल- 
राजवंशप्रतिष्ठापनोद्‌भमूत निखिलभ्रुवनविचरण शांतयशसः: देवपुश्रशाहिशाहालु- 
शाहीशक मुरुंडे: सेंहलकादिभिश्र सर्वेद्षीपवासिभिरात्मनिवेदन कनन्‍्योपायनदान 
गरुत्मद॑कस्वविषय भुक्तिशासनयाचनाशुपाय सेवा कृत्तबाहुवीय्यप्रसरणधरणियं-- 
धस्य पृथिव्याम प्रतिरथस्य सुचरितशतालंकृतानेकगुण गणोत्सिक्तिभिश्वरणतलप्रस- 
ष्टान्यनरपतिकी््े: साध्वसाधूदयप्रऊियहेतु पुरुषस्याचित्यस्थ भकक्‍्त्यवनतिमान्र- 
ग्राह्मरदुह दयस्या नुकम्पावतो 5नेकगोशतसह स्रप्रदायिन: कृपणदी नानाथातुरजनोद- 
रणमंत्रदीक्षाद्यपणत मनस: समिद्धस्य विग्रहवतो छोकानुअहस्य धनदवरुणेंद्रांत- 
कसमस्यप॒ स्वभुजबलविजितानेकनरपतिविभवप्रत्यप॑णानित्यब्यापतायुक्तपुरुषस्य 
निशितविदग्धभतिगांधवललछितेवीडित श्रिद्शपतति गुरुतुग्खुरु नारदादेविंदजनोप- 
जीव्यानेककाव्यक्रियाभि: अतिष्ठितकविराजशब्दस्य सुचिरस्तोतव्यानेकाद भु- 
तोदार चरितस्य लोकसमयक्रियानुविधा नमातन्रमाजुषस्य लोकधाज्नो देवस्य महाराज 
श्रीगुप्तप्रपोश्नस्य महाराजश्रीघटोत्कचपौश्रस्थमहाराजाधिराज श्रीषंद्र गुप्तपुश्रस्य 
लिच्छविदौहित्रस्य महादेव्याम्‌ कुमारदेव्यामुत्पन्नस्थ महाराजाधिराज श्रीसमुद्र- 
गुप्तस्य सब्वंप्थ्वी विजयजनितोदयब्याप्तनिखिकावनितला कीतिमितस्िदशपति 


भवनगमनावाप्त ललितसुखविचरणामाचक्षाण इव भुवो बाहुस्यमुच्छित:ः 
स्तम्भ; ॥ यस्य 


(२३-२०) आभीर, प्राजन, सनकानीक, काक, खपरिक आदि सब जातियाँ, 
सब प्रकार के कर देकर, आज्ञा मान कर ओर प्रणाम करने के लिये 
आकर, पूरा करते थे, जिसका शांत यश, युद्ध में भ्रष्ट राज्य से 
निकाले हुए अनेक राजवंशों को फिर प्रतिष्ठित करने से भुवन में 
फैला हुआ था, ओर जिसको दैवपुत्र शाहि शाहानुशाहि शक, 
मरुंड, सेंहलक आदि सारे द्वीपों के निवासी आत्मनिवेदन किये 
हुए थे, अपनी कन्याएँ भेट में देते थे, अपने विषय-भुक्ति के शासन 
के लिये गरुड़ की राजमुद्रा से अंकित फरमान माँगते थे। इस प्रकार 


की सेवाओं से जिसने अपने बाहुबल के प्रताप से समस्त पृथ्वी 
२२ 


१७० 


चंद्रगुप्त विक्रमादित्य 


को बाँध दिया था, जिसका प्रथ्वी में कोई प्रतिद्वंद्वी नहीं था। 
जिसने सेकड़ों सच्चरितों से अलंकृत, अपने अनेक गुणगणों 
के उद्रेक से अन्य राजाओं की कीर्तियों को अपने चरणतल से 
मिटा दिया था, जो अचिंत्य पुरुष की भाँति साधु के उदय ओर 
असाधु के प्रलय का कारण था, जिस का कोमल हृदय भक्ति ओर 
प्रणतिमात्र से वश होजाता था, जिस ने लाखों गोएँ दान की थीं, 


(२६) जिस का मन कृपण, दीन, अनाथ, आतुर जनों के उद्धार ओर 


दीक्षा आदि में लगा रहता था, जो लोक के अनुग्नह का साक्षात्‌ 
जाज्वल्यमान स्वरूप था, जो कुबेर, वरुण, इंद्र ओर यम के समान 
था, जिस के सेवक अपने भुजबल से जीते हुए राजाओं के विभव 
को वापिस देने में लगे हुए थे। 


(२७) जिसने अपनी तीचुण ओर विदग्ध बुद्धि ओर संगीत-कला के ज्ञान 


ओर प्रयोग से इंद्र के गुरु काश्यप, तुबुरु, नारद आदि को लज्जित 
किया था, जिसने विद्वानों को जीविका देनेयोग्य अनेक काव्य 
कृतियों से अपना कविराज-पद प्रतिष्ठित किया था, जिसके अनेक 
अद्भुत, उदार चरित्र चिरकाल तक स्तुति करने के योग्य थे । 


(२८) जो लोकनियमों के अनुष्ठान ओर पालन करने भर के लिये ही 


मनुष्य-रूप था, किंतु लोक में रहने वाला देवता ही था | जो महा- 
राज श्रीग॒प्त का प्रपोन्न, महाराज श्रीघटोत्कच का पोचन्च ओर महा- 
राजाधिराज श्रीचंद्रगुप्त का पुत्र था । 


(२९) जो लिच्छिबि-कुल का दोहित्न था, महादेवी कुमारदेवी से उत्पन्न था 


उस महाराजाधिराज समुद्रगुप्त की सारी प्रथ्वी के विजय-जनित 

अभ्युदय से संसार भर में व्याप्त तथा यहाँ से इंद्र के भवनों तक 

पहुँचने में ललित ओर सुखमय गति रखनेवाली कीर्ति बतरू।नेवाला 
प्रदानभुजविक्रमप्रशमशासत्र॒ वाक्योदये-- 
रूपय्यंपरिसंचयोचष्छितमनेकमार्गयश: । 

पुनाति भ्रुवनश्रयं पशुपतेजटांतगैहा-- 
निरोध परिमोक्ष शीघ्रमिव पांडु गाड्ू पयः | 
एतच्च काव्यमेषामेव भद्दारकपादानां दासस्प समीप परिसप्पंणाजुग्रहोन्मी- 
लितमेत: खाद्यटप्पकिफस्य महादंडनायकधुवभूतिपुश्रस्थ सांधिविप्रहिक कुमारा- 
मात्य महादंडनायक हरिषेणस्य स्वेभूतहित सुखायास्तु ॥ अनुष्ठटितंच परमभद्टा- 
रकपादा नुब्यातेन महादंडनायकतिल भट्टकेन । 


पृथ्वी की बाहु के समान यह ऊँचा स्तंभ है । 

(३०) जिसका यश उसके दान, भुजविक्रम, प्रज्ञा ओर ,शाखत्र-वाक्य के 
उदय से ऊपर ऊपर अनेक मार्ग से बढ़ता हुआ 

(३१) तीनों भुवनों को पवित्र करता है। पशुपति (महादेव) की जटाजूट 
की अंतगहा में रुक कर निक्रलने से वेग से बहते हुए गंगा जल 
की भाँति, 

(३२-३३४) यह काव्य उन्हीं स्वामी के चरणों के दास के, जिनके समीप 
रहने के अनुग्रह से जिसकी मति उनन्‍्मीलित हो गई है, महादण्ड- 
नायक ध्रुवभूति के पुत्र ( खाद्यत्पाकिक ) सांधिविग्नहिक, कुमारा- 
मात्य महादंडनायक हरिषेण का रचा हुआ सब प्राणियों के हित 
ओर सुख के लिये हो । 

(३०) परमभटद्वारक के चरणों का ध्यान करनेवाले महादंडनायक तिल 
भट्टक ने इसको अनुष्ठित किया ॥ 


| २ | 
समुद्रगुप्त का एरण का शिलालेख 


[ --- --* -- * “ -- * ] खुवर्णदाने 
[-- -- ] रितानपतय: प्रथुराघवाद्या: ॥ २॥ 
[ -- -- ] बभूव धनदान्तकतुष्टि कोप 


तुल्य: [* --४ ] म नयेन समुद्रगुप्त: । 

[ --- --- ] प्य पार्थि वगणस्सकल: प्रथिब्याम्‌ 

[ -- -- ] स्वराज्य विभव भुतमास्थितो5भूत्‌ ॥ ३ ॥ 
[ --- --- ] न भक्तिनयविक्रम तोषितेन 

योराजशब्द विभवेरभिषेचनाध: । 

[ -- -- ] नितः; परमतुष्टि पुरस्कृतेन 

[ --- --“ ] वो नृपतिरप्रतिवाय्यचीय्ये: ॥ ४ ॥ 

[ -- -- ] स्थ पोरुष पराक्रमदत्तशझुल्का 
हस्त्यश्वरलघधनघान्य सम्ठद्धियुक्ता । 

[ --- -- ] गृहेषु मुदिता बहुपुश्नपोन्न-- 


सहक्रामणी कुलवधु: ब्रतिनी निविष्टा ॥ ५ ॥ 


यस्योजित॑ समरकम्म पराक्रमेडम । 

[ --- -- ] यश: सुविपुलं॑ परिबम्भ्रमीति । 
[ -- -- ] णियस्य रिवपद्च रणोजितानि 
स्वप्लान्तरेष्वपि विचिन्त्य परिन्नसन्ति ॥ ६ ॥ 


फेक सुब॒ण का दान करने में 

780 2 प्रथु, राघव आदि राजाओं से ( बढ़ गया )। २। 

क्रोध ओर प्रसन्नता में क्रम से यमराज ओर कुबेर के समान समुद्र- 
गुप्त हुआ। 


पृथ्वी में समस्त राज-समुदाय को जिस ने परास्त कर उन्हें अपनी 
राज्यलक्ष्मी से वंचित किया। ३। 

९] धर भक्ति, नीति, पराक्रम से परितुष्ट 

जो अभिषेक आदि राजपदवी के अनुकूल विभवों से--परमसंतोष 
के साथ वह राजा था जिस की वीरता अप्रतिवाय थी। ४ । 

जिस ने एक पतिक्रता कुलवधू से विवाह किया था 


द्वितीय चंद्रगुप्त के राज्यवार का उदयगिरि की गुफा का शिकालेख. १७३ 


जो हाथी, अश्व, रत्न, धन, धान्‍्य से सम्रद्धिशालिनी थी-- 

राजभवनों में जो सुखी थी, जो बहुत से पुत्र-पोत्रों के साथ हिरती 
फिरती थी । ५। 

जिसके महान युद्ध के कमे (कारनामे ) पराक्रम से चमकते हुए थे, 
जिस का सुविपुल यश चारों ओर परिभ्रमण कर रहा था, जिसके शत्रु 
( उस के ) रण के ऊर्जित कर्मा' को स्वप्न के अवकाशों में स्मरण कर 
भयभीत हो जाया करते हैं। ६ । 


[---*-***“- ना न+र- ] 
[ --- ] पल स्वभोगनगरे रिकिण प्रदेशे । 
[---*-*“-+**> 5-८) 
संस्थापित; स्वयशस;: परिवृहणार्थभू ॥ ७ ॥ 
[---*-***-+**-+*+- -! 


[ -- --” ] वो नृपतिराहयदा [“ -- -- ] ॥ 


एरिकिण के प्रदेश में अपने उपभोग के नगर में 
अपने यश के विस्तार के लिये संस्थापित 
७७ ७-४ «४ ४०:६४ जब राजा ने कहा «8३७ 
[ शेष शिलालेख नष्टभ्रष्ट हो गया है। ] 
| ह । 
द्वितीय चंद्रगुप्त के राज्यकाल का उदयगिरि की 
गुफा का शिलालेख । गुप्त-संवत्‌ ८२ 


सिद्धम्‌ संवस्सरे ८०---२ आषाढ़ मास शुक्लेकादश्याम्‌ । परमभट्टारक 
महाराजाधिराज श्री्च॑द्रगुप्त पादानुध्यातस्य महाराजच्छगलगपौश्रस्थ महाराज 
विष्णुदास पुश्नस्य सनकानिकस्य महाराज “** “6 (१) घलस्याय॑ देय धमेः ॥ 

सिद्धम्‌ ! संवत्सर में ८०+२ आपषाढ़ मास की शुक्ल पक्ष की एका- 
दशी में परम आद्रास्पद ( भट्टारक ) महाराजाधिराज श्रीचंद्रग॒ुप्त के 
चरणों का ध्यान करनेवाले महाराज विष्णुदास का पुत्र ओर महाराज 
छुगलग का पौत्र, सनकानिकों के महाराज दल का यह धर्मकाय है । 


[ ४ |] 
दिल्ली के समीप मेहरोली की कुतुबमीनार के पास लोहे 
के स्तंभ पर उत्कीणों सम्राट्‌ चंद्र की विजय-प्रशस्ति 


यस्योद्वतेयत: प्रतीप मुरसा शत्रुन्समेत्यागतान्‌ 
वंगेष्वाहववर्तिनो 3भिलिखिता खड्गेन कीतिभुजे । 
तीत्वोँ सपघ्तमुखानि येन समरे सिंघोजिता वाहिका: 
यस्याद्याप्यधिवास्यते जलनिधिवीयानिलदक्षिण: ॥१॥ 


खिजस्पेव विसृज्य गां नरपतिगामाश्रितस्येतराम्‌ 
मृत्यो कम जितावनीं गतवबतः कीर्स्या स्थितस्थ क्षितोी ।' 
शांतस्थेव महावने हुतभुजो यस्त्र श्रतापो महान्‌ 
नाया प्युत्सजति प्रणाशितरिपोयत्नस्य शेष: क्षितिम्‌ ॥२॥ 


प्राप्तेन स्वभुजाजितंच सुचिरं चेकाधिराज्य॑ क्षितौ । 

चैद्राहेन समग्र घंद्र सदर्शी वक्‍तृश्रियं बिशभ्रता 

१ लछोहस्तंभ पर खोदी हुईं इस पंक्ति का चंद्रगुप्त विक्रमादित्य के कुछ सिक्कों 
पर अँकित लेख से मिलान करने पर एकसा ही अर्थ प्रकट होता है । “क्षितिम- 
वजित्य सुचरितेदिवंजयति विक्रमादित्य:'---अर्थात्‌ पृथ्वी को जीत कर यज्ञादि 
कर्मो से विक्रमादित्य ने स्वर्ग को जीता है यह सिक्कों पर लिखा रह्ठता है। बहुत 
संभव है कि उक्त पंक्ति में विक्रमादित्य के प्रथित चरिन्न का संकेत हो ॥ 

तेनाथं प्रणिधाय भूमिपतिना भावेन विष्णो मतिम्‌ । 
प्रांछ विष्णपदे गिरी भगवतों विष्णोध्वेज: स्थापित: ॥३॥ 


बंगदेश में एकत्र होकर सामना करनेवाले शत्रुओं को रण में 
(अपनी ) छाती से मारकर हटाते हुए जिसके खड़ग से भुजा पर कीर्ति 
लिखी गई; युद्ध में सिंधु के सात मुखों को उल्लंघन कर जिसने वाह्लीकों 
को जीता; जिसके पराक्रम के पवनों से दक्षिण समुद्र भी अब तक सुवा- 
सित हो रहा है॥१॥ 

( वह ) जिस का शत्रु के नाश करनेवाले यत्न का शेष रूप महान 
प्रताप, बड़े वन में शांत हुईं अमि की भाँति, अभी तक प्रथ्वी को नहीं 
छोड़ता है, यद्यपि वह राजा खिन्न होता हुआ, इस प्रथ्वी को छोड़ कर 
कीर्ति के द्वारा प्रथ्वी पर विराजता हुआ अपने पुण्यकर्मो' से प्राप्त दूसरे 
लोक को सदेह पहुँच गया है ॥२॥ 

पृथ्वी में अपनी भुजा से प्राप्त ओर चिरकालस्थायी एकाधिराज्य 
जिसने भोगा, पूणचंद्र के समान मुख की कांति को धारण करनेवाले उस 
चंद्र नामवाले राजा ने भाव से विष्णु में चित्त को समावेशित कर विष्णु- 
पद्‌ गिरि पर भगवान विष्णु का यह ऊँचा ध्वज स्थापित किया ॥३॥ 


| ४ ] 
द्वितीय चंद्रगुप्त का मथुरा का शिलालेख 

ना पा भा ना “५++ से राजोच्छेत्तु: पृथिव्यामप्रतिरथस्य चतुरुदधि 
सहल्लिास्वादितगशसो धनद॒वरुणेंद्रातक समस्य कृतांतपरशो: न्यायागतानेकगों 
हिरण्य कोटिप्रदस्य चिरोस्सब्राइव-मेधाहप्तेमहाराज श्रीगुप्त प्रपौश्नस्य लिच्छवी- 
दौद्विष्रिस्य मह[देव्याम्‌ कुमारदेव्याम्‌ उत्पन्चस्य महाराजाधिराज श्रीसमुद्रगुप्तस्य 
तत्परियृद्दीतेन महादेव्याम्‌ दक्तदेव्यामुप्पन्नेन परमभागवतेन महाराजाधिराज 
श्रीच॑द्रगुप्तेन ००० ००० ००७० ००० ००५१५ ००० ००७० | 


१७६ चद्रगुप्त विक्रमादित्य 


जो सब राजाओं को उच्छिन्न करने वाला था, प्रथिवी में जिस की 
धराबरी करनेवाला कोई शत्रु न था, जिसका यश चारों समुद्रों के जल 
तक फेल गया था, जो कुबेर, वरुण, इंद्र और यम के सदृश था, जो यम- 
राज ( कृतांत ) का मूर्तिमान्‌ परशु ( फरसा ) था, न्याय से उपाजित 
अनेक कोटि गोओं ओर सुवरण-मुद्राओं का देने वाला था, जो चिरकाल 
से उत्सन्न अश्वमेध का अनुष्ठान करनेवाला था, महाराज श्रीगुप्त का पड़- 
पोता, लिच्छिवियों का दौहित्र, महादेवी कुमारदेवी से उत्पन्न, महाराजा- 
धिराज श्रीसमुद्रगुप्त का, उस के द्वारा स्वीकृत किये गये, महांदेवी दृत्त- 
देवी से उत्पन्न, परम भागवत महाराजाधिराज श्रीचंद्रगुप्त के द्वारा '' '** । 

( शेष शिलालेख बिलकुल नष्टश्रष्ट हो गया है.। ) 


[ ६ ] 
द्वितीय चंद्रगुप्त के समय का साँची का शिलालेख 
गुप्त संवत्‌ &३ 


सिद्धम्‌ ! काकनादवोट श्रीमहाबिहारे शील समाधि प्रज्ञा गुणभावितेंद्रियाय 
परमपुरायक्रि *** *** **तायचतुदि गभ्यागताय श्रवणषंगवावस्थायाय्ये संघाय महा- 
राजाधिराज श्रीर्चद्रगुप्त पाद-प्रसादाप्यायित जीवित साधन: अज्ुुजीवित्‌ पुरूष 
सद्ऑभाववृतिम्‌ ( ?! ) जगति प्रश्यापपन्‌ अनेक समरावाप्त विजय यश खसूपताकः 
सुकुलिदेशनष्टी ** **' वास्तव्य उंँदान पुश्नाम्नकादवों मजशरभंगाम्रशतराज कुल 


मूल्य कृतं (] )''''''*““य'*'“*'इश्वरवासक॑ पंचमंडल्याम्‌ प्रणिपत्यददाति 
प॑चविश्तीश्र (तिश्व ) दीनारान्‌ दत्त'** *** *** यादर्घन महाराजाधिराज श्रीच॑द्र- 
गुष्तस्य देवराज द्ति प्रियानाम्‌''' *** *** यतस्य सर्वेगुणसम्पतये यावच्चंद्रादित्यो 


तावत्पंच भिक्षवों भुँजताम्‌ रलगह्देच दीपको ज्वलतु । ममचापराधीत्‌ पंचेव 
भिक्षवों भ्रुंजताम्‌ रलगहे च दीपक इति । तदेतस्प्रबरतम्‌ व उच्छिंघात्‌ सगोत्रद्म- 
हत्यया संयुक्तो भवेत्‌ पंचभिश्रांतयेंरिति ॥ सम्‌ ९०--३ भाद्धपददि० ४ ॥ 


सिद्धम्‌ ! काकनाद बोट के श्रीमहाविहार में आयसंघ के निमित्त 
जिस के ( महात्माओं की ) ज्ञानेंद्रियाँ शील-समाधि-प्ज्ञा-गुणों से प्रभा- 


द्वितीय चंद्रगुप्त के समय का उदयगिरि-ग्रुफा का केख १७७ 


वित हैं ****** जो परमपुण्य के काये चारों दिशाओं से आये हुए, जिस 
में श्रेष्ठ श्रमणा निवास करते हें,---पंच मंडली में प्रणाम कर के उंदान 
का पुत्र अम्नरकादेव--जिसे महाराजाधिराज श्रीचंद्रगुप्त के चरणों की 
कृपा से जीविका के साधन पूर्ण रूप से प्राप्त हुए हैं, जिसने (राजा के ) 
आश्रित सज्जनों के सद्व्यवहार को जगत्‌ में प्रस्यापित किया; जिसने 
अनेक युद्धों में विजय ओर यश की पताकाएँ प्राप्त कीं; जो सुकुलिदेश 
में नष्टी आम का रहने वाला था--वह्‌ इश्वर वासक [ गाँव ] को देता 
है जो राजकुल के अम्रराट, शरभंग ओर मज के दान किये हुए धन से 
मोल लिया गया था ओर पाँच बीसी अथात्‌ १०० दीनार भो देता है । 

उन में की आधी अथोत्‌ ५० दीनारों से देवराज उपनाम वाले 
महाराजाधिराज श्रीचंद्रगुप्त के सब गुणों की प्राप्ति के लिये जब तक 
सूर्य ओर चंद्रमा रहें तब तक पाँच भिक्तु भोजन करते रहें ओर बुद्ध 
भगवान के रतल्न-ग्रह ( मंदिर ) में एक दीपक जले तथा शेष मेरी अन्य 
सुबर्ण मुद्राओं से भी पाँच भिछु भोजन करें और रल्न-ग्रह में दीपक 
जले । जो इस ग्रवृत्त हुए ( धमे-काये को ) नष्ट करेगा वह गो-आह्वण की 
हत्या का तथा सद्यः फल देने वाले पाँच पापों का भागी होगा । 

बषे ९०+३, भाद्रपद, दिवस ४॥ 





| 9 ।ै 


द्वितीय चंद्रगुप्त के समय का उदयगिरि-गुफा का लेख | 


सिद्धम्‌ । यर्द॑त्योतिरकी भमुब्याम ( --- -- -- -- ) । 
[ --+ “+ -- “--- ] व्यापि चं॑द्रगुप्ताश्यामद्भुतम्‌ ॥ १ ॥ 
विक्रमावक्रय क्रीतादास्यन्यग्भूत पाथिवा । 
[ -- -- -- ] मान सरक्त धस्से [ --- -“----- ]॥ २॥ 


तस्यराजाधिराजर्षेरचिंत्यो ( ---- ) मेन: | 
अन्ययप्रा घसा दिव्यो ब्यापृत संधिविग्रह: ॥ ३ ॥ 
र्दे 


१७८ चेद्रगुप्त विक्रमादित्य 


कौस्सइशाब इति ख्यातो वीरसेनः कुलारव्यया । 
इहाडदार्थ न्याय लोकज्ञष: कवि; पाटलिपुश्रक: ॥ ४॥ 
कृत्सनपृथ्वी जया्थेन राज्ष वेह सहागत: । 

भकक्‍त्या भगवत: शम्मोगुंहामेतामकारयत्‌ ॥ ५ ॥ 


सिद्धम्‌ ! जो भीतर से देदीप्यमान, सूये के समान आभा रखता 
है प्रथिवी पर व्यापी चंद्रगुप्त नाम वाला अद्भुत;”''' 

जिस के पराक्रम के मूल्य से खरीदे हुए, जिस ने दासत्व ( शंखला में 
बाँध कर ) अन्य राजाओं को विनम्र बना दिया 

जिस ने अचित्य '''( प्रभाव वाले ) राजाधिराजषि के मंत्री होने की 
बंशक्रमागत पदवी प्राप्त को ओर संधि ओर युद्ध के विभाग में जो नियुक्त 
हुआ था, जो कोत्स गोत्र वाला शाब इस नाम से विख्यात हुआ था 
( ओर ) कुल के नाम से वीरसेन कहलाता था, जो शब्द, अथे, न्याय 
ओर लोक का ज्ञाता था, जो कबि था ओर पाटलिपुत्र का रहने वाला 
था वह इस देश में राजा के साथ स्वयं आया जिस का समस्त प्रथ्वी के 
जीतने का उद्देश्य था, ओर भगवान शिव की भक्ति से प्रेरित हो इस गुफा 
को बनवाया ।। 





० 
द्वितीय चंद्रगुप्त के समय का! गढवा का शिलालेख | संबत्‌ ८८ 


प्रथस थाग 
परमभागवतमहाराजाधिराजश्रीचंद्रगुप्त राज्यस्य ( ज्ये ) संबत्सरे'*'** ) 
अर्स्या दिवसपूवोयाम्‌ तिथी '' ****' क माश्रिदास प्रमुख“ **“पुण्याप्याय- 
नार्थम्‌ रचित “*'सदासश्र सामान्य ब्राह्मण *' '“'दीनारैदशमि: १०'*' ॥ यइचेन॑ 
थर्मस्कघ॑ ब्युच्छिन्धात्‌ स पंचमहापातके; संयुक्त: स्यादिति ॥ 
दूसरा भाग 
परमभागवत महाराजाधिराज श्रीचंद्रगुप्त राज्य ( ज्ये ) संवतसरे ८०--- 
2200 33% अस्यां दिवसपूवायामतिथोपाटलिपुतन्न '' 'गृहस्थस्य भारयोय ****' आत्म- 


गुप्त संवत्‌ ६१ का द्वितीय चंद्रयुप्त के समय का मथुरा का स्तेभलेख १७९ 


पुण्योपचयार्थ '** ** 'सदासश्र सामान्य ब्राह्मण'“'दीनारा: दश १०-***'॥ 
यहचेन धर्मेस्क्॑ध ध्युच्छिन्यात्‌ स पंचमहापातकै: संयुक्त: सादिति ॥ 


प्रथम भाग 
परमभागवत महाराजाधिराज श्रीचंद्रगुप्त के राज्य के संवत्सर में'*' 
4800७ १ हे आर दिवस पूष उस तिथि में *' मातृदास प्रमुख ***' पुण्य 
की वृद्धि के अथे''' “रचित: सामान्य ब्राह्मणों का सदासत्र''' 
“दस दीनारों से ( अथवा अंकों में ) १० ॥ 
जो कोई इस धमे की शाखा को विच्छिन्न करेगा वह पाँच महद्दा- 
पातकों से युक्त होगा । 


दूसरा भाग 
परमभागवत महाराजाधिराज श्रीचंद्रगुप्त के राज्य में; संवत्सर ८० 
5 ० 
तथा ८ कक कीट दिवस पूष उस तिथि ० बा पाटलिपुत्र ९:०७ ६ ग्र- 


हस्थ की भाया''' “अपने पुण्य के उपचय के हेतु सामान्य ब्राह्मणों 
के सदासत्र [ के लिये ] दस दीनार [ वा अंकों में | १० ॥ 

जो कोई इस धमे की शाखा को विच्छिन्न करेगा वह पाँच महापातकों 
का भागी होगा । 





[| ९७ ]। 
गुप्त संबत्‌ ६१ का द्वितीय चंद्रगुप्त के समय 
का मथुरा का स्तंभलेख' 
यह गु० सं० ६१ का स्तंभलेख हाल ही में मिला है । इस में “भट्ठा- 
रक महाराज-राजाधिराज? समुद्रगुप्त के सत्पुत्न 'भट्टारक महाराज-राजा- 
धिराज! चंद्रगुप्त के नाम का और एक शैव साधु द्वारा कपिलेश्वर महा- 


१आर० डी० बेनर्जी--हिन्दू विश्वविद्यालय की नंदी-व्याब्यानमाला, पृष्ठ 
२९६९-६८ । 


१८० चेद्रगुप्त विक्रमादित्य 


देव के मंदिर के बनवाने का उल्लेख है। इस लेख में राजा से प्राथेना की 
गई है कि वह इस धमेकाये की रक्षा करे । 

यह नवीन शिलालेख इसलिये महत्त्वपूर्ण है कि इस में द्वितीय चंद्र- 
गुप्त के राज्य-काल की सब से पहली तिथि का ( गु० सं० ६१७-३० स० 
३८०-८१ ) स्पष्ट उल्लेख मिलता है। उसके राज्य के काल-निर्णय में 
अब तक साँची का इे० स० ४०१ का शिलालेख ही प्रमाण माना जाता 
था, किंतु मथुरा के इस नये लेख के अनुसार इ० स० ३८० के लगभग 
चंद्रगुप्त विक्रमादित्य का राज्य-काल शुरू होना चाहिये। 





[ ९० । 
ग्वालियर राज्य में तुर्मेंन गाँव का गुप्त 
संवत्‌ ११६ का शिलालेख 

इस लेख में द्वितीय चंद्रगुप्त, प्रथम कुमारगुप्त और घटोत्कचगुप्त 
का उल्लेख है। घटोत्कचगुप्त का निर्दिष्ट समय गु० सं० ११६ ( इ० स० 
४३६ ) है। अतएव, वह प्रथम चंद्रगुप्त का पिता नहीं माना जा सकता। 
संभवत: घटोत्कचगुप्त प्रथम कुमारगुप्त का छोटा भाई अथवा पुत्र 
होगा । उस के राज्य-काल में घटोत्कचगुप्त मालवा का शासक था । 





[ ९११ !। 
विक्रम संवत्‌ ४५२४-३० स० ४६७ का 


मंदसोर का शिलालेख 
इस शिलालेख में दत्तभट्टद्वारा एक स्तूप, आराम ओर कूप के बन- 
वाने का उल्लेख है। दत्तभट्ट गोविंद्गुप्त के सेनापति वायुरक्षित का पुत्र 
था । दत्तभट्ट गुप्तबंश के शत्रुओं का नाश करनेवाले ( गुप्तान्बयारिद्रुम- 
धूमकेतुः ) कोई प्रभाकर नाम के राजा का खय॑ सेनापति कहलाता था। 
कदाचित प्रभाकर स्कंद्गुप्त का साम॑त राजा होगा । 


चंद्रगुप्त विक्रमादित्य की राजकुमारी श्रीप्रभावतीयगुप्ता का दानपत्र॒ १८१ 


[| ९१२ | 
चंद्रगुप्त विक्रमादित्य की राजकुमारी श्री- 
प्रभावतीगुप्ता का दानपत्र 


वाकाटक छलामस्य 

(क्र) म-प्राप्तनृपश्रिय: | 
जननन्‍या युवराजस्य 
शासन॑ रिपु शास(न)म्‌ ॥ 


(१) सिर ! जित॑ भगवता स्वस्ति नान्दिवर्धनादासीदुगुप्तादिरा(जो)(म)- 
हा(राज) श्रीघटोत्कचस्तस्य सत्पुश्नी महाराज श्रीच॑द्रगुप्तस्तस्य सत्पुम्रो5ने- 
काइवमेधयाजी लिचब्छिविदौ हिन्नो महादेव्यां कुमारदेव्यामुत्पन्ञो महाराजाधघिराज 
श्रीसमुद्॒गुप्तरतत्सस्पुश्रस्तत्पादपरिगृही त: पएथिव्यामप्रतिरथ: सवराजोच्छेत्ता चतुरु- 
द्िसलिलास्वादितयशानेक गोहिरण्य कोटि सहस््रप्रदः परमभागवतो महाराजा- 
घिराज श्रीचंद्रगुप्तस्तस्य दुष्ठिता धारणसगोन्रा नागकुर सँभूतायां श्रीमहादेब्यां 
कुबेरनागायामुत्पन्नो भयकुलछालड्जा रभूतात्य॑तभग वद्धक्ता वाकाटकाना महाराज श्री- 
रुद्गसेनास्यथाग्महिषी युवराज श्रीदिवाकरसेनजननी श्रीप्रभावतीगुप्ता '*' *** *** के 


वाकाटक (वंश ) का भूषण, राजलक्ष्मी को वंशानुक्रम से पानेवाले 
युवराज को माता का, शत्रुओं से भी मानाजानेबाला, यह शासन (हुक्म- 
नामा) है । 

सिद्धि हो ! भगवान की जय ! कल्याण हो ! नांदिवधन स्थान से 
महाराज श्रीघटोत्कच गुप्रवंश का आदि राजा था। उसका सत्पुत्र महा- 
राज श्रीचंद्रगुप्त, उसका सत्पुत्न, अनेक अश्वमेध यज्ञ करनेवाला, लिच्छि 
विय्यों का दोहित्र, महादेवी कुमारदेवी से उत्पन्न, महाराजाधिराज श्रीसमुद्र- 
गुप्त; उसका सत्पुत्र, उसके द्वारा स्वीकृत किया हुआ, प्रथिवी में जिसका 


कफ डफअ3-िआज नउयज  ल लनलज ले डी डलडआकि।: 





९ हूं० एंटि, १९१२, एष्ठ २७८ । 

सामना करनेवाला कोइ न था, सब राजों का नष्ट करनेवाला, चारों 
समुद्रों के जल तक जिसका यश फैला था, अनेक गो ओर सुबर्ण का 
कोटि सहस््र देनेबाला, परम विष्णु-भक्त महाराजाधिराज श्रीचंद्रगुप्त; 
उसकी पुत्री धारण, गोत्रवाली, नागकुलकी श्रीमहादेवी कुबेरनागा से 
उत्पन्न, दोनों कुलों की भूषण, अत्यंत भगवड्भधक्ता वाकाटक महाराज श्री 
रुद्रसेनकी महाराणी, युवराज श्रीदिवाकरसेनकी माता श्रीप्रभावतीगुप्ता । 

का उल्लेख १७५७,---का संस्थापक 
०९,--के सिक्कों के आठ विभाग 
१३२,१ ३३ 

गुप्तेसंबत्‌ू १३,--किसने चलाया 
१०७,--का आरंभ निविवाद 
सिद्ध १७९ ,--का प्रारंभ १७८, 
--पर फ्लीट और अलबेख्नी के 
मत १३,--बलछभी-संवत्‌ के नाम 
से प्रसिद्ध हुआ १५८,--और 
विक्रम-संवत्‌ १५९,--फके विषय 
में वाद-विवाद १७९,--शक- 
संवत्‌ के बाद १७५९ 

गोचिदगुप्त---चंद्रगुप्त विक्रमादित्य का 
पुत्र॒ ६५,---तीरभुक्ति---तिरहुत 
के शासक ८५,--की मात्ता १७३, 
--का सेनापति १८० 

गोपराज १४८ 

गोमसतीसंघाराम ६९ 

गौतम के न्‍्यायसूशत्र का भादयकार १२१ 

ग्रनवेडेल ( (+7पा ४०१९] )--भार- 
तीयों का उपनिवेश ९५९ 

ग्रासपंचायत ८५७ 


ग्वालियर का छेख १४८ 


घ 


घटोत्कच गुप्त १४३,--गुप्तवंश का 


आदिराजा १८१,--का निर्दिष्ट 
समय १८०,--का पौन्नर १७०, 
--मालघा का शासक १८०,-- 
का सिक्का १३२ 

च 


चंद्र”! नामांकित लोहस्तंभ का चंद्र 


कौन था ५३,--के विषय में 
विद्वानों के मत ७५७,०६ 


चंद्रगुस मौय--मौये-साम्राज्य का 


विस्तार ३,--सेंडी कोह्दोस १५७ 


संद्रगुत्त १८२,--का अभिषेक-कार 


३८,--का उत्तराधिकारी १७७, 
--और कुमारदेवी की विवाह- 
स्मृति १३४,--की गुफा १२५, 
-गुप्तसंचत्‌ प्रचलित किया ११, 
--का पुम्र १३७०,--का युद्ध- 
सचिव ४३,--के रजत-सिक्ों के 
दो विभाग,--(प्रथम) का राज्य- 
विस्तार १२,--का सिक्का १३२, 
“+के सिक्कों का निरीक्षण १३५, 
--फे विरुद सब से विशिष्ट 
विरुद “विक्रमादित्य! ३८--- 


खंद्रगुप्त विक्रादित्य का अज॑त्तरोष्ट्रीय 


मंत्री 2३,--के अनेक ख़िताब 


( १६८८ ) 


&१,---के अन्य नाम ६७,--- के 
अमात्य और पदाधिकारी ८२,--- 
का उत्तराधिकारी १४३,--का 
उदयगिरि का शिलालेख १७३, 
१७७,---उद्योग-चंघे ५६,--का 
उपाधिधारण का शौक १३७,--- 
का गढ़वा का शिलालेख १७८, 
--और ग्रामपैचायत ८७,---के 
जीवन-वृषत्तांत के साधनों का 
अभाव ५९,---की दो राणियाँ, 
कन्या और पुन्न ६५,--प्ुवदेवी 
के वेष में १५४,---का न्याय और 
अपराध ८३,--नेपोलियन १६, 
--परमभागवत १३७,--पिता 
की युद्धनीति को बदल दिया 
४३,--अभवरसेन का समकालीन 
११७०,---का प्रांतीय शासन ८७, 
“--का प्रादेशिक विभाग ८४,--- 
फाहडियान द्वारा शासन-वब्य वस्था 
का वर्णन ७१,७२,--का मथुरा 
का शिलालेख १७७,--का महल 
49,--का मुद्वाराक्षस सें उल्लेख 
११६,--की राजकुमारी १८१, 
“-का राज्यकर ८७,--का राज्य- 
काल-प्रारंभ १८०,---का रुद्गवसेन 
के साथ विवाह करने का कारण 
७५३ ,---छगान और कृषि ८६,--- 


का विक्रमोचेशी से संबंध ११३, 
--की विजय प्रशस्ति १७४,--- 
की वेदिक कर्मों के अनुष्ठान में 
अभिरुचि ६१,६२,--का वेदेशिक 
संबंध ९८,--वेष्णव होते हुए 
भी शोवों का आदर करता था ६०, 
--की शक-विजय का प्रमाण 
४२,---का शासनप्रब॑ध ७९,८०, 
--के सिक्के १३७,--के सिक्कों पर 
नाम ओर कारनामे छंदोबद्ध ६१, 
--के सोने-'चाँदी के सिक्के ८१, 
--की सेना «८३,--की सौराष्ट्र- 
विजय ४७,--की स्त्री १७३ 

चंद्रप्रकाश ६७,१२० 

घंद्रवंश का पुनरुथथान १० 

्वद्गवर्मों २९ 

वचंपा और ताम्रलिपि ७७ 

पक्रपालित १३८,१ ४७ 

चतुदंश शिलालेख ८५९ 

चतुभ्रुज विष्णु १३७ 

चष्टन---क्षशत्रपवंश का संस्थापक ४६ 

चाणक्य--नीतिशास्र का आचार्य ३ 

१२९,--के 

नमूने १२८,--के पारिभाषिक 


चित्रकला का उत्कषें 
शब्दों का उपमाल॑कार में प्रयोग 
१२९ 

बिरातदनप्त १४३ 


( १८९० ) 


सघीनीयाश्री--चार के नास ६७ 
छ 
छगलग (महाराज ) का पोौन्न १७४ 
ज 
जरासंघ १ 
जन ल एशियाटिक १७३ 
जायसवाल, काशज्ञीप्रसाद ११७ 
जूनागढ़ का शिलालेख ९२, १४४, 
१४७, १४६,--में स्कंदगुप्त ९६ 
जूवोडूबरड्यूल ३१, ३२,--का दक्षिण 
का प्राचीन इतिहास ७५२ 
जैनधम का आभास १३७,--के 
संरक्षक ३९ 
जैमिनि के मतानुयायी १२० 
जोन एलन ७, १३२, १३४७, १५८,--- 
और गुप्ततंश की मुद्रा ११३, 
और गुप्तवंश के सिक्के, सिक्कों के 
आठ विभाग ओर सिक्कों में मौ- 
लिकता १३२, १३४,--औओर गुप्त- 
संवत्‌ १५८,--का चंद्रगुप्त की 
रूपकृती उपाधि पर अनुमान ६२, 
--ओऔर चंद्रप्रकाश १२०,---चंद्र- 
प्रकाश कुमारगुप्त का विशेषण ६४ 
ज्योतिष ओर गणित के विद्वान १२२ 
ट 
टालेमी ( 00]९09 ) प्रीस का 


भूगोछझ् ४१, ४९ 


ड 
डवाक ३२ 
डेनमाक वासी कलाविशारद का कथन 


१२९ 
ढें 
हुंढिराज---मुद्राराक्षत के टीकाकार 
११६ 
त 


तक्षशिला का फाहियान द्वारा वर्णन 
७१,--का राजदूत १०३ 

तावचिंग---फ्राहियान का साथी ७७ 

तिलभटद्क महाद॑ंडनायक १७१ 

तुंबरु ( संगीताचाये ) १२८ 

तुरमेंन गाँव का शिलालेख १८० 

तुषार---कुशन वंश की राज्यसीमा $६ 

तोरमाण १४७ 

द्‌ 

दक्षिणापथ १६, ३०,--के राजाओं को 
नामावलछी ३० 

दकत्तदेवी से उत्पन्न १७६ 

दकत्तभट्ट १८० 

दमन ३०, ३१ 

दर्शन के छः संप्रदाय १२१ 

दष्यपुर ( पश्चिमीय मालवा ) १४३,--- 
वर्णन ११० 

दामोदरपुर ( दिनाजपुर ) के ताम्रपश्र 
८९, १४७ 


( १९० ) 


दाश्ननिक संप्रदाय उन्नति के शिखर 
पर १२१ 

दिड्नाग या दिड्नागाचाय-- कालि- 
दास के समकाछीन ११९,--- 
न्यायसूत्र की आलोचना १२१ 

दिवाकरसेन की माता १०८२ 

दीनार और सुवण ( गुप्तसम्राट्‌ के 
सिक्‍के ) 4८१,--की तोल ९७ 

देव, घोद्धविद्वान्‌ ११९ 

देवगढ़ का विष्णुमंदिर १२४ 

देवगुप्त या देवराज--चंद्वगुप्त का नामां- 
तर ५१ ,६५,--उपनाम वाले १ ७७ 

देवताओं की पूजा १३८ 

देवदाय अथवा धर्मंदाय १४२ 

देवपुशन्न ३४ 

देवराष्ट्र ३१ 

देवस्वामी १२० 

देवी चंद्रगप्तम---नाटक फे अवत्तरण 
१७३ 

देवेंद्रवमों के ताम्रपश्र ३१ 

द्वादशभुजा दुगों १३७ 

ध 

धर्न॑जय ३१ 

धजुधेरांकित सिक्‍के १३३ 

घन्यविष्णु १४७ 

घरमंकीति १२१ 

घधमंचक्र का प्रवतेन १२६ 


धामेक स्तृूप १२६ 

धामिक हेषभाव १४१ 

धामिक सहिष्णता १४७१, १४२ 

घूतेस्वामी भाष्यकार १२० 

भुवदेवी चंद्रग॒प्त की राणी ६५,--का 
वेष १७३ 

झुवभृति के पुश्न १७१ 

धवशमोी १३८ 

नें 

नंदवंश का नाश १७५६,--का शाज्य 
३१ 

नष्टीग्राम १७७ 

नरसिंहगुप्त और उसका विरुद १४७ 

नहपान की पुन्नो और जामाता १०२ 

नह॒वाहन ४१ 

नाॉदिवर्धन १८१ 

नागकुछ १८२ 

नागवंशीराजा २९ 

नागसेन १६७ 

नागाजुन १०७५, १४०,--का असण- 
वृत्तांत में उलख ११५९ 

नाव्यदयण में उद्धत १५३ 

नाउ्यशारत्र १०४ 

नारद और तुंबरु १२८ 

न्‍्याय १२१ ,--भाष्य का टीकाकार 
१२१,--वातिक . ११९,-- 

वातिक-तात्पण दीका ११९,--- 


( 


सूत्र की आलोचना १२१,-- 
सूत्रों का भाष्य ११९,--स्थिति 
१२१ 

नेपाछ ३२ 

नेपोलियन १६ 

नेयायिक का उल्लेख १२१ 

पं 

पंचसिद्धांतिका १०७,--में मतों का 
उद्धरण १२२ 

पक्षिलस्वामी ११५९ 

पत्थर तराशने की कला का पुनदंशेन 
१२७ 

पश्मावती ( ग्वालियर ) का राजा २९ 

परमार्थ ११९ 

परराष्ट्रनीति के उद्देहय २३ 

परश्जुधरांकित सिक्‍के १३३ 

पणदत्त और उसका पुश्र १४७ 

पल्लवव॑ंश का राज्य १७ 

पाटलिपुशन्न--“अमरपुरी'---_का मेगा- 
स्थनीज-द्वारा वर्णन २,--का 
फाहियान-ह्वारा वणेन ७४,--का 
रहने वाला १७८ ,--में शास्त्रकारों 
की परीक्षा ६३ 

पाठक, के० बी०--गुप्तकाछ और 
शक-संवत्‌ १७५५९ 

पाणजिटर, कलियुग का राजवंश ३०,४१ 

पालक्क--३ १ 


१९९ ) 


पाछी ( भाषा ) की अपेक्षा संस्कृत 
का आदर १३८ 

पिछ्टपुर ( पिद्ठापुर ) ३०, ३१ 

पुंडवर्ध नभुक्ति ( उत्तरी बंगाल ) १४३ 

पुरगुप्त १४४,--की माँ और स्त्री १४७, 
---का विरुद १४७ 

पुराण-प्रतिपादित धर्म का प्रभाव ११८ 

पुराणों का अंतिम संस्करण और संपा- 
दन ११६, ११७,--में गुप्तवंश 
तक के राजवंशों का उछेख ११७, 
“--में गुप्ततंश का राज्य-विस्तार 
११७,--में नागदंश और गुप्तवंश 
७,--में पाँच विषयों की चर्चा 
११७,--में राजाओं की वंशपरं॑- 
परा ११७,--में वर्णित राजवंशों 
का कालफ़म १५७,--से हिदूधर्म 
के प्रचार का पता ११७ 

पुरातव्वसंबंधी गवेषण्या १५६ 

पुरुषपुर ( पेशावर ) का फ़ाहियान 
द्वारा वणन ७० 

पुस्करण ( मारवाड़ ) का राजा २९ 

पुष्प नाम का नगर १६७ 

पुष्यमित्र के आक्रमण १४४,--के 
हाथ में मगध-साम्राज्य की बाग- 
डोर ४,--का राज्य ४१ 

पूना का ताम्रपन्न में प्रभावती के 
भूमिदान का उल्लेख ५१ 


( १९२ ) 


पृथ्वीमेन १४४,--का प्रश्जुत्व २७ 

पेरी ( !(. 0० ?ए८॥ं ) ११५९ 

पेरीक्लीज़ ९ 

पौराणिक धर्म १३९ 

प्रत्म॑त्त-नरेश १७ 

प्रशुम्न १२२ 

प्रभाकरव्धन १९,१४८,--स्कंद गुप्त 
का सामंत १८० 

प्रभावती-का दानपन्र १८१ 

प्रभावतीगुप्ता १८२ 

प्रमाणसमुच्चय ११५९ 

प्रवरसेन ११७,--सम्राट्‌ की पदवी 
प्राप्त की ५१ 

प्रवीर ७ 

प्रकृमरभाषा की अपेक्षा संस्कृत का 
आदर १३८,--का ह्ास १३८ 

प्रादेशिक विभाग ८४ 

प्राजुनजाति ३४ 

फ 

फाहियान--- १३ ६,---अपने आपको 
भारतभूमि में पाकर ७०,--को 
खुतान के राजा ने हराया ६९, 
--और गुप्तसाम्राज्य की शासन- 
च्यवस्था ७९, ८०,--घचंपा और 
ताम्रलिप्ति में ७७,--का जावा- 
वर्णन ७८,--का तक्षशिला-वर्णन 
७१,--का (भारत की) धामसिक 


अवस्था का वर्णन ७६, ७७,--- 
का पाटलिपुतन्र-वर्णन ७४,---पुरुष- 
पुर ( पेशावर ) और काबुल में 
७०,--भारत के छिए रवाना हुआ 
६८,---और भारतीय शासन ब्य- 
वस्था ७७५,--ओर भारतीय ७४, 
७७,--का मध्यदेश-वर्णन ७२, 
“-महायान का अन्लुयायी १४७१, 
--राजा प्रजा की उदारता की 
६ १ ,--वस्तुविनिमसय 
और सिक्का ९७५,--का विहारों 


प्रशंसा 


का वर्णन ७३,--का शेनशान 
प्रदेश का वर्णन ९९,--का 
सिंहल-वर्णन ७८,-- स्वदेश छौट 
गया ७८ 
फूलीट (डाक्टर) ६०, ११०, १४२, 
१४७, १४६, १४९, १५४, १७५५, 
१७८,--का गुप्त-शिलालेख २४, 
२६, २७, ३६, ८७, ९२, ९४, 
५९६, ९७, १७१ ,---और गुप्त- 
संवतू १५८,--गुप्तसंवत्‌ू का 
प्रारंभ १३,--मेघवर्ण का समय 
३५,--६िदुओं में इतिहास लिखने 
की क्षमता १६ 
ब 
बँघुवमोी १४३ 
बंबद गजेटियर ४८ 

धरमिंगहम के अजायबधघर में बुद्ध 
की मूति १२८ 

घरहुत के स्तूप १३१ 

बलमित्र ओर भाजुमितन्र ४१ 

घलवमी ३० 

घल्लभी के राज्य का उदय १५७८ 

बलभी-संवचत्‌ और विक्रम-संदत्‌ १७५५९, 
--शक-संवत्‌ के बाद १७८ 

घसाढ़ ( चेशाली ) की खोदाई ८८, 
“-में मिद्दी की मुहदरें ९६ 

घाण १५२,--कालिदास का उल्लेख 
१०६,---सुबंधु का विवरण १२१, 
हर्षचरित में ॑द्रगुप्त का उल्लेख 
६७०,--हषेचरित में प्रवरसेन- 
रखित सेतुकाब्य का उल्लेख ७२ 

धालाघाट का ताम्रपत्र ७० 

बिबिसार २ 

घि्टार और उड़ीसा के बनमय प्रदेश १६ 

बुद या बुझूदेव १,--अभयमुद्रा में 
१२६,--ओऔर इंइवर की सत्ता 
१३९,--की कल्पना १४०,--- 
का पाली भाषा में उपदेश १३८, 
--के रक्षयृह में दीप १७७,--- 
विष्णु के अवतार ११८,---के 
सिद्धांत का विरोध १२० 

बुरसूचरित ( महाकाव्य ) १०५ 


बुधगुसत १४६,--फा ताम्रपतन्र १४७, 
२७ 


“-का राज्य और सिक्‍के १४८ 

बुलंदशहर की मुहर ३० 

बेरावल के शिलालेख में रखूछ मह- 
म्मद-संवत्‌ १५५ 

बैनर्जी, आर० डी० ( राखालदास ) 
१०२,--की प्राचीन-मुद्रा ११३, 
१३२,--का नंदीव्याख्यान १२५७ 

बोधिसत्व १४० 

बोवर (08०५६०४7॥ 20ए0०/)--मंगाईं 
में वेद्यक ग्रंथ की प्राप्ति ९९ 

बोछ का विज्ञानवाद ओर झून्य- 
वाद १२० 

बोछ्मिक्षों ओर दिद्वानां का 
उल्लेख १०० 

बोदघम का आभास १३७,--में 

दो पंथ १३९,--के प्रभाव का 

हास १३८,--पर भागवतधम 

का प्रभाव १३९,--वेदिकधम 

का परिवत नमान्र १३९,--- 
सम्राट्‌ १३७,--हिसात्मक क्मे- 
कांड का प्रतिवाद रूप ११५९, 
--का हास १३७ 

बोद्ों का तीथराज १$२६,--ओऔर 
ब्राह्मणों का दाशनिक वाद- 
विवाद १२० 

बोधायनसूत्र के भाष्यकार १२० 


ब्राह्मोाण और बौद्धधर्म में विचार 


( १९९४ ) 


संघर्ष १३८ 

ब्राह्मणघर्म का उत्थान १३७, १३८, 
“का प्रभाव १३८,--की 
भाषा १४१ 

ब्राह्ममघमावलंथियों के लेखों की 
संख्या १३५६ 


ब्राक्ष्णों पर बोदछों और जेनों की 
श्रद्धा १४२ 
बूलीच ( डाक्टर )--गुप्त साम्राज्य के 
राजमंत्री 
खोदाई ८८ 
2 ॥ 
भंडारकर, डी० आर०--वेशाली की 


«4८,--बंसाढ़ की 


सुहरों पर भनुमान ८८ 
भंडारकर, रामकृष्ण (डाक्टर ) ४०, 
--हेश्वस्कृषण का काछ १२१, 
--संसस्‍्क्रृतविद्या को प्रोत्साहन 
१२२,--वेद्क सूत्रों के भाष्य- 
कार १२० 
भरतमुनि--नाव्यशास्त्र १०४ 
भरत-चरित ११४ 
भतृहरि २७ 
भवस्वासी--भाष्यकार १२० 
भागवत्त १०३, ११८,--धर्म का 
विदेशी पर प्रभाव १०३ 
भागभद्गर--विदिशा का राजा १०३ 
भानुगुप्त १४८ 


भारत का चीन के साथ व्यापारिक 
संबंध १००, १०१,--का 
पाश्चात्य देशों से व्यापार-संबंध 
४८,--का रोम के साथ व्यापा- 
रिक संबंध १०१,--पर विदे- 
शियों के आक्रमण १४४,--का 
वेदेशिक संबंध ९८,--का सुवर्ण- 
युग ८,---की संस्कृति का विदे- 
शियों पर प्रभाव १०२,१ ०३ 

भारतीय ज्योतिष और यूनानी ज्यो- 
तिष १२२ 

भारतीय पुशतत्व की खोज १५६ 

भाष्यकार विद्वान---गुप्त युग में १२० 

भास १०८,--का माछविकामिसिश्र 
में उल्लेख ११५ 

भास्करवरमा ३० 

भिटारी फी राजमुद्रा १५१,--की 
राजमुद्रानुसार गुप्तवंद्क्रम १४७, 
--का विधश्ञालमंदिर १२४,-- 
का शिलालेख ११२, १४४,-- 
के शिलालेख से कालिदास की 
रचना से तुलना ११२ 

भिलसा का स्तंभलेख १०३ 

आुमदा का शिव-मंदिर १२७ 

सर 
मंश्रराज ६३०, ३१ 
मंदसोर का शिलाढेख ३६९, ९४, 


( १९७५ ) 


१४८, १८०,--के शिलालेख में 
रेशम के कारीगर का उल्लेख ९७, 
--में सूयमंदिर १०६,--का 
स्तंभलेख ५७, ९३ 

मगध का गुप्ततंशियों के अधीन होना 
१२,--में गुषों के राजवंश का 
उत्थान ८, ९, १०,--में नँदव॑श 
का राज्य २.--नरेश का रघुव॑श 
में उछेख ११३,---राज्य का प्रभुव्व 
१,--राज्य की शक्ति शिथिल- 
होने पर विदेशियों का भारत पर 
दौरदौरा ५,--राज्य पर शांग 
( ब्राह्मण ) वेश का अधिकार ४ 

मझगाँव ओर खोह १४८ 

मत्स्यपुराण ५, ६ 

मथुरा का शिलालेख ९२, १७५, 
--फा स्तंभलेख १७९ 

सत्र १४१ 

मद्रकजाति ३४ 

मनुकुवार गाँव की खुद्ध-प्र्षिमा १२६ 

मनुस्मति ९८ 

मयूरांकित सिक्का ११२ 

मयूराक्ष ( मंत्री ) नागरिकों के लिए 

- सभाभवन ९१ 

मरुंडों का उलछलंख ७ 

मछनाग १२१ 

महमूद गज़नवी १३ 


महाकांतार ३०,---का युद्ध ३५ 

महाभारत ११८ 

मदहदाभाष्य ४ 

महायान पंथ के बौद्ध मिश्षुक १८, 
१९,--पंथ के सिद्धांत-समर्थक 
ओर प्रवर्तकं १४०,--भक्ति- 
प्रधान १३९ 

महावो र-स्वामी १,--का निवाण ४१ 

महाशिवगुप्त के शिलाछेख ९ 

महेंद्र ३० 

महेंद्रनाथ, कलिंग के राजा १०९ 

महेंद्रादिय १४४ 

माठरवृत्ति १२१ 

मातृचेत १०५ 

मातृविष्णु १४७ 

मारशेऊ सर जान गुप्त समय के 
मंदिर १३१ 

मालवजाति का अधिकार ३३ 

मालव-संवत्‌ ३९, १४८,--विक्रम- 
संवत्‌ का नाम १०८ 

मालवा के वर्मांत राजाओं की वंज्ञा- 
वली ५६,--का शासक $ ८ ०,--- 
पर हुणों का अधिकार १४८,--- 
का द्वास १७४८ 

मालविकाप्मिमिश्न में कालिदास से 
पूषे के नाटककारों का उछेख ११७ 

सिंगटो चीन-सम्राट्‌ ६८ 


( १९६ ) 


मिनेंद्र ( मिलिन्द ) बोौदरूधम की 
दीक्षा ली १०३ 

मिहिरकुलका लेख १४८ 

मीमांसा, उत्तर और पू्व १२१,-- 
सूत्र के भाष्यवार १२० 

मुद्रातत्वविद्‌ १३२ 

मुद्राराक्षम ११५, ११६,--के प्रणेता 
१०३ 

मूर्ति निमोण-कछा १२७ 

रूच्छकटिक ११५७ 

मेगस्थनीज़ २ 

मेघदूत १०८,१११ 

मेघवर्ण, गया में विशाल मठ बनवाया 
१८,--का समकालीन १७५९, 
“--की समुद्र्गु्ठ से मित्रता २२ 

मेबिल डफ़ १०१ 

मेक्‍्समूलर, संस्कृत वाड्सय्र १०२, 
१५०७ 

सौयवंश का उदय १५६,--का 
तिथिक्रम १५७,--का प्रारंभकालछ 
१७७,--का राज्य ४१--के 
साम्राज्य का हास ४ 

य 

यवनों के आक्रमण २०,--का राज्य ६ 

यशोधमंन २१ 

यशोधर्मा ( जनेंद्र ) का विजयवृत्तांत 


३४३८ 


युधिष्ठटिर १ 

यूनानी ज्योतिष १२२ 

योगदशन १२१ 

यौधेयजाति ३३ 

र 

रघुवंश २३,०७,६०,१०८,१ ०९,११२, 
११३, ११४ 

राजतरंगिणी १६४,--में विक्रमादित्य 
का उल्लेख १०८ 

राजशेखर ११४,---चँद्रगुप्त की साह- 
सांक उपाधि का उल्लेख ६३ 

रामगुप्त, कायर और अयोग्य १५७,--- 
गद्दी पर बेढ़ा १५२,--समुद्रगुप्त 
का उत्तराघधिकारी---शंका १७४, 
“--का सम्राट होना सिद्ध नहीं 
होता १७७०,--की हत्या १७५४ 

रामचंद्र और गुणचंद्र १७३ 

राष्ट्रकूवंश के राजा १७३ 

रुद्दामा, चष्टन का पोश्न, क्षेश्नप्व॑श 
का सबसे प्रतापी राजा ४६,--का 
संस्क्ृत काव्य में कोशल ४९,--- 
का संस्कृत शिलालेख $०४,-- 
के साम्राज्य का विवरण ४६, ४७, 

र॒ुद्वसेन की महाराणी १८२ 

रेप्सन २०,२९,--और गुप्तवश के 
सिक्के १३२,--ओर भारतीय 
सिक्‍के ९२ 


( १९७ ) 


ले 

छैका के तीर्थ-याश्रियों का अतिथि- 
सत्कार १५९ 

छखनऊ के म्युजियम में पथ्थर का घोड़ा 
२० 

छाटाचायें १२२ 

लाव्यायन सूत्र के भाष्यकार १२० 

लछिच्छविकुला या लिच्छवियों का 
दौहिन्र १७०,१७६,१ ८१ 

छेनिनग्रेड के अजायबघर में गुप्तवंश 
का सिक्का १३२ 

व 

वत्सदेवी १४७ 

वल्सिभ्टि का कालिदास की रचना 
से परिचय ११० 

वर्धेनवंश का प्रताप १४९ 

वराष्ठमिहिर, गुप्तयुग में १२२,-- 
चंद्रगुप्त विक्रमादित्य का समका- 
कीन १०७,--के पिता का नाम 
१२२ 

वसुबंधु १०७, १४०,--असंग का 
अनुज १०५,--का जीवनचरित 
११९,--दिडनागाचाय के गुरु 
११९,---विक्रमादित्य का सम- 
कालीन ११५९ 

वाकाटक महाराज १८२ 

वाफाटक राजा पृथिवीषेण का प्रभुव्व २५ 


वाकाटकर्चश का आधिपत्य ३७५,--- 
का गुप्त-सम्राटों से घनिष्ट संबंध 
७५०,--परंपरा ५०,--का भूषण 
१८१ 

घाचस्पतिसिश्र, टीका में दिद्दनागा- 
चाये का उछेख ११९ 

घाटसे, छ्लेनसंग का प्रवास-वर्णन ६४ 

वात्सायन ( पक्षिलसवामी ) भाष्य- 
कार--द्रामिछ” १२१ 

वामन, चंद्रगुप्त की चं॑द्रप्रकाश उपाधि 
का उल्लेख ६४,--समुद्रगुप्त और 
वसुबंधु का उलछेख १२० 

वायुपुराण ११७,--में गुप्ततंश ७,--- 
में चन्द्रगुप्त प्रथय के समय की 
राज्यस्थिति १२ 

वायुरक्षित का पुत्र १८० 

वासवदत्ता के लेखक १२१,--में 

